
riti s misli, da mu je more zauvijek 
zamelo zeta. Čitave bi sate gledao 
ogromnu kartu Pacifika izvješenu niza 
stijenu iza staroga pisaćeg stola. Iz- 
vukao ju je izmedju druge stareži na 
vlažnom tavanu, i ona je još dugo zatim, osobito za 
južnih vremena, dosta oštro odisala plijesni. Po toj je 
trošnoj, požutjeloj i na mjestima izglodanoj karti da- 
nomice nešto šarao, mjerio i računao. Vele, da je 
ondje, izmedju onih izgubljenih točaka Oceana, bila 
otrag dvije godine vidjena ,,Lasta““, posljednji ,,bark“ 
njegove nekoč brojne flote. Od toga doba nije se o 
brodu ni o zetu mu kapetanu Karlu Tominoviću ni 
o njegovoj vojsci čulo ništa više. 

Što se dogodilo ? 

To ga pitanje muči i danas, u ovo svijetlo po- 
slijepodne, i on ga je, okrenuvši se licem prema 
karti, uzeo da rješava kao obično na osnovi svojih 
nagadjanja, kojima je: njegova razigrana mašta po- 
davala već i nekakav zbiljski vid. 

I danas su uvenuli i nabrani prsti njegovih rukf 
uprti u zemljovid na zidu: kažiprst desne o točku, 
gdje se brodu izgubio trag, a kažiprst lijeve čas o 
jedno, čas o drugo ostrvo, izgubljeno u onim silnim 
vodama. Već je stao da po tisući put mjeri duljinu 
tih razmaka, kad li ga prene kucanje na vratima sobe. 
* 

Isprva se činilo, kao da nije čuo. Gotovo nevid- 
ljivo trzlo mu se ono suhe i požutjele kože na licu, 
a u duboko utonulim, zastrtim očima tek je na čas 
oživio nagao, neodredjen plamičak kao odsjev života, 
što se u nutrini sve više gubi, 

Pokucalo i opet. Ovaj put i jače, tako da je starac 
kao zatečen uzvinuo pa okrenuo glavu i ne zausta- 
vivši tok svojih misli pogledao prema vratima. 

Zatim se nakašlja, iz bezubnih mu se usta izvi 
nešto nejasno, podušeno, razbijeno, našto se vrata 
lagano otvore, a u sobu stupi mlad u crno odjeven 
čovjek, lijepe spoljašnosti, stasit, jak, crnomanjast. 
U lijevoj mu je ruci tvrd šešir, dok je desnom prošao 
po čelu, kao da će s njega rastjerati nešto mučno. 
Neprilika mu se čita i na licu, a u prvoj riječi, u krat- 
kom pozdravu, zaigrala neka nutarnja smetnja i oče- 
vidno naprezanje, da je svlada. 

Starac medjuto upiraše u nj svoj ugasli pogled 
i sve kao da u pameti traži : 

— Tko bi to mogao biti ? 

Zažmiri očima, pa ih opet rasklopi, a potom se 
malo nagne tijelom naprijed, da ga valjda bolje vidi. 

— Čini se, da me ne poznajete, kapetane, — reče 
došljak glasom, koji je već sada zvečio mnogo sigur- 

nije i ponešto oporo. : 

Palmić okretaše glavom. 

— Rajković — Niko Rajković, — pomogne mu 

mladi čovjek. 
Kad je to izgovorio, s lica mu nestade posljednji 
trag prvašnje smetnje, a na njemu sve poprimi neko 
samosvijesno, gotovo izazovno držanje. 

— Aha! Rajković — mladi Rajković... da, — 
dosjećaše se starac. A, ti si, dakle — prihvati s nešto 

mrzovolje i razvlačeći svaku riječ — mladi Rajković. 
E dA — stari je umr'o. Žalosna smrt | 

Marin pokima glavom i nastavi : 

— Duplire mu nosili sami postolari i kramari. 
Njemu — kapetanu! Nema nas: izumrlo, izrodilo, 
razvodnilo se sve. Trojica smo ili četvorica u čitavoj 
okolici! Evo što su od nas učinile visoke škole ! 
Visoke škole! Da su barem vama donijele štogod, 
a ono su vas odbile od mora, pa se sada kao žabe ko- 
prcate na suhu, gdje vam svaki čas ponestaje zraka. 
Bolesni anfibiji — lijepi ljudi! — nakesi se stari ka- 
petan i rukom mu ponudi, da sjedne. 

Rajković se spusti na naslonjač, namjesti se i 
nekako čudno, gotovo tvrdo gledaše nekoliko trenu- 
taka na starca, Jetkost i oštrina Palmićeva glasa do- 
vodila mu u pamet još jedan davno minuli razgovor 
s njime. Kako je već daleko onaj dan, kad mu ono 
jedna njegova jedina, ali puna prezira riječ za- 
pečatila sudbinu i nad njegovim nemirnim srcem pre- 
lomila odsudni štap! I onda, kad je ono bio došao, 
da mu zaprosi kćer, taj se je čovjek ispriječio na nj 
malone istim porugljivim i jetkim glasom : ' 

-- Šta ? Ja da d&m svoju jedinu kćer studentu 
parasitu!... A ni to ne bijaše sve, jer je gordi ,,prin- 
cipal'' uhvatio zgodu, i sasuo na nj još i drugih ne- 
milih rieči, i kako mu se one sada vraćale u pamet, 
tako se mladome čovjeku lice sve više duljilo i mr- 
godilo. 

— Ja dolazim iz Amerike po poslu, pa me evo 
ik vama... 

Starac se ne ganu. Oči mu nekuda dublje utonule 
i kao đa se uvlačio u ono, što je netom izustio. To ga 
je, kako se u zadnje vrijeme dogadjalo s drugim 

malo jačim mislima, sasvim zapremilo, pa se činilo, 
da je zaboravio i na došljaka i na sebe. 

Rajković je to drukčije tumačio : 

_ Poslutio nešto, pomisli, pa se gradi nevještim. 

Izvadi iz lisnice pismo i učini, da će mu ga 
predati. 

— Ovo vam šalje Marunić. 

Na to se ime starac trže, pridigne glavu i pogleda 
pismo. 

Oblik, rukopis — sve mu je to već davno poznato. 
Primio je takovih pisama dosta — ali ih nije ni otvarao. 
Mora da ih je negdje čitava rpa. 

_— Ne treba mi ; znam, što hoće — reče muklo. 

— Ipak... ponuka Rajković. 

— Rekao sam: ne trebam... 

Rajković saže ramenima i položi pismo na st0. 

— Uostalom, reče nakon šutnje, meni je Marunić 
dao ovlaštenje, da u njegovo ime uredim s vama... 


Starcu padoše obje ruke na stol. Oči mu zaigrale 


življe. Mogao je reći, da nema više ništa, da je sve 
prenio na kćer, ali ga je bilo stid da to prizna. Sto 
više, u njemu je taj osjećaj pokrenuo blaže raspolo- 
ženje, lice mu postalo ljupčije, pogled se smekšao, a 
na uvelim usnama zatitrao čak i osmijeh. 

Ta je promjena nastala u njemu u jedan mah, 
ali ton gospodstva i dostojanstva nije ni za čas iščeznuo 
s njegovih kretnja, obličja i glasa. On preuze s onim 
smiješkom : 

_ Ti ne ćeš sa mnom urediti ništa. Doći će već 
drugi, koji će to sve izravnati. On će se vratiti — — 
vidjet ćeš! Evo i danas čitam u novinama, da se je 
nedavno vratilo u San Francisco nekoliko mornara, 
za koje su držali, da ih je već otrag tri ili četiri godine 

progutalo more. Vidiš, a kad ja svojim ljudima kažem, 
da bi se to isto moglo pripetiti i s mojim zetom Karlom, 
svi mi vele, da je to bezumno. A nije! Ti si poznavao 
Karla: pred njim je Ocean bio k6 jagnje, pa i ako 
mu je svladao brod, ostavio mu čamce, na kojima je 
dopr'o do kraja. Eno ti karte! — nastavi okrenuvši 
se k zidu i pokazujući prstom sad na jedno sad na 
drugo mjesto. Katastrofa se morala desiti evo ovdje 
izmedju Aucklanda i australskoga kopna. Obale puste, 
odijeljene od svijeta i prometa, nepristupačne, urodje- 
nici divlji — bit će da su brodolomci pali u njihove 
ruke, a sada jedva čekaju zgodu, da im uteku. A 
ma čega nije svega bilo u onim stranama! I još vele : 
bezumno je nadati se... 

Starac se lijevom rukom zalaktio o st6, prislonio 
glavu o dlan i zagledao se u kartu, pa opet kao da broji 
i računa. 

Rajković ga je slabo slušao. Još je uvijek bio pod 
dojmom oživjele uspomene onog negdašnjeg  po- 
niženja... Te je uspomene budio u njemu starčev 
glas, koji je zvučio na vlas kao onda, kad ga je ruga- 
jući mu se odbio. Budila ih i ova soba sa svojim na« 
mještajem, što se od onda nije ni u čemu promijenio, 
a, regbi, ni pomaknuo. ' 

Sve su slike osim one požutjele karte na istom 
mjestu — slike brodova, pa trošni u zlatne okvire uokvi- 
reni portreti nekih umrlih članova obitelji. I taj st& 
se nije makao, ni knjižnica s ono nekoliko pretinaca 
starinskih oglodanih knjiga, ni drevni sat na hodniku 
s nerazmjerno dugim njihalom i teškim utezima, 
I crnom kožom prevučeni divan i st6ci i zavjese na 
prozorima i ono šareno cvijeće, kojim su obojadisane 
stijene, i onaj golemi šareni kolut na stropu, s kojeg 


1 i 


8 


i sada visi staromodna lampa na tri pocrnjela lanca 
sve — pa i onaj neodredjeni, ali tako osebujni miris, 
što struji iz te stare, patricijske sobe — sve je osalo 
kao onda. Promijenila se tek glava i pleća starine Pal- 
mića : progrušala kosa pobijeljela , sasvim, koža se 
nabrala, pleća upala, a ledja se pognula. Ali ga Raj- 
ković gleda baš onakova, kakav je bio onda, kad 
ih je ono bio zatekao dolje u vrtu. Bili su sami : Klara 
i on. Oko njih se priroda budila. Stabla su, istina, 
bila još gola, a zemlja uokolo pusta, ali je nešto 
bilo u zraku, po čemu se moglo naslućivati, da je 
proljeće blizu. 

I njegovo mlado srce poćutjelo mu srh, a jednako 
je morala osjećati i ona, jer se sva mila i puna ljubavi 
bila savila oko njega u blaženu cjelovu. 


Tu ih je zatekao on — stari Palmić. Pozvao je 
njega k sebi u ovu sobu, i oštrim mu glasom za- 
povjedio, da se djevojke mani, on — student — 
parasit. 


I sada, pošto mu je evo nakon više godina iz- 
novice čuo glas, ove ga riječi biju po glavi poput tuče, 
i čini mu se, da još i sada proživljuje onaj strašan 
trenutak, kad je ono bez riječi, zastidjen i pognute 
glave izašao iz starčeve sobe. Čutio se poniženim, 
smrvljenim, ali ne bez nade. 

_ Samo da ona izdrži, — mišljaše one iduće 
duge, besnene noći. 

No ta mu se nada ubrzo razbila. Nekoliko dana 
poslije stigoše mu od nje dva sitna retka, a u njima 
jedna sasvim obična rečenica : 

— Nije sudjeno, zaboraviti treba! 

I nijedne riječi više, nijedne žalbe — ništa — 
posve ništa, 

Mjesec dana iza toga vjerila se ona s kapetanom 
Karlom Tominovićem. Taj Tominović, osim što je 
bio na glasu kao vrstan pomorac, bio je razvikan i 
kao bogat čovjek, — prednost, kojom se nije mogao 
pohvaliti on — student — parasit... 

To mu podražilo žuč, koja se malo zatim u času, 
kad je ostavljao domovinu, prelila, i kao da je zauvijek 
udušila bol za izgubljenom djevojkom. 

Ostao je tek žalac... Vrijeme ga nije otupilo, 
jer mu evo i sada poslije osamgodišnjeg odsuća ćuti 
ubod. Otvorena rana traži melema ; sva je prilika, 
da će ga i naći u zgodnom pomagalu, što mu ga je 

.slučaj turio u ruke. 

Nešto se je trpko ocrtalo oko Rajkovićevih usana, 
Činilo mu se gotovo nemoguće, da on, student-parasit, 
drži u svojim šakama toga Marina Palmića, staroga 
patricija, negdašnjeg mogućeg brodovlasnika, potomka 
onog slavnog pretura, kome se i danas na ploči sred 
starih zidina blista zlatnim slovima napisano ime. 

Dugo je trajala šutnja. Marin je Palmić piljio 
u kartu, kao da će se u nju sav pretočiti, od čega mu 
najedamput one mnogobrojne tačke, sva ona u ve- 
likom moru izgubljena ostrva, zaigrala pred očima, 
te u malo da mu se ne stuži. Naglo se okrene, slučajno 
mu pade oko na pismo, što je ležalo na stolu, trže 
se, podigne umorne oči na mladića, dosjeti se svemu, 
ustane i uze da uzrujano šeta po sobi. Diže se i Rajković 
i učini, kao da će se oprostiti. 

Palmić stane izmedju njega i vrata. 

— A onda znaj, — ispriječi se starac sav raz- 
dražen, da kad bi i sve htio, ti me odavle ne bi 

.maknuo. Bez nosila i četiri para ruku ne će ići — 
«upamti to... 

Onda se i opet primiri. Uvelo mu lice odrazivalo 
neku nemoćnu klonulost. Ona svijesnost, da je nad 
drugima, gubila se sasvim. Čutio je, kao da je izne- 
nada stala preda nj neka jača sila, koju je on već 
bio pokušao udušiti, a ona mu se izmakla i sada 
hoće da ga poklopi. Nekakav osjećaj bojazni prešao 
u njega. Odjedared mu se u pameti prikazalo sve 
nekako zamršeno : onaj Marunić, ovo pismo, pa 
dug — sve se to sada vrtjelo u njegovoj glavi kao 
aveti. A onda ga poput blijeska obuzela slutnja, da 
bi se to moglo i zlo svršiti, i toj se slutnji podao 
sasvim, tako da je Rajković mogao razabrati, kako 
je sada negdašnjem  ponositom principalu izvirala 
iz stisnutih očiju, iz laganih gesta i iz poluotvorenih 
usta neka smjerna pokornost i skrušenost. 

— Kako ćeš — prihvati on — u mojim godi- 
nama! Ta i dok si mlad, nema ti ga nad svojim og- 
njištem. A, što veliš ti? — upita ga gotovo prijazno. 


— Moguće, ali ja toga ne osjećam, — reče Raj- 
ković suho. ' 

— Ne osjećaš ? — pomakne Marin Palmić svo- 
jim rijetkim trepavicama, — Ni sada, gdje si se nakon 
toliko godina vratio kući! 

— Ne, — odgovori Rajković još i oporije, kao 


da hoće da ga muči. Pa nastavi gotovo porugljivo : 
Jer ono, što sam nakon svoga višegodišnjeg odsuća 
našao ovuda, nije više moje staro ognjište — već 
nekakav novomodelovan kamin s nekakvim čudesnim 
karijatidama, koje mi'nekako prikazuju naše ljude ... 

— A ipak — preuze Marin vidno obradovan, 
što se razgovor sveo tim pravcem, — ja nisam, vidiš, 
tudjincu ustupio dragovoljno ni pedlja svoje zemlje. 
Što imadu moga, to im je nanijelo more, koje me 

izdalo... Drugi su, priznajem, prodali zemlju iz 
obijesti, pohlepe i sada dižu nos visoko, — a ne 
vide, da će ih djavo prije ili kasnije odnijeti, — go- 
vorio starac puštajući svome davno zatomljivanom 
jalu, da provali. Ali se ubrzo sabere, pa zaključi : 


Nego još nije sve izgubljeno — nešto se sačuvalo, 
Naši se još drže, — a i brda su nam ostala netaknuta. 
— Brda — istim će tonom Rajković — ne ra- 


čunaju mnogo. Čim je s njih sašao život, nema te 
sile, da ga opet gore privuče, 

(= — Ostavi, još bi nam mogla poslužiti. Ti se sje- 
ćaš, što su nam bila protiv prvog našeg dušmana... 

— Ali protiv drugoga vam ne će biti od pomoći. 
Ovaj je jači i pametniji. On je, — nastavi Rajković 
jetko, — on je u malo vrijeme uradio, što mi sami 
ne bismo bili nikada. Donio je zlata, znanja, velikih 
zamisli, kojima je dao i život. Mi smo uzeli zlato, 
ali mu je u našim rukama vrijednost pala. A ta vrijed- 
nost pada od dana u dan, i doći će čas, kad budete 
morali ili seliti ili grizuckati, što vam budu drugi do- 
bacivali. Baš kao parasiti — k6 pravi parasiti — na- 
smija se Rajković, — a smijeh mu je zvečio kao da 
se negdje staklo krši. 

Poput olova padale su njegove riječi na srce Ma- 
rina Palmića. Shvatio starac, kuda mladi čovjek 
šiba, — nešto ga podbolo, da mu oštro odgovori, ali 
se svlada. 

— Treba imati pouzdanja, preuze Palmić snizivši 
glas, nisu ni naši zbacili sa sebe jedan jaram, da 
odmah navale sebi na šiju drugi. Vidiš — i meni 
ovako staru, dohode često u pamet davna vremena, 
pa mislim: još bi ova kuća mogla progovoriti! 
I mogla bi i hoće — neka mi se samo zet vrati... 

Rajković se bio u taj razgovor dao preko volje. 
Spomen ga na Karla Tominovića upravo razdraži. 

— Jest, pouzdanja nam treba, nastavi starac, i 
čuvati treba, što se još očuvati dade, jer dok imaš 
kamo da zarineš nogu... 

Rajković ga prekine : 

— Mi smo ponešto zastranili... Vrijeme od- 
miče, a ja bih, da već danas nešto uglavimo. Ukratko : 
Marunić traži svoj novac, reče Rajković sileći se da 
svome glasu poda što oporiju oštrinu, 

Starac se iznova namrači, sagne glavu, nekako 
kao da skuplja niti prekinutog razgovora, Pa kao da 
se dosjetio, digne u jedan mah glavu: 

— Ja mu ga sada ne mogu dati. 

Videći da je Rajković nekako znamenovno sažeo 
ramenima i spremio se, da ode, ublaži opet glas i 
prihvati : 

— Reći ću ti: ja sam ti u maloj neprilici. Kuća 
nahero — a znaš i zašto — — nadoda postajavši 
trenutak, pa nastavi smjerno i pokorno, kao da mu 
se ispovijeda: Ti znaš, da mi djeca nisu donijela 
dobra. Žene, igra, nerad, — a sve na moj račun. Valjda 
si čuo, kako su svršili : jedan od rana zadobivenih 
radi neke cure, drugi od svoje ruke zbog dugova, 
kojih ja nijesam mogao da nimirim, Preostao mi 
zet — Karlo — jedino svijetlo u ovoj mojoj sta- 
rosti. Čovjek uman, pronicav, pun, osnova, — on će, 
mišljah, opet pridignuti kuću. Kad eto, kao da mi 
je sam djavo za petama, Nestalo i njega, iščeznuo 
— bez traga. Svi mi vele: batali nadu — zamelo 
ga! A ja ne mogu vjerovati. Kako i bih! Treba 
znati, tko je Karlo! Zato, vidiš, još nije sve pro- 
palo ; još su, kako ono mi mornari velimo — »špagi 

u moru“. Ti samo reci Maruniću, neka pričeka ; ja 
ću već platiti :... ' 

Svi oni hvalospjevi, kojima je Marin obasipao 
svoga zeta, bili su mladome čovjeku k6 igle u srce, 

— Moje je vrijeme odmjereno, a nalog jasan, 
reče ne mijenjajući glasa. — Bit će mi žao, budem 
li morao postupati, kako sam ovlašten. 

Starcu se zasvijetlile oči, a blijedo mu lice probi 
lagana rumen, natjerana mučno suzdržavanom boli 
i osjećajem stida, što se pred tim mladim čovjekom 
toliko ponizio. : 

— Što ? — Postupati ? — Ako pak hoćeš znati... 
htio starac nešto da kaže, ali mu se to izgubi u znaku 
nestrpljivosti, od koje mu se na rukama trzali prsti. 

— Ovdje je punomoć... izvadi Rajković lisnicu. 


— Ja je ne priznajem, — digne Palmić glasom. 
— Kako vam drago! Uredit ćemo drukčije. 
— Kako drugčije ? — uzdrhta starac. 


— Neka odluči sud, a ja ću medjuto potražiti kupca, 

Marinu se Palmiću još jače zasvijetlile oči. 

— Ti da ćeš mojoj kući potražiti kupca ? — 
zagrmi, a u glasu mu zatalasa gospodski povrijedjeni 
ponos, uzdrmana samosvijest, starina, naslijedjena 
gordost ; sve je to planulo u njemu i tutnjelo i 'bunilo. 
se. Osjećaj stida, koji ga malo prije obuzeo, pre- 
tvorio se sada u bijes i jarost protiv njega sama, što 
se ono malo prije ponizio, i onako se smjerno i po- 
korno savijao. I to upravo pred onim, koga je negda 
odbio, i koji valjda dohodi, da sada njega ponizi. U 
Marina se Palmića uzvaljala krv : 

— Vidim, — uskipi — hočeš da se svetiš. Ali 
znaj : ja sam tu još gospodar — još... I pruži ruku 
upirući kažiprstom na vrata. 

Rajković problijedi. Bujica riječi već mu kidala 
grlo. Bilo je tu prebacivanja, prijekora, poruga. Ali 
se usta grčevito stisla i zle su riječi uzmakle. 

Lagano se okrenu i ode bez riječi. 

— Huncut! Nitkov! — grajao za njim Marin 
Palmić kao bjesomučan. 

Rajkoviću siknula krv u glavu, grdno se na- 
mrači, postaja i htjede da se vrati. 

— Ne ću, — reče nakon stanke. Neka se trza, 
neka sikće — ne će dugo... Pa tako je nekako 
onda i meni bilo. Možda na vlas tako. 

Izidje. 

Vani bilo mlako — taman kao onda... Proljeća 
nije vidjeti, ali se osjeća, da je negdje u zraku. Baš 
kao onda. A i grane čempresa šušte upravo kao 
onog dana... 

Rajković stane nehotice. 

Vrtom se razdavalo veselo dječije kliktanje po- 
praćeno lavežem psa. Mala, u sivo odjevena dje- 
vojčica tjerala puteljkom obruč, a nekakvo staro, 
kudravo pseto uzvinuta repa i isplažena jezika ska- 
kutalo za njom. Od časa do časa potresao bi pas gla- 
vom kao lav i zalajao, da se sve orilo. 

Djevojčica, u licu sva crvena, neprestano je 
mahala tankom palicom i time ga još većma dražila, 

Uto se odnekale javi glas : 


— Vjerice | 
Rajković protrne. 
— Vjerice! — zamnije ponovo onaj glas, pun, 


zvonak i topal. 

Dijete se naglo okrene i ugledavši tudjeg gospo- 
dina ostane časkom kao začudjeno. No uto joj iz- 
mače obruč, a pseto poletje lajući za njim. 

-— Evo ime, mamice, — zaklikta djevojčica kroz 
smijeh i izgubi se u guštari, iz koje je dolazio glas. 
— Kastor! Kastor! — odjeknuo još jednom 


djetinji, srebreni poklik. 

Rajković postoji. Čini se, kao da čeka ne će li 
se onaj glas javiti još jednom. Ali uzalud, jer se uje- 
dared sve stišalo. Tek su grane čempresa nešto jače 
zašuštale. U njemu se pak, a da ni sam ne zna 
zašto, prelilo neko čudno, mutno čuvstvo. Da mu 
se- otme, strese glavom, mahne rukom i pobrza niz 
terasu u vrt, a odavle na put, kojim je i došao, 

S 
| . čas na jednu čas na drugu nožicu uzvi= 

VS2| nutom se glavom smješkala i sva uso- 
pljena razbrbljala se o svemu, što joj je u pamet 
dohodilo : o ludome Kastoru, o starome djedu i nje- 
govim pripovijestima, o stranom gospodinu, što ga 
je čas prije vidjela na terasi... 

— Gledao me nekako mrko, znaš, mama. Ni 
osmjehnuo mi se nije. Tko bi ono mogao biti ? 


— Možda kakav djedov poznanik, kapetan koji, 
— odgovarala gospodja ne smećući svojih velikih, 


II. 


jevojčica se objesila o ruku gospodje vi- 
soke i elegantne prikaze, i poskakujući 


tamnih i dubokih očiju s francuskog romana, u kome 


je bilo izneseno rasulo neke stare, imućne plemićke 
obitelji. 
— Možda je ono bio onaj kapetan Perhat, o 
kome djed često pripovijeda, da su ga uhvatili ljudo- 
žderi ? — upita djevojčica uprvši svoj živi, svijetli 
pogled u bijelo i fino majčino lice, koje je pod obil- 


zbu 

nom, mekom i mirisnom kosom u svakom potezu 
sakrivalo svoj posebni čar. 

' _— Kakav Perhat ? Što ti na um pada ? Dugo 
je već tomu, što je kapetan Perhat umr'o, — pouči 
je mati. 

— Ali djed veli, da ga ljudožderi nisu pojeli, 
već da im je utekao i da se podije dugo, dugo vre- 
mena vratio kući. 

— Da, ali je onda obolio i umr'o. Sad znaš, — 
reče mati malko nestrpljivo i okrene stranicu, kao 
da će dalje čitati. 

Mala, kao da se nije još dovoljno izgovorila, 
nastavi pitati : 

_— A zašto im ne uteče i naš tata? — Pai ne 
čekajući odgovora nastavi : 

= — Ja bih im utekla. Pustila bih, da zaspe, a 
onda frrr! kao ono kapetan Perhat! Nego — za- 
misli se mala, možda još ne može, možda je onaj 
brod još daleko... 

— Koji brod ? — upita je mati rasijano. 


— Onaj, — o kome priča djed. On veli, da će 
se jednoga dana u daljini ukazati brod, — tata će 
mu dati znak — brod će doći bliže i odnijeti tatu. 


Meni je to i danas pripovijedao djed. 
Išle su dalje šuteći. Ujedared se djevojčica na- 
novo javi : 
— Mama! Možda je ono tata ? 
_ Tko ? — lecne se i nehotice gospodja. 
— Onaj stranac, što sam ga vidjela na terasi. 
— A što ti to, — pomiluje ju mati rukom po kosi 
Vjerica se opet zamisli, pa će nakon šutnje : 
_ Pravo veliš ! Pa i ono i ne može biti tata. Tata 


je imao bradu, a i lice drugačije. Vidiš li gada! — 


+3 

uklikne nenadno ugledavši psa, gdje joj se s obru- 
čem igra. — Izjest će mi obruč! Kastore! Pusti | 
Ne ćeš ? Čekaj! Sad ću ja tebe.... 

Izvine se ispod majčine ruke i potrča prema 
psu, koji zavrti glavom, zareža, pa odmagli. Ona 
za njim. 

Gospodja proslijedi laganim Mar Tužna 
pripovijest propalog francuskog vlastelina zanimala 


. ju je veoma. Pred očima su joj oni nepoznati, a tako 


živo prikazani krajevi, pa onaj otac, što u parok- 
sizmu očaja dobacuje svome rasipnom sinu, prvom i 
posljednjem uzroku svoje ći — ,Tu ne sais 
pas ce que c'est que vieillir . e die 

I dok je to čitala, ona je u ) duši sravnjivala ono 
daleko dobro s ovim stegnutim Murvicama, s ovim 
ostatkom  ostanaka“ negdašnje nedogledne  gospo- 
štije. -A poredjivala je i onoga starca sa svojim ocem, 
njegovu sudbinu sa svojim mladim godinama, kao 
da već ćute na sebi prikor : — Vi ne znate, što znači 
starjeti. 

No kao iz duše onog sina pokajnika, tako i iz 
usana lijepe i godinama tako svježe i mlade gospodje 
proviruje odgovor : 

— Znam, znam... 

Već je pri kraju knjige. Bilo da se čitajući umorila 
ili je odviše zaokupile misli, što ih u njoj razbudi ona 
jadna pripovijest, gospodja je naglo preletjela posljednje 
dvije stranice zaključnog poglavlja i zaklopivši knjigu 
proslijedila laganim korakom i pustila, da joj pogled 
počine u daljini prodahnutoj neodrgdjedaša šarama, 
što se u sutonu gubile. 

Smiruje se dan, i njoj se u ovaj mah pričinja, 
da tako sve dospijeva, — pa i njen život. — I kao na 

ublijedjele šare na predvečernjem obzorju, tako i na 
njezinu dušu padaju sjene pune neizvjesnosti i 
nekog tajanstvenog nemira. 

Tek dočitana knjiga ostavila je u “ njoj dubok 
dojam, a ganulo je i dijete sa svojim tlapnjama i te- 
panjem o ocu. 

Premda su je s pokojnim mužem sjedinili raz- 
lozi, kojima nije bio korijen u ljubavi, ipak se na 
njegov spomen nije mogla oteti nujnom pitanju : 
Nije li on pošao na more, da im učvrsti uzljuljalu 
kuću, da im vrati predjašnje blagostanje ? I nije li 
to platio svojim životom? Nije li ona sa svojim 
djetetom bila njegova posljednja, njegova krajna 
misao ? ; 

Otuda onaj osjećaj iskrenog i tužnog saučešća 
spram pokojnoga muža i nemir, što ga u sjeni te stare, 
napola rasule kuće budilo čuvstvo osame, beznadne 
nemoći, budućnosti pune briga i tamnih, neriješenih 
pitanja. I u toj samoti i gluhoj sjeni ona će ostar- 
jeti, osušit će se i porušiti — upravo kao i ta kuća, 
koje uz tolike pokušaje nije, regbi, ni ona njena 
krajna žrtva mogla da spase. 

Nego ova joj se posljednja misao učinila griješnom, 
pa je odmah i požali. Od neko je doba onu svoju 
davnu žrtvu isticala manje. Pa i prije se često pi- 
tala: ne precjenjuje li joj možda vrijednost? Nije 
li njezin muž dao za tu kuću mnogo više? Dao je 
život, — a ona je, ma kako joj sudbina nemila bila, 
smatrala život nekim osobito velikim, pače i naj- 
većim dobrom. Zato, ako je već govora o žrtvi, treba 
to primijeniti na nj, na siromaha Karla, dok je za 
nju dovoljno reći, da joj život nije bio bez bola i 
prijegora. 

Polako je prebirala malene noge i prolazeći 
kraj zapuštena cvjetnjaka, mutnog ribnjaka i. stare, 
porušene, bršljanom isprepletene kapelice, sve se 
nekako čudila, kuda ju je to misao zanijela. 

A čudila se i ovom tajnovitom času, mlakom 
sutonu, osobito onom dalekom osjećaju nastajućeg 
proljeća, što je još uvijek treperio u zraku, I njoj se 
ujedared pričini, kao da sada proživljuje onaj davno 
minuli čas, kad je odbijeni mladić stajao s njome 
tu u tom vrtu s onim plamenima u lijepim očima, 
sa žeravicom na usnama, mlad, stasit, živ i krasan. 

Zatreptjelo lišće na granama, zahladio gornjak, 
i ona oćuti na sebi studen. Sve se razišlo: u duši 
ostala praznina, a na tijelu srh večernjeg mraza. 
Pobrza i dostigne dijete, koje se još uvijek natezalo 
s umornim, starim psetom. 

— Vjerice, — hladno je — podjimo! 

Mala se ponovo objesila o njenu ,ruku i poska- 
kujući opet sad na jednu sad na drugu nogu pri- 
čala je s blaženim smiješkom na zažarenu licu svoja 
junaštva nad Kastorom, koji je dahtajući šumno 
tapkao upoređo i nekako potresao glavom, kao da bi 
htio reći, da nije baš sve onako bilo. 

S prozora svoje sobe ugledao ih stari Palmić. 
Pootvori staklo, provuče glavu, 

— Znaš li, tko je bio ovdje? — upita uzrujano 
i stegne svoje potamnjelo i vidljivo namračeno lice. 

Kako ga je ona odozdo pitajući i u čudu gledala, 
on joj naznači rukom, da k njemu dodje. 

U nje se razbudila radoznalost. 

Uspe se na terasu, dijete ostavi u hodniku, a 


sama pobrza u očevu sobu. 


* 

On je iznovice pritvorio prozor i nemirno se 
uskoračao polutamnom sobom. 

— A znaš li, što mi je odbrusio * — vikne 
ispravivši se pred njom, 

— Tko? 

— Onaj huncut, onaj probisvijet |. . On da će 
mi kući naći kupca. Tako on meni u brk — znaš — 


onaj — onaj — Rajković — — — 

Klara se trže. 

— On? 

— Da! Djavo ga je donio nekuda iz Amerike. 
Tamo je našao onoga — nekoga Marunića — svoju 
zakrpu. Na, evo ti pismo — — Ja ga nisam ni otvorio. 
Hulje, hulje! — žestio se starac i opet se ushodao 
sobom. 


U Klare raslo presenećenje. Prihvati pismo, 
razmota ga i uze da čita. Bilo je kratko. U njemu 
je Marunić javljao, da je svome budućem zetu 
Rajkoviću dao ovlaštenje, da utjera ono trideset 
hiljada fijorina... | 

Klari uzdrhta ruka. 

— Vi mi niste nikada napomenuli taj dug.. 
— pogleda ga ona zaprepaštena. 

— Čemu? Stvar i onako nije sasvim čista. 
Nego svi hoće, da nalijeću na nas kao gavrani, kao 
da ovuda već zaudara po strvini. Prevarit će se. Ja 
se još ne dam! — uzrujavao se Marin Palmić. 

Ali ona je još uvijek iščekivala odgovor na svoje 
pitanje. On joj objasni, kako je tome Maruniću bio 
dužan oveću svotu, koju nije mogao da namiri. Na 
to mu je Marunić zaprijetio tužbom, a Palmić, da ga 
se oslobodi, odstupio mu za dug polovinu ,,Laste“. 
Kad se brod desio posljednji put u Americi, predao 

je Maruniću Karlu novac, da mu osigura njegov dio 
— ali je taj novac trenutačno trebao i zadržao ga, 
a medjuto se brodu zameo trag — — te on sada traži 
čitavu svotu, što bi mu je društvo bilo isplatilo. 

Lako rumenilo probi Klarino ublijedjelo lice. 

— A što ćete sada? — upita ona s trepetom 
u glasu. 

— Što ću? — Ništa. Neka se vadi s Karlom. 

— Ne tako, papa. 

— Da kako PA side bi trebalo ustanoviti, je di 


brod uistinu propao — a to se još ne može. 
— A da se može, pa da tuži? 
— Neka! Meni nema što da uzme, — a u 


tvoje ne smije da dira. Kao da sam nanjušio, što će 
biti, kad sam ono prenio sve na tebe... 

Glas mu zazveči jetko, oči mu zlorado zazvijerale 
uokolo. No ujedared mu bude, kao da se postidio, te 
stane pred stolom i lupi po ploči : 

—' Ili sam ja kriv, što se na mene digao i Bog 
i vrag, pa me gone i tjeraju kao razbojnika ? A onda 
— jesam li mogao dopustiti, da vas odavle otjeraju ? 
Za mene je lako : naša je ,,šterna“ dosta duboka. 


Neka tuži, neka čini, što hoće — — samo mi više 
ne govori o tom — — 
— Oče, — što vi to? — uhvati se ona_za glavu. 
— Ja sam rek6: živ odavle ne ću — i — evo 


— molim te, ne govori mi više o tom — — — 

Klara ne odgovori. Muče izadje i uputi se ravno 
u svoju sobu. 

Sjene se u njoj zgušćivale, već se u njima po- 
lako gubilo pokućstvo, od kojega su jedino ogledala 
odrazivala nešto posljednjeg sutonskog odsjeva. Iz 
dna sobe izvlačilo se iz mraka nešto bijelo: dvije 

visoke, odvojene postelje, k6 dva sarkofaga. Kako je 
pak na otvoren prozor ulazio izvana dah čempresa, 
to je Klaru podišlo čuvstvo, da je u toj sobi, u onim 
nijemim kriptama, zakopano pola života njena. 

Primakne stolicu k prozoru i sjedne. 

I vani se već uhvatio mrak i razlio se nebom i 
morem. U njemu se rasplinuo i onaj predosjećaj pro- 
ljeća, raziš6 se nekuda i iščeznuo. A noć pada, s njom 
i hlad, i što se na nebu javlja više zvijezda, to i ona 
prozor navaljuje više mraza. A vele, da su mnoge 
one zvijezde sunca, puna vatre i topline! I gle: ne 
griju! Daleko su... I 

Tako je biloi snjim, dok je bio daleko. Vatra 
i toplina njegova srca nije ju više grijala kao negda, 
— ali je duboko u duši ostao sijevak negdašnjeg pla- 
mena i često iskrsavao pred njenim očima kao da- 
leka, svijetla tačka. No sada je ova tačka ujedared utr- 


nula. On se evo vratio — zaručen i hoće da se osveti. 
Na starca nišani, — da nju pogodi. 
— 'Povrijedjeno muško! — lane ona i nešto 


kao prezir ocrta joj se oko usana, 

Pričini joj se, da ga istom sada upoznala, da 
mu je sada po prvi put zavirila u dušu. Doslije nije 
protiv njega imala nikakve žalbe, no u ovaj je mah 
upravo gnjevno provalilo iz nje pitanje : Što je krivi? 
Zašto se nije onda pripravio za život? Zašto se 
nije potrudio, da svojoj i njezinoj budućnosti udari 
temelje, dok je tomu bilo vrijeme? Ona je, istina, 
odsudjivala oca, kada ga je ono odbio, jer je držala, 
da se može živjeti i od same ljubavi. Ali ju je poslije 
kućna nevolja poučila, da nije tako. 

A on, čovjek svijeta, morao je to znati, pa prio- 
nuti ozbiljno za posao, skupljati sile, učiti a ne u 

besposlici tratiti vrijeme i svake godine mijenjati 
fakultete ! Ovako se otac bojao, da bi mu još i oni 
pali na trošak, pa zato nije privolio. A je li i mogao 
uraditi drukčije uz sve one crve, što su mu točili i 
rastočili kuću ? A i ona nije mogla da se odbije od 
svojih, pa da se s njime probija od nemila do ne- 
draga. Da je onda ustrajao oko nje, da ju je na to 


kušao nagovoriti, — moguće bi ga u svome neiskustvu 
bila i slijedila — ali sada vidi, da bi to bila teška 
pogriješka — i milo joj je, da nije do toga došlo. 


Ona ga danas gleda u pravome svijetlu i onaj 
njegov nastup i ono pismo, pa ova njegova namje- 


štena kukavna osveta... sve joj to pokazuje, da 
je prava sreća, te je sudbina nije vezala s tim čo- 
vjekom tako sićušnim — upravo niskim. On ne zna, 


koliko nitkovštine i odsude imade u tom njegovu 
surovom činu. On ne zna, da bi u drugim prilizama 
njezino žensko samoljublje moglo upravo u toj kasnoj 
i ludoj osveti da nazrijeva sebi zadovoljštinu | Ovako 
se sve okreće jedino na prezir protiv njega. 

Onda ju napalo pitanje : 

— Ako pak on doista ispuni onu svoju prijetnju ? 
Što će ona sa starcem i djetetom, budu li morali seliti 
ispod krova, koji joj danas još pripada, premda je 
očito, da nije po pravom putu dospio u njene ruke ? 
Jasno je, da je to imanje prešlo u njeno vlasništvo 
iza učinjena duga — — pa joj već i sama pamet kaže, 
da u tome leži nepravda i' da to ne nosi blagoslova. 

Tako su je barem u mladosti učili, a ona se po- 
slije uvjerila, da u tome imade nešto istine. Pače 
nju je ne jedanput mučila misao, nije li ovo poste- 
peno raspadanje njezina doma neka vrsta okajanja 
za ona neka čudna zastranjivanja u prošlosti ? 

Tako se još iz prvoga djetinjstva sjeća, kad 
je neke večeri kao vjetar banula u njihovu kuću 
neka stara u crno odjevena žena; koju su svi nazi- 
vali: baba Angje. Bili su upravo za stolom, kad se 
ono ispriječila pred njima i lomatajući suhim rukama 
zakreštala : 

— Gdje su moji novci ? Moja muka! Taati! 
Luupeži! — otezala baba Angje. 

Klara je u ono doba bila ludo nestašno dijete, 
pa joj ono otezanje otaati“, ,luupeži“ zvečilo tako 
čudno, da se nije mogla uzdržati od smijeha. I što je 
baba Angje jače vikala, to se ona glasnije smijala. 

Još se sjeća strogih lica oca i majke, kako su je 
pogledima ušutkivali. Treba znati, da se u njihovoj 
kući nije već dugo vremena nitko smijao, pa ni sam 
veseljačina — vrtlar Jure. Ona bi ga pitala, zašto su 
u kući svi tako mrki, na što bi on zibljući se ; ' 

— JA, signorina, to vam je kao da vam se nagnuo 
zid. Vi zovete po gdjekojega, da vam pomogne pri- 
držati ga, ali se zid jednako sruši, pa poklopi vas i 
onoga, koji vam je pomogao. Pa i jest tako! 

Bolje joj je to objasnila služavka Ane, žena 
oštra i ujedljiva jezika : | 

— To ti je tako, rekla joj je ona, kao da se 
svemu tomu veseli, steci dva, rasteci tri — pa — 
faliment! 

“ I baba Angje je one večeri tu riječ — faliment 
— “podovila možda desetak puta. A kad se dobro is- 
psovala i iskreštala, digla ask u vis šo ruke i za- 


“vapila : 


*— Proklinjat ću vas, dok vam. ne prokunem 
džigericu, taati ! luupeži ! 

Onda je skočila k vratima i žestoko njima za- 
lupila za sobom. A kad je kunući tako otišla u noć, 
otac se ujedamput uhvatio za srce i kao mrtav 
srušio na tle. Bilo ga strašno pogledati : ruke kao 
drvo, oči ko staklo, a na ustima pjena. Kasnije mu 
se istina, svijest. vratila, ali  prvašnje zdravlje 
nikada više. 

Tada nije ni njoj, Klari, bilo više do smijeha. 

Pokojna bi mati svake večeri molila dugo nad 
njom i opominjala je, neka se kloni babe Angje, jer 
da je u nje zlo oko. Trebalo je dugo, dok je spoznala, 
što se to na njih svalilo. Brodovi propadali, a 
otac, da se ojača, dao se u neke zamršene spe- 
kulacije. Okrenulo na zlo, pa pozvao druge, da 
sudjeluju, a medju njima i babu Angju. Na po- 
sljetku propalo i to, — svijet stao kriviti njega i 
mnogi omrznuli na nj. 

Što nije progutalo more, rastepla braća. A sada 
onaj njihov tragički svršetak — pa majčina i muževa 
smrt. Od zla na gore — pusto rasulo. ' 

— Da nije to kletva, pomisli ona, i pred oči 
joj sine lik babe Angje. A sada još i ova nova ne- 
pravda — i.što je još gore — možda i zločinstvo | 
sa svim .ljagama, koje ne sramote i ne tegote samo 
počinitelje i njihove sukrivce, već prelaze i na 
mladje . +. tru 

Pri toj se pomisli strese : ono njezino, ljupko, ne- 
vino i ni krivo ni dužno dijete, da već sada primi na 
sebe posljedice tudje nepromišljenosti! Pa da i nije ' 
toga, zar bi ona, Klara, mogla podnijeti, da drugi 
na nju pokazuju prstom ? 

Ne — tu nije bilo što birati ni razmišljati. 
Kuća će i bašta jedva namiriti dug — neka! Trebat 

će služiti kruh : ma kako tvrd bio taj hljeb — trebat 
će raditi. Znade ona već unaprijed, da to ne će ići 
bez prijegora i ljute samozataje, osobito sada, u ovo 
vrijeme, gdje se preko noći ukokotili toliki, koji joj 


otrag nekoliko godina nisu bili ni do koljena! Tu- 
djinac im je donio novaca, pa im se sada žene kite, | 


razmeću skupocjenostima, muče se, da sa sebe iz- 
brišu svaki trag svog plebejskoga korijena i da se 
pokažu ravni bogatim došljacima. Za to i udešavaju 
sebi ugodniji život: kćeri šalju u inozemne zavode, 


natječu se, kako će što više potrošiti za njihovu nao- 


brazbu, za učenje tudjih jezika, tennisa i tako re- 
dom... Često joj dolazilo, da se na tu maniju po- 
kondirenja nasmjehne, no kadšto se ni ona nije mogla 
oteti osjećajima jala na te ljude, jer hoće, da se jed- 
nim mahom užive u ono, što se u nje istom kroz go- 
dine i generacije ustalilo. Još joj ponekle, barem 
na oko, pokazuju neko poštovanje. Možda poradi 
oca. Njemu je u ovoj visini, tišini i zaklonjenosti od 
svijeta preostao još neki sijevak negdašnje »gloriole“, 
i ovo, ako i maleno svijetlo, obasjava i nju i dijete. 
No sad će i to utrnuti. Kako li će odsele ti tašti, is- 
prazni i ništetni skorojevići gledati na nju s visoka 
is kakovim sažaljenjem ! A to joj je donio on — 
njezina prva ljubav — — To — i ništa drugo: sve je 
drugo izgorjelo i sasvim se ugušilo u svojem pe- 
pelu. Slično se dogodilo i u nje: otišlo — ohlad- 
njelo... 

— Sve osim starog ponosa, progovori ona polu- 
glasno dižući se da zatvori prozor i da se spremi na 
večeru, — a taj ponos, zaključi prezirno, ne će 
uzmaknuti ni pred četom dolarskih vitezova. 

III. 


vića obuzelo na terasi Palmićevoj, nije 
ga ostavilo ni kasnije, kad se s Murvica 


#3 spuštao prema Brisnu. 

Na suprotnim se gorama gubili posljednji od- 
sjevi predsutonske zažare ; more je uz kraj potam- 
njelo od navale večernjih sjena, a tamo podalje ne- 
kako oštrije pomodrilo od srhova vjetarca, po njemu 
prolivenih. Nekud su oporiji vid poprimale konture 
otočnih visova ; — činilo se kao da je dan već pohranio 
u neku tajnovitu spremu čare, što ih je još pred pola 
sata izredao. Bližala se večer sa svojim mraznim, 
gotovo zimnjim vidom, 

Postajkujući silazio Rajković lagano k onim 
ljetnikovcima s raznolikim krovovima i tornjićima. 
Iza sebe je ostavljao gluhotu i samotu, a išao ususret 
vrevi i životu — no nije spješio. On nije naprosto ni 
vidio onih gospodskih dvoraca dolje — ai promjene, 
što su se radjale na obličju klonula dana, prolazile 
su za nj neopažene : on je sada bio sav u mislima i ne- 
odoljivim uspomenama. 


Poredjivao je ovo svoje današnje slaženje sa 
Murvica s onim negdašnjim, kad mu ono stari Palmić 
pokazao vrata — i za čudo, u duši se je osjećao go- 
tovo isto tako bijedan kao i onda. Onoga dne tjerala 
ga niz ovaj puteljak bol radi izgubljene djevojke 
i stid s pretrpljena poniženja. Danas ga pak goni 
uspomena prve ljubavi i trpak osjećaj promašene 
zadovoljštine. A ovaj se posije osjećaj nije uvelike 
ni razlikovao od čuvstva stida ... Rajković je naime 
bio već sada na čistu, da se je kdniić sasvim djetinjski 

i da je sve ono njegovo natezanje sa starim, ishlap- 
ljenim Palmićem bilo sićušno, a zacijelo i nedostojno 
čovjeka svijeta i ukusa. 

Kad mu je Marunić predavao ono pismo, mogao 
ga je lijepo otkloniti i pustiti, da mu on izravno piše 
i da se s njime sam nateže i nagadja. Ali ne : on je 
onu poruku objeručke prihvatio i namjerice se upu- 
stio u taj posao, a zašto ? Da uživa u starčevu uvrie- 
djenom ponosu i koprcanju ? Ili u njezinoj smetnji, 
a možda i očajnom zaprepašćenju? Kako bilo, 
on je time pokazao, da je pun samih kukavnih i 
baštinjenih niskih poriva, što ih nije moglo da s nje- 
gove opore duše strese ni očevo kapetanstvo ni nje- 
gove visoke škole. Takav mu je bio djed, takav pra- 
djed, a za oca kapetana znade, da se je svojim pro- 
tivnicima najradije osvećivao bacajući im noću kroz 


* prozore nepotpisane listiće pune grubih uvreda. Svi su 


ti maleni ljudi bili više manje naprasiti, razdražljivi, 
osvetljivi ; jedino što su oni u toj naprasitosti i osveto- 


ljubivosti uživali i poslije, a on se evo već sada stidi. | 


Ma kako prosudjivao onaj svoj razgovor s Marinom 
Palmićem, ne može se oteti dojmu, da ga je starac i 
danas ispljuskao. A zar je po to ovamo došao ? Nije 
li mu bilo dosta jednog poniženja ? Mogao je ostati 
tamo — u svijetu — i ne dirati u pepeo davno izgorje- 
lih stvari. Trebao je ostati — to više, što se već ne- 


* kako bio ipak prilagodio, ako i teško, vrlo teško, 


. Jedva se iskrcao u Americi, a ono je već u 
geedarea nahrupio na brod narod sav veseo i blažen, 
što se može vratiti u domovinu. 

Gotovo sav se taj svijet vraćao kući razočaran, 
ali i sretan, što će doskora otpočinuti na svojim ro- 
djenim planinama. 


koj 

— Amerika! Zovu te zemljom sreće, govorio 
u saloonu u new-yorškoj obali nekakav pocrnjeli 
i bradati primorac, a ovamo si pako sa svim svojim 
verigama i vragovima. 

Bio čas, kad je i njega nešto spopalo, da se smje- 
sta vrati, da prione uza knjigu, da svrši nauke, pa da 
onima na Murvicama pokaže, da je i on čovjek svoj, 
nezavisan i ugledan. 

Ali ta se je misao kao i mnoge druge ubrzo isušila. 
Uostalom on je i kod kuće prije polaska: pomišljao 
da se vrati k nauci, da upotpuni svoje znanje, da za- 
grabi u onu blaženu ,tehniku“, koju je najposljednju 
odabrao, pa da se baci u vrtlog posala, istraživanja 
i spekulacija. Tko zna, ne bi li ga baš otuda sunce 
najprije ugrijalo ! 

Ali ta ga je nakana ubrzo ostavila : sve bi to tra- 
jalo odveć dugo, a i uspjeh je sumnjiv. A u njega nije 
bilo ni ustrajnosti ni jake volje. On je kao na nekakva 
čudovišta gledao na one bristanske Nijemce, bivše ko- 
nobare, što su — zgrčući napojnicu za napojnicom 
— u nekoliko godina sagradili golema svratišta i 
došli u položaj, da im se sve klanja. Bilo je časova, 
kad im je zavidjao, ali bi se brzo utješio mišlju, da 
su njegove aspiracije ipak šire i više, premda bi bio 
u velikoj neprilici, kad bi bio morao reći koju više 
o tim svojim širim i višim aspiracijama. Uza sve to 
on je zadržao o sebi najbolje mišljenje, a dosta se 
pouzdavao i u svoj razum i razbor. Osim toga mu 
Se žurilo. Znao je doduše, da se zlato ni u Americi 
ne trga sa živice, ali je čuo i čitao, da ta čudesna 
zemlja krije u sebi toliko iznenadjenja, da stoji 
jedino do sreće nabasati na njih. 

I on ostade u Americi. 

Sad je trebalo napeti mišice i svojim laktovima 
krčiti put kroz svjetsku gužvu. Ali gdje da započne ? 
Od nižih je mjesta zazirao, a k unosnijim ne dadoše 
mu spretniji i sposobniji od njega. Mislio je, da će, 
uz ono malo tehničkoga znanja skucanog u vi- 
sokoj školi, naći kakovo znamenito mjesto u kojoj 
tvornici. No svuda su tražili samo potpune ljude, a 
njemu je za svaku drugu službu nedostajalo volje 
i odlučnosti. 

Uto je počeo ćutjeti, kako mu se polako trgaju 
živci, kako ga obuzimlje nemir, nespokojstvo i malo- 
dušje. A bilo je trenutaka, kad bi se živci smirili, ali 
onda bi nastupio neki umor, u kome bi utonuo i 
posljednji trak njegove volje. Tu bi ga salijetale misli, 
što ih je negda kao kandidat filozofije kupio pele- 
me&le u knjigama modernih mislilaca — i kao ljuti 
oštrac zadirala se u njegov mozak skepsa, sumnja o 
vrijednosti života i o njegovu smislu, Te su misli vukle 
sa sobom onu crnju — naime, da naposljetku sve ovisi 
o njemu... Medjutim je osjećao, da ne bi u sebi našao 
snage, da se skonča, pa da uteče takvim mislima, 
prošao je gotovo sav američki sjever unakrst. Ali 
svuda sve sam pusti dim, podzemna tutnjava, glomot 
i škrgut mašina, dubina rovova, tih crnih žvala ame- 
ričkih plutokrata, kojima ne bi ni on bio drugo van 
mali i neznatni zalogaj, kao i svi oni poslenici opa- 
ljenih lica i ruku. 

Na svom krstarenju po onim neznanim i ne- 
prijaznim stranama nabasa na neku trgovačku po- 
slovnicu u Omahi. Bilo mu k6 Turčinu na propo- 
vijedi : sve mu bijaše tudje počevši od jezika pa do 
najobičnijeg načina američkog poslovanja. Gospo- 
dari i drugovi u pisarni napipali mu odmah tu slabu 


kJ 

stranu, pa ga stali omalovažavati i susretati s pre- 
zirom i nepovjerenjem. Pače i sam Crnac, koji je u 
poslovnici posluživao, neprestano je na nj kesio svoje 
bijele zube. No najviše ga dražilo, što bi mu takovi 
gorki časovi dovodili pred oči daleki dom s mnogim 
tužno-milim slikama i sjećanjima i punili mu dušu 
dojmovima neke mučne, nostalgične nevoljkosti. Ali 
što ga je život više progonio, to se on većma uza nj 
privijao. I dok je gutao poruge i omalovažavanja 
svojih za nevolju drugova i gospodara, dotle je zvjerao 
očima po karti Amerike tražeći mjesta, gdje se možda 
i za nj sreća krije. 

Uto je nekim slučajem uzaznao, da poznati 
bankir u Chicagu, Šulić, traži suradnika za list, što 
ga kani pokrenuti. Rajković nije premišljao dugo, već 
se smjesta ponudio, a da ga tko drugi ne preteče, 
otputova još istoga dne u Chicago — pa ravno u Šu- 
lićev stan. 

Bankir ga omjeri od pete do glave, saže rame- 


= nima i kao da bi htio reći : 


— Svejedno — ti ili tko drugi. 

I Rajković ostane u Chicagu u pan glavnog 
suradnika ,,Narodne snage““. 

Započeo je s nizom članaka o narodnoj apatiji, 
indolenciji, o manama i zabludama mladeži, 

Ti su se članci slabo čitali, ali to nije smetalo, 
oni su mu pače pribavili i nemalo štovatelja. To ga 
donekle osokolilo, i on se požuri, da sklopi poznan- 
stvo, prijateljstva, da se baci u vrtlog uživanja, da 
se dade na ljubavna osvajanja, što mu onako mladu 
i pristalu nije išlo teško od ruke. Sasvim ga oma- 
milo, tako da više nije ni pomišljao na zgrtanje do- 
lara, — sve su prvašnje težnje i osnove za naglim 

obogaćenjem i gavanskom veličinom u njemu sasvim 
obamrle. Sav je njegov život bio u trenutku, što ga 
je proživljavao ; prošlost li budućnost nisu imale 
cijene, one su se gubile u maglama šampanjca i 
omami ženskoga daha... 

Tako je proživio prve godine u Americi — sve 
kao u nekakvu mamurluku. 

Onda je nastupilo lagano triježnjenje. Već se od 
nekoliko vremena javljali glasovi o nekim tamnim 
manipulacijama bankira Šulića, a na štetu rad- 
nika Hrvata. ,,Narodna snaga“, razumije se, grak- 
nula je oštro na ,,potvore““ — i nato su one glasine za 
neko vrijeme zanijemile, da malo zatim iznova iz- 
milje, ali ovog puta još i s većom žestinom, 

,»,Snaga“ nije ostala dužna i tako se zavrglo kre- 
ševo, kome je kraj učinio sam Šulić svojim nenada- 
nim, upravo senzacionalnim bijegom. 

List je odmah iza toga klonuo i udušio se u blatu 
svoga uteklog gospodara. Kad je pak nekoga dana 
nestalo netragom i njega, Rajkovića, mnogi posum- 
njaše, da ni njegovi prsti ne bijahu daleko od onog 
nečistog posla. A, 

Medjutim sav je Rajkovićev grijeh bio u tome, 
što je kadšto navalice, a najčešće i nehotice bio slijep 
spram svega, što se oko njega zbivalo. Čutio je to, 
a kako nije za to nalazio opravdanja. raskrstio se 
s bučnim gradom i sa svojim nemanje bučnim živo- 
tom te odmaglio, da se drugdje ogleda za srećom. 

Vuklo ga u Aljasku, u lov za zlatom, ali mu puste 
ravnine leda i snijega, što ih je na granici Kanada 


istom nazreo, i ono sumornovnebo nad njima — na- 

tjeraše u srce grozničavu zebnju. Unaprijed je znao, 

da joj ne bi mogao odoljeti, te krenu na jug — u 
U 


ja 

toplije krajeve i poslije se nekoliko vremena namjeri 
u New-Orleansu na zemljaka Marunića, koji mu otvori 
vrata svoje pisarne. 

Bio to postariji čovjek. Još se kao mornarsko 
dijete preselio u Ameriku. Taj je priprost, ali okretan 
i vanredno lukav čovjek našao u novom svijetu polje, 
na kome je razvio obilje svoje energije i preprede- 
nosti. Laćao se ovoga i onoga, dok nije naposljetku 
otvorio ,,saloon““ i nekakvo konačište, koje se poslije 
prometnulo u golemo svratište za doseljenike. 

A imao čovjek i oštro oko : znao je na dlaku, 
gdje i kada treba kupiti komad zemljišta, kada ga 
preprodati, kada pokušati sreću na burzi itd. U životu 
nije ni vidio škole, a ono se s uspjehom bavio čak i 
bankovnim poslovima i primao novac svojih zem- 
ljaka, pohranjivao ga, vukao debele kamate, ura- 
čunavao sebi visoke pristojbe za pohranu, pa se 
često dešavalo, da bi se gotovo sav pohranjeni novac 
rastopio medju njegovim prstima. U riječ: Simo 
Marunić nije gledao na svaku dlaku, njemu je bilo 
glavno, da se u golemoj utakmici uzdrži i da sebe 
ojača, a kada izvrši svoju, neka se — kako je ono 


govorio — i Misisipi razlije i odnese, ako hoće, i čitav 


svijet. 

Činio je, što čine i mnogi drugi, i tako je sebe 
opravdavao pred savješću, ako bi mu kada, što je bi- 
valo vrlo, vrlo izrijetka, spočitnula kakvu sirotinjsku, 
krvavu suzu. Marunić je zamršenije i sumnjivije 
poslove vršio sam, jer nije htio, da mu se svaka vidi 
i zna, ali iz onoga, što je vidio, Rajković je pogadjao 
mnogo toga i nije mu trebalo dugo čekati, da se uvjeti, 
kako majstorije toga prepredenog lisca ne zaostaju 
mnogo za nepodobštinama pobjeglog bankira Šulića. ' 


Viktor Car Emin : Iza plime. 3 

Rajković se već kao Šulićev suradnik dovoljno 
namirisao one biljke izrabljivanja, koja na američkom 
tlu buja i cvate uspješnije negoli možda igdje drugdje 
na svijetu. Njezin ga je dah omamio, čekao že samo 
zgodu, da je i on negdje zasadi i odnjeguje. Onaj 
isti skepticizam, koji ga je onomadne navodio, da se 
sumnja o zlu i dobru, tjerao je sada od njega sve 
skrupule. Šutio je i marljivo pribirao gradju, da 
mogbude u pravi čas ili od Marunića preuzeti Posao 
ili uz brk njemu započeti sam na svoj račun. Već 
se ćutio dosta sposobnim za to. Uza sve to bilo je 
časova, kad mu se ipak gadio način, kako je MArensi 
strigao svoje ovčice. Tako je jednog dana došao u 
pisarnu neki Ličanin, sav istučen i otrcan, da digne 
što tu ima u pohrani, pa da krene kući. Majstor ga 
pogleda i bučno se nasmija : zat 

— Kratka je u tebe pamet, Jerko! Da umiješ 
čitati, pokazao bih ti crno na bijelom, da u mene 
nema više ništa tvoga. 

— A kuda je otišlo? — u čudu će i strahu 
Likota sakrivajući zgužvanom i blatnom kapom 
oširoku poderinu na koljenima. 

_ Izio brate! Eto ti raboša! Ali muka je s to- 
bom, kad ne znaš azbuke. No evo, reći ću ja: šest 


objeda. — — 


_ Dva... Isusa mi, — nisu no dva. 

— Šest, brate, — a toliko večera. A evo koliko 
pića samo! Naravno : ti se ne sjećaš. Pa predujmovi... 

— Jedan — — i to: dolar — — — ' 

— Bilo ih je još i po više dolara, ali ti se ne sje- 
ćaš. Pisali smo to obično dolje u saloonu — no ti bi 
se ubrzo uljoskao, pa bi ti piće zastrlo paenet a 
A onda pristojbe, troškovi moje pisarne — ja moram 

svoje ljude da plaćam — ne znaš li to? 
tako — sve otišlo do posljednjeg centa. 


Jest —i 


Likota da se pomami. Ruknuo, kao da ga netko 
reže : 

— Ovamo moju. muku, prokleta pijavice, — 
inače ćeš prije večera k vragu na račun. 

I digao protiv njega pesti, kao da će ga zagu- 
šiti, no Marunić ostade miran i uspravan, kao da j 
od gvoždja. S 

Ličanin zarida : 

— Smilujte se, ako Boga znate, vratite mi ona 
moja dva ljuta žulja ! 

Glas mu je zvečio kao u ranjene zvijeri. Uje- 
dared se srušio na koljena, pa se grčio, valjao, pro- 
metao i pjenio, kao da ga spopala gorska bolest. 

Takovi su prizori bili u Marunića česti. Gleda- | 
jući to Rajković bi isprva ostajao kao uprepašćen 
ne znajući što da kaže. Ali bi Marunić pristupio 
k njemu i onom bi ga svojom širokom rukom po- 
treptao svojtljivo po ramenu i zahohotao ; 

— Lav i medđjed naudit će ti, ako ih dražiš ili 
ako su gladni, ali čovjek — gdje možeš, ščepaj ga 
i stresi, drukčije će on tebe. . 

Rajković ga .je presenećeno oledao i slušao 
ali on bi mu surovo dobacio, što čini, da čini otvoreno 
i bez prikrivenih misli, dok tisuće i tisuće drugih 
radi to isto, ali s puno obzira, rafiniranosti, u ruka- 
vicama. Ta istančana čeljad imade, veli, svoju krinku, 
a ta jest: osvješćivanje naroda i podizanje njegove 
snage! Ajde, do vraga! Tko ih ne bi poznao! Prije 
no ćeš zaklati svinju, puniš joj korito svim i svačim, 
a tako čine od prilike i kanibali, prije no će zaklati 

i ispeći svoju žrtvu. Kakva ti korist od čovjeka iz- 
muzena i isušena? 
Rajkovića bi ta razlaganja ubrzo razoružala i 


što je dalje i dublje o njima promišljao, činilo mu se, > 


da onaj surovnjak nema možda u svemu ni krivo. 
Pače, kad je još bolje otvrdnuo, činio je bez trunka 
ganuća gotovo jednake eksperimente bilo na koži 
koga drugoga Likote, ili na ledjima kojeg od alko- 
hola polupodivljalog ribara sa ušća Misisipi. 

Ali pri tom je još izbijalo dosta »rukavice“, 
čemu se Marunić iz puna grla smijao : 


— Gladi, sinko, gladi — ostat će ti i tako na 
dlanu po koja dlaka, ne velim, da ne će. Ali škare 
su sigurnije — tek da ti se ne bi ruke tresle... — 


govorio Američanin i sve se prezirno smješkao. 

Ta bi brutalna familjarnost Rajkoviću napo- 
sljetku dodijala, pa bi mu kadšto odgovorio oštro. 
No ni Marunić mu ne bi ostao dužan, i tako je medju 
njima pucao jaz, koji bi ih bio sasvim odvojio, da se 
nije uto zbilo, što je Rajkovićeve misli okrenulo na 
sasvim drugi pravac. 

Marunićeva jedinica, miss Kate, bila je zaru- 
čena s nekim Mr. Gilbertom Parkerom, pristalim, 
obrijanim, dosta mladim čovjekom, inače zastupni- 
kom neke engleske trgovačke tvrtke. Stari je Ma- 
runić bio sav ushićen. Koliko je god molio svoju 
zvijezdu, da mu u poslovnim stvarima ne zaustavi 
i ne skrene bujicu domorodaca — taj njegov zlatni 
potok — toliko se u drugu ruku bojao, da bi mu 
kćerino oko moglo jednom zapeti o kogagod od tih 
njegovih zemljaka, koje je on svečano prezirao. 
Ta se odvratnost u njemu ugnijezdila već od vre- 


mena, kad se bio tek malo podigao, a osobito otkada 

su u njegov saloon stali zalaziti zemljaci — ribari, 
da prozeble udove ožive whyskijem, koji im se uosta- 
lom prelio već u krv, u pogled i mozak. On je gledao 
dan na dan, kako se ta pjana čeljad vuku i natežu, 
kako se psuju, grde i lupaju, a i za nož mašaju. 
Često je pred strancima govorio, da mu se bljušti 
gledati ih, — da im ne podnosi zapaha, da su niži 
od Crnaca, Talijana i Indijanaca. To svoje gnu- 
šanje protegnuo je s vremenom na sve svoje domo- 
roce, bili oni višeg ili nižeg sloja, i eto otuda spram 
njih ona njegova odvratnost i prezir. Zato je pak toga 


. Parkera dočekao upravo raširenih ruku. Engleze je 


oduvijek uvažavao, budući da, kako je sam rad go- 
vorio, nalazi u njima neku srodnost sa samim sobom. 

S mladim se Gilbertom u svemu slagao. Englez 
mu je punio glavu nekim pothvatima s vanredno 
velikom dobiti. Marunić se zanosio tim svojim bu- 
dućim zetom, njegove su ga osnove oduševljavale, on 
mu je pače već u nekoliko navrata otvorio i svoju 
kesu. Englez se, regbi, tim iskazima sklonosti po- 
služivao u prilično znatnoj mjeri i odnio nekoliko 
tisuća gvineja. 

Već su bili zakazani i svatovi, kad li je nekim 
slučajem izbilo na javu, da Mr. Parker ima u FEn- 
gleskoj zakonitu ženu i djecu. 

Uvrijedjeni Marunić plane, baci engleskog pu- 
stolova na ulicu, saspe na nj tuču psovaka i pogrda 
i reče ojadjenoj kćeri, da je utješi : 

— Ne plači, doći će već drugi. Gvineje mirišu 
nadaleko, a nema transatlantika, koji ne bi donio 
sa sobom kakvog deliju plemenitije krvi i finijeg 
nosa. Nego drugi put ćemo biti oprezniji. Najprije 
dokumente na stol — a onda.neka se razgovara. 

Miss Kate nije bila ni lijepa ni ružna — u kret- 
njama vidio si, kako su uglasti ostaci atavističkih 
oporosti u neprestanoj borbi s odgojem, što ga je 
zadobila u raznim modernim zavodima, ali sve u 
svemu, bilo je to na oko dosta simpatična pojava, 
ako i pokadšto — možda i nehotice — malko i 
naduta. 

Rajković bi otrag koji mjesec bio prije povjerovao, 
da će se ocean isušiti, negoli da bi miss Kate mogla 
postati njegovom ženom. Za sve vrijeme, što je u 
kući njena oca, jedva je s njom progovorio dva puta, 
i to kratko i samo u nekim poslovnim stvarima. Ona 
je njega smatrala očevim službenikom, a on nju 
svojom mladom i ponosnom »principalkom““. On je 
nju susretao s obligatnim poklonima, a ona njega 
s laganim i hladnim odzdravima. Vidljivih promjena 
nije u njihovu saobraćaju bilo ni neposredno iza 
onoga preloma s Englezom, osim što je Rajković — 
a to miu se i samome nekako čudno činilo — odjedared 
stao da svojoj spoljašnosti posvećuje nešto više pažnje, 
a tako i kretnjama i držanju. Odijevao se pomnjivije, 
i kao da čitavog sebe udešava na način, da se što 
više svikne i učini zanimljivijim. Uz to je odgadjao 
odlazak iz Marunićeva doma, dolazio u poslovnicu 
ranije, ostajao u njoj dulje, slučajno sve dotle, dok 
bi se miss Kate vratila s običajne šetnje. Ouda bi 
izišao i — slučajno — se s njom sastao i zavrgao 
razgovor, uistinu sasvim običajni razgovor. Uto je 
opazio, da se ona tim razgovorima ne otima, pače 
se čini, kao da ih i sama traži. Nato je on postajao 
povjerljiviji : uzeo da pripovijeda o svojim osnovama, 
o nakani da nastavi nauke... (medjutim ta mu je 
nakana sinula u pamet upravo za jednog od tih raz- 

govora). Što dalje, ti su razgovori bivali sve slobodniji. 
Tako mu je ona nekom prigodom izjavila, da je 
rada nastaniti se u domovini svoga oca, ovdje da joj 
je veoma dodijalo, a Rajković je već sjutradan nabacio, 
kako je njegova stalna namjera vratiti se u otadžbinu, 
u rodjeno mjesto, koje se sada sve većma diže, i da 
hoće započeti tamo nov život. 

Sve se to izmedju njih dogadjalo po nekom 
tajnom nagonu, bez ikakve prikrivene misli. Ona ga 


"je rado slušala i sve se nekuda zamišljavala, 


Onda mu štošta postalo jasnije i on je sada 
u taj saobraćaj ulazio sa svjesnijim namjerama, 
Njega je počela zaokupljati misao, da tu djevojku 
doista predobije. Bio bi to najkraći put k udobnom 
životu, — a uz to mu se i djevojka činila nelošom, 
mogao bi upravo reći, da mu se i svidjala. 

Od dana na dan on je toj misli podavao sve više 
znamenitosti, dok ga nije naposljetku tako opsjednula, 
da nije od nje više imao mira. 

Nešto se je slično dešavalo i djevojci. Rajković 
je dobro osjećao, da ona u razgovorima s njime hoće 
da pokaže svijetu, kako je se onaj prvi ništa ne tiče, 
a ovamo je ipak ćutjela potrebu, da se iza one grdne 
i gotovo odurne prijevare netko njome bavi i za nju 
zanima. Uz to je Rajković znao lijepo i duhovito 
pričati, a bio je i vrlo skladan i elegantan, pa se 
miss Kate čudila, što je to istom sada opazila. 

Više nije mislila ni na svoj uvrijedjeni ponos, 
ni na kakvu zadovoljštinu ni olakšicu, — ona se je 
s mladim čovjekom sastajala naprosto za to, jer 
joj je njegovo društvo godilo. Ti sastanci se nisu 
više upriličivali na ulici, da svijet vidi, već se ude- 
šavali tako, da se otmu svakom i malo indiskretnom 

oku. Rajković bi donio kitu cvijeća, ona bi zahvalji- 
vala pogledima ; on bi se na to odvažio na stisak 
ruke, ona se ne bi otimala ; on bi pošao korak dalje 
i sve to naposljetku zapečatio cjelovom ... Od toga 
časa oni se ,,za sebe“ smatrahu vjerenima. 

Nekoga dne iskazala miss Kate ocu sve. 

— Što ? zgrane se on na nju. I ti bi onoga 
gladuha, dogona — onu domaću uš — —? A ne 
pitaš, što će biti, ako ja dignem nogu, pa ga gurnem 
na ulicu ? 

.— Ja ga volim — — — pripomenula ona istim 
onim tonom, kojim je kao dijete obijesno tražila 
igračke i slatkiše. 

— To ćemo vidjeti — — — rogoborio Marunić, 
da se čulo ća i u poslovnicu. Pa on je i htio, da 
se čuje. 

Rajković se sjetio Palmića, pa mu siknula krv 
u lice, ali se suzdržao, jer je slutio, da će ovaj ipak 
popustiti. 

I doista miss je Kate već sjutradan ponovila juriš 
a zatim još jedan, pa još dva, tri puta, dok nije stari 
napokon popustio. Ali se u njemu žuči nakupilo odviše, 
da je na jednom proguta : 

— Reci ti tvomu Rajkoviću, uzvikao se on, 
ako hoće, da te ima, neka te nosi, ali ako šiba na 


pare, reci mu, da se ljuto vara. Ja sam se dosta na- > 


lomio glave i natrapio tijela, dok sam svoj novac 
stekao, pa da mogu, u grob bih ga sa sobom ponio. 


Jest — radije, nego da mi se drugi na njemu sunča, 
Zato — prije negoli protegnem papke — ni centa! 
Neka zna! 


On je to ponovio mladiću, kad je malo iza toga 
u njega ,,službeno" zaprosio djevojku, Govorio je 

s njime s očitim prezirom i gotovo sa. srdžbom, tako 
da mu je debelo, crveno lice sasvim nabreklo bilo, i 
Rajković se sjeća, kako je, videći ga gdje su mu oči 
u čas zaplivale u krvi, pomislio, da na to protegnuće 
papaka ne će možda ni čekati dugo. 

Stari Marunić nije ni poslije promijenio svoje 
držanje spram njega, naprotiv, on ga je od sada su- 
sretao s očitom i neprikrivenom mržnjom, jer je u 
njemu nazrijevao neprijatelja, koji jedva čeka, da 
njega, Marunića, djavo odnese, samo da bi mogao što 
prije i što slobodnije razmetati sa njegovom mukom. 

No Rajković nije ni u djevojke našao osobite 
topline i srdačnosti. Bit će za to, što te osobite topline 
i srdačnosti nije bilo puno u njega, dok je nju vid- 
ljivo napadala sumnja, da je uzimlje ne toliko zbog 
nje same, koliko radi njena miraza. Bilo je u nje 
nešto očeve surove otovorenosti, pa mu je to prigodom 
nekakve razmirice i dobacila. 

Da je u tome bilo dosta istine, on je dobro znao, 
ali ga je ljutilo, što je ona to naslutila. U njemu je, 
kao iza onog prizora s Palmićem, iskrsnuo uvrije- 
djeni ponos, ciknula ranjena samosvijest, pa je 
tražio zgodu, da tome dade oduška. Prilika mu se 
domala pruži. Neke ga večeri naskoči Marunić ve- 
leći mu: 

— Bio si u školama, valjda si koga vraga i 
naučio. Ne bi li vrgao u novine, da se ovdje otvara 
posao i traže radnici? 

Rajković ga mrko pogleda : 

— Kakav posao? Kakvi radnici? Ja nisam o 
tome ništa čuo. 

— Pa i ne treba ti. Samo ti meni dovuci ljude, 
drugo će biti moja briga. 

— Ja hoću, da znam, zašto vi trebate ljude, 
kad vidim, da ovdje za njih posla nema, — smrknuto 
će Rajković, 


— Bit će ga za mene, ako dodju — — ludove, 
— iskesi se na nj Marunić. 

Rajković skoči kao uboden : 

-— Javam zabranjunjem, da vi sa mnom ovako... 

Kako se pak Marunić još uvijek cerio, a miss 
Kate ni da bi na očeve uvrede okom trenula, uskipi 
u njemu krv, te odbrusi starome i vjerenici, da se 
varaju, ako misle, da je on čeljade, koje se prodaje. 
On hoće da sačuva svoje vedro čelo, hoće da ostane 
,potpun“ čovjek, pa ne da, da mu se dira u samo- 
ljublje, Neka ne misle, da su to same puste riječi, 
što više, on je tvrdo odlučio, da već današnjim da- 
nom istupi iz njihove kuće. Time će gospodina Ma- 
runića poštedjeti od poniženja, da svoju kćer dade 
svome sluzi. On će raditi sam na svoju ruku —- imade 
za to u njemu i sposobnosti i spreme i volje. 

Marunić se podrugljivo osmijehnu : 

— Sve je to lijepo, ali to te ipak ne će smetati, 
da. deset puta na dan ne poželiš moju smrt. 

A kako je Rajković s ogorčenjem odbijao od 
sebe tu, kako je on govorio, podvalu, javila se i miss 
Kate : 

— Znam ja, — rekla je ona — znam ja, kako 
to udešavate vi zaručnici staroga kraja. Novac nas 
Američanaka ne prezirete, ali ni volje naše ne pod- 
nosite. Tako je : uzalud vam sva vaša obrana ! 

On uzvrati žestoko. Te bi večeri bilo jamačno 
došlo medju njima do preloma, da nije Rajković na 
vrijeme uzmakao i ušutio, Zaručnicu je na rastanku 
uvjeravao o svojim najsvetijim nakanama, a po- 

vukao je i svoju prijetnju, da će otići od Marunića, 
te se sjutradan vratio u poslovnicu i radio u njoj, kao 
da nije ništa bilo. Sad su ga otac i kći još i s višega 
gledali, a to ga je vanredno razdraživalo i nanovo 
mu dovodilo u pamet daleki rodjeni kraj sa svim 
uspomenama, što mu ih je usadio u dušu. Takovim 
čuvstvima nije se sada otimao više, on im se, ako i 
nesvijesno, podavao sam. Dostajalo je, da u Maruni- 
ćevu saloonu vidi kojeg drapavog od whiskya otu- 
pljenog primorca ili drugog kojeg propalog odrliju 
s rodjenih strana, a da mu se nešto u srcu makne i 
da ga još i dublje ubode : 

— Zašto, zašto smo mi ovdje ? 

I što je dalje zurio u ona drvena, ukočena, morem 
izjedena i suncem izgorena lica, u one mutne, staklene 
izgubljene oči, kako kroz maglu alkohola bulje u nešto 
daleko, u ona nakrivljena, pomodrela usta s pocrnjelim, 
trulim zubima, što se ne bi rasklopili, da ne propuste 
kakvu surovštinu, u ona dronjama omotana slomljena, 
izmučena. tjelesa, iz kojih nadaleko zaudara memla i 
nečist, — sve što je više gledao taj jadni, ljudski izmet, 
te bijedne utvare negdašnjih kršnih, s rodjene grude 
prognanih pomoraca, -— sve se većma u njemu budila, 
kao da bi neka već davno uspavana sućut i opet bi mu 
se izmaklo pitanje : 

— Zašto, zašto imi ovdje? 

Uto mu stiže vijest, da inu je otac umr'o. U glavi 
mu sinula misao, da je možda iza sebe štogod ostavio. 
To bi mu dobro došlo, osobito sada, da mu ne treba 
ući praznoruku u kuću staroga lihvara. Potraži u 
pameti, ne bi li koga našao, da mu to tamo dolje uredi. 
Dok je tako premišljao, već se u njemu pojavljalo 
nešto, te ga vuklo u domovinu. To se nešto pretvorilo 


kaco či ši iki ji 

domalo u pravu želju, pa u vruću čežnju, koja ga 
sasvim obladala, tako da je već sjutradan iznebuha 
i s gotovom odlukom izišao pred zaručnicu i budu- 
ćega tasta. 

— Putujem kući. Idem, da uredim očevu ostavinu, 
— naglasi on. 

Miss Kate dočekala je tu vijest prilično hladno, 
a stari ni da bi okom trenuo. 

Rajković saže ramenima, ali ipak nije htio da 
za sobom spali sve mostove. Znajući, da će taknuti 
Marunića u živac reče : 

— Vi znate, da iz naših krajeva seli u ove strane 
dosta naroda. Kušat ću, da ih na vas uputim... 

Nije te riječi bacio u vjetar. Maruniću se misao 
svidjela; on ga onim svojim ručetinama strese za 
ramena i ispukne : 

— Ne bih bio rekao, da će takovo što izaći iz 
tvoje glave. Ova ti valja! 

Upustio se u dugo i široko razlaganje, dijelio mu 
upute, nagovarao ga, neka prije povratka u Ameriku 
nadje i ,izmuštra“ kakvog okretnog agenta, koji 
će im i kasnije otpremati ,,materijal“. Uto se ne- 
kako sjeti Palmića i njegova duga. Malo je oklijevao, 
ali se naposljetku riješi i dade mu ono pismo za pro- 
palog principala. 

— Evo ti pismo i ovlaštenje. Uredi to! 

Rajković prihvati. Imat će barem na kome da 
iskali svu žuć svoje doslije ugušivane samosvijesti. 
A dobro je, da je iskali upravo na nj, ta on i jest prvi 
i grdni uzrok svih njegovih jada i poniženja. 

Ieno ga sada tu, gdje se izvršivši onaj vajni nalog 
vraća s Murvica s čuvstvom negodovanja i mrzovolje. 

Iza oca nije našao ništa — tek nešto zemlje, ali 
i to na drugoj strani, prema Budišinu, gdje još nije 
dopr'o stranac, a, rekbi, i da neće. U Murvicama je 
pak našao stari ponosi prezir, a toga je vanredno raz- 
dražilo i poništilo. 

Što bi dao, da nije zagrizao u tu jabuku! Ali se 
u njemu ubrzo probudio prvašnji, nepopravljivi zlo- 
pamtilo. Javio se glas, koji je bez prestanka ječio 
i kreštao. 

— Osvetu moraš provesti do kraja! Zagrozio si 
se, da ćeš naći kupca! A ti ga nadji! Inače stari će 
misliti, da te je od toga odvratilo njegovo neodoljivo 
gospodstvo. Crv, kao što si ti, — drukčije ne bi mogao 
da učini !... A što bi onaj drugi u Americi, da mu 
se vratiš praznoruk? Rekao bi, a is pravom: — Ni 
tome nisi dorastao, kukavče jedan ! 

To ga još i više podjari i on odluči ići do kraja. 
Izvršit će svoju prijetnju i time udovoljiti pozivu 
osvete — i učiniti, kad njemu nebo plače, da se ni 
drugome ne smije. 

U sam mrak udje u mjesne nasade, gdje se već 
javljao život. Oko njega vrvio šaren svijet, brujao 
raznolik, tudji govor, sretala ga lica — sad nasmijana, 
sad ozbiljna, sumorna, naduvena. A sve se to otiskuje 
i brza ulicom, da što prije stigne na večeru, iza koje 
će se u salonima nastaviti život ispremiješan dosadnim 


* razgovorima, duhovitim ili prisiljenim šalama, bučnim 


raspravama,  tajinstvenim pogledima i uzdisajima, 
flirtom — — — 


On se uputi ravno u »Eldorado“, gdje je bio 
i odsio. 


IV. 


dloži gornji kaput, naruči sebi večeru i 
udje u veliku dvoranu. Sjedne za prvi st6, 
povečera, pa zapali cigaretu. Dvorana je 

| slabo rasvijetljena, tek po gdjekoja kri- 
jesna sija u velikom lusteru u sredini. U svemu 
je unutri nekoliko gosti izrijetka posijanih. Sama 
strana lica. Dva su dana, otkad je stigao i već ih pozna 
gotovo sve. U tom mu je ciceronom vijećnik Batičić, 
»kralj bećara“, kako se sam nazivlje. Rajković ga je 
već otprije ponznavao kao neke ruke odvjetnika, zato 
se prije nego li će ići k Palmiću uputio k njemu, da 
potraži savjeta. A kako se Batičić mimogred bavio i 
mešetarenjem, u isti je mah nanjušio posao, pa mu 
natuknuo ono o kupcu. 


— Ja ću ti ga već naći, ne boj se, uvjeravao 
ga jučer bećar upravo za ovim stolom miješajući u 


razgovor kratke, lagane i vesele anegdote o pojedin- j 


cima, što su bili u dvorani. 


Itako je Rajković saznao, da su se ona dva susjedna 
suha, zimogrižljiva starčića, upravo do smiješnosti 
zablenula u djevojku, što sjedi kraj blagajne. Obla, 
plavokosa Nijemica, vragoljasta pogleda i osmijeha, 
zaludjuje ih od šale i namiguje sad jednome, sad dru- 
gome — te je svaki od njih uvjeren, da je upravo on 
njezin odabranik. A kako su ti strkelje inače dobri 
prijatelji — to jedan drugoga od srca žali, što se pred 
njom i pred svijetom čini smiješnim. Ta komedija 
traje već nekoliko nedjelja na veliku radost ,,Eldora- 
dovih“ gostiju. 

Malo podalje posjedoše tri bućoglavca — tri samo- 
zvana ,,profesora“. To su zasebni učitelji modernih 

jezika. Onaj s dugom, progrušanom bradom piše i u 
neke zakutne bečke novine — pa se i nekud jače 
pauni. Inače je veliki čudak. Često se inadi sa ženom, 
i dok svadja traje, ne bi ni za živu glavu s njom pro- 
besjedio, već bi joj svoja negodovanja izjavljivao 
pismeno, kao na priliku : »Čorba je danas bila suviše 
soljena“, ,,meso tvrdo“', ,,kafa tanka — sve bljutavo“'. 

Onaj dugonja nasuprot njemu, čeljade golema, 
pokučasta nosa, sudeći po govoru pravi je enciklope- 
dista. O svemu naklapa — a hvasta se i nekom knjigom, 
o kojoj da radi već više godina, a teško da će biti tako 
skoro gotova. Za njega se znade, da privredjuje 
malo, a troši mnogo, pa vele, da bi mogao biti i kakav 
tajni agenat, špijun, što li? 

Treći je od njih mladji. Šuti i ne sluša ih, već 
sve nekako prezirno gleda uokolo po dvorani. Kad 
se namjeri na kakovu ženskinju, koja mu se svikne, 
onda neprekidno zuri u nju. Imao je već radi toga 
i neprilika. Nerado mu povjeravaju djevojčice, a jer 
su na nekoj njegovoj knjizi našli napisano : ,,Svi 
za jednoga, jedan za sve!“ nagadjaju, da bi to mogao 
biti i kakav anarhist. 

Sve je to jučer nadrobio Rajkoviću Batičić. Ve- 
čeras su se vidjela još i neka nova lica. Tako se u 
kutu na dnu dvorane do same pozornice stisnuo 
mladi par. Izmedju jednog i drugog zalogaja jedno 
bi se drugome nasmjehnulo, prišapnulo nešto, pa bi 
nanovo nagnuli glavu i zagledali se u tanjir, kao 
da u njemu nešto traže. Čini se, da su se u polusjeni, 
koja kao da je za njih udešena, izgubili u sebe i kao 
da mnogo ne haju za svijet, što je u dvorani. 

Rajkoviću je sučelice sio za osamljeni st6 dosta 
mlad čovjek, ali vanredno suh i blijed.. U pet je časaka 

nekoliko puta odložio nož i vilice, pa izvadio sat, 
položio ga na st6 i stao da broji, koliko mu puta 
udara bilo. Malo podalje večerala jedna brojnija 
obitelj, na mahove bi zavrgla kakav razgovor, koji 
bi se neko vrijeme lijeno vucario, dok bi najedanput 
zamr'o. Negdje u sredini našlo se na okupu mladje 
društvo — i svojim bučnim govorom i smijehom 
podavaio dvorani nešto više života. Rajković je ubrzo 
prestao gledati uokolo. 

Za prvom zapali drugu cigaru. Zijeva, gleda na 
sat i na program koncerta : očito je, da se dosadjuje. 
Ne bi znao reći, što mu je više tudje : ovaj kraj, gdje 
se rodio, ili zemlja, iz koje se tek vratio. A ne 
budi u njemu taj dojam samo ova dvorana s ovo 
stranih lica, već i gotovo svaki domaći čovjek, svaki 
kamen, sve — sve. _ 

Kad se ono juče iskrcao na pristaništu, pohitio 
je raskriljenih ruku ususret nekim starijim znancima. 
Oni su prihvatili ruku, stisli je, dobacili dva tri obična, 
hladna pitanja, pa otišli. Kao da su mu na nosu 
pročitali, da ne nosi ništa sa sobom : ni u glavi ni 
u kesi. Za glavu im je, čini se, manje stalo, jer mu je 
odmah  poskočila cijena, čim je kasnije, tobože 
mimogrede, natuknuo, da ženi kćer milijunaša Ma- 
runića. 

Videći to nekako mu se misao na : Marunićevu 
kćer  pričinila  prijatnijom, pa joj je iste večeri 
napisao pismo puno iskrene srdačnosti. Učinio je 
to i zato, što nije nikada kao u ovom času osjetio 
portebu, da bude nekome bliže. 

I doista, da je mogao, bio bi odmah otputovao. 
Ta ga je misao još jače osvojila sada, iza sastanka 
sa starim Palmićem. On zna, da ovdje nema više 

što da traži, da je sve prekinuto i zaboravljeno. 
S kakvim je samo mirom prestupio danas prag one 
kuće! I uspomene, što su se u njemu dizale, nisu 
ga osobito uzbudile, pa ni onaj glas... 

Poput modrikastih kolutića dima, što mu ih je 
odbijala cigara, vijale mu se sada i motale misli. 
U njemu se razbudila i nekakva neobjašnjena, upravo 
djetinjasta radoznalost, pa se pitao : kakova je sada ? 
A zapravo ne bi znao reći, ni kakova je onda bila. 
Ona mu je sva kao zasjenjena u nekakvoj magli. 
Slika mu je njezina u duši sasvim ublijedjela : jedva 
se sjeća, da je imala tamnu kosu — istina, sjajnu 
kao svila i na mekane, bujne valove, a lice fino — 
da i osvijetljeno nekim čudnim, toplim pogledom 
baršunastih očiju. A ovo — još se sjeća, da joj je 
na usnama neprestano počivao smiješak, kroz koji 
joj je riječ tekla kao tiha i blaga muzika — kako 
je to onda govorio u svome zanosu. 

Na tu ga je muziku sjetio onaj glas, što ga je 
danas čuo, pa začudo, što dalje misli, to mu i njezina 
slika postaje sve jasnija. Nestaje magle, odmiču 
sjene. On je sada gleda nekako bliže, realnije : vidi 
njezin visoki stas, lijepo sadjelano tijelo, kretnje 
otmjene, elegantno držanje, sve — sve to u ovaj 
čas iskršava pred njim i budi u njemu još jači 
osjećaj radoznalosti, te malo da nije požalio, što se 


* nije gdjegod sakrio, da je vidi. Ali se odmah trže i 


ispravi ; čemu? Da ga navede na kakvo novo poni- 
ženje, da mu i ona _s ocem patricijem dovikne : — 
Parasit ! Nitkov! Huncut! 

Te trpke i pune prezira riječi slegle mu se na 
srce kao olovo, pogled mu se namrači, te je odsada 
nekako naglije odbijao dimove iz svoje cigare. 


Viktor Car Emin: Iza plime. 4 

U dvoranu stupi visok i jedar čovjek s priličnom 
plešom na glavi, ali još dosta svježa i rumena lica. 
Malim je očima strigao naokolo, frkao brk, pa kad 
ugleda Rajkovića, namignu mu, da će odmah k njemu 
doći. 

To je Batičić, prvi općinski savjetnik, 

Rajković se nešto razvedri. Upravo je osjećao, 
da mu netko treba, tko će ga malko rasijati. Batičić 
mu je još i zato dolazio u dobar čas, jer je želio, da 
onu stvar s Palmićem što prije uredi, pa da se na- 
novo — a ovaj put valjda i zauvijek — raskrsti s kra- 
jem, s kojim ga već ništa ne veže. 

Kako su mu se sada smiješnim činila ona osje- 


ćanja, ona malone sentimentalna čeznuća za domom, . 


što su ga u posljednje doba spopadala u saloonu sta- 
roga Marunića! Sad vidi, da je to sve bila varka, 
obmama, razmekšanje živaca, koji treba da što prije 
učvrsnu, okrute, da ne zatitraju na svaku malo 
čuvstvenu  djetinjariju. 

Odloživši šešir pristupi k stolu Batičić. 

— Vele, da je nekakav koncerat. Do vraga! 
I opet će se derati — bile su mu prve riječi. 

Pruži mu gojnu ruku, puhne i sjedne nasuprot 
njemu. Iznesu mu večeru te stade jesti kao vuk. Pri- 
pisivao je to silnom poslu, što ga je danas izvršio. 

— Ja ti radim kao pas. Lomim sebi glavu, kinim 
se, mrcvarim, i sve za druge. Ah, taj jadni život! 
Kakva li je to pokora ! 

Prožvače zalogaj, pa nastavi : 

— Ita pokora ne će da prestane! Kad su 
ono izgurali Talijane, mislili su: sad je svemu 
kraj, sad će biti mir. Ni vraga! Pravo se ne okre- 
nuše, i eto ti Nijemca. Još i tvrdja kost — možeš 


SI 


mi vjerovati! Tu ne pomažu fraze, već jaka hrp- 
tenjača. Moraš im paziti na prste, biti s njima, za 
njima, oko njih — predvidjati sve, predusretati do- 
gadjaje, a to ti izdire živce, napinje pamet — ej, 
moj sokole! Pa ako se u toj teškoj borbi namjeriš, 
poput slijepe kokoši na zrno, ili ako ti srećom pade 
sjekira u med, prosut će se na tebe graja, graktanje, 
lajanje zavidnika, takmaca, nezadovoljnika — ama 
ti već znaš: onaj naš stari jal! Nego, jesi li bio u 
Murvicama ? 

— Jesam. 

U nekoliko mu riječi iznese. svoj današnji raz- 
govor sa starim Palmićem. Batičić ga je mirno 
saslušao, od časa do časa prinosio k usnama čašu 
i sve se nekako sažalno smijuckao. 

— E, takovi su ti naši slavni patriciji! Misle; 
da su vječni. Ne vide! Ne vide ! 

Rajkovića obuzela želja, da se iskali, 

— A najviše ga upeklo, kad sam mu spomenuo, 


oda ću potražiti kupca... 


— Tome se ja ne čudim. A ti? 
Na Rajkovićevu se licu prosu tvrd izražaj : 


— Hoću, rekoh, po što po to, pa tužiti... Ja ne 
mogu ovuda tratiti vrijeme. Hoćemo li ga doskora 
naći? — upilji oči u vijećnika. 


— Kušat ćemo. Možda i nije daleko. Već mi 
se nešto po glavi vrze. A nju ? Jesi li je vidio ? 

— Nisam. Pa i ne marim. 

— Hm! Mi muškarci to rado kažemo, ali uvijek | 
ne mislimo tako. To se, brate, lako ne istrese i ne 
odlijepi. Misliš : zakopano je, a ono, kad se tomu 
najmanje nadaš, probudi se i eto ti čitave pripo- 
vijesti, a oj 

Rajković se sjeti, da je taj Batičić imao dosta 
svoj maleni roman : ljubav s protimbama i zapre- 
kama, ,,ona“ pošla za drugoga, a kad ju je jaj ,,drugi“ 
— neki doseljeni kirurg Blum, stao da napušta, u 
nje se i u Batičića probudili ohladnjeli plamovi, te 
oni posegoše za svojim starijim pravom. Činili su to 
i sa znanjem dra. Bluma, koga je više zabrinjavala 
nestalnost njegovih pacijenata, negoli vjerolomstvo 
vlastite žene. Sve je pak to izravnjivala savjetni- 
kova obilna kesa i otada je sve troje živjelo u miru 
i najljepšem skladu. 

— A starome mora da je dabome teško, — 
nadoda Batičić. — No posao je posao... 

A onda se ujedared prekine i pokaže glavom 


prema vratima, na koja je ulazio visok, ridjast go- 


spodin s ljepušastom djevojkom u finoj, bijeloj toaleti. 

— Vidji ti male Deline! Vragoljanka probila 
led. Uhvatila ga, brate! Uhvatila Leitnera... Hoće 
ona! Vidji je samo, kako je otmjena! Sve je na njoj 
po najnovijem kroju. Znaš li je? Delina Mušićeva ! 
U kući ni koliko bi na zub — a ona gle! — prava 
dama ! 

— A tko to plaća ? — zapita Rajković. 

Vijećnik se široko nasmije : 

— Sada valjda on — Leitner. Što ćeš? Nove 
prilike! Naši bi mornari rekli, da je to kao ,,Golf- 
stream“ — što sve vuče za sobom i sve ugrije, kuda 
prostruji. Pa i jest tako nekako. Fabio — naš Jere- 
mija — što nam neprestano proriče sud svijeta — 
veli: Zaman, djeco, prodana se zemlja osvećuje. 
Ne nosi blagoslova... Stari sentimentalac — He! 
He! A ne vidi, da je život jači od ,ćakula“... No 
da! Nego — lupi se odjedared Batičić po čelu —- 

gle ideje! Vidiš, čini mi se, da se upravo onaj Leitner 
ozire za zemljom. Da ponudimo njemu? 

Galameći u sav glas udje eto u dvoranu nekoliko 
nakinčurenih mladih ljudi. Po govoru i obličju mora 
da su Nijemci: samosvijesno, gotovo bahato ogledaše 
se uokolo, pokazaše rukama na jedan od bližnjih 
stolova i posjedoše za nj. 

Rajković ih gledaše neko vrijeme, kako se obi- 
jesno razmeću i goropadno smiju. 

— Ne trpim ovih ljudi, — reče nakon stanke. 
— Vrijedja me onolika samosvijest. Ono zapravo i 
nije samosvijest već prekomjerna oholost, sila, na- 


letna ćud — što li? Pa i onaj vaš Leitner! Nikada 
ga nisam vidio, a čini se, da je čovjek fin, ugledan, 
ugladjen — sve je na njemu bez prijekora, no ja ne 


znam ni sam zašto, ali dok gledam u njega i u one 
ljude oko njega, čini mi se, kao da sam ih već davno 


otprije negdje vidio — a znam dobro da nisam — 
s njima se borio — a gdje? kada? — ukratko: 
imađu mi u sebi nešto neprijateljsko, što se ne da 
izreći... Ludo je to — nije li? 


Batičić zavrti glavom, pa se nasmije : 

— Arciludo ! I to govori čovjek svijeta — Ameri- 
kanac! Ajde! Oni su narod kao ni koji drugi, vjeruj 
ti meni | Jaki su, a mi slabi: otuda naša mržnja. Vi- 
djet ćeč, ako ti Leitner izbroji krajcare. Pričinit će 
ti se kao andjeo. Jest, a to što ti govoriš, ostatak je 
stare frazeologije govorljivog patriotizma naših otaca, 
Danas se ja tome smijem. Meni je najveći i naj- 
bolji patriota onaj, koji će u borbi o bogatstvo biti 
najbolje sreće. L' argent fait la guerre! Sve drugo , 
je — fukara. Ja na priliku znam, da me cijene, ali 
reći ću ti otvoreno, da ne toliko poradi mene, koliko 

zbog moga tob6ca. Tobolac je velik bog: njemu $e 
sve klanja. Tako je.u nas, a valjda i u Americi. Tvoj 
Marunić je tamo nekakva olina, a da je ostao kopač, 
bio bi prezren, ma da bi kopaowzlato. Nije li tako ? 
Eto — vidiš. A ne velim, da nisu opasni : naprotiv ! 
No glavno je ne dati se progutati. A sada mir! — eto: 
zavjesa se diže. 

U dvorani se sve stiša. Svi pogledaše prema po- 
zornici, na kojoj se pojavio slabašan, obrijan čovjek, 
sav stisnut u prsima, Stade časkom, preleti okom po 
dvorani, kao da broji rijetke goste, pa sred ponovne 
buke i razgovora otpjeva redom tri pjesme. 


Zavjesa se spusti, rijetko tko zapljeska, — i 
razgovor zabruja dvoranom još jače. 
.— Nego — preuze Batičić — što dulje mislim, 


sve mi nekako jasnije biva, da će se s Leitnerom možda 
ipak zaključiti posao. Ti valjda i ne znaš, da je go- 
tovo sva ona strana do Kamenog vrba u rukama 
tudjinskog društva, u kome smo od domaćih samo 
ja i načelnik. Onuda će, ako još ne znaš, ići željez- 
nica ,na zub“. Sjajan pothvat — vidjet ćeš! Općina 
je na naš račun nabavila nacrte, koncesiju — i sve 
će to ustupiti nama. Već bi to bila i učinila, da nema 
dvojice-trojice mutikaša, kao onaj propali Iviša — 
ujak tvoje nesudjene — nasmija se vijećnik, pa na- 
stavi: On bi htio, da općina sama gradi, i to na drugoj 
strani, gdje ima i on zemlje, Shvaćaš li? — Inače 
che tipo, taj Iviša! Pun grandezze — a ovamo 
fukara! Uvalio se u klub, gdje poslužuje gospodu, a 
slušaj ti njega — svaka mu je druga: Mi od kluba 
ovako — mi od kluba onako. — Da pukneš od smi- 
jeha! Nego da se vratim k onom Leitneru. Čovjek želi 
u naše društvo — i vidiš — zgoda je lijepa! Šta veliš ? 


< 

— Kako izvolite | 

— Dobro. Ja ću već sjutra govoriti s njime. A 
za cijenu bit će lako. Glavno je, da ti dobiješ, što vam 
duguju. Nego eto moga doktora. Ne ćeš zamjeriti. 

Batičić se digne, pa će pružajući mu ruku : 

— Sjutra ćeš dakle znati. Čekaj me iza objeda. 
A gle, Iviše — ako te ugleda — nema ti spasa! Za- 
posjest će te kao muha. Ja bježim. S Bogom ! 

Ode ravno k stolu, za koji je već sio doktor Blum 
sa svojom prilično ocvalom, ali još dosta lijepom go- 
spodjom. Rajković se divio Batičiću, kako je gospodji 
fino i otmjeno poljubio ruku : pravi kavalir, 

— Jedini u nas: — promrmlja Rajković, pa 
se zagleda u Ivišu, koji je polako kretao očima uokolo, 
ne znajući kamo bi sio. 

Iviša, koga su prije nazivali i ,dnevnom po- 
štom“', znao je sve, što se u svijetu dogadja. On je 
u svoje doba bio prvi donio vijest, da stara gospodja 
Anuncijata polazi za baruna Dornberga : on je prvi 
uzaznao, da se taj plemeniti gospodin i strastveni 
igrač ustrijelio, te da se iza toga Anuncijatino ogromno 
imanje prodalo nekom tudjem društvu, koje je htjelo, 
da od Brisna učini svjetsko kupalište poput onoga u : 
susjednim Dvorcima. 

Uz to bijaše na glasu kao čovjek prilično pro- 
svijetljen. Imao je i svoje nazore o svijetu i ljudima. 
Ti su se nazori redovito okretali u granicama optimi- 
stičnog prosudjivanja, što bi mu ih povukla i utvrdila 
njegova tankoćutna priroda, Inače nije bio u ži- 
votu osobite sreće. Postao je kapetanom u času, 
kad su se jedrenjače na vrat na nos prodavale ili raz- 
bijale, i tako nije uopće ni mogao doći do zapovijedi. 
U mladosti bijaše širokih rukava, pa mu se ono oče- 

vine ubrzo rasulo. Otada je živio oskudno, ali je spram 
svoje nevolje bio prilično ravnodušan, pa je često 
govorio : 

— Za mene je lako. Svijet je širok, — a ja imam 
uvijek spremnu na tavanu moju ,kaselicu“1, 

Medjutim ,,kaselica““ je ostajala na svom mjestu, 
a ni on se nije nikada micao. Na to je došao stra- 
nac. Ivši bljesnula nada, ali za nesreću kupnjom 
se zemljišta prestalo upravo na granici njegova imanja, 
baš kao da je na nj palo nečije zlo oko. 

To bijaše i uzrokom, da su i razlike iskočile 
jače. Mnogi se Ivišini drugovi, propali pomorci, do- 
vinuše ponovo prvašnjega blagostanja, a on ostao 
sa strane, neugledan i omalovažen, 


Ali uza sve to ostao je veseljak, glagoljiv, kadšto | 


i dosjetljiv, pa je tako i strancim& bio u volju. Kad 
se koji od gostiju htio da izveze na more, potražio 
bi savjeta u Iviše, a on saspi preda nj i ovo i ono, i 
što je i što nije u savezu s otim izletom : nagadjao 
o vremenu, drobio o oceanskim olujama, iznosio po 
koji doživljaj, a ushićen gost to sve guta i guta. A 
onda: — Gospodine kapetane, biste li se vi s nama 
izvezli ? Hoćete li s nama na večeru? A on -—— kao 
da je to nešto sasvim prirodno — jedva zahvaljuje 
i — prihvaća... 

Uzeli ga i u klub, da ih zabavlja, da im kod igre 
mijenja novac itd., a oni bi mu zato pokadšto turnuli 
u ruku po koji fijorin. Malo bi pocrvenio, nećkao 
se — a na kraju spremio u špag s gestom neizrecive 
ravnodušnosti. No to bi ostajalo tajno i on bi pred 
drugima svedjer govorio : 


1 kovčeg : X iš 

— Mi u klubu ovako — mi u klubu onako... 


Poslije se to ponešto izmijenilo. Ti su ljubezni 
stranci doskora otišli i više se nisu vratili. Za njima 
su slijedili drugi, koji nisu mnogo marili za njegova 
pripovijedanja, pa kad bi kod igre prečuo kakav nalog, 
po gdjekoji bi se od tih novo nadošlih napržica na 
njega grubo zgranuo. 

Ali vani bi još uvijek govorio : 

— ,Mi u klubu ovako — mi u klubu onako...“ 
tek s nešto manje emfaze i jedino pred čeljadi, koja 
nije smjela znati njegove nevolje. 

Rajković je mnogo toga znao od prije. pa je na 
čovjeka, što se sada ozirao dvoranom, gledao s nekom 
samilošću, a i s nešto dobrote, jer mu Iviša nije bio 
nikada protivan, što više — sjetio se, da je pače 
s nekim dobrim okom pratio onu njegovu ljubav 
s Klarom — premda je to njemu, Rajkoviću, sada: 
prilično svejedno, i čudi se, kako mu je takova misao 
uopće i došla u glavu. Uto ga i Iviša spazi i u isti 
mu se mah ono njegovo dugoljasto,  progrušanom 
bradom obraslo lice razvedri. Žmirne očima, kimne 
glavom i koliko bi okom trenuo, već mu je bio blizu 
i pograbio ga za ruku : 


— Dobro mi došao! Dobro mi došao! — Čuo 
sam, da si se vratio, — a bio bih te i potražio, ali što 
ćeš +: ne dadu mi iz kluba, heće da me imadu... da, 


— i usne mu se rastvore na dobar osmijeh, s kojega 
mu se pravilnim ličnim crtama prelio nekakav miran 
i nujan izražaj. 

Rajkoviću bude časkom nevoljko. Pomisli, da 
je čovjek možda bio u Murvicama, pa da su mu tamo 
iskazali... Možda ga poslaše, da posreduje ? 

No Iviša je govorio o svemu i svačemu, ali o 
Murvicama ni spomena. Bio je počeo govoriti io že- 
ljeznici, kad li se_s obližnjeg stola oču : 

— Pst! 

Zavjesa se ponovo dizala. Pjevačica mlada, tek 
nešto ispaćena, ljepušna žena, pojavi se na pozor- 
nici i dvoranom zaori očajan glas : 

»Vissi d' arte, vissi d' amore — — — 

Činilo se, da joj se pjesma kupa u suzama, tako 
je u njoj drhtala bol i jecala duša. 

I bučno se duruštvo mladih Nijemaca stišalo — 
sve je kao zaokupljeno nekim toplim osjećajem. U 
svima zapeo dah, srca se stisla, a kad je dvoranom 
odjeknula posljednja nota, nota bolnog jecaja, sve 
je na trenut utihnulo, kao da nemoćno visi o tom 
zadnjem tonu, a onda — čim se zavjesa stala spu- 
štati i zaklanjati onu mladu, tužnu pojavu bez smi- 
ješka, svi se uzvrpoljili, upljeskali i usklicali. Iviša 
se prvi izvio gojmu, što ga je ovo pjevanje proizvelo 
i na njemu, pokupi niti prekinuta razgovora, pa 
nastavi : 

— Načelnik — a s njim i onaj mačak Batičić 
— misle, da je narod otupio. Prevarit će se. Svijet 
je kao more : sad burno, sad tiho, sad se diže, sad pada 
— ali ne miruje nikada. Misliš : usnulo je, a ono se 
već diže i vraska. Tako se dogadja i u nas. Bilo je 
vrijeme, a ti to znaš, kad se baš lijepo brodilo. 
Onda je udario protivan vjetar, pa se morasmo po- 
vući, a šve u slavu tudjinca. Pogledaj ih, pridošlice ! 
Ima li štogod, gdje oni ne bi imali prvenstvo ? 
Sada hoće da im dadu i željeznicu. A mi tamo na 
donjoj strani da pušemo u dlane! Pa da se ne bi 
poturčio, reci t 


+, 


? 

Počeo mu na dugo i široko da razglaba o pred- 
nostima, što ih ima ta donja strana — onamo 
prema  Budišinu. Upravo je nepojmljivo, upirao 
Iviša prstom o čelo, kako se onaj kraj do sada za- 
nemarivao, dok je sam :,arčiduka““ Federiko ne jedan 
put rekao, da nema na svijetu dražeg zatišja od 
onoga našega kutića, a ti znaš, kako je, gdje koji 
knez ili drugi koji visoki gospodin stane nogom... 
Tu mora da nešto procvate. Tako je bilo i kod naših 
»dragih“ susjeda u Dvorcima. Zar bi se njihovo mjesto 
bilo ikada podiglo, da nije tamo slučajno došla kupati 
se Madama Amoretti s onim svojim ,,principom““ ? 
Reci, bi li? Zaman, piccole cause, grandi 
effetti, — nasmija se Iviša, tako je bilo oduvijek 
na svijetu. A tako će biti i s našim Budišinom, to 
nam jamiče i riječi onoga arčiduke. Neka nam dadu 
samo komad željeznice, pa da vidiš čuda! Kakva će 
to biti ljepota? Što Nizza! Što Dvorci! Ni do ko- 
ljena nama, ni do koljena ! : 

Iviša se govoreći sav razblažio, A onda mu 
iznenada u glavu munula misao : 

— Pa i ti imaš tamo zemlje... Gle ti njega! 
Amerikanac — pa nije na to došao! Udarimo, vraže, 
na njih, da nam dadu željeznicu na Budušin! Hej! 
Što veliš ! 

Rajković se nasmija i ne odgovori, jer je medjuto 
na pozornicu stupio suhonjavi bariton s onom ispa- 
ćenom pjevačicom, pa zajedno otpjevaše posljednju | 
pjesan. 

U baritona se lomio glas, iz nje je plakala tuga, 
ali je dojam bio slabiji od prvašnjega. Usred opće 
nepažljivosti spustila se zavjesa, i općinstvo u dvo- 
rani uzelo da se bavi samo sobom. Leitner se gotovo 

sav nagnuo nad lice male Deline, a ona se neprestano 
rumenila i smješkala. Na vijećnikov st& iznijeli 
. šampanjca. Vidio to Leitner, pa naručio i on, naru- 
čili i drugi — i u dvorani od jednom postade bučnije 
i šumnije. Samo se onaj mladi par dig6 i spuštenih 
očiju odšuljao kradom. 
Rajkovića. spopalo zijevanje. : 
.— Čutim se umornim — reče i digne se, da ode. 
— A ja moram u klub — nadoda Iviša ponešto 
pokunjen, što mu riječ o željeznici nije u Rajkovića 


pobudila ni najmanjeg dojma ni zanimanja. — Ba- , 


tičić mahne Rajkoviću rukom na pozdrav : 

— Kako sam ti ono rek6 : sjutra! 

Rajković kimnu glavom, pozdravi i ode. 

U foyeru prepirao se vlasnik svratišta, čovjek 
trbušast, crvene okrugle glave, sa članovima ,,opernog 
društva“, koje se medjuto bilo presvuklo u svoje 
trošno, ublijedjelo, svagdanšje odijelo. Pokorno su 
stajala pred njim oba pjevača, dok. se pjevačica po- 
vukla na stranu i okrenutom glavom gledala zamiš- 
ljeno u kut. Talijanac je bariton lomio jezik, ne bi li 
oporog Nijemca sklonio da popusti. 

— Dvorana prazna. Nemamo otkuda da pla- 
timo. Bitte ! Prego | | 

— Ne marim! Dajte, što ste utjerali.. 

-— A sjutra — mangiare? -— što? 
bariton i oči mu se namrače. 

— Vaši posli! 

— Odsio sam ovdje -— reče Rajković dopra- 
tivši Ivišu do vrata. -— Laku noć. 

Stisne mu ruku i pobrza uza stube na prvi kat. 
Prozor je njegove sobe gledao na ulicu, s koje od- 
mnijevaše glasan govor. Pridje, da ga pritvori, kad 


ispriječi se 


——————— 

li mu se pričini, da čuje Ivišin glas. Pogleda bolje i 
vidi ga, gdje govori sa ženom, stisnutom uz ćošak 
svratišta. Rajković je nije mogao odmah da pre- 
pozna, ali se dosjeti, da je to Mušićeva Luce, a kako 
se okrenula prema svijetlu, razabrao joj je i prepoznao 
blijedo i isušeno lice. 

— Čekam malu, govorila ona nekim tupim, 
jednoličnim glasom. Unutri je. Niste li je vidjeli? 
A da — ona je s gospodom | Kako li je vole, majčice 
moja, kako li je vole! Osobito onaj Leitner. I vrag 
bi mu se nasmijao, nasmija se ona. — Ako je jedan 
dan ne vidi, već joj je pod prozorom i tu nema po- 
moći : mora š njime. A druge da puknu od zavisti : 
ne bi ste vjerovali, što sve izmišljaju protiv nje... 

— A nije li vam studeno, Luce? Noć je dosta 


hladna, — primijeti Iviša. 

— Lako za mene, — ali ono moje blaženo dijete ! 
Nosi se, kao da smo usred ljeta. Rukavi goli, pleća, 
prsi... — ama što ćete? — mlado — što! I tako 
ja moram uvijek za njom, da je ogrnem... A hladno 
je večeras — osobito kad stojiš ovako na mjestu. 
Nego samo da ne odu još kuda. 

— A kuda? 


— Već kako se desi... možda i k njemu. Tamo 
pjevaju. Vi znate, kakav je u nje glas... 

— Ele, ele — promumlja Iviša, pa se naglo 
oprosti i odbrza niz ulicu. 

Rajković je još neko vrijeme ostao na prozoru. 
Vidio je, kad su izišli pjevači, šutljivi i potišteni, a 
malo zatim eno i Leitnera s Delinom ispod ruke. Mati 
se izvukla iz sjene i šuteći bacila kćeri na ramena 
ogrtač. Delina je nije ni pogledala, već se je smijući 

ovjesila uz Leitnera i otišla dalje. Za njima je u 
diskretnoj odaljenosti klipsala Mušićeva Luce. 


Rajković pritvori prozor, svuče se, legne, utrne 
svijeću i pokuša da zaspi. No istom bi trenuo, uz- 
motala bi mu se u glavi zbrka današnjih dogodjaja : 
stari Palmić njegov zet, brodolom, pa onaj glas, a 
onda Delina, Leitner, Iviša, željeznica i iznova onaj 
glas... sve se to u njemu miješalo i držalo ga do 
kasna budna. 


V. 


Yl jutradan se kod objeda u ,,Eldoradu““ na- 
a djoše Batičić, Rajković i Leitner. -— Po- 
(a znanstvo se ubrzo sklopilo. Nijemac je bio 
A čovjek okretna i živa temperamenta, pa je 
razgovor navračao sad na jedno sad na drugo, a da se 


pri tom ipak ne bi znatno odvojio od glavne teme : | 


Amerike. Tako se u pola sata pretresla pitanja tru- 
stova, transatlanskih društava, brzojava bez žica, 
mulatkinja, športa itd., a bilo bi se tako i nastavilo, 
da nije Batičić, koji je još morao k Blumovima na 
kafu, naveo razgovor na posao. 

Rajković opazi, da se i u Batičićevu ako i slo- 
bodnijem općenju s Nijemcem  pritajavalo nešto 
pokornosti, a i na sebi je osjećao, da na onoga čo- 
vjeka i nehotice gleda s nekim osobitim uvažavanjem, 
ako i ne bogzna kako ljubezno. On je u Leitneru 
gledao čovjeka punog sebe i neke snažne samosvije- 
jesti, koja mu je izbijala iz pogleda, držanja i 
svakog kreta, a to ga se upravo i doimalo i držalo ga 
u nekoj nesvijesnoj podredjenosti. Nije se ćutio 
voljko, a nije mogao ni pogledati smiješka, što ga 

je neka lagašna i hladna ironija crtala Nijemcu' pod 
ridjim brkom, da ne bi od toga negdje u svojoj nu- 
trini osjetio živi ubod. 

Batičić je u velike hvalio položaj Palmićeve 
zemlje i računao, što od prilike vrijedi taj posjed. 
Nakon te zbijene procjene uglaviše, da će Leitner 
još danas u Murvice, da sve sam razgleda, pa da, 
učini li mu se zgodnim, pogodi i kupi. 

Rajković je šuteći slušao ta pogadjanja. Ćutio je 
u sebi neku nelagodnost, neku prazninu, kojoj nije 
nikako mogao naći uzroka. Tek je osjećao, da mu 
je onaj razgovor o širini, dužini, cijeni, prodaji i 
kupnji zemlje ujedared postao nesnosan, pače bijaše 
čas, kad mu se pričinilo, da ga dira, što ono Palmiće 
meću u isti koš sa svojim poslovima, željeznicama 
i spekulacijama. Začudno mu je bilo, kako je od- 
jednom nabasao i taj Nijemac, da se prti u njihove 
poslove, da se okorišćuje njihovim nevoljama, te 
se upita, ne bi li bilo podesnije, da tomu strancu 
odsiječe, da ga ne treba: on će to sve sam urediti, 
Ali kako se u Rajkovića često dešavalo, da bi jedva 
iznikle misli i osjećaji brzo i uvenuli, tako je bilo i 
ovoga puta: prihvatio je i stisnuo ruku, što mu ju 
je Leitner pružio na oproštaj, i k tomu obećao, da 
će ga večeras pričekati u dvorani, da čuje, što je 
odlučio. 

Na to se Nijemac uputi u Murvice. 

Morem carstvuje mir : na njegovoj se mekanoj 
pučini prosiplje svijetlo. Sve je uokolo puno sunca. 
I toplo je i prijatno. Čini se, kao da proljeće izbija 
danas još jače negoli juče, da ogleda kraj, kojim 
će domalo zavladati. I polja, kojima ide cesta u 
Murvice i stabla u njima kao da već otvaraju svoje 

mirise. Sve odaje, da se u potaji život radja i da 
već priroda pušta sokove, koji će domalo poput 
bujice zahvatiti sve mlado i živo. 

Lica su prolaznika sva nasmijana: vidi se, 
kako se i u njima duša širi, a srce razblažuje. Pa i 
onom težačkom momku i mladoj seljanci, što ide 
pored njega. Oboje se pognulo : ona pod bremenom 
drva, privezanim plaštenicom na ledjima, on pod 
vrećom sumpora, prebačenom na lijevo rame. Odi- 
jelo je na njima iznošeno : njoj je nešto podignuta 
suknja otkrivala zgužvane ,,zočiće“ ; na njemu su 
visjele široke, zemljom poštrapane, na više mjesta 
zakrpane hlače od sivoga platna. Ali i njoj je i njemu 
lice od mladosti procvalo. Njemu nabrekle žile na vratu: 
vidi se, proljeće već ruje svom snagom. Ona pak 
sva razblažena okreće k njemu svoju crnu glavu, 
pokazuje mu svoje bijele zube, zvonkim smijehom 
dočekuje njegove vragoljaste dosjetke i sva obasjana 
suncem stupa odmjerenim i lakim koracima, kao 
da i nema onog bremena na sebi. Domalo ih je ne- 
stalo preko staze, ali njihovo se mlado veselje kao 
i sav ovaj svijetao dan dokrao i do Leitnerova srca. 
Ugodno ga je čuvstvo obuzelo. ' 

Kao da je istom sada nakon dvomjesečnog bo- 
ravka u ovom kraju upoznao sve njegove čare i 
dražesti. Nešto ga spopada, da se s tim miljem stopi, 
da se u njemu izgubi, da zaboravi sve, što mu je do 
sada sputavalo, stezavalo ovaj slatki, ovaj divni život. 

Dva su mjeseca, što se rastao sa ženom i što je 
pustio uzde, — ali kao da je istom sada osjetio, što 
znači biti sam svoj, neodvisan, slobodan i bez ika- 
kvii spona. Istina, još ima da o tome reče sud 
svoju, ali ne sumnja, da će se i to svršiti njemu 

u prilog. Kakov je ono bio život! Vječno zaba- 
danje, prigovaranje, plač, nervi — i sve zbog pro- 
kletog ljubomora! Da je on tome davao povoda i 
da je sa svojim pustolovinama tu buru u njoj ne- 
milice uspirivao, — sve je to bilo izvan svake sumnje, 
ali je u drugu ruku bio uvjeren, da nije ni on mogao 
prekinuti tako naprečac neke svoje odnošaje, niti 
uskratiti životu ono, što je u njega taj život tražio. 

Istina je medjutim bilo to, i da mu taj obiteljski 
prelom nije donio odmah onu blaženost i slast, kojoj 
se nadao, jer je ipak iza svega toga ostalo na dnu 
njegove duše neko pritajeno nezadovoljstvo, koje 
nijesu mogle posve zatomiti ni maglice pjenušastih 
vina, ni milovanja ženskih, mekanih ruku. Ali sada 
se osjeća kao preporodjen — sasvim vedar, oslobodjen 
Svih okova i spona bez truna ikakve grižnje i nespo- 
kojstva. Na pune prsi odiše prvi dah proljeća s nekim 
miljem punim prijazne sućuti, gleda na drvlje, koje 
čeka svoj prvi cvijet, svoj list, svoj plod — — i biva 
mu kao da i on iščekuje nešto — — — 

S glavne ceste vodi u Murvice zapuštena staza, 
gotovo sva potopljena pod travom i dračjem. Malo 
podalje dižu se dva visoka, bršljanom obavita kamena 
stupa: ona su negda — sudeći po krupnim ,,ka- 
njolima“, s kojih se niz kamen toči rdja — mo- 
rala nositi jaku, gvozdenu rešetku. Uz same stupove 
vide se i podrtine negdašnjeg zida, što se sve više 


oTuši i propada u šikarje, dok je jednoć nesumnjivo 


Opasivao čitavo jedno golemo dobro, vrt ili park, 
kome se razabiru tragovi u brojnim, sada pod lišćem, | 
a na mjestima već i pod zemljom i kamenjem izgub- 
ljenim puteljcima, pa u gdjekojem čempresu i pro- 
Valjenom, gustom mahovinom obraslom sjedalu. 


Viktor Car Emin: Iza plime. 5 

Gledajući to sjećao se Leitner, što mu je kod 
objeda pripovijedao Batičić o negdašnjem ugledu i 
bogatstvu porodice Palmića, pa o njenu isprva la- 
ganom, a onda sve naglijem propadanju. Leitner 
nije ni najmanje sumnjao, da je njima negda pri- 
padao i taj zapušteni park, što se sada pretvorio u 
šumu, zaraslu svakojakim neurednim grmljem, go- 
lim savinutim grabarjem, već pocrnjelim brijestom, 
svijetlim jasenićima, kržljavim drenom, i on se pitao : 
je li to slučaj ili tako zapovijeda neki viši, čovjeku 
nepoznati i nedokučivi, tajanstveni zakon ? 

Još su samo tri četiri stara osamljena hrasta sa 
svojim na pola usahlim granama gledala prema ,,Senj- 
skim" i ,,Velikim'' vratima i prkosila buri i jugovini. 
Ali do kada? — pitao se Leitner gledajući ironički 
u one na pola klonule, na pola sakate samotnike, 
koji su mu u isti mah nekom doista čudnom aso- 
cijacijom ideja dozvali u pamet silovite uskoke, 
što su, kako je čitao. u svome ,,Vodju'', nekada tim 
morem gospodovali, a onda svoje mjesto ustupili 
njemačkim arkebuzirima. Taj ga je isti ,,Vodj“ po- 
učio, da su takodjer i tu — na tlu, što ga sada gazi, 
zapovijedali jednom njemački velmože, kapetani i 
kaštelani, a njemački nazivi na limenim putokazima, 
što se koče uokolo po raskrsnicama, govore mu jasno, 
u čije je ruke dospjela ta zemlja — i za koga su se 
gojili svi ti stari hrastovi, cedri, čempresi i ostalo 
vijugavo stabalje, što se tu sada nekako pokorno 
zgrbilo, kao i njegovi prvašnji gospodari... — po- 
mišljaše Nijemac s čuvstvom  nepritajena prezira. 

Sve je to budilo u njemu još i osjećaj življeg 
ponosa, gotovo obijesne samosvijesti i on je sada 
stupao. tim napuštenim, na mjestima izrovanim ser- 

pentinama starih i propalih ,,brodara“ kao pobjednik, 
osvojitelj-gospodar. 

A i te Murvice, što ih namjerava kupiti, kao da 
ih je nečija ruka stvorila i namjestila, da gospoduju, 
da budu nad drugima. Već je i do sada Leitner na 
njih često obraćao oko. Doimale ga se osobito u pred- 
sutonsko doba, kad bi se u dolu zgušćivale večernje 
sjene i kad bi na obronku (što se kao golemo krilo 

- odbio od glavice kamene kose, da se onda mirno spust 
k moru) stari Palmićev dom ostao neko vrijeme sa 
svojim vitim čempresima obasjan posljednjim  re- 
fleksom živog rumenila na zapadu. 

Dom osamljen — nijema i nešto sumorna opreka 
kitnjastim krovovima i fantastičnim pročeljima dolje 
na žalu. 

Nijemcu zape misao. 


Ujedared se našao pred prostorom ogradjenim 
zidom i isprepletenom žicom, što ju je na mnogo 
mjesta već izjela rdja i zub vremena. Postoja čas, 
kao da oklijeva, a onda potisnu nogom željezna vrata 
i udje u vrt. 


Puteljci su tu u boljem redu. Vidi se i po koja 
obradjena lješica, a i drveće: čempresi, cedri i tre- 
petljike — dosta su gusto i simetrično zasadjeni. 
Leitner posluti, da je stupio u Palmićevo dobro. Udari 
 puteljkom nasumce, provuče se kroz dva gusta reda 
zimzelene thuje na zaravanjak i stane na mjestu kao 
udivljen, tako ga je zabljesnulo, što je sada ujedared 
ugledao pred sobom. 

Nije to bilo more, ni zaliv — nije bio hiroviti 
Kvarner sa svojim često silovitim vodama, već je to 
bila golema školjka napunjena najčišćim safirom, 

obrubljena obalama, što se o suncu iskre kao sedef 
i svoje blistave odsjeve duboko u more rone, 

Ni tamo gdje se obale, kao na Cresu, gotvo oko- 
mito ruše, ne gubi more od svoje tihe povodljivosti, 
Nigdje, pa ni u najtamnijim dragama ni u najskro- 
vitijim dubovalinama nema ništa nepouzdana, pod- 
mukla : i najsićušniji čamci i čuni otisli se u jedva 
vidljive daljine, sasvim se odano povjeravajući pozivu 
svijetle pučine. 

Sav uznesen gledao je Leitner svu tu ljepotu i 
pomišljao kakav bi to bio divan dekor za idilu, koju 
mu je već uzigrana mašta sa svojim nevidljivim ni- 
tima plela iu vrlo zamamljivim slikama pred oči 
donosila. 

On se prisloni o jako deblo kvrgata klena, ne 
skidajući očiju s one raskošne slike. Taj ga neizrecivi 
sklad svega zaokupi, a daleko, nejasno ali ritmičko 
žamorenje uljuljavalo ga u neku opojnu nesvjesticu, 
od koje se u njemu polako gubilo čuvstvo zbilje, te 
nije više ni znao, po što je ovamo došao. 

Ni sam ne zna, koliko ga je vremena držalo to 
snatrenje. Kad je nanovo rasklopio oči, slika je već 
bila poprimila drugačiji vid. Sunce zašlo za humak, 
plavet neba i mora ublijedjela i prodahnula se nečim 
melanholičnim. 

Bilo je, kao da se groljete iza ove svoje kratke 
prikaze i šetnje iznovice vratilo u svoje dvore. 

“Iz uvala i draga disalo nešto hladno i oporo, 
male su bijele ladjice kao u nekakvoj žurbi puzale 
prema obali, da se što prije zaklone iza svojih sivih 
valometa — baš kao da više ne vjeruju moru. i 

A iLeitneru bijaše, kao da je tek sada proniknuo 
u more, do samoga njegova dubokoga dna, kao da 

je spoznao svu tajnovitu dražest i strahotu toga gib- 
ljivog elementa, za koji kao da je priroda pridržala 
najveće svoje čare i grozote, kao i najveće moći stva- 
ranja i zatiranja. 

Nešto zašušti iza njega. dješdnee se okrene i ugleda 
nekakvo kudravo pseto, što se pred njim ispriječilo. 


= Čas je stalo kao da ga mjeri — a onda se dalo u la- 
= janje, režanje i bjesomučno struganje šapama. 


Leitner ga mirio, no što se više trudio, da ga 
ušutka, to se pseto većma razdraživalo i vitlajući 
glavom u vis sve većma lajalo. ' 

— Kastor! — oču se iz podaljega djetinji, za- 
“ povijedajući glas. ' 

Pseto kao da ne čuje, već svedjer reži i nasrće, 

— Kastor! — odjeknu isti onaj glasić, ali sada 
već u samoj blizini. 

Gotovo u isti mah dotrča mala Vjerica mašući 
prutićem : ' 

— Hoćeš li šutjeti! — vikne na psa. Hoćeš 


di... prekinu se ona ugledavši stranog gospodina. 


K6 ukopana stane pred njim, 
No on je ljubezno pozdravi i nagovori talijanski, 
— Rad bih pogledati vrt... Smijem li? — 


upita osmjehnuvši se. 


Kastor se povuče postrance. Mašući repom po- 
gledao bi čas na stranca čas na svoju malu gospo- 
daricu i neprestano režao. 

— Možete, obodri se mala. Izvolite ovuda. Tamo 
je mama... A Kastora se ne bojte! Star je i ne 
grize. Tek laje ... eto, još reži. Kastore... tiho! 


= Izvolite samo ! 


Djevojčica poleti naprijed, a čas zatim začu 
Leitner, kako je uskliknula : 

— Mama!... Mama!... 

Pospješi i provuče se kroz gustu zavjesu, što 
su je splele niske lisnate krošnje nagnutih lovor- 
višnja, i ugleda krasnu ženu, koja ga je svojom 
mladom i svijetlom pojavom zadivila, te stane kao 
zamadjijan, da je gleda. 

Silazila je niz puteljak s nekakvom radnjom 
u ruci, dok joj se o drugu objesila djevojčica i uzvi- 
nuvši k njoj glavicu govorila o nekom stranom go- 
spodinu, koji hoće da obidje i vidi vrt. S nekom 
radoznalosti promatrala je Klara došljaka i nije se 
mogla dosjetiti, zašto je ono na mjestu stao i onako 
se zagledao... 

Videći gdje mu se bliža, Leitner se instinktivno 
prenu, pobrza joj u susret, nakloni se i prikaza. 


Ona mu uzvrati laganim poklonom glave. A 


pri tom je lagacko i samo malo rasklopila divne 
usne i otkrila dva niza vanredno svijetlih zubi. Ve- 
like, ponešto vlažne oči pod svilenim .su i gustim 
trepavicama pokazivale neko ljupko, gotovo dje- 
tinje začudjenje, što je Leitnera još i većma začaralo, 
tako da u prvi mah nije znao, što bi joj rekao, premda 
bi bio najvolio govoriti joj o onim njenim vlažnim 
očima i svijetlim trepavicama. 

Ona se oglasila prva: 

— Čujem, da želite razgledati vrt — —. 

Omamljivao ga i njezin glas — onako pun, drag i 
ljubak, ali se ubrzo razabra, nanovo se pokloni i reče : 

— Rekoše mi, da je na prodaju... I kuća i či- 
tavo dobro — — — 

Klara se trže. Nježno savinute obrve ujedared se 
stegnu, duge se trepavice uzvinu i ona upita zatečena : 

— Molim, tko vam to reče ? 

— Vijećnik Batičić... odgovori on. 

A sjetivši se, kako mu je jutros Batičić mimo- 
gred nešto natuknuo o negdašnjim odnosima mlade 
gospodje s Rajkovićem, nadoda sileći se da glasu 
dade ton što veće ravnodušnosti : 

—.... i neki drugi gospodin, što se nedavno 
vratio iz Amerike... 

— Rajković! — naglo će ona. 

— Da, — tako se zove. 

U nje uzdrhta srce. Da nekako prikrije uzbu- 
djenost, što se u njoj burkala, okrene se k ćerci : 

— Vjerice, odvedi Kastora! Smeta mi to nje- 
govo režanje. 

Mala ode, a Klara gledaše šuteći za njom. 

Dotle je bila Leitneru okrenuta u profilu. Njega 
je u velike iznenadila promjena, što je u jedan mah 
gotovo izobličila ono čas prije tako nježno i milo 
lice. Meke se .crte kao odrvenile, ukrutile, pravilni 
se i skladni potezi rastrgali, zaoštrili, svježe usne 
usušile i stisle, a pogled, prije tako blag i topal — 
sad se kao sledio i namrštio. 

— Baš kao ono prije dolje na moru, pomisli 
Leitner. Pronicavo mu je oko razabralo, da taj tvrdi 
i opori izražaj nije izazvala tuga, a nekmoli ljubav, 
već mržnja i ogorčenje. To mu je godilo, a da sam, 
nije znao zašto. 

Medjutim se šutnja nešto i suviše oduljila. Klari 
postalo odjedared neprilično. Lagano se okrene knjemu: 

— On vam je dakle rekao, da je naše dobro na 
prodaju ? 

Leitner se trsio, da se prikaže što nevještijim. 

— Oprostite, gospodjo... Regbi, da me je zlo 
obavijestio. Ispričajte me! 

Učinio je kretnju, kao da će se s njom opr zeti 
na što ga ona zadrži. 

— A je li vam rekao i zašto se prodaje ? 

— Da — to jest — — zapinjao on namjerice. 

— Nemam što da krijem, prihvati ona s ponosom 
i nasmjehnuvši se za nuždu. No ako i je taj usiljeni 
osmijeh bio u čudnoj opreci sa živim rumenilom, što 
joj je u isti mah podbilo lice, ipak joj donekle omekšao 
i razblažio časkom otvrdnule crte i poteze. 

— Niti je u tome kakvo čudo, nastavi ona ubla- 
žujući glas, — a valjda ni sramote . 

— Ali na to nitko i ne pomišlja, gospodjo, klikne 
Leitner raširivši ruke. 

— Zadesila nas nevolja, nastavi ona mirno i 
dostojanstveno, — a to se dešava i drugima. Nešto 
more, nešto udes ; ostao dug, a sada ga treba platiti -— 


eto. A vi, gospodine, izvolite razgledati, ja ću medjutim. 


promisliti. 

Pošuti časak, pa nadoda : 

— Sad je i zgoda za to. Moj je otac u sobi. Ne 
bih naime rada, da vas vidi, da uzazna... Trebat će, 
da ga pripravim... Starac, pa... Izvolite samo — 
tiho će ona i odmakne na stranu, da može proći. 

On se pokloni, malo pokoleba, kao da mu je žao 
rastati se, te se uputi. 

Mlada gospodja počeka, da se stranac izgubi u 
guštari, i onda se baci kao obnemogla na rasklimanu 
drvenu klupu. Sve zlo, što ju od neko doba ovamo 
pritislo, sva muka i nevolja, — ne boli je, koliko misao, 
da je onoga čovjeka jednoć doista ljubila. Sada se pak 
u sebi guši i napinje, da joj je zgrnuti što više prezira, 
da ga na nj prelije. Da joj je kako zakvačiti mu gušu 
i raščiniti je na malene česti i pokazati svijetu svu 

njenu traljavost, mrskost i podlost ! Ovako je pak svu 
rugobu, sav svoj jal protiv njega iskalila u jednoj 
samoj misli: da mu se prohtjelo njena novca — 
valjda za vjenčani dar svojoj zaručnici. Oh ! da mu 
to može dobaciti u obraz ! 

Ta ju je mržnja rasplamtjela sA jače. Duša joj 
se osovila i došlo joj, da se opre. Imanje je na po- 
. sljetku njezino, čemu da ga izlaže na pazar! Pa ni 
za očeve dugove ! 

Ali je dolazilo i drugo: iznutra se javljao glas, 
kao da je opominje : Rajković će ići do dna. A onda ? 
Sud, okapanja, bruka. A toga je bilo već dosta u 
kući — i suviše. I prokletstva... A došlo joj je u 
pamet i dijete, što se sada u blaženom neznanju svega 
i svačesa veselo kliktajući naganja sa psetom ! 

ki Ona se s tim mislima borila i jutros, padajući iz 
jedne skrajnosti u drugu. A nigdje nikoga, da je sa- 
vjetuje, da joj sa srca otpuhne ovu tešku magluštinu. 
U jutro je poslala služavku po ujaka Ivišu i sve mu 
ispričala. On se presenetio, — neprestano se česao 
iza uha i ponavljao: — Zlo! Zlo! : 

I još je rekao: 

— Da sam to znao juče, bio bih ga odvratio. 
Nego, veli, još je vrijeme... 

Ali ga ona prestigla : 

— Ne! Radije ću sve dati... Sve prije negoli 
da ga molim. Pa u koju hasnu! Ne vidite li, da 
je u njemu sve iskipjelo: i duša i srce, a toga 
nije valjda u njega nikada ni bilo. Ne — njemu 
Ni riječi ! 

' — Što ćeš sa starcem ? Ubit će ga.. 
Ona strese ramenima : 

— Seliti — raditi — što drugo ? 


.Paiti — — 

— Raditi, raditi — gundrao Iviša i gledao u 
tle, kao da nešto traži. 

— Da ja mogu... nastavi, kao da za sebe go- 
vori. Uostalom u mene vam je sve otvoreno. Nešto 
dobivam, a mogao bih i više — no i taj klub nije, 
što je bio. Hvalim ga zbog časti... E, kad bi ih 
barem djavo ponio na drugu stranu! Da počnu tamo 
kupovati, našlo bi se i za mene i za vas. Nego — ako 
ne bude drukčije — ti znaš moju misao: ,kase- 
licu“ na rame, pa što Bog da. Premda — teško je to 
u ovim godinama. 

Pokunji se i pošuti. 

Tako se nekako i završio taj razgovor. 

A eno — već je i kupac tu. Baš kako se ono za- 
prijetio! Što sada ? 

Leitner se vraćao. Ona mu ponudi mjesto kraj 
sebe, a iza toga zavrže se medju njima vanredno ne- 
ugodan razgovor. Kuće, veli, nije razgledao ; sudeći 
po vanjštini mora da je dosta stara i trošna. No to 
ne smeta — i onako će je porušiti i sagraditi novu. 

Iz lovor-višnjine šumice prostrujao jedva osjet- 
ljiv dašak i zadahnu joj lice blagim mirisom. Nešto 
je stegne u srcu i bilo joj, kao da ne će moći pregorjeti 
doma. Bila bi mu to i rekla, ali se postidjela suze, 
što joj se već vrtjela u oku. 

On joj je tu duševnu borbu čitao na licu, i opet 
se našao u neprilici, što da joj kaže. Pa i to cjenkanje 
postalo mu najedared neizrecivo mrsko. 

— Možete promisliti, — reče on — a ja ću zamoliti 
gospodina Batičića, da s vama ugovori cijenu. 

Na pogledu joj je vidio, da joj to ime nije milo. 
Posluti, da se valjda dobro ne paze. A tako je 
uistinu i bilo. Već u davnini bilo je izmedju obje po- 

rodice takmenja i pizme. Ostala je rdja, koju nije ni 
vrijeme moglo da izbriše. 

— Ako već mora biti, meni je, gospodine, milije, 
da s vama izravno ugovorim. 

Sad se rasplelo pogadjanje ; isprva je oboma mučno 
bilo, ali što dalje, to je sve većma hladnjela ona nepri- 
lična smetnja, te nije potrajalo dugo i oni stajahu jedno 
prema drugome kao dvoje zgoljnih i nepopustljivih 
trgovaca. On je smanjivao vrijednost zemlje, omalova- 
žavao kuću, podcijenjivao sve. Ona je pak branila i uz- 
visivala i zemlju i kuću, a na najneznatniju kritiku osje- 
ćala se kao uvrijedjena. On je nudjao upravo koliko je 
iznosio dug, a ona je tražila više. On se nećkao, odbijao, 
ali i ona držala tvrdo —i tako je to išlo redom. Najposlije 
je pridodao neku stotinu fijorina i posao bi ugovoren. 

Ali sada je dolazilo najteže. Kako će ona s tim 
pred oca? Trebalo bi mu reći sve, a opet tako naglo 
ne ide. Ubilo bi ga, kako je ono rekao ujak Iviša. 
— Biste li nas pustili koje vrijeme u kući ? — 
upita ona naprečac. Toliko, dok se drugdje uredimo. 
— Hoće li to trajati dugo ? — upita on glasom, 
koji je već gubio oštrinu i tvrdoću prvašnjeg po- 
slovnog tona, đ 

— Mjesec — možda i dva... 

— Dva mjeseca ? Neka! Možete... Medjutim će 
se možda i za mene naći kakovo mjestance u kući. 
Ne bih rad potratiti proljeće, koje regbi, da svuda 
obećaje vanredno mnogo... 

Još u času, kad je počeo da govori, osjeti, kako 
se u njemu nešto pokreće, a još nije bio pravo ni 
dorekao i već mu se iz nekuda vratila misao na idilu, 
o kojoj je malo prije maštao dolje na zaravanjku. 
Ona nije ništa zamijetila. Na licu joj se odrazi- 

vala neka duševna napetost i neodlučnost. Izbjegava- 
jući njegov pogled prihvati : 

— Nešto sam vam već natuknula : o prodaji 
ne smije moj otac još ništa znati. Zemlja je do- 
duše moja, ali on se još uvijek smatra vlasnikom, 
pa kako je bolešljiv — vi shvaćate — izlane ona, a 
nešto bolno i gorko joj zatrepeće u srcu. 

— Malo je to neprilično... promrmlja on za- 
imišljeno, kao da ga je nešto hladno podišlo, 

— Dok ga pripravim... Ubijati ga ne smijem i 
ne mogu. 

— Mislite li, da bi vas moja prisutnost smetala ? 

— Mene nikako, — ali će otac pitati — — — 

On se i opet nekuda zagleda, kao da razmišlja. 
Onda se ujedared trgne : 

— A zar se ne bi moglo ovako : Ja dolazim 
k vama tobože kao gost, stanar... Nečinilivamse...? 

Ona se turobno nasmjehnu : 

— Ito će mu biti teško utuviti... Ali ako vam 
ojedo toga... U ostalom, ja ga i onako ne ću dugo 
držati u bludnji — — 

— Odigrat ćemo malo nedužne komedije, pa će 
opet biti sve dobro, pogleda je on gotovo veselo. 

Ona ne odgovori. Još se borila s misli, ne bi li 


bolje bilo, da to razvrgne, dok je na vrijeme i da pri-- 


čeka dogadjaje. Ali joj bijaše, kao da su ti dogadjaji 
već blizu, pa se bojala, da ne hi imala snage ogledati 
se s njima. Uto dotrči Vjerica s Kastorom, koji se re- 
žeći zagleda u stranog gospodina. 

Leitner se odmah upusti u razgovor s djevojči- 
com i nadoda : ' 

— Ija imam kod kuće takovu kćerkicu, Baš tako 
veliku, reče gladeći joj najedrale svježe obraziće. 

Vjerića je htjela znati, kako joj je ime, ide li u 
školu, kakovih imade igrački. | 

Bila bi još propitkivala, ali se Kastor nije nikako 
dao umiriti i da ne smeta, odvede ga nanovo sa sobom. 

— Milo dijete ! — klikne Leitner iskreno udivljen. 

Na te dvije s nekom osobitom toplinom izrečene 
riječi, uzgibaše se u Klare neka mekša čuvstva, te 
je držala svojom dužnosti, da ga i ona propita štogod 
o njegovu djetetu i obitelji, na što joj on s ushitom 


. uzvrati, da mu je malena Lily sve na svijetu — i da 


jedva čeka, da mu je dovedu. 

Obuzela ga neka neodoljiva želja, da joj se povjeri 
još više. U tome je osjećao pravu olakšicu, to većma, 
što ga je ona upravo sa zanimanjem slušala. 

Odao joj je, da se rastavio od žene — no nesamo 
što je glavni razlog prešutio, već se gradio, kako je 
neizmjerno nesretan ovako slomljen i osamljen. 

Ona ga je sa saučešćem slušala i nije gotovo ni 
opazila, kako joj dotle on i milo i drsko zaviruje u 
oči i kako se onaj njegov pogled neprestano povlači 
s njenih divnih trepavica do punih i oblih grudi... 

Odjednom bude joj tijesno : kao da ju pritisla 
težina njegova pogleda. Instinktivno odvrati glavu 
od njega i jedva se dosjeti, da mu je tom neho- 
tičnom kretnjom otvorila pogled u divnu pravilnost 
i sjajnu bjelinu vrata, s kojega je kao i sa cijeloga joj 
bajnoga tijela mirisala sama raskoš i milina. 

Kao podbodena ustane na noge razvivši pri tom 
sav sklad svoga jedrog uzrašta i gotovo još djevi- 
čanskih forama. 

Digao se i on, da se s njom oprosti. Uhvatio joj 
ruku, što mu ju je pružila, poljubio je i dugo je stiskao, 
uživajući u njenoj nježnoj i mirisavoj mekoći. 

— Milo mi je, da smo se složili. A što se tiče 
vašeg boravka ovdje, — neka vas nije briga. Ostat 
ćete, dok vam bude s voljom. 

Na to joj pusti ruku, podsjeti, je, da će sjutra 
u Volosko, da konačno sve urede. Pozdravi i ode. 

Ona ostade dugo na onom mjestu. Krošnje su 
joj nad glavom mirovale, i svojim je mukom sjećale 
na smrt. I ostala su je stabla naokolo gledala nekako 
hladno, bešćutno, mrtvo. I sve joj se sada pričinilo 
kao tudje: i busenje i kamenje i ovaj šljunak, što joj. 
pod nogama tako muklo škripi. 

I sutonska ju je polutama našla na istom mjestu. 
Bilo joj je, kao da je nekamo zašla, zabludila, pa 
sada očima ubezeknutim traži, kuda bi izašla. Onda 
se uputi kao bez cilja. 

Prenuo je pogled na rodjenu kuću, koja joj se 
sada, pod ublijedjelim, tužnim nebom, izmedju onih 
nujnih čempresa, činila kao raskopani, na pola po- 
rušeni sarkofag. 

Odnekale dotrča klikćući Vjerica. Majka je do- 
čeka, pridignu u naručje i čvrsto je k sebi privinu. 
Dovukao se i stari Kastor i vidljivo umoran zu šumni 
se uzdah spusti na tle. 


VI. s 


M »Eldoradu“' već polako praznila. Uzalud je 
mala rumunjska ,kapela“ po svojim gu- 
slama cijukala mameći iz njih najzavod- 
ljivije glasove, ne bi li koga gosta zadržala! Sva su 
ona bježeća lica bila kao smrznuta, a rijetki gosti 
što su još u dvorani ostali, nesamo što nisu slušali 

one plačljive žvukove, već su ih svojim bučnim go- 
vorom, smijehom i žagorom udušivali. 

Najživlje bijaše za Rajkovićevim stolom. S njime 
je bio vijećnik Batičić i Leitner. Nijemac se silno 
razmahao, lice mu se rumenilo, oči iskrile, a zubi se 
sjali od vesela smijuckanja. i 

«Na glas, da je Palmić prenio Murvice na kćer, 
Rajković se nije mogao suzdržati, da ne opazi: 

— Vidji ti, staroga lukavca | Mislio se tako izvući | 

Onda upita Leitnera, da li se dugo opirala, a kad 
mu je Nijemac odgovorio, da baš nije, bude mu uje- 
dared kao nevoljko. 

Na Batičićevo pitanje, kako mu se mlada udova 


= svidja, zacakle se Leitneru oči : 


— Sjajna pojava! klikne sa zanosom. Prava 
ljepota! Vidi se, da je od korjena, a ne kojekakova 


opapućena seljanka. A lice? A stas? Divota! — odu- 
ševljavao se Leitner. 
— Krasna žena, doista, — potvrdi Batičić, pa 


nadoda žmirnuvši lukavo očima: I k tomu mlada 
udova... . 

Leitneru se stegle obrve, licem ..mu ;preleti ne- 
kakav zagonetan osmijeh — no bacivši pogled na Raj- 
kovića ne reče ništa. 

Mladoga je Amerikanca taj pogled žacnuo. 
Isprva, dok je Leitner drobio one hvalospjve, trsio 
se, da se pokaže što ravnodušnijim. Usne nakrivi 
na porugljiv, gotovo zloban smiješak, onda uze da 
fićukajući oponaša glazbu, ali to se ubrzo rasplinu, 
te on odjedanput zapade u nekakvo tupo raspoloženje, 
u nekakvu njemu mrzovolju. 

Mnogo koješta mu bijaše neugodno. A jer se 
bojao, da mu ne bi to uščitali na licu, kušao je svojim 

mislima dati drugi pravac. Pustio je Batičića i Leit- 
nera da razgovaraju, a sam je obratio pogled na 
drugo : na kasiricu, koja je svoje stare ,,čičizbeje“ 
otpremila k počinku, da može bez dosade i zadirki- 
vanja primati poglede mladjih. Pade mu pogled i 
na glazbare, Vide, da ih nitko ne sluša, a ipak igraju 
skladno, ozbiljno i s čuvstvom. Rajković nije znao, 
bi li ih žalio ili im zavidio. Čuo je pripovijedati, da 
bogoduhu umjetniku sa svakom notom odleti u ne- 
povrat po čestica njegove duše. Koliko se tih čestica 
večeras prosulo u tutanj! Nego gpet vele, da je i u 
tome rastakanju neko posebno, neko osobito uživanje, 
pa kako da im ne zavidi ! 


No i to je umovanje bilo u tutanj ; on se njime > 


nije mogao nikako prožeti. Svaki bi čas iz dubine, 
gdje su se krile druge misli, izjurnulo pitanje : Zašto 
je odmah privoljela ? Nije li i to gest neke nepoprav- 
ljive gospodstvenosti ? Takav bi gest u onih ljudi 
bio sasvim vjerojatan. Sve kao da ih se tičeine tiče... 
Misli, da ih čuje: 

— Hoćete li zemlju? Evo vam je : naplatite se ! 

Htio je, da.se tome naruga, ali nije išlo. 

Opet se zakopa u čuvstvo gnjeva protiv samoga 
sebe. I ponovo je skretao glavom sad na jednu, sad 
na drugu stranu, ne bi li našao štogod, gdje bi mu se 
pamet sustavila. Ali zaman : kao iz ljetnjeg oblaka 
iskre, tako su iz njegova mozga neprestano vrcale 
jedne iste misli. 

Medjuto su Batičić i Leitner snizili glas, no ipak 
bi mu od časa do časa doprla do ušiju kakva riječ, 
po kojoj je mogao zaključiti, da govore o Klari. Tako 
je razabrao, da će Nijemac sjutra s njome u Volosko, a 
onda odseliti u Murvice, za sada kao stanar... 

Zatim zaredaše Batičićevi uštipci: — Isprva 
dakako, kao stanar — a kasnije : što Bog dade — 
smijao se vijećnik tarući sebi ruke, Uostalom ne mora 
vam biti krivo, naprotiv : čovjek samac — na pola 
udovac. Vi, sretniče ! Stanar i gazda! I kakav gazda | 

Nijemac gladio bradu i sve se smješkao šap- 
ćući : — Uistinu je divna, predivna... 

Rajkovića je i to razdražilo. Što se taj Nijemac 
toliko zanosi za njom i za njenom ljepotom ! Zašto 
mu se, dok o njoj govori, cakle onako oči? Pa i taj 
Batičić, — što ono misli o njoj? ,Mlada udova“... 
rekao je malo prije, pa kako je ono pri tom žmirnuo 
očima! No da, — zaključi u sebi postojavši malo, 
— zašto ne bi ? Sve su jednake : — Jedna k6i druga... 

Naglo se trže i nečijoj se dosjeci na bližnjem stolu 
na silu nasmija, želeći se time otresti onih dosadnih 
misli. I u razgovor je htio da se umiješa, samo da še 
ne bi Batičić, kome mora da je poznata njegova 
negdašnja ljubav, dosjetio i da ne bi od ,,muhe na- 
pravio vola." 

— Jedna k6idruga! — mune mu iznova glavom. 
Bit će, da je tako. Pa neka ! Uostalom, što se to mene 
tiče ? Zašto da mislim na to? 

Strese glavom, uhvati za čašu, kucne se s obo- 


ojicom i rekne sileći se da bude što mirniji. “ 


— Glavno je, da je posao uglavljen. 

— Sve je uredjeno, reče Leitner, kao da je istom 
sada opazio njegovo prisuće. 

Uto pristupi k Nijemcu konobar : . 

— Vani je noa gospodjica... ' 

— Koja gospodjica? — namršti se Leitner. 

— Ona — koja i juče — koja i svake večeri — — 
smete se konobar. 


Viktor Car Emin: Iza plime. 6 

— Pa što hoće? 

— Čeka vas. 

— Recite joj, da me nema. 

— Vidjela vas — — 

_— Onda neka se nosi. S mjesta! Živo! 

Konobar ode. 

Batičić je zapaljivao cigaru i govorio : 

— Evo, to je ono pravo muško srce, o kome žene 
nemaju ni pojma. Pitajte ih, kako ga one zamišljaju, 
i evo moje glave, ako vam od stotine njih devedeset i 
devet ne kaže, da ej to srce nekakva neizmjerna mje- 
šina, u kojoj se čitava pukovnija žena može udobno 
da šepiri. A ovamo — jedan je pogled lijepe gospodje 
Klare dostajao, da iz te mješine u jedan mah izmete 
onu jadnu Delinu, dok će se ona sa svoje strane po- 
žuriti, da za drugog kojega sretnika svoje srce što 
ljepše ispraši. Pijmo, gospodo ! 

Kucnuše se. Batičić se i Leitner nasmijaše. 1 
Rajkoviću se pomakle usne, ali bilo je to preko srca. 
Nešto se je čudno u njemu zbivalo. Čutio je nekakvo 
zgadjenje prema samomu sebi, a da sam nije znao 
zašto ni otkuda to dolazi. Osim toga mu se činjaše, 
da ga ona dvojica hoće da draže, za to i govore 
pred njim onako neslano i drsko. A to ga uistinu 
uzburkalo. Viđeći pak, da se oni srpemaju i dalje 
piti, odluči oprostiti se i otići. 

Oni ga zadržavahu. Batičić ga pače ščepao za 
obje ruke i nije ga pustio, veleći : 

— Ostani, sunca ti! Kupili smo zemlju, predo- 
bili srce, namigivao prema Leitneru. Što ćeš više! 
Ovakove su slave rijetke. 

Rajković se diže, za izliku reče, da se osjeća 
umornim. Pozdravi i ode. 


dd 

U veži je stigao Delinu. Djevojka se još prepirala 


Es konobarom, jer nije mogla vjerovati, da bi je Leitner 


onako grubo otpravio. Bila je u licu sva žažarena, 
no ugledavši Rajkovića pogled joj se umekša, a usne 
rasklope na značajan, vabljiv osmijeh. On je razumije. 

— I ona hoće da se sveti, pomisli i izadje. 

Uza zid je kao po običaju stajala Luce i s toplim 
plaštom na rukama čekala kćer, 

Rajković upravi k moru. Iza ćoška iznikle i od- 
mah iščeznule dvije stisnute sjene, u zraku je za 
njima još koji časak treperio šapat i pridušen kikot 
— pa opet sve zanijemilo. Basajući ljenivo ulicom 
Damjeri se iznenada na nekog nepoznatog čovjeka, 
Bol je nekako nemirno skretao glavom i zvjerao 
poima. na sve strane. Obazre se i vidi, kako se u po- 
bočnoj uskoj stazici, gdje se lovorove grane splele u 
gust i taman svod, iz mraka nešto bijeli. Uduben u 
Bjsli pošao je dalje, ali se ipak nije mogao oteti po- 
rivu neke nesvijesne radoznalosti, te se okrene i spazi, 
kako je onaj čovjek naglo zamahnuo rukom prema 
lamnoj stazi, na što su iz nje izišla četiri druga, no- 
seći na ramenima ono bijelo. Sada istom razabra 
Rajković, da su ono bila mrtvačka nosila plahtom 
pokrivena, Bit će, da je u kojoj bližnjoj vili umrlo 
koje strano čeljade, pa ga krišom nose u mrtvačnicu, 
ga svojim stanarima poštede po koju neugodnu crnu 
misao, a: onima, koji će već sjutra doći, da iznova 
pospreme krevet, na kome je čas prije carevala smrt. 
Rajković produži svoje noćno vrljanje. Obala 
je u ono doba bila pusta i tamna kao noć. Na nebu 
se jedva razabirale rijetke zvijezde, a i morem bi tek na 
mjestima i izrijetka zatitralo slabo fosforescentno 
Svjetlucanje, koje bi se gotovo odmah izgubilo i tada 

bi se i vođe i daleke silhouete gora i otoka ispremiješale 
u nekakvu mrku, konfuznu, izobličenu masu. 

Vjetar je bio lagan, ali i nestalan : sad bi dunuo 
iz vana, sad sa suha, i ono je mrmorenje talasića na 
otvorenoj pučini i njihovo grgoljenje uz obalu budilo 
dojam, kao da more i planine vode svoj vječni do- 
mjenak o tajnama života i smrti. 

S morske strane dopirala od časa do časa mukla 
škripa. Rajković pogleda onim pravcem : pričini mu 
se, kao da je golemo krilo neke orijaške ptičurine 
izniklo iz tamnih voda. I trup joj je vidjeti sav crn 
i po jedno zeleno i jedno crveno oko... Ikljun imade, 
pa njime uzbunjuje i rastavlja nebrojene kapi vode, 
što se časkom ušume, a onda opet sastanu i smire. 
Poput sablasti 
znana ladja i zakrenula u luku. 

Rajković je nehotice pomislio na svoj život, 
pa na onaj svoj dolazak i na onaj jučerašnji prizor 
u Murvicama. I on je evo došao i škripajući zubima 
uzbunio, uskomešao, dvoje troje ljudi, — a onda će 
otići i sve će se opet smiriti : on će u luku — pri tom 
se nehotice trpko nasmjehne — stari Palmić pod 
ledinu, a ona — ona će valjda u zagrljaj onom 
Nijemcu i — — Naglo se ušeta pristanom, kao da 
“ se ljuti na sebe, što se evo nanovo bavi s njome. Čemu 
to? Nije li se izmedju njih već davno sve prelomilo ? 
Pa kad bi još bila i stala kakova tanahna nit, zar 
je ne bi bio za sva vremena prekinuo njegov juče- 
rašnji susretaj sa starim Palmićem ? Svršeno je, preko 
svega toga treba križem, a ne činiti se smiješnim, kako 
ono večeras. Dao bi glavu, da se ona dvojica u ,,Eldo- 
radu" još i sada smiju na njegov račun. A treba 
li mu to ? Zar je za to prebrodio Ocean ? 


prošla je uto mimo nekakva ne- 


D 

Htio je da misli na zaručnicu, i stao da dozivlje 


u pamet njezine crte, kretnje, govor, osmijeh, pogled, 


ali se čudio, kako mu se to čini sve blijedo, maglo- 
vito i slabo, premda ima tek nekoliko dana, te se 


s njome rastao. 


A Klara? 

Samo što je Leitner spomenuo neke njezine po- 
teze, ona je pred njim ujedared sva oživjela i stala 
pred njegovim očima sva sjajna, krasna i svijetla — 


baš kao u one minule dane, I glas njezin mu nekako 


zazvonio u ušima i negdašnji bezbrižni smijeh i 
obijesni pljesak ruku, pa nestašno klicanje, dovikivanje. 
I sada mu se od svega toga uzvritjelo u glavi pravo 
vrzino kolo, — tako da mu nije ni dohodilo na um, 
da se toga otrese, već je dugo ostao kao omamljen 
tim dočaravanim uspomenama, kad li ga napala mi- 
sao, da su svi oni mili čari namijenjeni drugima : juče 
Karlu, sjutra onome Nijemcu — Leitneru ... svima — 
samo ne njemu. A ipak, koliko ju je ljubio! Više 
no iko! 
Uhvatio ga bijes i jarost podjarivana mišlju, 
da će ona i nadalje ostati u kući — i onaj Nijemac 
s njome — — Možda će joj od sada biti još bolje. 
Za Leitnera vele, da je bogat — nije parasit — reče 
on poluglasno, a zubi mu se stisnu kao od groznice. 
Ona će mu se podati — bez sumnje. A i na njemu, 


na Leitneru, vidi se, da mu je zavrtjela mozgom, Kako 


je ono govorio, kako su mu plamtjele oči, obrazi — 
kako je otjerao Delinu... 

Udarala ponoć, život se na obali smirio sasvim. 
I svijetla se utrnula — sve je uronilo još i dublje u 
noć. Nestalo vila, kioskova, živahnih terasa — ostalo 
je samo staro negdašnje zvono sa svojim muklim ku- 

cajima i one njemu do nogu stare, sure hridi, po ko- 
jima se djetetom verao, natezao radujući se svijetu i 
životu. 
Neka davna, davna, gotovo djetinja čuvstva iz- 
*. milješe iz nekih već zaboravljenih strana. Što bi dao, 
da se sve to može i opet vratiti, — da i opet može 
ovuda gledati kao nekoć sama stara, domaća i poznata 
lica, a nedjeljom u crkvi nju onako milu i dragu! 
Lagano se uputi kući. Vraćao se drugom ulicom, 
gdje se još svijetlili ogromni prozori velike Sternove 
kafane. Prolazeći mimo preleti okom po rijetkim gostima 
i pospanim konobarima ; sve sama tudja čeljad. I malo 
pomalo raspline se slika, što mu ju mašta stvorila 
dolje ukraj mora, a s njom nestane i onih mekanih 
čuvstava, sličnih onima, što mu ih i vani u svijetu, u 
trenutcima puste osamljenosti, 
čežnja. 
Svega je nestalo, sve je ohladnjelo u njemu. 
Još mu je, istina, pred očima lebdjela Klara, ali se 


radjala nostalgična 


tješio, da će je već rastjerati san, — a sjutra, preko- 
sjutra nestat će i posljednje uspomene. 
A kad dobije novac, krenut će na put — i sve 


će se za uvijek svršiti. Zauvijek | 

Ali ni u krevetu nije našao mira. Nekoliko je 
puta zapalio svijeću, da će čitati i umoriti oči, no 
nijednoj rečenici nije mogao do kraja doći. Utrnuo 
bi svijeću, pa stao misliti na Ameriku, na svoje buduće 
snove, ali i to ga je malo zanimalo i ubrzo se razišlo. 

Stao pretresati današnji dan: što je sve vidio, 
doživio, čitao. Pred očima mu iznikoše i ona nosila ; 
stao da nagadja, tko je ono unutri : je li muško, je li 
žensko, staro, ili mlado? Je li smrt sama došla ili 
je bila zvana? Sva se ta pitanja redjala pred njim 


4 


BI 


_ i mašta mu već o tom koješta plela, no ni to nije 
trajalo dugo: — bilo _ je odviše  nesnalno, da bi 
moglo trajnije zaokupiti i presvojiti njegovu misao. 
Iznenada se nad svim tim stvorila prikaza Leitnerova,. 
pa Klarina, i dok je prva naglo isčezla, druga je ostajala 
— i ništa je nije moglo da otjera. sivi E 
Htio ju je prebiti s pomisli, da je već bila nečija, 
ali nije pomoglo, pače, to jeu njemu uzbudilo joši 
jarost protiv mrtvoga suparnika, koji Pu ju je oteo 
— da, silom oteo — — jer ona pije pošla za nj iz 
ljubavi. A nije ni mogla, jer je ljubila njega, to a 
ne bi smjela poricati — a možda i ne poriče — inožda 
još ljubi — — — 
4 nin je pred zoru teškim snom i Jak za 
trenutak. Ali i taj je kratak san bio pun nje, — on 
gledao baš onakvu, kakova je bila, kad su se 


Kuja j bijeloj i milu 

voljeli... Vidio ju je u lakoj bijeloj opravi svu : 

i nježnu. I nudjala mu ruku — — no uto je nešto 

došlo, — više se i ne sjeća što, i san se promijenio 
, 


naglo: pred njim je stao nekakav. pirs čovjek, 
sličan na vlas onome, što je noćas išao pred mrtva- 
cem ; — nekako mu se grdno cerio i pokaze mu 
nosila i odgrnjao plahtu, — našto se Rajković trgnuo 
i jednim mahom probudio. 

Svitalo. je. ž : 

Osjećao se izmučen, rastrojen. Tijela mu. 8 
olovo, glava kao istučena. Neka ga čudna, mučna 
trzavica prolazila svega. Odjene se i pridje še prozoru« 

Nebo nije sasvim vedro, a nad morem i dalekšm 
gorama puze magle, gdje sivkaste gdje ša jm 
Sunce se lijeno diže, baš kao da mu se ne će. dar 
kraj: imade na sebi biljeg neke mrzovoljne umornosti 
i stmurenosti. Možda i nije tako, možda se to Rajko- 

viću samo prividja.., Ma kako bilo, on ćuti, da ga 
taj novi dan ne će razvedriti ni razgrijati. 

Uzduhom odjekne oštar zvižduk. On se lecnu i 
Sjeti, da je to parobrod, s kojim će ona u Volosko, 
Noćašnje muke, misli, vidjenja, — sve ga to iznovice 
i neodoljivo zaokupi. Bude mu, kao da se u njemu 
bez njegova učestvovanja, a ipak ne protiv njegove 
volje, stvara neka odluka, snažna i sudbonosna ... 

Još se nije u njemu sasvim formulovala, ali mu 
se već prikazala u ovom: Klara ne smije s onim 
Leitnerom u Volosko!... 

Nije se ni pitao, što će reći, što učiniti, da to 
spriječi ; ta jedva je osjećao, da se nešto nerazum- 
ljivo s njime zbiva. Naglo se spremi i izadje. 

Na ulici srete Ivišu. To ga obodri, Pristupi k njemu, 
uhvati ga za ruku i grčevito mu je stisne. 

Starom su kapetanu bile oči podbule, lice bli- 
jedo, očito od neprospavane noći. 

— Nisu mi dali iz kluba do Zore, — reče po- 
nešto iznenadjen onim stiskom ruke. Do vraga i život! 
Glas mu je zvučio promukao. 

Upute se k moru. 

— Pozvala me, da idem s njom k bilježniku, 
— nadoda. A što si ono uradio? Ne velim, da si 
kriv, nego što će oni sada? Na cesti su. Ja sam joj 
rekao, da ću s tobom govoriti. Velim : možda na- 
djemo načina, kako da se to sve uredi. Ali ona: ,,Ne, 
ne treba!“ A što ću ja! ' 

Rajkoviću bilo, kao da mu se ujedared prosuo 
na glavu mlaz ledene vode. Ono njezino ,ne — ne 
treba!" ohladnjelo u njemu sva netom razgrijana 
čuvstva, sve želje i čežnje. 

Neka smrtna gorčina zalila mu srce. 1 bolo ga 
nešto u prsima, u mozgu i kao da mu se rugajući ceri : 

— Ona te mrzi! 

A da bi pak saznala, što se ono od sinoć u njemu 
pokrenulo, valjda bi ga još i većma prezrela |! 

Na pristanu se sastanu s Leitnerom. 

Učtivo ih pozdravi, s Rajkovićem se porukova, 
— propita ga, kako je spavao, kuda će danas, hoće 
li se večeras sastati, — pa se okrene, valjda da vidi, 
dolazi li ona... 


Parobrod je već pristao, putnici se gurali u nj 
uz žamor i viku, koju je donekle udušivao glomot 
stroja. Uto se pojavi i ona. U tamnoj je opravi, nešto 
starijega kroja, ali joj salivenom tijelu pristaje van- 
redno. 

Leitner joj podje u susret, pokloni se, — ona 
mu ozdravi laganim prigibom glave, i ruku mu 
pruži. . ' 
Rajković joj obuhvati jednim pogledom glavu i 
čitavu pojavu. I ona ga letimice pogleda, a on joj 
na licu zamijeti, kako se trudi, da svlada svoje uz- 
budjenje. 

Brzo je zamakla na: parobrod. Leitner i Iviša 
mahnu Rajkoviću rukom, a onda se i sami ukrcaju. 
Rajković je sa pristana vidio, kako se Klara smje- 
stila na krmi, i kako je do nje sio Leitner, dok je Iviša 
zaostao, da s nekima razgovara. 

Iznova je osjetio u duši žalac, — opet su u njemu 
iskrsla i u većoj se mjeri uzbibala čuvstva, što su ga 
noćas progonila. A javljala se i ona odluka, da ono 
Spriječi, osujeti — — No most je bio već na suhu, a 
parobrod zasoptao, zadimio i krenuo. 


VII. 


Mvijet, što je bio na obali, nagrne sada 
prema glavi valometa, gdje je upravo u 
9l taj mah pristala okrupna ribarska ladja. 
J Svi ispružiše vratove, da vide, imade li što 
ribe, pa kad ugledaše ,,panar“ pun lijepih lovrata, 
zakliktaše : 

— Cire, po što lovrate ! 

— Tamo vam je h6tel — pa pitajte, podrugnu 
se plećati, mrki ribar. 


— I opet si prodao, — prigovori mu nekoliko 
razočaranih glasova. 

— S&m ih valjda ne ću izjesti, — zabrunda 
ribar, preda ,,panar“ nekakvom bucmastom deranu, 
otisne se i zavesla prema dnu luke. 

— Izjeli te djavoli | — zamahne za njim štapom 
starac bijel k6 ovca, ali uspravan, lica crvena i van- 
redno energičnih crta i kretnja. Ili naš novac nije 
kao tudji? Presjelo tebi i njima ! Gadovi jedni ! 

— Bravo, Fabio! — povladi neki mladenac iz 
obližnje rpe, valjda da starca podraži. 

A Fabio zajuriša još jače. 

Svijet se neko vrijeme smijao, a onda stao da se 

razilazi. : 
Krenuo i Rajković. Išao je lagano, zamišljen, 
sumoran. Nije znao, kuda bi, kad li ga upravo uto 
stiže onaj starac, približi mu se, pa još i crveniji 
u licu, istrese preda nj kao na dušak : 

— Dva skrpoča, znaš, ne pitam više. Velju : 
danas je petak — uranit ću — do djavla! Ne ću se 
valjda vratiti pustoruk !. Kad ovamo — jesi li ga čuo? 
Smrad jedan! Pa još mi vele: došao tudjin, donio 


gI 
sreću! Do vraga i takova sreća! Što je bolje, to ti 
iziju drugi, — a ti grizi nokte. I tako ti je to od dana 
na dan ; hoćeš da kupiš triljicu : — ta je za pension 
,»»,Klincem''. — A ona dva barbuna ? — To je za hGtel 
»Kloncen“. Kuga ih ! Što veliš ti, a? 

— E, što ćemo, kapetane, — odgovori Rajković 


sažev ramenima, a u sebi se ljutio, što se taj star- 
kelja morao baš uza nj da prikrpi. 

— E, što ćemo, što ćemo? — zaintači. Onda 
neka ide po vragu sve! Pa ići će i bez toga, pro- 
gundja tiho. 

Stane, upre se palicom o kamen, pa se okrene 
k moru, da mu ne treba gledati onog derana, što se 
S ,,panarom'' na glavi i fijukajući prkosno vukao po- 
lagano naprijed. 

Parobrod je već bio daleko odmakao. Dok je 
starac gledao za njim, snažne mu se lične crte za- 
oštrile u ironički izraz, pa će : 

— Odoše i Murvice. Rekao mi Iviša. A i slutio 
sam, da će nešto biti. Vidio sam Batičića, gdje se ne- 
kako odviše savija oko onoga Tudeška. A gdje je 
gavran, mora da jeistrvine... No da — bit će toga 
još. Nismo mi za ovu zemlju, brate ; prelijepa je ona 
za nas. Pogledaj malo tamo od Preluka (i Fabio po- 
kaza batinom prema sjeveru), pa dolje prema Ber- 
seču — — Znaš, kako meni izgleda taj kraj? Kao 


nekakvo veliko jagnje... Tamo oko sv. Jelene — 


ono mu je glava — — Možda i nije za tvoje oko, — 
ali meni se tako prividja. I vidiš, to naše lijepo jagnje 
— a i jest lijepo — ded ga samo pogledaj! — go- 
vorio je Fabio, malo ne ushićeno, kao da je za čas 
zaboravio na izgubljene skrpoče — to naše jagnje, 
velju, čeka dan na dan tudjega ovčara, koji će ga 

znati drukčije pasti i strići, A mi? Nož u ruke, pa , 


pod grlo i onda sve komad po komad na pazar, i sve 
tako, dok nam ne ostanu goli papci. A tako je bilo 
i s morem. Čim nam je malo pokazalo rogove, mi 
odmah u bablje kuhanje, kao da mu se na jednom 
i dno presušilo. 

Okrene se, izbeči usta, puhne, zamahne batinom 
i pokroči naprijed. 

— Badava, sinko, — pokima glavom prema Rajko- 


viću, koji je jedva čekao čas, da ga se oslobodi, da može 


ostati sam sa svojim mislima, — sve zaman! Naš 
čovjek je — naš čovjek, U sitnicama velik — u ve- 
likim stvarima — nikakav. A nije tomu krivo.ni ne- 
znanje. Nije ti on, nebore, bez soli u glavi ; bistar je, 
kad hoće, — ali je prokletstvo na njemu. Možda i u 
njemu, — toga ja ne znam. Pogledaj onaj cimer tamo ! 
Izidor Wortner — nije li? A prije si na onom mjestu 
mogao čitati a Franjo Papić. Što se dogodilo ? Dok 
je bio sam — moj je Papić radio bez prigovora. Kada 
se pak nagomilao posao, uzeo pomoćnika : Izidora 
A onda? A onda, brate, — gazda se pogospodio, te 
Izidor lukav i prepreden motao ti ga i motao, dok 
ga nije tako smotao, da je nekoga dne nad vratima 
dućana osvanulo njegovo ime. Pa vele: Drang 
je kriv. Vragovi vas izdrangali, — pamet u 
glavu, pa će vam drukčije pjevati duša! ... 

No Rajkovića je u ovaj čas taj Izidor zanimao 
vanredno malo. Već je pružao ruku, da se sa starcem 
oprosti, kad li se ovaj nanovo ispriječi : 

— Neka je vražja žurba — nastavi — ušla 
u taj naš svijet. Svako hoće, da se preko noći obogati, 
a ne pita se, kako? Dvojici, trojici je to i uspjelo, a 
sada se pomamili i drugi. Eno ti onog gada — Ba- 

tičića. Prodaje zemlju — mešetari — upušta se u 
svakojake tamne i nečiste spekulacije, da može svojoj 
milosnici nakupovati što više zlata i biserja. I ti 
nakiti kao da ne žegu. To jest — bit će da žegu — 
tek je koža utvrdnula — ha ha! — nasmija se 
starac drveno. 

Rajković se sjeti Marunića, pa nekih svojih 
budućih osnova — i bude mu, kao da ga je netko 
očupao. Oćuti potrebu da nešto kaže, kao od bojazui, 
da mu ne bi starac progledao u dušu : : 

— Poslovna su preduzeća kao rat, gdje se puno 
ne pita za mrtve i ranjene. ' 

— Rat? Ili ga osim gavrana tko blagosivlje ? 
Moj sinko : Volim ti ja gledati onu ,mirinu“, 
što je tamo ruše, negoli palaču, koja će na njeno 
mjesto doći. Govore, da će to biti nekakav »Etablis- 
sement Majer“. Misliš, Bog zna, što to znači, a ono 
tije — postribul. Eto vidiš — i to mi zovu — 
napredak. 

Primakli se radnicima, koji su upravo uto po- 
rušili prednji zid stare podrtine. Starome Fabiu zape 
oko o ploču, što je na tlima ležala u komadima, 


— Jošito! — klikne srdito. — Što ste to ura- 
dili? — pokroči živo prema najbližem radniku, po- 
kazujući štapom na raspukli kamen. 

— Nagnuo se zid i popustio, — odgovori radnik 
prešavši rukom preko žnojna čela. 

— Bilo dohvatiti ploču, — oštro će starac. 

— Preča je koža, šior, — otpovrne“ radnik i 


nastavi posao. 
Rajković se nagnu, složi razbacane komade i 


uščita ime pretura Palmića. 

— Vidiš, ovako ti prolazi Sve, preuze starac 
udaljujući se, dok je iza njega onaj radnik nešto 
promrmljao, što su ostali radnici sa smijehom popratili. 
Onaj pretur Palmić vodio je u ime našega mjesta 
parbu protiv dviju biskupija. Radilo se o nekim 
za ono vrijeme vrlo znamenitim Pitanjima. Uspio 
je, a i drugačije bijaše mjestu na čast i gle! već mu 
izbrisali spomen. A tako će biti i s nama ; ništa na- 
šega ne će ostati — izginut ćemo kao čeljad, koja 
nije nikada imala imena ni plemena. A sve to imamo 
da zahvalimo onakovim gavranima, 


kao što je onaj 
tamo, 


— izduši starac pokazujući nervozno na Ba- 
tičića, koji se u taj tren Pojavio iza čoška. — Mrzak 
mi je. Ne ću, da se s njim sastanem. S Bogom! Ne 
zamjeri ! 

.Okrene se i odbrza niz ulicu. Rajković bi bio 
rad zamaknuti kuda, ali mu je Batičić s razblaženim 
smiješkom bio već na dohvatu i s podaljega ga po- 
zdravljao. ' 

Rajković počeka, a onaj ga uhvati ispod ruke 
pa se uputi s njime. 

— Vidio sam, kako je utekao stari Jeremija. 
Isprešao te, a? Znam od prilike sve, što ti je govorio. 
Bit će, da mu je jutros izmakao »brodet“, a to je za 
njega, što za drugoga izgubljen novac, osujećeno 
djelo, promašena čast, nedostignuta sreća, slava — 
a ma što hoćeš! I to ga, jadnika, baca u ovo raspo- 
loženje.... Pa ni mi nismo bolji, nasmija se Ba. 
tičić ozirući se naokolo nemirnim okom. Svijet je 
onakav — kakav ti se Prividja kroz tvoje živce, a 
živci se ravnaju gdješto prema lovrati ili lubinu, gdje- 
što prema novcu, časti, lijepoj ženi... kakoveć kod 
koga. U tebe bit će ovo posljednje, a, galijote | po- 

drma ga za rame. A tako će biti i u onoga vraškoga 
, . . 
Leitnera. Jesi 1 ga vidio? Jednim mahom ge 
čovjek dvije ribe : Murvice i — ženu. Pa ka ka 
mamio za njom ! Sinoć pošto si otišao, razglagoljao 
š | jač — a. 
A brate, kao kakvo ludo djače. Ona pa on 
' : ići : Š da... 
i glatko će mu ići: znaš, gazda. gm. 
a A što vam je govorio ? — upita Rajković sileći 
da ga glas ne oda. parka 
A a. Pa tko bi se svega sjećao ! Ali vidi se : ugri 
jala ga. Sav je blažen. Ele, našao svoju lovnaticu ša, 
ba će ,brodeta“, ha! ha! A ti? Ostaješ li još dugo 
vdje ? ' u Kdei 
E Ne znam ni sam — valjda koji dan : 
“ on 
I vi mislite, da bi ona — — — otme mu se na 
ratke šutnje. | , 
a: — a Klara? A da što će? Ili na njegove 
ili na tudje ruke! Mučno je to — a možda Kao a 
Uostalom ni divlji brakovi nisu tako divlji, kako 2 
jes i 
rišu, a Leitner je čovjek svjež i krepak w i vd 
Bluma! Već ide za poslom. — Hola! dokto 
dovikne Batičić. dh 
S Rajkovićem se naglo porukova, pa podje hitro 
za doktorom. Nešto mu prišapne, nešto se ima 
nasmiju i oproste, te Batičić zamače u ulicu, iz koje 
2 e aba 
e malo prije izašao B >. ' 
Rajkoviću se nakrive usne na ironičan i 
osmijeh, ali dojmovi, što mu se u nekoliko sati nakoj“ . 
u srcu, tako su snažni i duboki, da < nije bade“ 
izvan njihova kruga ni misliti ni osjećati. io sa 
j je i jjači : teška i jadna potištenost, 
edan je ipak najjači : ona S; 
a istječe sada iz kajanja zbog onoga koraka u sra 
šama i iz neke čudne grižnje, čuvstva vlastite smij 
nosti, gadjenja, ljubomora ,.. 

Da — i ljubomora | 

Da mu to tko drugi kaže, misli, ubio bi ga, — i 
njemu je ipak jasno, da je to upravo tako. Ljubomor 
ga je natjerao na onu glupu osvetu, ljubomor ga je 
izdirao prošle noći, ljubomor ga izdire i danas. A sve 
je to i do sada moralo da negdje u njemu tinja. On je 
to nosio u sebi i tamo — u Americi, Taj mu je crv iz 
potaje točio otrov u dušu i činio, da mu sve bude 
gorko. Mnogo mu je sada postalo jasno : i zašto je 
ono u tudjini htio da sam sebi kidiše i zašto nije mogao 
ni u slastima čikaških noći da Potpuno uživa i zašto 
se nije ni u zagrljaju svoje vjerenice mogao. da smiri. 
Trebalo je da dodje ovamo, da mu se to objavi i 
objasni. 

Nešto ga je gonilo medju ljude, da se kako obrani 
od misli, koie su nalijetale na nj kao ose i neprestano 
ga ubadale. 

Ide, postajkuje, kao da se Pita, kuda bi udario. 
Pogled mu padne na dva visoka kestena, što se na 
ulazu u park dizahu kao predstraže krošnjate aleje. 
Udje. Sva su stala skinula sa sebe svoje zimnje ruho, 
a borovi i omorike puštale su već svoj eterični zapah, 
što se s mirisom cvijeća stapao u Pravi balzamički 
vonj. Spuštajući se niz aleju nije vidio mora, jer mu 
ga sakrivala gusta zimzelen, a tek se gdjegdje kroz 
lišće razabirao sunčan odsjev, što se odbijalo iz sitnih 
morskih talasića. 

Dolje na zaravanjku promijenilo se sve. Na nje- 
govu se okruglu dnu uz samu obalu pretrgao vijenac 
uvijek zelenog drveća i otvorio pogled na more. Ne 
velik otvor — taman kao u kazalištu, kad se zavjesa 
digne — ali je ovdje pozadina, daleka, puna sunca, 
njegove igre s talasićima brzim, A ta se njegova igra 

svuda odbija i odrazuje. Pune su je oči — pun je je 
i zrak, kao i glazbe, što se sada u njemu prelijeva. 

Rajković se spusti na klupu i pogleda naokolo. 
Šaren je taj svijet, što se kružeći oko umjetno ure- 
djenog cvjetnjaka divi lijepom danu, suncu: : moru. 
| j A zanimljivo je, kako ti ljudi davaju oduška tim svo« 
(jim osjećajima; jedni glasnim čudjenjem, povicima 
: ili šumnim uzdisajima, a drugi nekom svečanom sa- 
branosti i neodoljivom ozbiljnosti. Sve se to Rajko- 
viću čini nekako udešeno, naučeno, usiljeno. Samo 


= rijetki — a to su redovito najmladji — izražavaju 
svoja čuvstva kliktanjem, djetinjim kikotom i poci- 
4 kivanjem, 


Do njega su s jedne i s druge strane posjedala 
neka postarija, prilično zlovoljna gospoda, kojima 
još nije zrak dosta topal, a ni mjesto dosta ugodno. 

ž Jadaju se, da je prošle sedmice tri dana kišilo — 
€ »molim vas, tri dna redom!“ Tuže se i na hranu, 
od na skupoću, na glavobolju, na »Lječilišni Vjesnik“, 
koji da im je donio iskrivljena imena. Postalo mu 
- dosadno. Digao se i potražio drugu klupu. Tu se pak 
I neke gospodje uščavrljale opisujući svoje izlete mo- 
' tem i krajem. Sudeći po njihovim riječima bile su to 
| Prave ekspedicije, pune svakojakih zgoda i zanim- 
ljivosti. 
| : — Kad mi na debelo more, eto najedanput — 
= Scirocco... pripovijedala jedna. 
KE — Und noch etwas Bora dazu!... 
i druga, valjda da čudo bude još i veće. 
: Drugda bi ga to bilo rasijalo — a možda i poza- 
bavilo, ali danas nije na sav taj svijet, na sav taj život 
= mogao da gleda drugačije, nego ono jutros stari 
= Fabio. 


Viktor Car Emin: Iza plime. 7 


nadoda 


98 


Ni poslije objeda nije mu se vratio mir, samo 
što je sada više mislio na Leitnera, negoli na Klaru. 
I njemu je samome upravo nepojmljivo, kako mu je 
taj tudjin postao ujedared tako mrzak. On je u njemu 
vidio opaka čovjeka, koji hoće da zlorabi nevolju 
žene same, bez oslona i obrane. Taj se strastveni žen- 
skar ne će žacati ni kojeg sredstva, da udovolji onim 
svojim ogavnim požudama. Rajković ga već gleda, 
kako se oko nje lisiči, kako je obasiplje obećanjima, 
spram kojih ne će zacijelo u ovoj nevolji ni ona biti 
ravnodušna — — — 

— Zlo je to i ružno, ali se ipak tebe ne tiče go- 
vori u njemu nekakav glas, kao da mu se ruga, a 
to ga još većma razbješnjuje i mjesto da ne misli 
na to — on kao da sam sebi pred oči dozivlje prizor, 
gdje se ona Nijemcu predaje bez otpora, možda i 
s voljom. Čovjek svjež, krepak, imućan — a to se, 
kako ono «reče Batičić, ženama mili... 

I opet ga spopada gnjev, ali ovaj put protiv nje. 
Iznovice provali u njemu povrijedjeno samoljublje od- 
bijenog ljubavnika — opet se u njemu zapali pakao. 

Tako je on. padao iz jedne torture u drugu: iz 
žeravice u plamenu vatru, Bilo je medjutim časova, 
kad bi na sve to gledao hladno i s rasudjivanjem, te 
je u to poslijepodne već nekoliko puta dobacio sebi, 
da je smiješan i glup, — pače se latio i pera, da svojoj 
zaručnici napiše pismo. I započeo ga: silio se, da 
bude što ljubežljiviji, tražio najljepše riječi, birao 
izraze, htio da ono artije poplavi najsladjim ljubavnim 
izlivima, ali mu začudo izlazilo sve drveno, bez to- 
pline — i malo srdačnija riječ pričinjala mu se laži, 
licemjerjem — te mu sve to ubrzo dosadi, baci pero, 
razdere pismo, digne se i izadje. 

Ali misli mu se ni vani ne razuzlaše. On se sada 
po stoti put pitao, što bi to moglo da bude, i po stoti 
put je sebi odgovarao, da ono, što ga sada muči, i jest 
i nije ljubomor. No što je u to dublje ronio, sve mu je 
jasnije bivalo, da on na Nijemca za to mrzi, što se 
Klara njemu onako lako podala, a njega odbila. Po tom 
bi se ispravio, da mu se ona uopće nije podala, a 
možda i ne će, pa i opet bogzna po koji put stresao 
glavom i rekao : 

— Pa da i hoće — ni brige me! 

Išao je nasumce, Kad je došetao do mora, ugleda 


pred lukom parobrod, što se taman vraćao iz Volo- 


skoga. Na pomisao, da je na njemu ona, podidje ga 
oštar, studen srh i htjede otići. 

Pomisli, da bi to bio neke ruke uzmak. Činilo 
bi se, kao da je se boji, ili kao da ona imade za nj 
jošte kakovo značenje. No on će pokazati, da nema 
i da je kadar uzvratiti njezinu hladnoću s isto to- 
liko ravnodušnosti. 

Ostao je, približio se pristaništu, šta više, stao i na 
put, kuda su imali proći putnici s parobroda. 

Ali parobrod nije bio pravo ni pristao, a njega 
Obuze prvašnji nemir. Što nije otišao? što se tu 
ustrmio kao drven kip? I čemu? Da sebe iskušava, 
a nju izazivlje? Nju — slabu ženu, koju je 
sam bacio na cestu, a možda i u blato! Nije li to 
djetinjski ? : 

— Što ja to radim? — zgadi se on sam na sebi, 
Pa se okrene i izgubi medju svjetinu, što se bila 
zgrnula na obali. Vidio je proći Leitnera, Ivišu i — 
nju. Nju tek ispod oka. Upravo je odzdravljala na 
nečiji pozdrav, ali već u onom laganom poklonu glave 
bilo je toliko umornosti, a u lijepom licu toliko gor- 

* 

kosti i tuge, da je od toga poćutio, kao da se u njemu 

nešto: prevrnulo, i bude mu je žao, neizrecivo žao. 
Pustio je, da daleko odmakne, a onda se uputi 

i on, pognute glave i potišten kao krivac. Nije dig6 
očiju, da je vidi, a više nije ni pokušao, da analizuje, 
da raščinja ono svoje jadno raspoloženje. Išao je i 
opet nasumce u park, pa se opet vratio k moru, luta- 
jući bez cilja i s onim tjeskobnim čuvstvom. 

Dolazilo mu, da klekne preda nju, da sama sebe 
optuži, da joj izjasni, kako je sve, što je uradio, doista 
odvratno, ali to neka odbije na život, koji ga je grdno 
ogorčio, otrovao, ubio — a i ovo, što se sada u njemu 
zbiva, imade svoj uzrok u nečemu, što još nije ugaslo 

u njemu. — Nije, nije, on to ćuti — o tome je sada 
potpuno svijestan. i 

Iza večere dodje k njemu aii Dvorana je 
bila puna svijeta. 

— Podjimo u pokrajnu dvoricu, lijevo, da nas 
ne smetaju, — reče Iviša opipavajući rukom njedra. 

Rajković razumije, pridigne se, podje lagano za 
njim. Dvorica bijaše pusta. -Iviša pritvori vrata i 
pridje k stolu. 

— Sjedni! . 

Namjesti se i on te započe brojiti novac. Nekako 
mu se ruke tresle, a nekoliko se puta i zbunio, pa je 
morao da započne iznova. Srdio se na sebe: 

— Ne znam, koji je to djavo večeras. 
I glas mu se tresao, a Rajkoviću je bilo mučno 
gledati ga. 
— A sada pobroji ti, pa potpiši. 
Rajković je nijemo gledao ispred sebe. 
Ja bih — reče nakon duge šutnje — da 
mogu — ispravio sve to — 

Iviša se pruži ledjima na oslon stolice. 

— Znao sam ja, ali ona drži, da je to tvoja 
osveta... Kakva osveta, rekoh ja. Što si mu skri- 
vila? Slušala si oca. Kakvo čudo! Nisi ni prva ni 
posljednja. U nas je sav svijet bez svoje volje. Svi pai 
ja. Nitko ne zna, što sve moram da progutam ! A tko 
mi je kriv? Sam. Koliko godina čeka na tavanu 
opremljena ,,kaselica“, — a nikada dosta snage, da je 
digneš na rame, da tudjim gadovima dovikneš: — 
Sluga pokoran! Ti si se, istina, znao odlučiti — otišao 
si, našao sreću — bit će, da nisi, kaošto mi — — 

Rajković se trzne : on da nije kao i oni? A na 
dlaku isti, ako ne gori. On bi bio kadar to i zavapiti, 
da ga svi čuju, da barem tako nekako udovolji unu- 
tarnjim poticajima samooptuživanja. On da nije k6 
i drugi! Otišao — našao sreću!... Utekao, utekao 
je on! Nije u tome bilo nikakva junaštva, već jadno, 
rodjeno besilje, koje nije ni njemu dalo da se opre 
sudbini i da se protiv nje ojača i utvrdi. Pa što je ura- 
dio tamo — u svijetu? Jedino mu je djelo bila briga, 
da se uvali u perje, što ga lihvarska ruka iščupala 
na ledjima naroda. A da ga odatle ne izguraju, 
sklonio se u naručje djevojke, koje ne ljubi... On 
je to već davno slutio, ali son je prinudjen pri- 
znati, da je ne ljubi. 

I njega obuze stid sad samim sobom, a osjećaj 
zgadljivosti ispolji se u nagloj kretnji ruke, od koje 
se one banke na stolu razlete na sve strane, Čelo mu 
se namršti, a oči ukoče : 

— Novac nije moj, ne ću ga!... provali iz 
njega tvrd i opor glas. I oči odvraćaše od onih 
papira, kao da je na njima napisana sva njegova 
kukavština. 

Iviša, sav iznenadjen, izbulji oči i ostade neko 
vrijeme kao presenećen, a onda slegne ramenima i 
uze da po podu kupi novac i da ga polako slaže na st6. 

Rajković ga je medjuto gledao onako zgurena, 
suha i jadna. Saučešće, što ga je danas poćutio spram 
Klare, obratilo se sada k Iviši, pa kad je kapetan 
pokupio sav novac i pokunjen sio opet za sta, do- 
hvati mu ruku i ne puštajući je progovori : 

— Kapetane... da je vama, da je njoj po- 
gledati u moju dušu, možda biste u njoj našli štogod 
bolje, negoli je ono, što sam doslije pokazivao. Zašto 
ne može to dobro da prevlada, da iskoči, da po- 


bijedi ? 

— Mene pitaš? — s gorkim. će osmijehom 
Iviša, — a moj život?... I ja mislim, da bih mogao 
dati više i bolje, no što dajem — ali eto... Vidiš 
me i — znaš... valjda sudbina — ili tako nešto... 


Obojica ušute, povuku ruke k sebi i obore glave. 
Iz velike dvorane dopirao žamor glasova, od časa 
do časa munula bi mimo staklena vrata silhoueta 
konobara : pokazala se i naglo iščezla. Prvi se i 
opet javi Iviša: 

— Moja je sva nada bila u Budišinu. Da je 
onuda prošla željeznica, još bi se čega latio. Možda 
i ne bih prodao, jer vidim, da to ne nosi osobita bla- 
goslova, možda bih poduzeo štogod. A bilo bi 
mi lijepo, otresao bih se koječega i providio ka- 


kogod i za njih — za one sirote na Murvicama... 
Oni su sada svi na mojim rukama. A moje ruke 
— vidiš i sam — slabe i — prazne. 


Postoja časkom, pa se iznovice vrati svojoj omi- 
ljeloj misli, željeznici preko Budišina. I opet mu 
stane oduševljeno govoriti o vanrednim  koristima, 


hk 

što bi ih ona strana imala od toga pothvata, i opet 
ga, kao i onomadne, potapka po ramenu veleći mu : 


— Pa uzmi ga ti na sebe! Stručnjak si, do dja- 
vola! Već nam odavno svima kucka to po glavi, ali 
nema koga, da nas uputi. Sada eno tebe! — Ameri- 
kanac si, čovjek iškolan, — sve ti je to u malom prstu. 
Vidiš, na tvom mjestu, ja ne bih oklijevao. Ajde! 
Digni nas! I ja se, kao i Fabio, pitam više puta: 
Koliko sam živio, a čemu? A i drugi, čemu su ži- 
vjeli ? Za koga se mučili ? I evo, kucnut će posljednja, 
i bit će nam kao da se nad nama zatvara nekakva 
debela knjižurina, — a što će u njoj ostati? Možda 
po koja karikatura, što će prikazivati čovjeka s vječno 
sagnutom šijom. A da što bi drugo i bilo? Nego ja 


bih ipak rad, da nešto ostane iza nas... Čuješ, Niko 
— uhvati sada on njega za ruku — da nas dvojica 
to uzmemo na sebe — što ti se čini? 


Rajković se bio ponešto primirio i s nekim 
tužnim čuvstvom gledao toga već matora zane- 
šenjaka. ' 

— A što mogu ja? Moja ne važi — — — 

— Ne misli! — reče Iviša gledajući na sat, pa 
nadoda ustajući: Ti brojiš i te kako. Jedno, što te 
dugo ne bijaše, a drugo, što svijet znade, da ćeš biti 
bogat. Jedna tvoja i sve će planuti. Ajde, promisli — — 
a sad, ostaj mi s Bogom, kasno je, meni je poći. 

Iviša se naglo oprosti i u čas ga nestane. Polagano 
je Rajković spremao novac u lisnicu. Sad je sve gotovo, , 
sjutra bi se mogao ukrcati za Ameriku, ali već sada 
ćuti, da to ne će učiniti, dajbudi za neko vrijeme. 
A čemu ta odgoda? — u koju svrhu? Od toga pi- 
tanja bez odgovora zavisio je sada sav njegov život... 

VIII. 


| S Mlad je polazila u Volosko, Klara je bila na- 
nI tuknula ocu, da ide podmiriti nekakav za- 

E W ostali porez. Starac se zagledao nekuda i na- 
= I prezao misli, kao da u pameti nešto prevrće, 

— Ama nije davno, te si sve uredila... progo- 
vori naposljetku. 

— Što ja znam! Svedj novi nameti, prirezi, 
— nikada kraja, — odgovori mu u neprilici. I ode. 

Ali kad se vratila, Palmić htjede, da mu potanko 
objasni, koliko i zašto je što izdala. 

Ona nabaci nekolike iznose, te nanovo zamače 
nekuda za poslom. 

— Do kada ću se ja ovako pretvarati, tajati, 
izmišljati laži? — upita se ona sa zgražanjem. 

Dodje joj, da sve iskaže, ali vidje, da bi to ovako 
u naprečac i bez ikakove priprave moglo imati teških 
posljedica. Trebat će tražiti druge putove, a za sada 
će već biti mnogo, bude li se dao nagovoriti, da privoli 
na Leitnerov boravak u kući. A ona još ne zna ni 
kako bi na to navela razgovor... 

Ima već dugo, što Marin Palmić ne zalazi medju 
ljude, i što su i drugi njega zapustili i zaboravili. Pre- 
kinuli se prijateljski i društveni odnosi, prestali 
posjeti i razgovori — i to je starca gotovo sasvim 
odijelilo od svijeta. Posljedica toga bijaše, da se uvukao 
u sebe, u svoje tlapnje, u uski krug svojih misli; koje 
su često poprimale vid fiksnih ideja. 

Tako je on i te večeri za stolom, onako iz neba 
pa u rebra, navrnuo govor na te proklete namete i 
»»Poreze““, koji da su mu već na pola ,,šundrali“ kuću. 

Klara pomisli, da je možda sada zgoda, pa opazi : 

— Sve će progutati. Ja već ni sama ne znam, 
otkuda ćemo... 

Starac se opet nekuda zagleda, 

— Prokleto more! — progundra pomislivši na 
zeta i na potopljeni brod. Promljaska nešto, pa se po 
svom običaju upusti u svakojake kombinacije, kako bi 
se Karlo ipak mogao spasti. Ona mu nije protuslovila, 
niti mu je htjela razbijati obmame, premda je znala, 
da more ne vraća, što je već jednom progutalo. 

— Padanam sei vrati! — izlane ona — ali dotle ? 

— Što dotle? 

— Treba živjeti, papa, a kako? 

— Ta još ne tonemo, hvala Bogu! A kad bi i sve 
bilo — stisnuti se treba, stegnuti izdatke — — — 

— Kamo više! — klikne ona nekako nevoljko 
i uze da mu objašnjuje, kako se na odijelu već davno 
štedi, a od neko doba i na jelu. 

— Još da otpustimo služavku... 

— Patko će ti... 

— Sama. A trebalo bi pomišljati i na kakovu 
zaslužbu. Već smo na dnu, papa, sasvim na dnu. 
On ju je slušao otvorenih usta. 

— A ti digni gdjegod. Kuća je vrijedna, — svako 
će dati. 

— A otkuda vraćati ? Da nam najposlije i to 
odnesu! Ne, p&pa, tako ne ide. Ja sam smislila nešto 
drugo. 

Pogleda je radoznalo, i još jače rasklopi usta. 

— Evo, prihvati ona nekim  sustezanjam — 
kuća je za nas odveć prostrana — nekolike sobe puste, 
a stranac neki traži stan... 1 

— Štoo? — namrgodi se starac, pa kao uvrijedjen 
nadoda: Da iznajmljujemo krevete! Mi ? 


106. 


Glas mu je zvečio prilično oštro, ali se otpor 
pokazivao manji, no što je ona iščekivala, 

— Čine i drugi, lagano će ona. Pa i najveći boga- 
tuni: Korlići, Palčići, Jardasi... 

— A zar ne znaš, da su ti tvoji Korlići, Palčići 
i Jardasi ispirali nekoč palube mojih brodova ? 
Kako ih možeš sravnjivati s nama ? Čeljad, koja 
je oduvijek bila vična da nekome služi, može mirne 
duše da strancima iznajmljuje krevete — ali mi — 
naša kuća... 

Ona podigne na nj oči smekšane nekom vlažnom 
maglom. 

— Ja u tome ne vidim nikakve sramote, papa. 

Pa kao da će okrenuti u šalu, nastavi : 

— I vaši su brodovi bili negda sjajni, pa što su 
sve prevozili? A kuće su za ljude. 

— Brod je brod, — ti zaboravljaš... 

Onda se malo zamisli pa zapita : 

— Koji je to čovjek ? 

— Nekakav Nijemac. Čini se, čovjek dosta ugle- 
dan, a regbi, i bogat. Mislim, da nas ne bi ni smetao, 
jet bih zadržala sluškinju, da ga ona dvori. 

— Svejedno, smrsi stari. Lice mu se nakrivi na 
ironički izražaj, te nadoda : 

— Uostalom — gospodarica si. Čini, što hoćeš. 

Zašuti. Lice mu se nekako odulji, otegne i prože 
upravo neizrecivim izražajem patnje. Ražali joj se. 
i premda ju je ona njegova opaska ubola, pregorje, 
jer nije htjela, da ga više muči. Medjutim se starcu 
onaj Nijemac neprestano vrtio u glavi.  Ponekle 
mu je godilo, što je kod tolikih palača i vila po- 
želio upravo njegov stari dom. Osjećaj neke tople 
samodopadnosti prohuja mu starim žilama — i s ne- 

kim udivljenjem stade prebirati u sebi ljepote i pogod- 
nosti svoga boravišta. Pogled, smještaj, okolica — 
sve to mora da u čovjeku uzbudi doista vanredne 
dojmove. Pa i ovo šuštanje vjetra, što vani ćarlija i 
odbija od sebe stotinu tajnih glasova, čini mu se 
sada nekako osobito zanimljivo i on mu prisluškuje 
kao nekoj davno neslušanoj muzici. 

— Lijep je, lijep moj stari dom, — šaputao starac 
zanoseći se i kasnije u krevetu predstavkama, što su 
mu pred očima nicale. 

Sad mu nije više bila nepoćudna ni misao, da bi 
se iz toga mogla izvući i koja korist. Možda, pomišljaše 
on, nema ni Klara krivo, možda nema tude doista 
nikakve sramote! Pa zašto da bude! Na svijetu nije 
ništa vječno. Danas iznosi deblji kraj more, sjutra 


: kopno. Tako to ide, a na čovjeku je, da se znade snaći. 


Jest, tako je, mišljaše starac prevrčući se za one 
duge besnene noći i čudeći se, što mu nije to prije 
palo na um. 

I gle, već sjutradan kod objeda bio je pun sva- 
kojakih osnova, što mu ih je minula noć donijela. 

— Da vidiš, na koju sam misao došao noćas. 
započe, jedva što je sio za st6. Hoću dolje na ,,ro- 
tundi“ da dignem krasnu ,,villettu“! Pomisli : onaj 
divan vidik na more, ona delizia! Svijet će se 
pomamiti za njom. Kako ja to zamišljam, bit će 
ona za nas prava Kalifornija. Ja ću još promozgati, 
— ali vidjet ćeš, kakova će to biti ljepota. 

Bila je već navikla na slične tlapnje, pa im se 
nije čudila, a nije ni kušala, da ih razbija. Ovoga: 
Puta još manje, jer je razabrala, da su se jučerašnje 
njene riječi ipak dojmile starca i da će ga moći lasnije 
pripraviti i predobiti. 

— A što ću, ako se onaj stranac nanovo vrati ? 
— upita. 

— Tko ? Ada — onaj... Svejedno. Premišljao 

sam i o tom. Baš kako si ono rekla: prije brodovi, 

a sada kuće ; prije vreće i bolvani, a sada ovi Tu- 
deški : glavno je, da plate nav6, nasmija se starac. 
Svijet se preokrenuo, pa što ćemo. No kako ti se čini 
moja misao, a? ' 

— Dobra, reče ona. Odlanulo joj, što je otac pri- 
volio, pa se čak i nasmjehnula na onu njegovu čudnu 
poredbu. 

Dok se Marin zanosio mislima na svoju buduću 
oVillettu“ s krasnim pogledom i raskošnim namje- 
štajem, Klara je za stranoga gospodina spremala 


stan sa dvije prostrane, svijetle i zračne sobe u gor- 


njem spratu. Svaka je od tih soba imala svoje ime : 
ona s prozorima prema jugu zvala se Arturova, a ona 
. do nje Leova. Ta su imena ostala od vremena, kad 
su još bila u životu njena braća Artur i Leo. Iza nji- 
hove smrti sobe im ostale puste. Dva tri puta na 
mjesec otvorili bi se prozori, da se prozrače, našto bi 
se opet zatvorili kapci i obje bi sobe opet utonule u 
tamu i mir. Sad se iznova pustilo u njih svijetlo, koje 
je izmedju bijelih zavjesa silom nahrupilo unutar 
i poplavilo sav prostor uokolo. Samo se u kutovima 
pritajavale sjene, i nešto od njih i od jeke, što se u 
tim vječno zatvorenim prostorijama javljala na svaki 
pa i najmanji žamor, a nešto od onog nekog posebnog 
mirisa, što se tu kroz godine nakupio. Klari se stezalo 
srce i pred oči joj dolazila ona dva krasna mladića, 
puna snage i mladosti, od koje je negda sjao i od- 
zvanjao cijeli dom... 

Uz neke došao i stari Marin noseći ispod pazuha 
dvije poveće slike sa zlatnim okvirima. 

Pozove je na stranu, pa joj tiho prošapće, da ne 
čuje služavka : 

— Stavi mu na kredencu veliku venecijansku 
uru, na st6 one srebrene svijećnjake iz Anverse, a na 
stijene ovjesi ovo ,,Atlante“ i ,,Berenice“', Neka zna, 
da su ti brodovi bili naši i neka ne misli, da je za- 
obasao medju kojekakvu prekonoćnu gospodu. Da 
— još i ,,Albume“ starih fotografija, neka vidi, da 
naše gospodstvo nije tek od juče, a ja ću mu već po- 
= kazati preturovu biblioteku... 

1 Položi slike na st6 i obazre se po sobi. Pogled 
mu pane na sinovljev krevet ; stane, prijedje rukom 
= preko čela, kao da hoće da rastjera nekakvu zlu 
misao, izadje na hodnik, pa nehotice zirne u drugu 
sobu, gdje mu se zabijeli drugi krevet ; odvrati naglo 
glavu, pospješi korak i za čas ga nestane. 

* Pred suton izidje Klara na terasu. Visinom se 
“povlačili iskidani, ognjeni oblačići i njihovo se na- 
žuto svijetlo sipalo na lišće drveća kao zlatan pra- 
 šak. Vrapci, čas prije tako živi i brbljavi, već se smi- 
 ruju, prosnijevaju, bude se, zatrepte krilima, pa 
i opet zaspe. A tako je i s drvećem uokolo : čas je 
mirno, misliš: zadrijemalo je, — a ono od nekuda 
zadune, i stare se krošnje ustresu, da malo zatim 
opet zamru. Ali se u daljini nije još stišalo: još. 
traje tamo šuštanje, a čini se, kao da i nešto 
muklo odjekuje — i rekao bi, da ono neko no- 
gama topoće. 

I Klara pomisli, da to on dolazi... 

Nešto je zazebe, blijednu, mašinalno odvrnu 
glavu, kao da se nečega boji. Ona prisluhnu bolje 

i — ništa — nema više takpanja, a možda ga uopće 
nije ni bilo, možda se to njoj samo prividjelo. 

Došao je u sami mrak. Sav nasmijan, vedar i 
srdačan primi joj ruke i stisne joj je kao dobar 
stari znanac. Ona se smete, jače problijedi, ne zna, 
što da mu kaže. No on ubrzo prekine nepriliku. 
Snizi glas i zamoli je za upute, kako će se držati 
spram ,,gospodina oca“, kakva će mu biti uloga i 
tako redom. Ona je odgovarala isprvice zbunjeno, 
upravo neprirodno, pa sve slobodnije. Uto je od 
nekuda dotrčala i mala Vjerica i majci se ovjesila 
ručicama oko struka. Leitner je časkom gledao, kako 
joj mati punom svojom i bijelom rukom miluje 
spuštenu kosu, pa će: 

— Piše mi sestra, da će mi dovesti kćerkicu. 1 
tako će mala gospodjica imati društvo. 

Mala ne odgovori, već pogleda majku. Uto se 
pojave dva nosača s prtljagom. Klara ih povede u 
gornji sprat, u novi Leitnerov stan. Za njom podje 
i on, ozirući se sa zanimanjem po tom starom domu, 
mrkim stijenama i drvenim stubama, koje su pod 
nogama nekako čudno škripile. 

Pošto je ostao sam Leitner pridje k prozoru, 
nasloni se na nj i pogled mu se za neko vrijeme iz- 
gubi u dalekim, večernjim sjenama. Zatim se odmakne, 
razgleda sobu, namjesti prtljagu, pridje k ogledalu, 
poravna kosu i brk, pa sadje u d6nji sprat. Klara 


— Rad bih pozdraviti gospodina oca, — reče 
dajući svome glasu ton učtivog usrdja. 
— Izvolite... Već sam mu rekla, da ste došli. 


Otkori vrata i pusti ga da udje. Ugledav stranca 
stari se Palmić diže i podje mu s osmijehom u susret, 

Leitner mu se prikaza, sjedne na ponudjeno mu mjesto 
li zapodjene s njim razgovor. 

Stari je ,armatur“ govorio s dostojanstvom. 
Okrenuo i na engleski i na francuski. Govorio o svo- 
jim brodovima, o svijetu, o starim vremenima. U 
pola sata ispripovijedio je sav svoj život, što je i gdje 
je sve bio, a sve kao da se to njega i ne tiče. Tako 
na priliku, kad je htio pokazati, da je bio načelnik : 
— »To se je, vidite, učinilo, dok sam ja još bio na- 
čelnik“. Kad se ono razgovor navrnuo na Italiju, 
stari je odmah iznio zgodu, kako su ono god. 1866. 
u Palermu navalili na njega, da sa broda skine au- 
strijsku zastavu, — a on stao pred rulju sa samo- 
kresom u ruci i viknuo : — Na brodu sam ja gospodar 
i kapetan i ,,armatur“. — Za taj čin bio jei odlikovan, 
a kad je pošao caru, da mu zahvali, Njegovo ga je 
Veličanstvo milostivo pohvalilo. | 

— Nego to je, gospodine, nama u krvi. Jedan 
od mojih predja, poznati pretur Nikola Palmić, bio se 
uhvatio u koštac sa dva biskupa i nije mirovao, dok 
dije došlo na njegovu. Jeste li mu vidjeli spomen-ploču ? 
Leitner ne htjede kazati, da je nije vidio, pače 
natuknu, da je o preturu Palmiću nešto čitao, ali 
se ne sjeća gdje. Ta hotimična i nedužna laž laskala 
je starcu, koji se sav topio od gordosti. 

] — Bit će, bit će, — onakvi se ljudi spominju — 
i te kako | 

I tako je to išlo redom. Klara je po strani sje- 
djela, slušala i trpjela. Uto je neko vani pokucao, 
našto je ona izašla ostavivši ih same. 

Onda se starac dotakao i današnjih prilika. Ali i 
to je pripovijedao onako gospodstveno, s visoka. Ni- 
kada, veli, nije znao, što je strah. Ni na moru, ni na 

kraju. Istim mirom, kojim je gledao u smrt, gledao je 
i poslovima u oči. Podavao se nije nikad, a išao je — 
ako ustreba — i protiv sudbine. Priznaje : uvijek nije 
bio pobjednikom, ali je glava još živa. A to je glavno, 
— nasmija se, pa nastavi, da još nije posljednja rečena 
i pokazujući na kartu uze da mu pripovijeda o zetu, o 
brodolomu, kanibalima, o nadama, što ih goji, o svojim 
snovima, o novoj ,,villi“ na ,,rotundi“. — Opet će, veli, 
Murvice, oživjeti, a brodove će zamijeniti kuće, navle 
sjajne najamnine, — sve, sve će biti opet dobro... 

Isprva ga je Leitner slušao s nekim zanimanjem, 


a onda mu je stao govoriti ljubežljivosti, kimati mu. 


glavom i polako se s njim opraštati. 

Tužan se razgovor vodio medjuto u Klarinoj 
sobi, Ona je izišavšiiz očeve sobe sastala na hodniku 
Ivišu. Pohitjela k njemu i pala mu glavom na rame. 

Pusti je, da se isplače, a onda je povede u nje- 
zinu sobu. Nisu zapalili svijeće, već ostadoše u tmici, 
nasred sobe. A ni govorili nisu glasno, već samo 
šaputali. 

— Ne dao Bog, da to potraje, zajeca ona, 

I njemu je bilo mučno pri srcu, pa nije ni za sebe 
ni za nju nalazio ni jedne riječi utjehe. Udarao na 
sudbinu. Nema, veli, na svijetu ni mjere ni pravednosti. 
Još se nisi rodio, već ti napišu, kako će ti biti. Tebi 
sve zlo — drugome sve dobro. Do vraga i život! 

Sjeti se, da nije po to amo došao, već da je, ako 
je moguće, pa.okrenu : 

— Nego — sve se mijenja, tako ni nevolja nije 
vječna... Da nema u meni te nade, već bih bio davno 
digao moju ,,kaselicu“, pa s njome u svijet. Uostalom 
— možda nije ni sudbina svemu kriva, — možda je i 
do volje čovjeku, da štogod popravi? Eto — da se naš 

Budišin digne, — a tko zna? možda i hoće. Ja sam 
i jučer govorio s njim — ne srdi se! — znaš, s onim 


Rajkovićem. Čudit ćeš se, što ti ja to govorim, ali 
mislim, da onaj čovjek nije sretan. Da si ga čula! 
I vidiš, da si me poslušala... z 

— Molim vas, barba... tiho izrekne ona. 

— Ne ću ti govoriti o tom... Sad je i onako 
prekasno, — a možda i ne bi bilo — ali da si ga čula! 
Nego ti se opet ljutiš... Ajde, manimo! A kako 
ćete s otim Nijemcem ? Sirotica, imat ćeš pokore, dok 
pripraviš oca i dok ga nagovoriš, da ode. A kamo 
onda? Teško je to... 

Još je ostao nekoliko trenutaka, a čitavo je to 
vrijeme stiskao glavu medju ramena kao čovjek, koji 
one zna, što da kaže ni kako da pomogne. 

Pošto je otišao, Klara se poćuti još i osamlje- 
- nijom. Ona je i otprije znala, da je barba Iviša utje- 
- lovljena prostodušna dobrota, što je često izazivalo 
u nje čuvstvo iskrene sućuti, ali ju je sada boljelo 
iu neku ruku vrijedjalo, što se uopće upušta u razgo- 
vore s čovjekom, koji ju je radi onako niskih motiva 
uvalio u nevolju crnju od noći, što se vani zgušćivala. 
Kod večere je otac iznova navrnuo govor na za- 
snovanu ,villu“ na ,rotundi“. Umiješa se i Vjerica 
i ushićena djedovim opisima upita, hoće li staru 
kuću porušiti i preseliti se u novu? Djed je prekori ; 
kako može takva što reći! — Stara kuća nije kao 
iznošeno odijelo, što se zabaci: što je starija, to ti 
je milija, upućivao je djed. Ti još ne shvaćaš, — ali 
 Počekaj, dok ponarasteš. Kako će ti onda sve to biti 
milo i drago! Porušiti staru kuću! A to znači što i 
Ubiti je. Vidji ti nje! Znaš li ti, koliko ima godina, da 
sam i ja bio tolišan, kako i ti sada ? Mnogo, sinko, — 

i vidiš, ja bih ti znao pokazati svako mjesto, gdje 
sam se djetetom igrao, gdje sam najradije boravio, 
a ma svaki kutić znam ja — i sve me to sjeća sad 
na ovo sad na ono — i ja ti ne mogu reći, kako mi je 
to lijepo i drago. A nisam ja bio sam u ovoj kući : 
u njoj je živio moj otac, moja mati i toliki drugi, 
koji su sada mrtvi, — ali ja bih ti znao reći, gdje je 
tko od njih najradije sjedio, gdje spavao, kako se 
držao, smijao, plakao. A tako će biti i tebi, kad 
ostariš. Dostajat će, da ti uveče dopuzi u postelju 
trak mjesečine ili da čuješ, kako kroz dimnjak huji 
vjetar ili se na prozore odbija kiša, pa da ti dodje u 
pamet sve, što si mislila, kad si bila malena, kad je 
mjesečina isto tako padala na tvoje uzglavlje, a kiša 
isto tako udarala i vjetar isto tako hujio. Tako ti je 
to, moje dijete. A pomisli, kako je onima, koji moraju 
da često sele iz jedne kuće u drugu — i da se stištu 
medju tudje, hladne stijene! Te ih kuće ni na što ne 
sjećaju, one su za njih mrtve, — a i oni sami kao da 
idu sebi na pogreb, kad se ono tužno povlače za po- 
kućstvom, što im ga iz kuće nose. Ne znaš ti, dijete, 
što je to! I ne dao Bog, da to ikada uzaznaš... Nego 
ja vidim, da ti se već očice zatvaraju, a ti ajde, 
dijete, spavati — — — 

Dok je starac govorio, Klari je slika rodjene kuće 
poprimala pred očima različiti vid. Sad ju je vidjela 
pod sunčanim cjelovom veselu i živu, sada pod na- 
oblačenim nebom sjetnu i nijemu, pa kao ono juče 
i kao danas još tužniju i žalosniju, kao da sluti, da 
će je domalo oboriti — ubiti, kako je ono otac rekao. 

Iz gornje sobe dopirao mukli bat koraka. 
Klara se lecne i bude joj, kao da je djelo raza- 
ranja već započelo j 

Murvicama se život vidljivo preobrazio. 
Marin ne govori više s porugom o niznaj- 
mljivanju kreveta“ — ona mu se nje- 
j gova: — prije brodovi, sada kuće — van- 
redno svidja, neprestano je ponavlja smišljajući, kako 
će što ljepše urediti onu svoju lijepu ,,villettu“ na 
rotundi. Za novac ga ne boli glava : dokopao ga se u 
težim prilikama, nego što su ove sadašnje. Kakvo 
li će to biti iznenadjenje, osobito za one, koji su mu 
već pjevali »De profundis !“ 


Ni onaj Leitner nije mu nepoćudan. Dnevice se; 
s njime razgovara i gordo se razmeće svojim osno- 
vama, kao da bi htio, da se Nijemac uvjeri, e je 
bivši ,armatur“ Palmić još i danas tvrd gazda, Leitner 
ga strpljivo sluša, sve mu odobrava i sasvim se podaje 
svojim novim dojmovima. Vjerica ga sreta .djetinjom 
privrženosti, nudja mu cvijeće, što bi ga ubrala, pri- 
povijeda o svojoj lutki .i raspitkuje, kad će doći mala 
Lily, o kojoj već zna, da umije pjevati i igrati na 
glasovir, bacati se loptom, tjerati obruč, da je živa i 
vesela, da su u nje oči modre, a kosa plava s uvoj- 
cima, Na svu tu srdačnost jedini Kastor baca malu 
sjenu. Staro pseto — ne zna se zašto — još ne pre- 
staje štektati na Leitnera, i Vjerica mora više puta 
posredovati, da nevaljalca nauči pameti, Služavka . 
Mare, postarija žena, rumena u licu, a kose smedje i 
opore, veoma je sretna, te su je zadržali u kući. Već 
je dobila nekoliko šestica za cvijeće, što ga svakoga 
dana nosi u sobu stranoga gospodina. 


To cvijeće prelazi tada u ruke gospodje Klare. 
Leitner navreba čas, kad je gdjegod zateče samu, 


1I6 


pa se požuri, da joj ga pokloni. Ona prima cvijeće, i 
pri tom svaki put porumeni. Ne mogući podnijeti nje- 
gova pogleda, obara oči i šuti, kao da se pita : 

— Čemu sve te pažljivosti i ljubežljivosti ? 

Još je većma uznemiruju oni njegovi dugi po- 
gledi i one njihove još dulje šutnje. Pa i to cvijeće : 
samo što bi mu zahvalila na primljenoj kiti, prihvatio 
bi joj ruku i dugo je držao na svojim ustima. di 

U mnogo veću zabunu tjerale ju njegove riječi. 
Jednoga dana uze joj govoriti. o sebi, o svojem pro- 
mašenom životu. 

— Otkad sam počeo misliti, prihvati on šetajući 
baštom uza nju, prikazivao mi se život s ljubljenom 
ženom kao vrhunac sreće. I danas vjerujem u to, ali 
me iskustvo naučilo, da se do te sreće dolazi teško 
— vrlo teško. 

Te su je riječi mučile, a da nije ni znala zašto. 
No on nastavi : ' 

— A kad nastupi razočaranje, pa prelom, mi- 
slite : sad je sve gotovo. A nije, jer vam je i tada 
preostao dijelak srca, koji još uvijek nešto traži. A 
ono što ište, ili ne može naći ili je daleko ili —- — — 

Tu se prekine i pogleda je dugo, dugo. 

— Što hoće taj čovjek od mene? — pitala se 
ona poslije toga u sebi. 

To je pitanje nije puštalo više. Misao joj se ne- 
prestano vraćala k onom stranom čovjeku i sarena 
čudnim, upravo neobičnim riječima. 

Sve ju je smućivalo na njem : njegovo držanje, 
nastup, njegovi dugi i topli pogledi, pa i ona — vidi 
se — iskrena želja, da joj se sav povjeri, da j joj otkrije 
svoj život. Jedva su se upoznali, i ona već znade, da 
je raspitan, da ima dijete, da je nesretan. 

Nije ni pomišljala, da bi se u tome mogla kriti 
kakva pritajena misao, što više: njegov topli -glas, 
ona njegova prijaznost i povjerljivost imala je za nju 
i neku privlačivost, pače i laskalo joj donekle, što 
se taj pristali i bogati gospodin upravo s -vidljivim 
zanimanjem bavi oko nje. U ovaj je čas svaka sumnja 
bila daleko od nje i nekako joj se činilo, kao da mu 
čita u dušu: u životu nije našao sreće, a valjda 
znade, da je ni ona nije imala — i tako se od sa- 
učešća u njemu razbudila simpatija... / 

Medjutim je sa srdačnosti rasla u njemu -u istom, 
ako ne u većem ražmjeru i sloboda, a to ju je i opet 


 uznemirilo. Istina, zlo nije u tome vidjela nikakvo, 


ali sa svim tim nije bila spokojna. 

Sijevnulo joj, da je možda u njemu pokrenula 
kakvo tanje čuvstvo. Ta joj misao nije bila neugodna : 
možda za to, što je u njoj nazrijevala nekakav, .ako 
i daleki žalac protiv nesudjenog i odbivenog prosca ! 
A da je Leitner zbilja zaprosi ? On je, istina, raspitan, 
ali ona znade za nekoliko slučajeva, gdje su se i veće 
Zapreke prebrdile. Pa ima još nešto, možda i glavno : 
iz razgovora s njime razabrala je, da je dosta bogat, 


 opaeto puta, kojim bi se mogla najlakše dovinuti pri- 


jašnjeg ugleda i blagostanja, 
Kadšto bi se na te svoje misli nasmjehnula, ali 


je bilo časova, kad je u njih i dublje zalazila i gotovo 
se uživljavala u umišljenoj ulozi gospodje Leitnerove. 
A nije ni pitala srce, što bi ono, da do toga dodje. 


Čemu srce ? Prvi ga je put pitala : ono se bunilo, kidalo, 


j krvarilo, pa je jednako pošla za neljubljenoga. I srce 
se stišalo, umuklo, — a život je protekao svojim tokom. 


Tako bi bilo i sada. Znade ona, da je.ništa ne vuče 


= “konom Nijemcu, .a teško :da bi njezin osjećaj. spram 

njega ikada i dotjerao dalje od prijateljstva. Sve, što 
je na njemu fino i besprijekorno, a toga ima mnogo, ne 
može da prikrije ono njegove opore; valjda prirodjene 
tvrdoće. Ona ne bi znala kazati, u čemu se sastoji ta 
tvrdoća ; možda u pogledu, u držanju, glasu, što li? 
A možda i u svemu tomu. Dok s njim govori, osjeća 
to doduše manje, ali ni tada ne može da se otme 
tome čuvstvu. 

Nego bilo je i u Karla štošta, te ju je odbijalo, 
pa ipak je i tome privikla. Uostalom, narav je u čo- 
vjeka takova, da se svemu lako prilagodi, pogotovo 
ako je po srijedi bijeda, koju treba ukloniti. Sve ćete 
lakše podnijeti negoli oskudicu, — ona čini čovjeka 
uvijek nesretnim, dok sjaj i obilje udovoljuju srce i 
zasjenjuju mnoge i nemalo tamne mrlje. Možda nije 
u stara vremena bilo tako, možda se prije mnogo 
lasnije podnosila nevolja, ali u posljednje se doba mnogo 
toga izmijenilo, i ona se lijepo sjeća ironičke doduše, 
ali istinite Fabijeve ,,sentencije“, biva, ,,da glava 
broji danas toliko, koliko i kesa“. I jest tako. 

Pa onda dijete — mala Vjerica, njezin odgoj, 
koji bi trebalo udesiti prema tradicijama obitelji, 
da je ne preteku one, što su se istom juče iz praha 
digle ! ' 

Sve je to pomalo utiralo put Leitnerovim pogle- 
dima, i ona je od toga osjećala u sebi neku olakšicu. 
Već joj se budućnost nije prikazivala onako crna, a 

.i:sve.se je većma utvrdjivala u nje nada, da život 
nije na nju zaboravio sasvim i da joj možda sprema 
još kakvo ugodno iznenadjenje. 

 Odsada je i sama sebi posvećivala mnogo više 

“ pažnje, a. cvijeće je i druge Leitnerove ljubežljivosti 

“primala bez sustezanja i zabune. Na njegov stisak 

ruke isprva bi je oblila čas rumen, čas blijedilo, a po- 
slije bi se tek milo smiješkala ... 

Pred Uskrs stiže malena Lily. Dovela ju Berta, 
Leitnerova sestra, postarija gospodjica, plave, ali već 
dobrano progrušane kose. Lice joj je nabuhlo, na- 
žuto, nezdravo, a prsa tanka, kao izblanjana. Od 
brata je za neko desetak godina starija, pa se trsi, 
da i nadalje uzdrži upliv, što ga je imala nad njim, 


dok je još bio djetetom. To joj donekle i uspjeva, 


a nije ni teško pogoditi zašto. Leitner je već od 
prve mladosti pustio životu uzde, što mu je progutalo | 
lijep dio očinstva, dok je Bertin imetak ostao gotovo 
netaknut, a uz to je bilo gotovo sasvim isključeno, 
da bi se ona mogla kada udati. Imala je doduše i ona 
svoj roman, nekakvu nesretnu ljubav, zbog koje se 
bila pokušala i otrovati, ali to je bilo davno i ona 
je iza te krize svu svoju ljubav prenijela na brata, 
a kasnije na njegovo dijete, malenu Lily. 

Ali je Berta već po odgoju bila veoma religiozna, 
a ako je iza onog sloma bila malone posve prekinula 


“za svijetom, vjersko se čuvstvo u toj samoći u nje 


još i većma ukorjenilo, i bila je tako daleko dotje- 
rala, da je već i samu ljubav izmedju muškarca i 
žene smatrala nečim, što ne može Bogu biti milo, 
Brak je poštovala samo u koliko je to crkvena i — 
ako i za nevolju — Božja ustanova — ili — kako se 
inače izražavala — u koliko je ,to zlo doista po- 


trebno“. Zato joj i nije bilo nemilo, kad joj se ono 
brat vjenčao. Mislila je naime, da će i nove dužnosti 


obuzdati njegovu vatrenu ćud i privest ga na pravu 
stazu vrlina. ' 
Ali se u nadi prevarila. Leitneru je ubrzo dodijao 


kućni život i stare, nemirne i strasne želje izjurnule 

van, da traže oduška. Od toga se medju mladim parom 
radjale razmirice, raspre i svadje, koje su svaki čas 
iziskivale Bertino posredovanje. Ona nije škrtarila 
ni opomenama ni prijekorima i pouzdano se nadala, 
da će ih složiti i izmiriti, kad li ono kao iz vedra neba 
puče preda nju strašna riječ : rastava... 

Ma kako sudila o braku, Berta je znala, da je to 
jedno otajstvo vjere i dirati u njegovu nerazrješivost 
. smatrala je crnim izdajstvom i atentatom na vjeru i na 

Boga. S druge je strane bila uvjerena, da bračne 
rastave utiru ljudskome društvu put do »Sukcesivne 
poligamije'', koja je nesumnjivo imala da uzdrma sve 
porodične temelje, a čovječanstvo baciti tisuće i tisuće 
godina u nazadak. 

I ta se strahota imala eto da ugnijezdi u njenu 
najbližem krugu. Čitavo joj se biće uzbunilo protiv 
te sablazni. Ponajprije navali na njih molbama, 
zaklinjanjem i suzama, da za Boga odustanu od te 
svoje  griješne namjere. Već radi djeteta, koje nije 
tražilo, da dodje na svijet, i pred kojim treba, da sve 
iščezne — sve — osim dužnosti. 

Kad nije to pomoglo, oborila se na šurjakinju, 
prekorila ju, što se buni umjesto da nešto hladnije 

gleda na muževljeve nevaljalštine. Nije branila brata, 

ali je odsjekla, da su prosječno svi muškarci jednaki, 
uvijek spremni da se pomame, dok im se nešto ne 
ispuni, a kada željeno poluče, prva im je briga, da 
ga se što prije otresu. Na ženi je, da takova jogunicu 
obuzda, a ne da se podaje besmislenom ljubomoru, 
koji je u čvakom slučaju za nju poniženje. 

Ali šurjakinja nije o tome htjela ni da čuje. On 
je njoj prisegao vjeru, — a čim je tu vjeru prekinuo, 
postao je nedostojan nje i djeteta. Žena, koja sebe 

poštuje, ne može da s takovim čovjekom žive pod 
istim krovom. 

Sada se Berta obratila k bratu, pa mu stala dro- 
biti, kako je njegov postupak bezuman. Pušta .pitomo, 
a lovi divlje ; — misli, da će mu druga donijeti više lju- 
bavi i sreće, a ne zna bolan, da su takove nade sigurnim 
znakom nekog unutarnjeg nedostatka,: isušenja srca, 


* preživjelosti, što li? 


— Jest, govorila mu ona, svoju ženu napuštaš, 
a za drugima trčiš, kao da će ti one ugrijati ledeno 
srce. Varaš se brate! To ti je kao smrzlu čovjeku, 


“kada se napije rakije. Misli : sad mu je toplo, — kad 


ovamo, još mu se uvijek kosti tresu. Orazumi se, vrati 
se zakonitoj ženi — i gledaj, da u skladu doživiš 
s njome doba, koje će vam svima donijeti smirenje: i 
tihu spokojnost. 

Videći, da on za sve te njezine nauke malo haje, 
plane na nj i dobaci mu u lice, da joj više nije brat 
i neka se od nje ničemu ne nada ; što ima, to da će 
dati crkvi. 

I ta je krajnja grožnja ostala bez uspjeha, a 
Berta pomisli, da će biti najbolje, ako pričeka, dok se 
sva ta bura slegne, . 

Uto ode Leitner u Bristan. Berta je više puta“ 
čula pripovijedati o kupalištima i njihovim napa- 


stima, pa se poboja, da bi joj brat mogao lako zapasti 


u kakvu nečistu mrežu. Kad joj je pak dojavio svoju 
namjeru, da će se u Brisnu nastaniti trajno, zabrine 
se sasvim i odluči otići za njim, da ga može izbliza 
držati na oku i čuvati od zla. 

U te ostarjele gospodjice bilo oštro i pronicavo 
oko. Još nije ni dobar sat provela u Murvicama, 
već je bila prilično na čistu sa svim, što se tu plelo. 

I tek što je te večeri ostala sama s bratom, upitala 
ga, što će ovi ljudi u kući. 

— Takova je pogodba, odgovori on ponešto 
zbunjen. ' 

Objasnio joj, u čemu ta pogodba stoji. Ona ga je 
šuteći slušala. Vidjelo joj se na licu, da joj je čitava 
ta pripovijest nekako nejasna i dosta sumnjiva, a 
kad se sjetila Klarine ljepote i bratovih pogleda, bilo 
joj je jasno, da ga je mlada udovica zaludila. 

Od toga ju je časa Berta zamrzila. Njezina je prvo- 
bitna namjera bila ostati za sada samo nekoliko dana 
kod brata, ali razabravši položaj odluči zadržati 
se duže i poduzeti sve moguće, da raskine mreže, u 
koje ga je — po njenu sudu — ona grješnica htjela da 
smota. 

Poznavala je bratovu ćudi znala, da bi svako pre- 
nagljenje imalo protivan učinak. Njezina je osnova 
ova : isprva će ga nadzirati, uhoditi njega i nju,. pri- 
ječiti im sastajanja na samu, a medjutim priprav- 
ljati brata, da se izmiri sa zakonitom ženom i da se 
k njoj povrati. 

Već je sjutradan stala da izvodi tu svoju osnovu. 
Leitneru je to smetalo, ali nije prigovarao, držeći da 
to i onako ne će trajati dugo. Pa uza sve to on je 
umio da navreba priliku i izmijeni s Klarom koju 
riječ i da joj u ruku tisne kiticu cvijeća. I pogledi 
su mu od sada bili rječitiji — — što nije izmaklo 
Berti, ali se činila nevještom. Ma koliko mrzila Klaru, 
čuvala se, da joj to ne pokaže, šta više, s njom se često 
razgovarala i na oko od dana na dan bivala spram 
nje prijaznija i povjerljivija. 

Malo pomalo iskazala joj čitavu pripovijest o 
bratovoj rastavi i plačljivim joj glasom dokazivala, 

kakove će posljedice imati taj prelom osobito za 
dijete. Pa i ona jadnica tamo! Istina, kriva je i ona, 
mogla se strpjeti, pregorjeti — — mogla je! — — 
No sad je gotovo, a Bog sam znade, hoće li se to 
ikada izravnati, 

— Moj je brat veoma naprasit, nestalan — u 
pogledu žen4 upravo prevrtljiv, govorila Berta sve 
onako jadno i plačljivo. I nastavljala : A u tome je 
upravo njegova najveća nesreća — i naša. Ne mislim 
ga braniti. Kriv je, ali su krive i one nesretnice, što 
ga zaludjuju. 

Klara blijednu, usne joj se stisnuše, glava obori, 
kao da se hoće obraniti od Bertina pogleda, Ništa nije 
od toga izbjeglo pronicavom oku Leitnerove sestre, 
ali se i opet učini nevještom pa nastavi: 

— Mogla sam razabrati, da vas moj brat uvažava 

. Vi već možda pogadjate, što ću vas sada zamo- 
liti... Ako ne — onda se ne čudite. Napokon žena 
i diplomacija — to se nekako slaže, — nadoda s os- 
mijehom. Hoću dakle, da vas pitam, kako bi bilo, da 
se nas dvije složimo, pa da ih pokušamo združiti ? Što 


držite o ovoj mojoj namisli ? Pomislite na zahvalnost 


našu! Hoćete li? 

— Ja?... — izlane Klara i porumeni. 
o — Vi — da, živo će Berta prihvativši je za 
ruku. — Ah! Obećajte mi — — — 

Zagleda se u nju i trepćući očima sačeka, što 
će joj odgovoriti. 

Klara joj je iz očiju razabrala, da znade sve, 
pa da hoće da je ovako iskuša. Poćuti, da će u toj 
usidjelici imati žestoku neprijateljicu, a to je razdraži, 


“No toga ne pokaza, već mirno uzvrati: 

— Ne vjerujem, da bi moja riječ 
.nijeti čemu, ali, kad bih mo& Pad er u rao 
koristiti, — ne bih se skanjivala... . 

I Klaru ije i ljutilo i vrijedjalo, što joj to Nj 
mica GaMISpA, pa je se od toga časa sve većma due? 
Drugačije je s Leitnerom. Njemu ne može jonski 
Neprestano joj je za petama, a ona mu već sia 
sa strahom čita u očima, što se iza njih taji : Sre 
je to smućuje. A taj metež povećava i Iviša -—.& 
čestim posjetima i vječitim preklapanjem o Rajkovi : 

o neprestanom odgadjanju njegova povratka u iša 
Kia pa i o tome, kako je nujan i kako je želj A 
spominje ... < 


X. 


u mjestu. Pokrenule je neke aristokratske 
samim: dame u korist siromašnije djece iz okolice. - 
podje su upravo neumorne ; jedne sabiraju novac 
| druge nabavljaju darove, treće su zaokupljene . 
prenio na širokom prostoru u parku, i tako ra 
SjKović pomisli, da bi mogao otići šašio i 
ins! dvo poslijepodne. No svečanost je zapošinjšta 
i. Pete Bi 
alke aa .&. te on zaglavinja nekuda ulicom 
ud remi slično provodi i druge dane i nedjelje 
aeojni se od dosade i neke tajne rakkaskjivosti. 
Osjeća, i sasvim je svijestan, da je tomu nemiru uzvik 
u Murvicama, u blizini one, koju je onako grub 
uvrijedio. Cuti, da nema od nje što da traži ši je 
: medju njima jaz dublji od oceana, te da bi najb ša 
uradio, da ode, da se vrati u Ametiku k ai die 

zenici, koja mu je sada mnogo sklonija, no što je 


prije bila. Ona mu u svojim čestim pismima otvo- 
reno priznaje, da je istom iza njegova odlaska ra- 
zabrala, koliko joj je drag i kako ga ljubi. Prije 


bi mu to bilo godilo i laskalo, no sada su mu ti miss 


Katini izlivi gotovo nesnosni. On joj je, istina, 
odgovarao lijepim i biranim riječima, ali sve to nije 
imalo ni korijena ni sveze s njegovim  čuvstvima. 
Svoje pak odsuće obrazlagao je neodgodivim po- 


= slovima, osobito pitanjem iseljivanja,. koje da bi rad 


navrnuti u Marunićevo korito. Takova ga dvoličnost 
ne bi bila smetala prije, ali sada mu je bilo, kao da 


u dodiru s ljudima, već i s prirodom. Tako mu se 
na priliku nebo prikazuje danas vanredno tužno, baš 
kao da će proplakati. Pa i jest nešto sjetno u zraku 
i u samom suncu, koje kanda već osjeća oblake, što 
se tamo sa Velikih Vrata & njemu pomiču. Mrki su ti 
oblaci i ne slute na dobro kao ni more, što se na oko 
pričinja da miruje, a ono se na mahove uvlači u 
škaljice i medju raspucane hridi, pa se uz neki čudan 
šum izlijeva iz njih. I u laganu, sumrtvu vjetru 
s južne strane ima nešto žalobhno, što se bez prestanka 
bori s mladim lišćem na krošnjama starinskih topola. 
Tako je i s onim dalekim maglicama, što su prikrile 
otoke i nad njima se sve većma zgušćuju. 

U luku ulazi parobrod. Na zidiću poviše pri- 
stana sjedi desetak ljudi, dokonih ladjara. Malo 
podalje skutrio se. starac neobrivena, žuta, mršava 
lica, krvavih očiju. Do nogu mu je škrinjica, a u njoj 
nekoliko kutijica žigica, dva češljića, tri četke i još 
po koja sitnica. 

Neki od mladjih ladjara dražili starca : 

— Nema ti ga do trgovca! Kupiš za deset, a 
prodaš za dvadeset. Kud ćeš ljepše, a, Nadaline ? 

— E, nadoda drugi, ali ja sam čuo, da će naš 
Nadalin dobiti takmaca. 

Starac Progovori, kao da mljaska : 

— Ne bojimo se mi. — — Firma stara, gospodar 
— čovjek uman, a roba Prve vrste. Ne bojimo se | 
= Neki mu prolaznik baci u škrinjicu nešto sitna 
novca, pa ode i ne obazrev se na nj. 

Nadalin se dotakne drhtavom rukom zgužvana 
šešira, pogleda za prolaznikom, pa na novac, onda se 
sagne, digne i spremi. 

— Dobra firma je onaj Klein, mi to znamo, 
Prihvati onaj prvi. Ali bi vas ipak mogao plaćati 
bolje. Izmetate mu dućan, punite i praznite bačve, 
nosite drva i štošta drugo — i gotovo sve mukte. 

— Ostavi, — mahne rukom starac i zagleda se 
nekamo daleko. A onda nastavi, kao da sam sobom 
govori : 

— Dobar je moj gospodin. Pomaže mi, kako ne 
bi ni jedan naš čovjek. Ne Plaća me, ali me ne pušta 
ni da prosjačim. Veli on meni: Tu imaš, Nadaline, 
ovo robe, Od svega što prodaš, čist je dobitak za tebe, 
a neprodano ćeš mi vratiti. No, tko bi tako uradio ? 

— Bit će, Nadaline, da je tako, ali bolja je mršava 
plata od loše trgovine. Znade Klein, što radi! 

Uto prodje neka gospodja i dade starcu neko- 
liko para. 

— Ni ta nije kupila ništa... 
zanovijetalo. 

Nadalin otvori bezubna usta, složi ruke na ko- 
ljenu, pogleda u vis i ne reče ništa. 


ujede i opet ono 

Rajković se sjećao, da je taj čovjek bio u iv 
= vrijeme dobar mornar, a imao i nešto akata bi 
Ka je ostao na suhu, potrošilo se to ubrzo, a + 
i bio vi lužiti, nije znao, što da. 
ie od mladosti bio vičan S Q : 
M očne pa je evo pod starost nanovo potražio gospo 
, 
"VAPIR kui 

pe — Što bi na ovo Fabio? — pomisli, a usta 
j jetlji krive na smiješak. 
' se jedva zamjetljivo na ' ' 
34 Sa oka se ,,Jeremijom“ sastajao gotovo . 
dan. Isprva mu dotuživale njegove tužbe, sli a 
s vremenom privikao, a naposljetku su mu i š “ 
' djale duševno raspolože 
er su u mnogome pogadjale k 
ča čovjeka, kakovim je on držao Bi a, 
je časova, kad je i njegova, Rajkovićeva, “a ia 
jetka, osobito kad bi se poveo razgovor o . 
skorojevićima, njihovoj smiješnoj . i i 

i i kim nepritajenim, - 
lodnom diletantizmu. S ne ' 
ME ošim zadovoljstvom zabadao je u slabe rea 
tih — kako ih je on nazivao — ,trgovaca vlas 
kože“. : i 
Od toga bi se pak razvijale dugotrajne rasprave, 
koje bi stari Fabio redovito zaključivao pm? 

— Moj dečko, to ti je, kako sam ti ono reko. 
U nas ti je sve kao more : čas se diže, čas pada... 
Ali nikada s mjerom : jer ili tako nabuja, da sve 
razdere i odnese, ili se tako daleko. povuče, da f 
sobom ostavi i takovih stvari, od kojih ti se usmr 
i zrak, što ga dišeš. ug-hm 

Kadšto bi se izjasnio bolje : 

— Vidiš, — sad smo u doba osjeke. Meste se po- 
vuklo, a mi ostali na suhu. Natrag ne možeš, a na- 
prijed ne znaš, pa ti ne preostaje drugo; no da . 

stranu gospodu kupiš po blatu pužiće i školjke. Zaman: 

sva je naša pamet bila u moru. A i život nam je 
bio u njemu. 

Rajković mu protuslovi, no najčudnovatije mu 
je, kad ga ono uz Fabia uhvati i Iviša, pa onda obo- 
jica navaljuju na nj, neka im pomogne izvući ,,barku“ 
iz ovog gliba i potisnuti je u more, daleko od kužnog 
zadaha gnjilih, morskih naplavina. 

— Ali kako da vam ja pomognem? Nema tu 

polja za mene, — brani se on sa smiješkom, 

— Ima, — kako nema: eno ti Budišina i naše 
željeznice, navaljuje Iviša. 

Gle ti njih! Sada hoće, da se igraju željeznice ! 
I svaki put, kada ih sluša, gdje mu o tome preklapaju, 


dohodi mu u pamet ona Fabijeva : zaman — sva 


je naša pamet bila u moru. I samo u moru! 

Pogleda na sat: svečanost je već zacijelo zapo- 
čela. Uputi se u park. Sunce se već borilo s oblacima, 
pa slabo prodiralo izmedju lišća u perivoju. 

Učini nekoliko koračaja i nadje se u šarenoj 
vrevi, što se do pomame razobijestila. Najneumor- 
nija je ženskadija ; razbrbljala se i rascvrkutala po- 
Put vrabaca. S kraja na kraj golemog prostora ori se 
smijeh i cika, glazba i pjevanje. Izmedju dvije jake 
ograde ljudi ima slobodan prostor, kojim skakuće 
nekoliko gologlavih derana u vrećama. Skaču djeca 
i natječu se, tko će prije k cilju. Prati ih zaglušna 
galama, smijeh i pljesak — pa opet smijeh. 

Rajkoviću je taj smijeh nesnosan. Ne zna za što, 
ali osjeća, da ima u njemu nešto suho, tvrdo, nepri- 
jatno. Pa ni u povicima ni u pljesku nema one prave, 
vedre i vesele žice. I sav taj svijet uokolo čini mu se 
i u držanju i kretnjama nekako ukočen i hladan. 
Sve mu je neugodno, a nemilo mu je gledati i onu 

djecu, što se tamo u vrećama muče. A ipak je tu dje- 
čiju igru gledao možda koju stotinu puta, a i sam joj 
se smijao. Otkuda najednom taj mutni dojam ? 

Neko ga zovne po imenu. Okrene se — i malo 
te ne prasne u smijeh. 

— Vi to, — Iviša ? U fraku!... 

— Eto, vidiš, — odgovori negdašnji kapetan 
nešto zbunjen. — U ,,klubu'' im se razbolio ,,lanceur 
de boule" ili kako za porugu vele ,,bouleur'', pa 
moram ja na njegovo mjesto. Ne čudi se! Fabio 
i onako veli, da nas je bacilo na ,,seku'', pa kad već 


ne mogu zapovijedati: ,,serra contra 1" ,imbroja 1" i 
»orca !'' — svejedno je, vičem li : ,,A vos jeux, mes- 
sieurs ! Rien ne va plus! Un, deux, trois!..,'' — već 


kako dodje. I u tome ti je sva mudrost. A gle! Sir 
Eliven! Good bay, sir! pozdravi Iviša suhog, 
elegantnog starčića, što se kao kakav dječarčić na- 
ganjao za nekim vragolastim damama u svijetlim 
toaletamma i širokim fantastičnim šeširima. 

— Ono ti je, znaš, engleski konzuo. Vragometan 
čovjek! Uvijek za ženskinjama! Vidji, kako se za 
njima šulja i kako vreba, da ih u zgodan čas najede 
koriandol4. Gospodska igra! A ti? 

— Evo — tu sam — — 

— Da, — zbilja! Večeras imamo dogovor u Sterna, 
Treba da odlučimo, što ćemo s otom željeznicom, 
Dobro bi, da i ti dodješ. Pače — trebalo bi. Hoćeš li? 

Rajković se malo nećkao, ali naposljetku privoli. 

-— Neka je, — doći ću. 

U razgovoru dogurali se nekako do visoke : paome, 
kamo ih je nanijela silna tiska razigrana svijeta. No 
gužva je tu bila tako jaka, da nisu u prvi mah ni za- 
mijetili Klare, koja se s malom Vjericom stisla uz 


Viktor Car Emin: Iza plime. 9 


130 


stablo i posve nemarno gledala u ono bučno vrpo- 
ljenje te nekako besvijesno odgovarala na česte, ra- 
doznale upite nasmijane i razblažene kćerkice. 

Prvi je spazi Iviša: 

— A eno Klare! 

Laktima prokrči sebi put do nje. Ugledavši ga 
mala pljesne rukama: : 

— Barba viša! 

— On glavom, a što vi tu ? — upita sagnuvši 
se, da pomiluje malu po obrazu. Klara problijedi, 
a Rajković zatečen i nepripravan na taj nenadani 
susretaj sav je k6 odrvenio besvijesno se podavajući 
snažnom, ljudskom valu, koji ga je tjerao k njoj. 

.Ona se s naporom svlada i kao da ga nije zami- 
jetila, okrene se k ujaku i nesigurnim mu i od uzbu- 
djenja drhtavim glasom kaza, kako se Vjerica zaže- 
ljela te svečanosti, a ona joj nikako nije mogla odoljeti. 

— A ja, kako vidiš, u gali. Služba! Valja reći : 
klub je klub — sama finoća i elegancija. Pogledaj 
tamo onoga gospodina s cilindrom i onim savinutim 
nosom! Ono ti je jastrijeb — inače — moj gazda. 
Do vraga! Opazio me. Moram ići. A vas dvoje, gle- 
dajte, da se ne počupate, — nadoda veselo obujmiv 
pogledom Rajkovića i Klaru, ali se odmah ugrize za 
usne poćutjevši, da je izvalio nemalenu budalaštinu. 
Medjutim njemu nije i onako moglo ući u glavu, 
zašto se to dvoje onako divljači. Jednom se ljubili, 
pa se raskrstili — i nikome ništa, A veće zlo nije ni 
u toj blaženoj prodaji Murvica : čovjek je postupao, 
kako su mu drugi naložili — eto. 

.Tako je sudio Iviša, kome nije ženska ljubav 
zadala u životu gotovo nikakve glavobolje, pa mu je 
mnogo, što zasijeca u to čuvstvo, ostalo nepojmljivo. 

— Sie! — odjekne iza njegovih ledja reski glas 
onoga gospodina, koga je čas prije okrstio jastrijebom. 

— Komme — komme! — vikne Iviša skinuv 
pokorno šešir. Jeste li ga čuli: Jednom su me 
zvali capitano!a sada evo — Sie! Neka! Samo 
mi ti ne zaboravi doći večeras u Sterna, a ti — obrati 
se Klari — ajde — ne drži se tako. — All right! 

Okrene se i u čas se izgubi u vrevi, što se još 
jače užurbala i sa svim onim svojim veselim rogo- 
borenjem, dovikivanjem, žamorom i hihotom savila oko 
njih kao živo klupko. Tu je priliku prihvatio nekakav 
nalizani madžarski židov, što je stajao do Klare, pa 
dignuvši ruku i nakesivši usta na lisičji osmijeh iskusna 
grabežljivca bacio na nju pregršt korijandola. Klara 
odvrne glavu, ali on ponovi navalu, ciljajući na njeni 
bjeloputni vrat i tepajući joj nešto u svojem jeziku, 
što je u bližnjoj grupi gledalaca pobudilo živahan smijeh. 

Klari šiknu licem rumen, učini da će se obraniti, 
našto se Vjerica preplaši i ciknuvši stisne se uz majku, | 

Rajković se tek sada ponešto razabra od bu- 
jice razriolikih dojmova, što ih je u njemu razbudila 
blizina lijepe, mlade žene. Videći što joj se dogadja, 
digne ruku i ne premišljajući pograbi Madžara za 
lakat, baš u času, kad se spremao, da nanovo zaju- 
riša na nju. 

Židov promrmlja nešto, a onda mu se lice od 
jarosti izobliči i potrese. — Vi ćete mi zato odgo- 
Varati ! vikne njemački. 

— Ovdje vam je moja adresa, — uzvrati Rajković 
izvadivši kartu i pruživši mu je. 

Madžar se udalji, priključi se k bližnjoj grupi 
Svojih sunarodnjaka, gdje je još dugo gestikulovao 
rukama. ' 

* 

Klara nije znala, što bi. Davno neslušani glas 
zaigrao joj je nekako čudno u srcu.“ I dušu joj je 
premetnuo, okrenuo i kao da je u jedan mah udušio 
sve, što se tu od neko doba nakupilo protiv mladića. 
Možda joj je u taj čas došlo u pamet, što joj je u po- 
sljednje vrijeme Iviša govorio o njemu, o njegovu 
kajanju, o odgodi njegova povratka te o tome, kako 
je željno spominje... ? Možda se ova nagla pro- 
mjena dogodila tek za trenutak i pod dojmom ne- 
običnih prilika izazvanih ovim neočekivanim susre- 
tajem i sukobom? Što bilo, nju su one kratke ri- 
ječi, što ih je malo prije Rajković izmijenio 's onim 
Madžarom, uzbudile i vanredno uznemirile. Osim 
toga osjećaše, da bi ipak morala i oria nešto da reče. 

— Hvala vam, — — izlane pa nadoda plaho : 

— Ali vi se valjda ne ćete više sastati s onim čo- 
vjekom ? 

“ On joj ne odgovori, već se okrene Ik Vjerici : 

— Kako se prestrašila ! 

Mala je djevojčica bila sva poblijedjela. Onaj 
ju je neočekivani prizor tako smutio, da je poželjela 
otići kući. 

Mati je to jedva dočekala, no kako je svuda na- 
okolo bila još uvijek velika stiska, ponudi se Rajković, 
da će im probiti put do izlaza. : 

Ne čekajući odgovora postavi se ispred njih, a 
one za njim. Ali se ni vani ne oprosti, već se uputi 
s njima dalje. 

Oblaci se na nebuširili i već su sasviim prikrili sunce. 
S juga je duvalo jače..Da se obrani od vjetra, Klara 
se u neke okrene licem k Rajkoviću. Nato se on 
nagnu k njoj i tiho joj šanu : 

— Klaro, prezirete li me mnogo ? 

Ona podigne na nj svoje lijepe, velike oči i vidi 
ga blijeda — baš kao onda, kad se ono medju njima 
razbilo. Polako spusti trepavice i ne reče ništa, 

Sad je i mala oživjela i stala da pripovijeda, kako 
je jedan dečko u vreći htio da sve druge prestigne, 
pa se zapleo i ljosnuo na tle. 

Na taj se spomen Vjerica nasmijala, ali kako je 
u to dopr'o do nje miris ljubica, odmakne nešto na 
stranu, da ih — kako reče — ubere kiticu. 

A oni su šutjeli. I nije im smetala ta šutnja, 
jer su se mogli lasnije podavati uspomenama, kojih 
im je u taj mah bila prepuna duša. 

Staze, kojima su išli, govorile im srcu, da tu 
drijemaju sni vedrih dana njihove ljubavi. Ali ti su 
dani već daleko ; nad njima se kao i. nad ovim da- 
našnjim danom nadvili mračni. oblaci. Ai mutni su 
kao i one sjene, što se tamo dolje tako tragično spu- 
štaju duboko u more. 

Onda se on oglasi, 

Riječ mu je isprva zapinjala, kao da se Brelsida 


i lomi: 


o— Klaro... započne s mukom, ja znam... ja 
vidim... Oh! Kako smo mi danas daleko! Još i 
dalje negoli onda, kad vas ono vodjahu u crkvu, — 
mnogo dalje. Sve je promašeno — sve skršeno. I po- 
pravit se više ne da; — ode život, Klaro, ode. 

Osjećao je neku neizrecivu slast, da joj može 
reći to i još mnogo šta — sve — sve. 

— Mislio sam, — nastavi još tišim i a uzbudje- 
nosti potresenim glasom — mislio sam, da je sve za- 
boravljeno, da je prošlost sasvim odsječena od sadaš- 
njosti — i prevario sam se. Sve je u meni živjelo 
i podržavalo me u nespokoju, kome nisam shvaćao 

uzroka i naposljetku natjeralo me na čin, na koji ne 
mogu pomisliti, a da sam sebe ne prezrem. Hoćete 
li mi ikada prostiti, Klaro ? Ne, ne ćete, ne možete 
— — prekine se on najednom, kao da je nešto u 
njemu puklo, 

Njegove su riječi unijele u njenu đušu neizrecivu 
smutnju, a ovamo joj nekako osobito godilo slušati 
sve to i osjećati se njemu blizu. Ali je more u daljini 
šumjelo, kao da za nečim plače. Klara se strese i 
pomisli na mrtvog muža. 

— Ja bih to mogao i popraviti -— — prihvati on 
malo otežući. Još je u mene onaj novac — mogao 
bih vam ga vratiti, a tamo urediti već nekako — go- 
voraše on žurno, kao od straha, da ga ne bi prekinula. 

Ali ona njegova riječ ,tamo"' pala je na njeno 
srce kao mraz i najeđnom je pred njom iskrslo sve, 
što ga je nedavno od nje odbilo, a k tomu ju je napala 
i sumnja, nije li možda i ovo njegovo današnje dr- 
žanje nekakva zamka, da je, prije negoli se vrati 
,.tamo'', još jednom ponizi. 

— Ne, — odvrati ona. Sad je gotovo. Dug se inorao 
platiti. 

Ali: 

—- Svakako, reče ona glasnije i gotovo tvrdo. ' 

On se trgne. Tvrdoća njena glasa prenerazila 
ga sasvim i na mozak mu pala kao kamen tako, da se 
u prvi čas nije mogao da snadje ni da objasni tu naglu 
promjenu. Bilo mu je, kao da mu je nanovo ispiti 
čašu gorkog poniženja. Ali se u njemu uzbunila krv 
te preuze dignuvši glas: 

— Vi mi dakle i to odbijate. Kao da vam još nije 


dosta. Kao da ne znate, što sam zbog vas sve pre-. 


trpio. Presjekli ste mi život, smrvili me kao crva, 

ti i otac tvoj — — Odrinuli ste me, utukli i zabacili 
s ranom u srcu. Jest, — uspaljivao se on sve više i 
više, dok se ona sva zaplašena ozirala uokolo — 
jest, pečal, čeznuće, gnjev, ako hoćeš i ljubomor, — 
sve je to u meni kopalo, i danas me raskapa. 'I mira 
nemam od tebe : pred očima si mi uvijek — i u časo- 
vima, kad mi srce vapi za tobom, — i u onim drugima, 
kad mislim, da te mogu mrziti — -—— — Primi ovo, 
-— nadoda on ublaživši glas. 
Pružao joj je lisnicu, a ona mahne rukom 
veleći : 

— Dug se mora platiti. Za mene neka vas nije 
briga. Vi imate danas u svijetu drugih dužnosti. 

On se trgne kao uboden : 


— Oh! znam — — ti hoćeš — ti misliš na onu, 
ali ne pitaš, što mi ju je bacilo u naručje ?! Ljubav 
nije... Otkad me ono ti prezre, ja nisam nikada 


počutio, što je ljubav. I ne ću. Nikada! A to 
me draži, nadoda oštro, to više, što te vidim tako 


hladnu, tako ledenu. A znam i zašto si takova — i 


zašto me odbijaš. Čula si, da sam još uvijek onakav 
siromah, parasit — dok on — Nijemac — bogatun... 

Ona se u licu sva preobrazi. Sad bi ublijedjela, 
sad porumenjela. Htjela je nešto reći, ali mahnu 
rukom i ne kaza ništa. Onda joj glava klone na rame, 
po tijelu je prodje drhtaj i tiho zajeca. 

Uto joj se približi Vjerica. 

— Mama, ti plačeš ? 

: Pogleda je bolje, pa se obrati k Rajkoviću: 

— Zašto plače mama ? ' ' 

Klara je digne u naručje i obaspe cjelovima. 
A onda kao pomamna pobrza uza stazu i malo se 
zatim izgubi u guštari. 

Rajković ostane na mjestu, Srce mu se prevuklo 
nekom mrtvačkom hladnoćom. Ta je hladnoća poput 
ploče zatomila sve njegove misli. Ispred sebe je gledao 
nijemo i izgubljeno, kao da se više ničega ne sjeća. 

Oblaci se na nebu zgusnuli. Već se-i smrklo. 
Sjene ispod klisura, što već iz pradavnine zure poput 
sfinga nepomično u more, izgledale su još i tam- 
nije, sumornije. Svuda naokolo šumio je vjetar svoju 
žalobnu pjesmu. I prokapalo već. 

Pokunjen i satrven vrati se Rajković u mjesto. 


XI. 


od večere se nije ni dotakao jela. U misli 
je produljivao netom prekinuti razgovor 
s: Klarom. Sam je namještao pitanja i 
odgovore i uvijek je nalazio nešto, što 
bi joj bio morao reći, da se_ pred njom opravda i 
obrani. ' 

Onda mu dotuži onako samu, Pomisli na Ivišu 
i dodje mu u pamet, da ga potraži u klubu i da mu 
iskaže, kako se onaj današnji sastanak svršio jadno. 
A bio se započeo tako lijepo! Kako li ga je milo slu- 
šala, dok joj je govorio o minulim danima i još uvijek 
živoj ljubavi! A onda — na onaj. njezin sami prigovor 
— kako se ono grubo iskosio na nju — — — 

— Ne, ne — kod toga ne smije ostati, to se mora 
izravnati, — a to može samo on; dobri Iviša... 

U tim mislima stiže do ,,ville“, u kojoj se oku- 
pljao ,,klub“. 

U vestibilu raskošnih prostorija pružiše mu ce- 
duljicu, na koju napisa svoju ime s oznakom mjesta: 
New-Orleans, 

Činovnik, postariji Francuz, uščita, pogleda ga 
ovlaš i šapne blagajnici, visokoj, plavokosoj gospodjici: 
— Tout de m&me il n'a pas Pair d'un americain. 

Već na sjajno rasvijetljenim stubama očuje Ivišin 
glas : 

ić — A vos jeux | 
Na ulazu zabliještilo ga more svijetla i zapahnula 
mješavina svakojakih parfema, što su strujali osobito 
s namirisanih toaleta gospodja. Časkom postoji na 
= vratima kao zaslijepljen od svijetla i omamljen toplim 
mirisom, što ga je na pune grudi upijao u sebe. 

Stupivši u dvoranu obidje stolove pa se ozre po 
igračima i igračicama otkrivenih ružičastih ramena i 
= bjeloputnih grudi. 

Na ove se posljednje jedva i osvrnuo. Veće pa- 
žljivosti ne obraćahu im medjutim ni drugi muškarci: 
ženski se goli laktovi i odgaljena ramena upravo do- 
ticala njihovih života, ali ni da bi tko na to trenuo; 
sva su ćutila bila usredjena u lopti, koja se u glatkoj 
izdubini išaranoj brojkama gotovo neprestano vrtjela. 
Trenutak prije nego što bi se zaustavila, u dvorani 
obi zavladao malone svečani mir, — a kad bi se ob- 
= javio broj, navalio bi ujedared žamor glasova ispre- - 
= miješan zveketom kovine razasute po zelenim stolo- 
vima. Netko je dobiven novac grabio nervozno, drugi 
smijući se, treći mirno, gotovo ravnodušno, gdjekoji 
je žalio, što nije ,,postavio““ više, a bilo je i takovih, 
koji se ljutili na proklete brojeve, te ne će da ,,dodju““. 
I sada je brujalo uokolo: 

— Eto — govorio sam ja: — došao je — — 

— Ja velim, — da ne ovisi sve o sreći, — treba 
znati kombinovati. — 

— Pazite, sad će izići devet — — 

— Rien ne va plus! — vikne Iviša. 

Sve se stiša. Izašlo je — osam. 

I opet smijeh, žamor, glasovi radosti, razoča- 
ranja, zveke novaca, komentiranja neigrača — a 


.sve se to zrcali na licima gdje nasmijanim, gdje na- 

tegnutim, smrknutim, uozbiljenim, flegmatičnim, bli- 
jedim, rumenim, razvučenim, nabreknutim. 

Kadšto bi se pojavio i gazda, — onaj ćelavi, na- 
lizani gospodin zavinuta nosa, što ga je Iviša nazvao 
jastrijebom. Trom u hodu, ponešto zgrbljenih ledja, stao 
bi časkom pokraj ,,bule““ i poput grabežljivca okretao 
onim svojim kljunom nadesno, pa nalijevo, kao da 
nešto njuši. Zatim bi ustrmio pogled čas na jedan 
čas na drugi st&6 — i iza nekoga vremena lupio ru- 
kama po bedrima kao po krilima i otišao u pobočnu 
sobu. Tu se u naslonjače uvalila dva tri očupana orla, 
negdašnji factotumi i pouzdanici raznih  potentata, 
koji su u prva, zlatna vremena dolazili amo, da se 
okupaju u moru — i ljubavi. Potom se oni nekuda 
izgubili, a s njima se rasplinula i zahvalnost za 
primljene usluge i otada su za orlove nastala teška 
vremena. 

I sada moraju ti očupani grabljivci da sa svojim 
starim, otrcanim krilima zaklanjaju svake večeri ja- 
strijeba, dok grčevitim prstima broji plijen i njima 
kao iz milosti dobaci kakvu košticu. 
> Goleme krijesne sa stropa i brojni lusteri nad stolo- 
vima sipali su u dvoranu slapove svijetla i topline. 
Kao za sparnih dana sijavice, tako su i ovu toplinu 
probijali  streloviti pogledi puni električne nape- 
tosti, kojom je bila zasićena sva atmosfera u dvo- 
rani. Ta je napetost prelazila i u neigrače. Bio čas, 
kad je i Rajkovića napala želja, da se sa srećom 

ogleda... Da se otrese napasti, stade povlačiti oko 
uokolo, dok mu se pogled ne sustavi na stasitoj, po- 
nešto napadno odjevenoj ženskinji, što se neprestano 
držala iza ledja nekog zajaprenog igrača. Od časa do 
časa bi se nagnula nada nj i nešto mu prošaptala, 
no on se ne bi ni okrenuo, već bi mirno igrao naprijed 
_ i dobivao. Pred sobom je na stolu imao već rpu 
zgrnuta zlata, no u neke počeo da gubi, i što dalje, to 


se rpa sve više manjila i tanjila, dok je nije sasvim 


nestalo. : 
U taj se mah i ona dama udaljila i potražila dru- 


goga igrača, koga je u ovaj mah pratila bolja sreća ,.. 
I nada nj bi se kadšto nagnula, da mu kao onom 
 prvašnjem prišapne štogod. 


A vani bi od časa do časa zaštropotao automobil, 
kao da zove... 

Rajković razumje i nehotice se sjeti staroga Fabia 
i one njegove uporedbe s jagnjetom. 

— Kakvo jagnje! — — zaklima glavom -— 
polip — polip — — ' ' 

Ali želja se je za igrom sve više uvlačila u nj. A 
podjarila ga i nova misao, koja ga se ujedared kao 
kliještima ulovila. Da se kojom srećom domogne no- 
vaca? Da plati Marunića i da se tako otrese Ame- 
rike ? Sve, što je čas prije bilo zaokupilo njegovu 


radoznalost, izgubilo se kao za čudo; ostala je tek 


misao na Klaru s onom neodoljivom željom, da se 
ogleda kod igre, o kojoj je sada, po njegovu sudu, 
bilo ovisno rješenje njegove sudbine. 

Lopta se nanovo zavrti u izdubini, a Iviša po- 
Zove svijet na igru. — — Sve se užurbalo, ruke se 
pružile prema brojkama, položile novac, i opet se 
povukle, 

Rajković baci oko na jednu od brojaka, pokoleba, 
— pa najednom pruži i on tuku, ali mu novac ne 


pane na odredjenu brojku, već se otkotrška na 


drugu 
— i dobi. 


To ga još jače podjari. Dva je puta zasebice - 


dobio, — a onda se ujedared sve okrenulo. Iviša 
pogleda na nj ispod oka i kao da ga pogledom od- 
vraća. Ali lopta se okreće i Rajković meće sve jedan 
zlatan novac za drugim. I što više gubi, to se u njemu 
Sve više raspiruje strast. Već ne vidi prijekornih 
Ivišinih pogleda, — ne vidi ništa, osim onih prokletih 


grabljivaca, što mu nose novac iu nepovrat. Iviša 


pogleda na nj sa sve većom zabrinutosti, a u času, - 


kad mu se pričini, da ga već strast ima u svojoj 
vlasti, — smete se, pa zaboravi izbaciti odredjenu 
riječ. To ga još većma zbuni i jezik mu se zaplete, 
te smrsi nešto, čemu se sva dvorana bučno nasmija. 
U isti mu mah zagrmi u ušima kriještavi glas staroga 
jastrijeba : ' 

— Sie, Trottel — Siel... 

Medjuto se i Rajković dosjeti starčevoj nevolji 
.pa prestane igrati. 

Ali uzburkala se strast nije time utažila, što Više, 
demon igre tražio je od njega novih žrtava. Iznovice 
obilazaše oko stola gledajući nekako sumorno i sa 
zavisti na rpe naslagana zlata. Kipio. je od želje, da 
se opet sa srećom ogleda, — no iz te ga omaglice prenu 
glas Ivišin te naposljetku izadje na hodnik u nadi, 
da će se vani rastrijezniti i smiriti. 

Ali tu je onaj u dvorani teško sustezani plamen 
još jače planuo. Rajković se sjeti, da se na drugom 
spratu igra ,,na veliko" ...i onaj se demon u njemu 
uzbijesni, natjera mu u glavu krv —i gotovo ne vi- 

deći i ne čujući ništa poleti uza široke, debelim sa- 
govima pokrivene stube, što su vodile u odaje bac- 
carata... ' 


Oko ponoći sadje sav blijed i zamućenih očiju. 
Lice mu se nekako oduljilo, brk spustio, raskuštrana 


se kosa lijepila o čelo, na kome mu je neprestano pro- 


bijao znoj. Usne mu se grčevito stiskale, a ruke drh- 
tale; — nekako je preplašeno odvraćao pogled od ljudi, 


što su taman u taj mah bučeći izlazili iz dvorane, i 


bilo mu, kao da se stidi, ćutio je kao čovjek, koji je 
čas prije doživio neko vanredno kukavno i nedo- 
stojno poniženje. 

Povuče se na stranu, da pričeka Ivišu. 

Nije čekao dugo. Stari ga prvi ugleda i pohita 
k njemu. : 

— Dugo si me čekao. Što ćeš, — ne dadu odlanuti. 
Uhvati ga ispod ruke i sadju zajedno na dvor. 

— Neka ih djavo nosi, ljutio se Iviša. I opet 

velim : klub nije više, što je bio. ,,Abreji" — vidiš! 
Krasti ne smiju, pa otimlju ovako. Pauci — i kakove 
ti oni pletu mreže! A mušice upadaju, upadaju... 
Iti — — — Ajde, čovječe — — — Kušaj ti samo 
zobati s njima trešnje, pa da vidiš... Nego daj, da 
se požurimo. Bog zna, da li nas još čekaju... 
: Kiša je jenjavala, ali je vjetar još uvijek tresao. 
Na ulici bilo malo života, gotovo su sva zabavišta 
bila u tmici, jedina je Sternova kavana, kroz široke 
prozore i prostranu staklenu verandu bacala na ploč- 
nik snopove živa i vesela svijetla. 

Za okruglim stolom u najzaklonjenijem kutiću 
kavane čekala ih petorica ,,vidjenijih.? 

Medju njima je stari Fabio, Vižio, propali bro- 
dovlasnik Zaneto, pa ,,sudac" Gavde i trgovac Krom- 
pić, čovuljak mučaljiv, gotov da na svaku poklima 
glavom, ali i da se poslije pojada, što se njegova ne 
sluša i ne uvažava... 

»,Principal'' Zaneto (puštao je, da ga tako zovu, 
premda mu od ,,flote'', kojom se nekoč dičio, nije 
ostao ni čavao), da se iskopa iz dugova, bio je već 
davno prodao svu svoju zemlju u bescjenje. Isprva 
nije mnogo žalio za tom ,,pustom ledinom'', ali kad 
je kasnije ta pustota urodila zlatom, uvukao se u nje- 
govu dušu žalac, zaoštravajući se u razmjeru prema 
cijeni, za koju je negdašnja njegova imovina pre- 
lazila u vlast tudjih gavrana. Jedan dio njegove 
zemlje bio je dospio i u ruke vijećnika Batičića, a 
otkad ju je mešetar za debele novce preprodao stran- 
cima i digao nos, Zaneto ga više ne može ni da po- 
gleda, a. da se ,,kao čovjek" ne oćuti uvrijedjenim. 

Malo se okrpio dućančićem, u kome je većinom 
seljacima prodavao brašno, šećer, kavu i druge sitni- 
čarije. Davao je i na vjeresiju te je i neku Andjulu iz 
Budišina imao na rabošu za kakvih 50 fijorina. Kako 
se pak u ovo posljednje vrijeme počelo govoriti o 
željeznici, koja bi mogla onuda proći, pograbio on 
sirotu Andjulu za vrat i nije je pustio, dok mu nije 
»»prodala" ono zemlje... Bilo je plača, zaklinjanja, 
— ali sve uzalud. 

Dobri Vižio je nadaleko poznat zbog svoje 
pobožnosti. Kad se radilo, da proda komad zemlje 
židovima za nekakvu malu ,,sinagogu'"', on se dugo 
otimao, a otkad je ono, nemogući odoljeti ponudjenoj 
cijeni — ipak popustio, vidjeti ga je u crkvi još i 
češće, i stroži je prema sebi, a dakako i prema dru- 

gima. U svojim je principima nepokolebiv, a novo- 
tarije podnosi samo u toliko, u koliko ih trpi i nje- 
gova žena, dobroćudna starica, koja se pred njime 
plačući klela, da je u noći iza one zlosretne prodaje na 
onom istom zemljištu vidjela glavom samoga nečistoga, 
kako joj se prijeti . .. I inače je Vižio čovjek konzer- 
vativne naravi. Često ga je čuti, gdje se ljuti na škole 
= veleći: — Podje li se tako dalje, to će djeca biti pa- 
metnija od starijih, a da li će to biti po nas časno? 
Najugledniji je u društvu ,,sudac'' Gavde. Taj 
visoki i suhi starkelja, s dvostrukim naočarima, što 
mu počivaju na tanku, oštrljatu nosu, uživa glas 
umnoga čovjeka. Njegova kratka i odrješita riječ 
doimlje se svih. Kada podigne prosjedu glavu, da bolje 
omjeri okolinu oko sebe, znak je, da će se nešto čuti. 
Zovu ga ,,sucem'', jer je više godina vijećnikom na 
općini. Uvažavaju ga osobito za to, što su mu go- 
tovo svi zakoni k6 na dlanu. A i sama ga starija vlast 
uvelike cijeni, tako da nitko i ne pomišlja, da na njega 
primijeni mjere u posljednje doba poduzete protiv za- 
kutnih pisara. Pokazalo se, da umije loviti u mutnom, 
ali se svijet uza sve to jagmi, da u njega traži savjeta. 
A dogodilo se čak, da bi u isto doba zastupao i po dvije 
medjusobom zavadjene stranke — i sve bi to udesio 
tako, da ne bi nikome bilo krivo. Nitko ne zna kao 
on rješavati zagonetke, što ih u sebi krije sibilinski 
birokratski stil. Za to se njegovu auktoritetu podvr- 
gavaju i manji, a i ugledniji u mjestu, pače i sami 
kapetani, koji bi, da barem donekle prikriju svoje 
neznanje, tek onako natuknuli : 
— Dajte vi nama ,,sestante" i ,,codice marit- 
timo'', pa ćemo razgovarati. U ove petljanije neka 
se pak sam djavo razumije ! j 

Gavde pozna u tančine svu lječilišnu kroniku. 
Donese li Iviša vijest, da su se na priliku u mjestu 
pojavile one dvije visoke dame u zelenim opravama. 
Gavde će s nekom sigurnosti nadodati, da je to znak, 
da ni princ Karl Fridrik nije daleko. 

Gavde je upućen u sve. Iviši je bilo puno do toga, 
da ga za svoju misao predobije. Znao je, da to ne će 
biti lako, jer Gavde nema osobitih interesa u Budi- 
šinu, ali je znao i to, da je ,,sudac" čovjek veoma 
osjetljiv, pa ne podnosi, da se išto pothvaća mimo 
njega, pače trebalo je sve udesiti tako, kao da je 
čitava zamisao: potekla od njega, i psi mu, da on 
njome upravlja. 

Iviša je dobro poznavao tu stranu Gavdine duše 
pa je s njom i računao, 

— Dugo smo čekali, — primijeti Gave na Ivišin 
i Rajkovićev pozdrav. 

Opravđavajući se sjedne Iviša do smrknuta: suca, 
a Rajković objema nasuprot. Namještavajući naočare 
započne Gavđe : 

— Ovo nije skupština, a ni sjednica, — ovo je 
tek mali dogovor. Vi svi znate, o čemu se radi. Tudji- 
nac je u ovom našem kraju razapeo svu silu zlatnih 
mreža... 

— U koje mi hrlimo kao ,,kanji' 
Fabio. 

— Hrli, tko hrli — ja ne, — odbije Gavde nešto 
oporim tonom. Treba znati, da medju njim i Fabijem 
nisu nikada vladali najbolji odnosi, i to s razloga, što 
je i Fabio uz Gavdu uživao u mjestu glas čovjeka, 
koji hoće i umije misliti svojom glavom. 

— Te su mreže, produži Gavde, postale već 
dosta guste. Željeznica preko Murvica na Brda je- 


, — upane stari 

dan je novi atentat. Gospodo, — novi atentat — 
naglasi Gavde. 

— Valjda i posljednji, smrsi Fabio. More su 


nam već zatvorili, sada neka nas još gana iu "gm. 
pa smo brzo gotovi. 


— Gospodo, ne hifitogi — kasno je. — Recite, 
što ćemo ? z 
— To smo već rekli : neka gradi općina! — javi 

se Zaneto. 
— Evo, — to je ono, odobri Gavde. Pa nastavi tu- 


 mačiti, kako od glave riba smrdi, kako je naime načelnik 
sasvim nesposoban čovjek, kako mu ono dodijalo more, 
pa se uvalio na kraj, i to — dakako — u načelničku 
stolicu. A Batičić — mešetar — radi s njime, što 
hoće. Pa i od vijeća, i od oblasti... Onomadne je 
na račun općine ishodio dopuštenje za gradnju že- 
ljeznice preko Budišina... 
— A znaš li, zašto? — okrene se on k mladom 
Amerikancu. Jer je u njemu sam djav6. Evo — slu- 
šaj! Ima ti tu nekakvo društvo spekulanata iz vražje - 
= kuće, pa ga najmili, da im za mrtvu cijenu nakupi 
zemlje, sve tamo preko Murvica, kuda bi imala proći 
željeznica. No ljudi držali tvrdo: po to, i ni krajcaru | 
manje. A on, prefriganac, njima : Čekajte, bit 
ćete mekši. I nekoliko vremena zatim razglasi, da 
društvo ne kani graditi željeznice, već da će to predu- 
zeti općina, ali na drugoj strani, uz Budišin. 
I doista — svijet se usplahiri i stane da na vrat 
na nos nudi zemlju, — a ma baš onako, kako je to 
Batičić želio. I tako ti je gotovo sva ona lijepa zemlja 
Prešla u ruke onih Tudešaka i Ungareza. Sad je on 
— dakako — Budišinu okrenuo ledja i više nema 
Spomena ni o općini ni o Budišinskoj željeznici. Ali 

ja bih ipk raad, da se taj lisac uhvati u stupicu, što 
ju je sam namjestio, Vi me razumijete ! : 

— Sve je to lijepo, reče Zaneto, tek bi trebalo, 
da nam netko objasni, kako da se to izvede. 

— To će nam izložiti naš mladi Amerikanac, 
javi se Iviša. On je o tome učio, bio u svijetu — vidio, 
kako se to radi — ala Niko! — uprije na nj Iviša 
.svoj nemirni pogled. 

Rajkoviću je sve do sada bilo, kao da ga je po- 
klopio nekakav golemi val, i on se gotovo ne brani, 
da se digne na površinu. On je s Ivišom ovamo došao, 
našao ove ljude, s njima se pozdravio i porukovao, 
slušao, što govore, — ali sve je to činio nekako meha- 
nički, besvijesno, dok su mu sred mješavine prikri- 
vena bijesa, gadjenja i kao da bi nekakva užasa, 
probijali moždane usijani ubodi: — Proigrao si tudji 
novac — Murvice — — sebe — svoju čast — svoju 
slobodu — — sada te imadu .— rob si, sužanj! — — 
I dolazilo mu, da pred ovim ljudima tresne glavoin o 
.st6, o stijenu — kamogod. 

Kao da je još pod onim valom:1 kao da mu voda 
začepila uši — jedva je čuo, gdje mu spominju ime. 
Trgne se, pogleda Ivišu i pogodi, što se od njega 
traži. Općina, željeznica, Budišin — sve se to u njemu 
uzmota. U prvi mah bilo mu je začudno, što još imade 
ljudi, koji mogu da s njime opće, i već je u tome 
osjetio nekakvu polakšicu. Onda se sjeti, da imade 
i on u Budišinu zemlje, sada doduše mrtve ledine 
i bez vrijednosti, —ali čim bi onuda prošla željeznica, 
digla bi joj se cijena, a njemu “pružila mogućnost, 
da se iskopa. Sijevnula mu nada, odlanulo mu, i onaj 
se val nekako rasklopi nad njim i jednim ga mahom 
baci, daleko prema kraju... 

— Ajde, Niko, govori, — ponuka ga Iviša. 

Rajković se namještao i tražio riječ, da započne. 
Nego što da kaže ? On je imao škole, ali mu je od toga 
malo što ostalo. U svijetu je, istina, vidio dosta, ali 
mu se dogodilo kao i mnogim drugima : vidio, prošao 
i — ništa. Ono pak, što je upamtio, tako je površno... 
Već mu je bilo na jeziku, da se opravda, ali to 
bi oborilo volju onih ljudi ioni bi mogli sasvim pustiti 
svoju namisao, a ona se njemu prividja jedinim spa- 
Som — — — Nešto mu se već mota u glavi: tu 
osnova, tamo projekat, pa način, kako da se to ri- 
ješi... I on uze da to izlaže : isprva nekako sustez- 
 ljivo, nesigurno i bojažljivo, a onda sve življe, ne 
mareći za praznine i nedostatke, kojih uostalom nisu 
njegovi slušatelji ni zamijetili. Iviši se oči sjale, ostali 
osu s njegovim razlaganjem bili posve zadovoljni, 
a i sam je Gavde radi drupjesnor morao da pre- 
pusti bez prigovora. 
— A tko će to platiti ? — upita u neke Fabio. 
— Općina, odgovori Gavde. 
— Hm! — A novac ? 
— Za novac je lako, — mahne »sudac“ 
pa se okrene k Rajkoviću : 
— Koliko će trebati ? 
— Dugi računi! — reče Rajković. Ovako na 
oko mogao bih reći : dva do tri milijuna! 
— Strijele! — ispukne Zaneto. 
— Fć! — fijukne Krompić jedva čujno. 
Vižio puhnu i ne reče ništa. 
Gavde se i opet javi : 
— Ne koristi, prihvati. Željeznice se za groš 
ne grade. Novac će se već naći. Ali ljudi, ljudi, — 
kako ćemo njih predobiti? To je ono... 


rukom, 


* 

— Ja mislim ovako — oglasi se Iviša. Isprva 
trebat će izjasniti što i kako, — a onda taknuti srca, 
ugrijati krv i reći narodu: evo, tako ćeš očuvati 
domovinu od tudjinca. 

— Stare priče, strese Gavde glavom. Svijet hoće 
da vidi korist, — sve drugo ne pomaže. 

— A pomoći ne će ni to, — reče stari Fabio. 
— Naš čovjek ne mari za korist, koje ne može na- 
pipati rukom. 


— Ami ih nauckajmo protiv tudjina P — za- 
intači Iviša navraćajući na svoju. 
— Pokušaj samo, — prihvati Fabio — a evo 


moje glave, ako te ne kamenuju. Tudjin! A ne znaš, 
da je u nas tudjin drugi bog P On je, vele, donio man u, 
— pa je pravo i da vlada... Ne, brate, već ako ti 
je do uckanja i ako hoćeš da bude na tvoju, a ti na- 
uckaj svoje ljude jedne protiv drugih, posvadi ih, raz- 
draži... 

— Ne znam čemu, — ispukne Gavde ironički. 

— Znadem ja. U nas se sve gradi na svadji — 
pa ito. Ja bih rekao narodu : — željeznica preko 
Murvica u korist je Dvoraca. Po njoj će se ona 
strana dignuti još više, a sve na štetu našu. 

— Pa onda ? : 

— Onda? To će biti kao dinamit. Stara će se 


mržnja izmedju oba mjesta uspiriti nanovo, a vi: 


znate naše ljude, kakovi su, kad idu jedan na dru- 
goga! Vidjet ćete ih — i ja vam jamčim, da ćete 
imati željeznicu. R 
— Po moju dušu, — ima pravo! — odobri Vižio. 
Odobrili i drugi, našto je Gavde, da bude vuk 
sit i koza cijela, odmah nadodao, da on ne vidi ni- 
kakva protivurječja medju njegovim prijedlogom i 

Fabijevim, pače oni da se medjusobno ,,upopunjuju."? 
Ion je uvjeren, da treba uspiriti staru mržnju, a to 
da ne će biti teško, jer da su još svima žive u pameti 
- nevaljalštine ,,naših dobrih susjeda." 

Sad se i Zaneto razglagoljao, a za njim i Vižio. 
Čitavu su optužnicu iznijeli protiv Dvoraca. Još u 
davna vremena bio je taj njihov susjed na njih kivan, 
— a sve iz puste mržnje i zavisti. Prkos, zloradost 
i svakojake pakosti i šikane — to je sve što su 
Bristanci od ljudskog pametara primali od ,,onih 
tamo." Otkad im je pak sjekira u med pala i oni 
se preko noći pogavanili, — nije bilo nezgrapne šale 
i poruge, što je nisu prosuli na Bristance. Pa onaj 
njihov ponos, — one napuhnute glave, ono njihovo 
zibanje i previjanje kao u pauna, ono naduto raz- 
metavanje! A to samo spram njih, svojih susjeda, 
dok su pred tudjincima bili oduvijek kao jaganjci, 
prigibali šiju, oblizivali se sve u šesnaest.., Pa da 
se u čovjeku ne uzburka krv, kad samo i pomisli na 
njih ?... A onaj njihov jal, kad se Bristan stao da 
diže! Ono njihovo bjesomučno natezanje, da sav 
život navrnu k sebi, a Brisnu da oduzmu i ono 
malo, što je već imao. Iškarioti! 
— Tako je, — galamio Zaneto — samo neka se 
ota davna mržnja raspiri, pa da vidite vatre... 
— Svi ćemo biti k6 jedan, — potvrdi Vižio. 
Krompić se nekud zamislio. On je u Budišinu 
imao lijep komad zemlje, ali kako je mogao obaznati, 
željeznica .bi imala proći prilično sa strane. A to :ga 
je smućivalo. 
Ni Iviša nije bio sasvim zadovoljan. Njemu bi 
bilo milije, da se ta bujica mržnje i jala sipala na ,,ja- 
strebove.'' Oni su, veli, opasni, njima treba za vrat, 

— jer naposljetku to i jest konačni cilj ovoga do- 
govora, 

Fabio je šutio. Kadšto bi se samo protegnuo, 
zijevnuo i kroz one svoje nekako osobito nakrivljene 
usne progundjao nešto nerazumljivo. 

Šutio je i Rajković, ali se u duši bavio onim 
osnovama, što ih je netom ovdje razglabao. Gotovo 
nije više ni žalio, što je večeras u ludo proigrao jedan 
cijeli imetak. — Možda je tako moralo biti, napane 
ga u neke misao, možda je ovo posljednja kušnja, 
koja će me dovesti na pravu stazu ? Što bilo, on se 
sada uživio u one projekte, a gotovo mu se osvijetlilo 
u duši, kad se ujedared našao pred spoznajom, da i 
njega čeka neka zadaća. Ta koliko je puta u mla- 
dosti kao djak izustio riječ : raditi, raditi treba! A 
dolazilo je to u ono vrijeme iz puna srca. I kasnije 
se ponavljalo na puna usta i kraj punih čaša: 
Raditi, raditi treba | A trebalo je samo zasukati ru- 
kave i prihvatiti se posla. Kad li eto: došlo zlato, 
a s njim i ,,život'', koji je imao da bude sam sebi svr- 
hom. Ali svijest nije bila još ugasla. Dogadjalo se, 
da bi s vesele trpeze bahatih pridošlica pala na na- 
rodni obraz i ofurila ga kakva uvredljiva, i u taj bi 
mah, ako i slabije, još po koji put sred zamaglene 
krvi sinula ona : — Raditi, raditi treba | — — Onda 
se istrošilo sve. Duhovitost se je iscrpila u dosjetkama 
na toliko razvikani ,,sitni rad", koji da već i onako 
ne može da bude ,,sitniji'", a energija se iza onoga 
njegova ljubavnog preloma rasplinula u posljednjem 
ironičnom pozdravu rodjenoj zemlji! 

A urađilo se nije ništa. 

No sad se evo pruža prilika, da se štošta ispravi. 
Rajković u tome osjeća neku olakšicu, -neku: smi- 

- renost, malone sreću. Osjeća se nekuda boljim i čini 
mu se, da može sada s nekim većim, pravom misliti na 
nju, na svoju prvu ljubav — na uboge Murvice . , 
Bilo je već okasno. Konobari se vrtjeli oko stola, 
da t&€ svoje jedine goste sjete na odlazak. Jedan se za 
drugim digoše i izadjoše na ulicu. : 
Vižio uhvati Gavda ispod ruke i zametne s njim 
govor o milijunu. Otvoreno je priznao, da ne može 
shvatiti veličine toga vragometnoga broja. 
Krompić, koji po običaju nije čitave večeri pro- 
govorio ni slova, već je na sve kimao glavom, ai 
se sa Zanetom, pa će mu u neke tiho : 
— Meni je svejedno, ali — bude li se željeznica 
gradila, kako hoće općina, velim vam, da: ću prije 
dvadeset i četiri sata naći pedeset potpisa proti... 
— Ne može željeznica pred svačija vrata, — pouči 
Zaneto. : 
— Ali ja vam i opet ati + pedeset potsai —' 
prije dvađeset i četiri sata. 
Iviša se putem jadao Rajkoviću š 
— Vele: domovina — stare priče. Možda za 
njih, — ali kad bi gledali, što ja gledam, i kad bi na njih 
padalo, što se dan na dan siplje na ovu doji ja 
ovoljnu glavu, — vidjeli bi, kakve su to tužne priče. 
Jesi li ga čuo, onog jastrijeba ? — Sie, Trottel, Sie ! dos 
Meni!... I moraš da gutaš, da dušiš u sebi i sve 
zbog toga, što nemaš snage, da mu pljuneš u gubicu 
i da baciš na ramena ono ,,kaselice'' — pa Bog te 
vidi! Ali ako nam ovo uspije... do) 
= S&4m je na protivnoj strani silazio uBeoite stati 
Fabio. More je još uvijek šumjelo i vjetar je pro- 
puhivao na mahove. Starac je gundrao Vu zu- 
bima : g ' 

— Ovako ti je, kad se more povuče, a ti ostaneš 
na ,,seki'"', Prevraćaš oči, koprcaš se, lomataš — tlapiš 
o koječem pai o željeznicama — pim | pum |! Ačiđenti ! 

I stari se Fabio onim svojim suhim smijehom na- 
smija u noć. 


XII. 


o) A lara je te večeri stigla kući sva dršćući. 

NI Bila je kO u vrućici ; živci joj se raskiđali, 
| B W — sva je gorjela od srdžbe, kojoj nije 

IK mogla ni znala dati oduška. Zašto 'joj je 
spočitnuo Nijemca, zašto je onako naglasio njegovo 
bogatstvo ! Da joj se naruga? Da je rani? uvrijedi? 
Tko znade, što o njoj sve misli i na što ciljaju one 

njegove riječi ! 
j Ali se iz zbrke nagadjanja i prijekora ujedared 
digao glas, koji je u čas podušio svu tu navalu čuv- 
stava: g 

— Paiti si, govorio u njoj taj glas, pomišljala 
nešto slično, kad li je ono Nijemac uljezao u kuću... 
Jesu li ti možda bile neugodne njegove pažnje, nje- 
gove ljubežljivosti i one kite cvijeća — oni pogledi? ? 
Čemu se dakle burkaš ? ' 

.Čutjela je, da je od toga podbija rumenilo. Da 
je u mislima ništa ne smeta, otpravi dijete k djedu, 
a sama se povuče u svoju sobu. Nije zapalila svijeće, 
već se na pola iznemogla bacila na divan i udarila 

u plač. 
' Vani je padala kiša, vjetar je muklo tužio, i njoj 
se činilo, kao da u njemu sluša odjek one njegove 
objede : 


— Odbiste me... jer sam siromah — parasit... 

I u tome je vidjela žalac, i resku i uvijenu po- 
rugu, da je danas i ona pusta beskućnica, bez ičega 
svoga. 

Još nije poćutjela svu težinu svoje velike ne- 
volje kao u ovom času, gdje se ujedared našla tako 
ponižena, poništena, uvrijedjena. 

A poćutjela se i sama, bez oslona, pa joj je i 
sada, kao i više puta u ovo posljednje vrijeme dola- 
zilo, da požali za mužem, koji bi sve onako i neljub- 
ljen bio ipak i njoj i djetetu uporištem. I u ovaj je 
mah mislila na nj — i u njoj se kao još nikada raz- 
budila želja za njim. Znala je, da je poginuo, pa ipak ju 
je spopadala želja, da se poput oca i ona upusti u tlapnje, 
u one kombinacije, koje su joj se još otrag nekoliko 
dana činile tako bezumnima! Ali evo — ni otac se 
više ne bavi tim mislima. Nijemac im je svojim do- 
laskom u kuću dao drugi pravac... 

> Vani je još jače zavijao vjetar i u neke tresnuo 

rebrenicama na prozoru, Mlada se žena trgne i ona 
joj se mukla i nenadana lupa pričini kao daleka i 
nijema poruka smrti. 

Odjednom joj postane u toj sobi tjeskobno, i srh 
je podidje nekog tajanstvenog straha. Ustane, pridje ' 
k vratima i izadje. 

Stari je kod večere na široko razglabao o budućoj 
»Villi'' na rotundi. Već joj je nabacio nacrt, ali ga još 
nije izradio posve. Uvijek mu dohodi po koja nova 
misao ili mu sijevne koja podesna promjena, pa udri 
brisati, ispravljati, potpunjavati. Što je prije bio zet 
Karlo, sađa je ta ,,villa''; — na mjesto prvašnjih geo- 
grafskih širina i duljina dolaze dimenzije soba, dvo- 
rana, spratova, krova... S tim je mislima ustajao, 
lijegao, hodao i živio : izgubljeni se brod i nastradali 

zet Karlo gubili sve više u magli, koja je polako pri- 
krivala i druga njegova sjećanja. 

Te ga je večeri mučila misao, kamo da ia 
toranj. 

— Možda prema jugu, — što ti se čini? — upita 
u neke. 

Ona odgovori, da joj se čini, te će tako biti 


najbolje. Onda je upravio na nju još i neke druge 


upite, i ona je, ako.i rasijano, odgovarala na njih 
onako, kako je znala, da će mu ugoditi. 

U razgovor se umiješala i mala Vjerica i za čas 
se izmeđju djeda i unuke rasprela tako živa rasprava, 
da je Klara mogla nebunjena slijediti tok prvašnjih 
svojih misli. 

— A hoćemo li smjeti na vrč ika — sa mala 
djevojčica. 

— Dašto, odgovarao stari. Bit će u tornju mjesta. 
A vidik! Čitav Kvarner . 

— A hoće li stube biti od mramora ? 

— Vidiš: dobro si me sjetila. Na ulazu bit će 
sve sam mramor. I stube i pod i stupovi. 


— A gdje će biti moja soba ? Hoće li joj dlana 


biti pozlaćene ? A ogledalo, — hoće li ono biti visoko ? 
I zavjese i sagovi — djede — hoću li ja sve to imati 
u svojoj sobi ? ; 


— Sve će biti kao u najljepšim ,,villama''. Kako 


su negda moji brodovi bili najveći i najljepši, 'tako 
neka jeis,,villom''. — Pogodi, koliko će imati kn ši aa 
I tako je to išlo redom. 


Medjutim je Klaru zaokupilo pitanje : : Zašto joj * 


se ono pridružio? Čemu one njegove riječi ? Da mu: 
prosti! Pa i ono drugo... Što je ono sve govorio P 
Čemu sve to ? Čemu ? Čediiu ? 

* Uto se otvore vrata i u sobu stupi Leitner sa se- 
strom i sa kćerkom. 

Vjerica poleti k maloj Njemici, uhvati je za 
ruku i odvede u kut, gdje joj je što riječju, a što 
kretnjama tumačila, što je danas u Brisnu vidjela 
i čula. : 

Leitner pridje ravno k stolu. Klari poljubi ruku, 
sa starim se porukova, pa sjedne do njega. Približila 
se i Berta, ali se držala nekako osobito hladno, do- 


= stvjanstveno. Nešto prezira lebdjelo je u posmijehu, 


kojim je uzvratila na Klarin pozdrav. Klara je to 
zamijetila, ali je začudo nije kao druge pute ni 
ubolo ni uvrijedilo. 

Posjedali svi. Berta gledaše ispred sebe vidljivo 
namrgodjena i zlovoljna. Malo je prije izmedju nje 
i brata došlo do oštrijih. Ona je htjela da ne sadju — 
no on se za sebe opr'o. — Tebi je pak na volju da 
ostaneš, reče i uputi se niza stube. Ona se ugrizla za 
usne, ali ga nije htjela pustiti sama. Sad je evo i ona 
tu, a svoju mrzovolju iskaljuje na djecu, koju mahom 


 ušutkava, tek što bi se nešto glasnije ušćeretala. Na 


Klarina obligatna pitanja odgovara kratko i suho, 
ali ni.časkom ne smeće oka ni s nje ni s brata, koga je 
medjutim gotovo sasvim zaokupio stari Palmić sa 


Svojim ,tornjićem'" i inim tlapnjama o budućoj 
»Villi'', Klara je pak kriomice pogledavala na Ni- 


jemca. Čini joj se, kao da ga sada prvi put vidi, 


tako joj se u ovaj mah prividja drugačiji. Čudi se, 


kako je istom sada opazila, da mu je lice nekako ugla- 
sto, čelo stisnuto izmedju preoštrog nosa i tjemena, 
na kome se već pomolila plješa... I dugi vrat i 
odveć ridjasti gotovo drsko zafrkani brk, i usta kao 
da bi nekako lisičji nakešena, a osobito one male, 

nemirne, praskave oči, iz kojih je neprestano sipalo 
nešto strasno, divlje, pa one oštre, samosvojne odsje- 
čene kretnje, sve joj je sada najedanput postalo tudje 
i neugodno, gotovo nesnosno, 

— Ja bih, gospodine Palmiću, na vašem mjestu 
učinio dva tornjića, — javi se iznenada, a usta mu 
se i nehotice nakrive na sarkazam, 

Leitner je to dobacio onako samo, da nešto kaže, 
ali njoj je to sada zvečilo trpko i uvredljivo kao rug i 
nedolična šala. A to je iza sebe ostavljalo posve dru- 
gačiji dojam od onoga, što ga u njoj razbudio veče- 
rašnji Rajkovićev prijekor. Ono je bila muka, a 
ovo je malone gadjenje, — slično onomu, što ga je 
danas u nje izazvao onaj Madžar sa svojim korijan- 
dolima ... 

Mora da joj se nešto od toga dojma odrazivalo 


i na licu, jer ju je Leitner nekako zabrinuto motrio, 


a onda upitao : ; 

— Vama jest nešto, gospodjo !... 

— Boli me glava, — odgovori ona nehajno. 

I Berta se potužila na glavobolju, pa se malo 
zatim, oprostila i otišla, 

Digao se i Leitner. Na rastanku pokuša poljubiti 
Klari ruku, ali mu je ona na vrijeme istrže. Kako 
mu se na to prelila licem mrzovolja, Klari se pričinili 
njegovi obrazi još i uglastiji i odvratniji. Pošto je za 

njim zatvorila vrata, odlanu joj za trenutak, ali joj 
odmah bude, kao da se sada po prvi put osjetila 
pravom tudjinkom u rodjenoj kući, 

Te je noći, za duge besanice, zaronila duboko u 
sebe. Nije se štedjela ni opravdavala, naprotiv — pre- 
vrćući u svojoj duši posizala je i za najneznatnijim 
sitnicama, za koje je držala, da bi je mogle bilo kako 

otegotiti. Što je dulje ronila u sebe, tih se sitnica 
gomilalo više i više. Bilo joj je, kao da je sada prvi 
put poćutjela, da otkad se rodila, nije bila drugo no 
listak, kojim i najslabiji vjetrići okreću po volji na 


.sve strane. 


A taj listak već vene, jer se i stablo, na kome je 
iznikao, dobrano isušilo. I tako će to ići, dok se ne 
otkine i negdje ne propane zajedno sa stablom — sta- 
rim rodjenim domom. 

— Kao listak — šaputale joj usne, dok se vani 
orila oluja. Kao listak! Bez svoje volje, bez snage 
i otpora. Šutke se pokoravala, kad bi joj djetetom 
branili trgati u vrtu cvijeće; a tako bijaše i kasnije, 
kad je trebalo na zapovijed udušiti glas srca i poga- 
ziti ljubav. 

Ali tome ne bijahu krivi drugi. Ona je te zabrane 
i zapovijedi vršila doduše bez prigovora, ali ne toliko 
da udovolji drugima, koliko da ne naruši mir svoga 
jednolična življenja. Nije pitala, hoće li ona njezina 
pasivnost raniti koga, — njoj je bilo jedino stalo 


do sebe i do onog tihog, ničim nebunjenog poluživota. 


Sad je odjednom nadošlo nešto, što je po njoj ko 
maljem udarilo, protreslo je do u mozak, te sada 
gleda, što prije nije vidjeti mogla: svoju pustu mi- 
zernost i sve ono besilje, koje je toj njezinoj mizer- 
nosti prvim uzrokom. 

A spoznala je i svu težinu i istinitost njegove op- 
tužbe i dok su rijetke kaplje kiše tjerane zamahajima 
vjetra padale i udarale po prozorima, ona je slušala 
njegove riječi : 

— Odbiste me, jer bijah siromah... 

Sad je pak na njoj red, da je odbijaju. Nijemac 
je, istina, s njome ljubezan, ali dosta mu je pogledati 

u oči... Ne, na to ne može da misli, a da se ne zgadi 
nad njim i nad samom sobom. 

A kako se sve to moglo jednoč lijepo udesiti ! 
Što zato, ako je Rajković u ono vrijeme došao po nju 
 praznoruk, nepripravan i neoboružan za život! Ta 
koliko je puta čula i u knjigama čitala, što može 
žena sve da učini od muža. Pažnjom, poticajem, a 
navlastito ljubavi može ona njega da digne, istanča, 
da u njemu razbudi najljepša svojstva, otkrije spo- 
sobnosti i probudi ih, da se razviju, da se usavrše, 
istaknu. Da, žena može biti svome mužu vječitim vre- 
lom nepresušenog zanosa i Poticalom energije, a i 
Prodičiti ga može. Pa u što se sve izvrnulo ! 

Ali zašto joj se ono približio večeras ? — upi- 
tala se već po nekoji put. : 

Što ga je natjeralo, da joj onako govori ? 

I novac joj je vraćao... i što je ono sve go- 
vorio!.. 

Jednu po jednu vraćala joj je pamet sve one 
njegove riječi, a dotle joj je u ušima neprestano 
šumio onaj njegov posebni, topli glas, kome nije 
vrijeme oduzelo ništa od njegove negdašnje miline i 
srdačnosti, 


A onda je u njoj zanijemilo sve: riječi se ne- 
kuda razišle, glas se rasplinuo, ostala je samo nje- 
gova lijepa, muška Pojava, s licem punim ljubavi, a 
očima natopljenim dobrotom i tajnim čeznućem. Baš 
kao onda! A kao onda, tako ga i sada gleda u duši, 
gdje je s onim dragim osmijehom zove i rukama ras- 
kriljenim čeka, da je svu obavije. I ona se već zalijeće, 
— glava joj već leži na njegovim ramenima, on je 
već obasiplje cjelovima PO bijelu vratu i rukom joj 
gladi prosutu kosu.. 

.Pa kao da joj se pod tim omamnim dodiroga 
sklopile vjedje — ostade časkom kao u besvjestici i 
polako se uljulja u san. 

* * a» 

Sjutradan izidje Leitner već izrana u vrt, da je 
din se još motaju nebom i čas zastitu a čas 
razotkrivaju sunce, te izmjenice bacaju i dižu ast 
nemirne sjene. Zrak je vlažan, puteljci nakvašeni od 
noćašnje kiše, no zemlja i drveće odišu okrepom i 
mirisnom svježosti. ' 

Tu svježost upija sada Leitner na puna prsa, io 
jedva je osjeća. Njime je zavladala nestrpljivost i veo 
je nebrojeno puta digao oči k prozorima, k terasi, 
— i nigdje ništa. Zašto ne dolazi ? a 

Pala mu je u pamet njezina jučerašnja hladnoća. 
Otkuda to ? U glavi mu se motala i plela sani: naga- 
djanja. Možda ju je čime uvrijedio ? Možda joj Berta 
smeta ? No najposlije prevlada jedna misao ; Kisa 
se pretvara, jer hoće da ga joši sedma priveže uza 
sebe i da ga prinuka, da se izjasni. Vječito i najsi- 
gurnije oružje žena: ono u muškarca ne podjaruje 
samo ljubav već i taštinu. I već sama pomisao na te 
prepredene, zamišljene i izvještačene zapiste, kojima 
je jedini cilj on i njegova osoba, pošdrašicuju mu živce 
i natjeruju na usne samodopadni smiješak. ed 

. — Samo da ne bi to trajalo dugo, usplahiri se om, 

To će uostalom ovisiti o njemu. Sto se daje manje 
branio, to će uspjeh biti bliži. Podleći znači u ova- 
kvim prilikama — pobijediti. A on je Spreman sve 
dati, samo da je što prije ima. On je željan sp va 
njene ljubavi i ljepote. Ta ga je ljepota svega zaoku- 

pila, ona ga više ne pušta i tako mu se ugnijezdila 
u srce, da već ne može o njoj spokojno da misli. I 
opet provirkuje na prozore i na terasu, ne bi li gdje 
spazio onu strojnu i zamamnu pojavu, ono bijelo, 
fino lice najprozirnijeg tena, s očima i obrvama crnim 
k6 ugljen. Čeka, a kako je još ne vidi, spopada ga 
sve veća uzbudjenost i snalazi volja, da potrči u 
kuću, da je potraži, pograbi, privine k sebi i svu iz- 
ljubi... 

Napokon začuje, kako se vrata na terasi otvaraju. 
Uperi pogled onamo, a to se na pragu pojavila sestra 
mu Berta, a za njom mala Lily sa slikovnicom, što 
ju je nedavno kupio. Ovlada ga mrzovolja, koja 
je već prelazila u srditost, kad vidi, kako je Berta 
sjela na zidić i uzela do sebe malu djevojčicu, da joj 
objašnjuje slike u knjizi. 

Izišla i Klara, sva sjajna u jutarnjoj opravi, i 
stala do Berte i upustila se s njom u razgovor. Leitner 
se polako povuče iza prvog debla i pričeka tu u nađi, 
da će saći. Čekao je dugo. 

Kad mu dodijalo, nadviri se kroz lišće i po- 
gleda prema terasi, no Klare nije više tamo bilo : 
mora da se vratila u kuću. Strpljivost mu je dosegla 
granice, ali ga i opet ublaži pomisao, da i to spada za- 
cijelo u broj onih njenih strategičkih sredstava, koje 
će se i onako ubrzo iscrpsti. A da ta čitava stvar bude 
još i komičnija, on će kod prvog susretaja s njom 
zaigrati sličnu igru, držat će se hladno, ravnodušno, 
gotovo nehajno, pa da vidimo, tko će prvi popustiti. . 
reče u sebi, a lagani mu osmijeh naleti na usta. Da 
bolje uspije, odluči izaći i ne vratiti se do večera. Iza 
objeda ne će po običaju saći k njima, pa će se stari 
čuditi i pitati, a ona će morati da odgovara, I njoj će to 

biti začudno, što ga ne će vidjeti, pa će dva puta dobro 
promisliti, je li uputno, da se s njime tako dalje igra. 
Pomislit će na svoj položaj, a taj nije ružičast — ona 
to znade — a on ne vidi razloga, da ga potpuno ne 
izrabi. 
— Ona mora biti moja! — zaključi u sebi. 
Uputi se k sestri i kaza joj, da ne će doći do večere. 
Ali pronicava je Njemica pogadjala, što se u njemu 
zbiva. A nije joj izbjeglo ni Klarino držanje. U tome, 
što nije kao po običaju izišla prije u vrt, nazrela je 
i ona puko namještanje tankih ali vidljivih mreža. 
— Hoće, da se igraju slijepoga miša ——— 
zamljaska. 
O tome je po bratovu odlasku razmišljala dugo i 
; odlučila, da na njih još i budnije pazi. 
Poslije podne dodje Iviša. Čim ga ugleda, Klara 
mu već na licu opazi, da se dogodilo nešto neobično. 
= Prva joj je misao pala na onog Madžara. 
— Da se nisu pobili ! — plaho će ona. 
Iviša mahne rukom : — Čuo sam nešto, ali 
dvoboja ne će biti. Madžar odmaglio... 
Ponešto umirena povede ga u svoju sobu i posadi 
na divan. On se bio malo usopio, pa nije mogao odmah 
započeti. A zapravo nije ni znao, kako da začne. 
Kad se sinoć na povratku iz Sternove kavane 
opraštao s Rajkovićem, prišapnu mu ovaj glasom, koji 
je drhtao od uzbudjenja : 
— Ja bih imao nešto da vam kažem, kapetane. 
Ako vam je moguće — već sjutra, u mom stanu — — 
o podne — — 
= Iviša se gotovo uprepastio videći ga, kako se čisto 
Preobraz:o, ali prije, no što je mogao da progovori, 
Rajković je bio već odmaglio. 


Viktor Car Emin: Iza plime. II 

Sjutradan na urečeni sat ode Iviša k njemu. 
Mladi mu Amerikanac ponudi cigaru, pa kad posje- 
doše jedan spram drugoga, — zaokoliša o promašenom 
životu, sudbini, krivnji, nekrivnji, o slobodnoj i neslo- 
bodnoj volji, a onda zagrabi u ono pravo i sav mu se 
iskali iznesavši preda nj sve svoje prošle i sadašnje 
jade. 

A to je sa svim'onim okolišanjem o životu, sudbini, 
krivnji i nekrivnji ispripovjedio sada Iviša Klari, 
a nije prešutio ni onaj jučerašnji gubitak na igri, 
premda mu je Rajković strogo zabranio, da joj o tome 
išta napomene. Ali Iviša nije htio, da propusti toga 
dokaza, koji je, po njegovu sudu, imao da proizvede 
na mladoj ženi najveći i najsnažniji učinak. 

A tako je i bilo. 

Prva Klarina riječ, kad je to dočula, bila je: 

— Ah! Bože! Bože! 

— Eto vidiš, nastavi Iviša, nikada ne smiješ su- 
diti čovjeka u naprečac. U tom se ja i Fabio ipak 
razilazimo. Njemu su svi naši ljudi nikakvi, po njemu 
ne će od njih nikada biti ništa. A ja velim : nije tako ! 
Nitko ne zna, što u kome drijema ili klije. Dodje čas, 
pa se ono nešto razbudi ili proklija — i eto ploda! 
Tako je i s tim Rajkovićem. Bitanga, niškoristi — 
i kako ga još nisu sve nazivali, a eto, u dnu duše 
čestit je to čovjek. kao što mu je bio u glavnome i 
otac i djed i svi mi. Fabio ima pravo, kada veli : za- 
man, na suhu smo — ne možemo ni naprijed ni natrag ; 
ali je na krivom, kada tvrdi, da ćemo tu ili sagnjit ili 


jedan drugoga izjesti. Pretjerivanja su to — pusta, 


bestemeljna i bezrazložna pretjerivanja. 
—A što će će sada ? — prekine ga Klara, koja 
od svih njegovih razglabanja nije čula ni riječi. Iz 

izražaja na njenu licu, iz pogleda i glasa izvirala 
je silna zabrinutost i uzrujanost. 

— Što će sada? To je ono, što sam ti htio reći.: 
U vatri se pozna čovjek. Vidjet ćeš ti njega! On je 
danas, znadi, naš vodja. Osvanuo je baš kad smo ga 
najviše trebali. I tako je željeznica preko Budišina 
gotova stvar. A zasluga samo njegova. Da si ga čula: 
juče ! I danas imađemo sastanak i sjutra i svaki dan. 
A govori, kao da je već deset željeznica sagrad o. 
Prodičit će nas, velju ti — — 

— A u Ameriku ? — upita Klara spuštajući 
nehotice glavu. 

— Amerika! Kakva Amerika! Košulja je bliža 
— — njegovo je mjesto ovdje. I ostat će, vidjet ćeš. 
Iviša se nakašlja i ne gledajući joj uoči — da je 
valjda ne smete — nastavi : 

— On želi, da mu oprostiš. Poslao me, da .te 
zamolim. I ja sam evo došao, a nisam tako glup, 
da ne bih pogadjao, što ima to da znači. 
 Rumeni se plamen razli Klari po obrazima. 
Sa smiješkom na usnama podigne Iviša k njoj oči, 
pa će videći je onako zažarenu : 

— Eto, vidiš, da i ti pogadjaš | . 

— Nemojte — barba Iviša — — — okrene se ona 
glavom na stranu. 

On se i unaprijed smiješkao : 

— Ili je to kakvo čudo P Znam ja, kakva je to 
napast — te stare ljubavi. Uostalom, reći ću ti, nastavi 
On jako, gotovo gromko. — Ne skreći glave i ne 
Prevrći očima. Pitaj srce, pa ćeš vidjeti, što ti ono kaže. 
A ono par ludorija, što ih je počini, otkad se vratio, 
Zaboravi! To sve dokazuje, da si mu odviše smutila 
glavu i zavrtjela mozak. Ajde, Klaro, ne muči čovjeka ! 
* 

Sa Klarina lica nestade rumenila, neki lagani 
trepet zahvati joj tijelo. U ujaka je gledala nekako 
izbuljeno, kao da joj se čini neizmjerno daleko i nevjero- 
vatno, što sada sluša. 

— Ali što traži od mene ? — upita odjednom 
naglo. U oštroj kretnji, kojom je popratila taj upit, 
bilo je i pečali i prijekora, ali je Iviša umiri : 

— On ne traži za sada od tebe ništa, već da mu 
oprostiš i da nemaš na nj zla srca. To je sve — ali 
ja znam, da će se iz toga rasplesti drugo. Hoće — ma 
koliko ti plašila muhe tom svojom rukom. A ja velim : 
daj Bože! Ti pak zaboravi, što je bilo, i pomisli, kako 
je moralo biti njemu, kad ste ga onako odbili radi 
neimaštine. 

— Ne ja! — prosvjedova Klara. 

— Svejedno, a besmislice, što ih je u svojem 
ljubomoru počinio, ispravit će već. Za ljubomor vele, 
da je strašna bolest, koja ipak mora da ženama laska. 
Pa kako sam ti već rekao: Onaj je mladi čovjek 
naš Mesija, on će nas dignuti — o njemu će zavisiti 
budućnost svega našega svijeta ovuda. Ali i najboljem 
konju treba ostruge, a tako ti je i s čovjekom : bez 
pobude i poticaja ne ide. Tu pak može žena vrlo 
mnogo, da, — sve može žena. Ili misliš, da bih ja bio 
ovakav, da sam imao, tko bi me pokadšto osokolio i 
obodrio ? Bio bih gazda — a ne : ,,Sie Trottel, Sie 1..." 

Iviša se prekine, spusti glavu i ostane časkom 
kao pokunjen. Klara je medjutim u čudu uporedjivala 
svoje noćašnje misli s ovim riječima barbe Iviše. Bilo 
joj je to čudnije, što su se njegove i njene misli podu- 
darale gotovo sasvim, premda im je izvor bio u posve 
razrožnom raspoloženju. Bit će dakle, da ima u toj 
,ženskoj moći" nešto istine. Što dakle ? Da se za- 

počne iznova ? Ili da se nastavi, gdje se prekinulo, 
bez obzira na sve, što je bilo ? 

— A ona? — izmače joj riječ. 

— Američanka? To ti je nekakva prkos-ljubav 
— — lako za to! — mahne Iviša rukom. 

— Možda za njega, — opazi ona tiho. 

— Za oboje. Ispričao je on meni sve. Razoča- 
ranje na obje strane, potreba, da zaboraviš, ili da 
se nekome osvetiš, to i ništa dublje. Sve se to na- 
mješta bez muke i prekida bez boli. Nego — daj ti 
meni kaži, što ćeš, da mu rečem? 

— Ali barba... 

— Barem to, da mu praštaš! 

Velike joj se oči rasklope i u njima zasine toplo 
ganuće. 

— I sami velite, da je mnogo pretrpio, — lane. 
— Svakako. Volio te, — to i sama znaš — pa 
onda onaj bijes u srcu — i što ti ja znam — — — 
— Onda ja nemam što da mu oprostim. Dug je 
trebalo platiti. 

m. — Jest, ali on mi je rekao, da ti je spočitnuo 
onog Nijemca, a to ga peče. On da ni sam ne zna, 
okako mu je ono naletjelo na jezik. Ali ja znam: 
to ti je i opet onaj bijes, o kome sam ti već govorio. 
Nego — ded, zaboravi! 

Ona ne odgovori. Glavu je još većma skrenula 
na stranu, ruke složila na krilu i šutjela. 

— Što ću dakle da mu rečem, Klaro? 

— Što vam drago, — odvrati ona tiho. 

— Da je sve dobro — a, Klarice? Pa nastavi 
nekako svečano : 

: — Slušaj čovjeka, kad se kaje, prosti mu grijehe, 
UWSpi mu na srce prašak šećera, digni ga, pa da nas 

onda i on digne. A to hoće, — ustvrdi Iviša s pouz- 
danjemi nadoda : Ej, kad mu kažem, da je sada sve 
dobro — — da ti ga je vidjeti! Ali ćeš za to već čuti i 
spoznati, što je sve uradila ta tvoja jedina riječ, Po- 
misli 1 željeznica preko Budišina! Kud ćeš, molim 
te, negoli s glavom u vis! Preko noći ćemo se pro- 
metnuti u ljude, koji nešto vrijede, kojima ne će 
nitko zapovijedati — nitko ! A i tebi će to dobro doći. 
Osobito sada, gdje si jadnica na tudjem., Barba Iviša 
ima na Budišinu zemlje, na koju će takodje sunce — 
pa će vam svima biti lijepo. A bit će i za njega : moći 
će da plati, što je onako u ludo proigrao i da se oslo- 
bodi Amerike i Australije, nasmija se Iviša,, 

Po tom ustane, a ona ga poprati do izlaza. 

— A hoće li to brzo biti ? Meni je ovdje teško. . 
izlane tiho. . 

— A ti pripravi staroga pa otidji, kad hoćeš. 
Providjet ćemo već nekako. A sada, da si mi zdrava ! 
Moram u klub. Još malo, — a onda da vidimo, tko 
je Trottel . .. ' 

Stari kapetan zamahne rukom prema Brissnu, 
kao da se nekome grozi i ode. A Klara ostane na 
mjestu nepomična, kao da sniva. 

Tad je malo iza toga dotrčala mala Vjerica i 
po običaju saletjela majku stotinom svakojakih pi- 
tanja, primala je takove čudne odgovore, da se mala 
djevojčica iz svega grla nasmijala i sva obijesna po- 
letjela za svojim starim Kastorom. 


* 
* * 


Leitner se te večeri vratio kasno kući. Na pro- 
lazu kroz hodnik ugleda Klaru i pozdravi je dosta 
hladno. Njoj je to bilo sada sasvim ravnodušno, pače 

se trsila, da bude što prijaznija, i ako se pri tom činilo, 
oda je mišlju odsutna, u glavnome se ipak pokazi- 
vala dosta ljubežljiva i razgovorna. 

Leitnera je ta promjena udobrovoljila, jer je 
držao, da je to početak predaje. I Berti, koja je 
odmah iza toga izišla na hodnik, nije izbjegao taj 
nagli preokreot, pa je to i ona odbijala na Klarinu bo- 
jazan, da joj plijen ne izmakne. 

Klara se uistinu nije dugo osjećala tako spo- 
kojnom. Doduše se nije ni usudila pomišljati, da bi 
moglo biti sve onako, kako joj je ono danas izložio 
ujak Iviša, ali već samo to, da se Rajković pokajao 
ida je još ne može zaboraviti — obasjalo joj dušu 
nekim mirnim svijetlom i živčani se titraji i osjećaji 
složili u njoj kao u neku blagu, tihu harmoniju. Leit- 
nera se nije bojala, — a u sestri mu je gledala štit i 
zaklon od njegovih zasjeda. Pa i to ne će potrajati 
dovijeka, tek dok pripravi starca. Pokušat će to 
već sjutra, samo da joj je što prije seliti odavle. 

Kad je sjutradan ujutro uljegla. u očevu sobu, 
našla ga je u naslonjaču. Izgledao je kao oboren, 
. pogružen ; bijela mu kosa sva raskuštrana, a lice 
“ izmoreno, utučeno. 


Ona ga sva zabrinuta upita, je li bolestan, našto 
će on: 


— Zlo sam spavao i sve nešto sanjao... A ma 
da vidiš! Ja sjedim dolje na rotundi pred novom 
»Villorm"', a ono se odjednom prodrma tlo poda mnom, 
uzvalja se kao val i sve se uokolo uznjiha : i stabla 
pećine, a onda ti nešto, strašno zatutnji i ja ti vidim, 
gdje mi se ,,villa'' ruši i nekamo duboko propada .'.. 
Nato sam se probudio i više nisam mogao usnuti. 

Nekakav je čudan strah u meni . . 
Marunić, znaš, onaj Amerikanac . . . 

Klara se obveseli u sebi, što je otac sam navrnuo 
razgovor onamo, kamo je i ona željela. Ali se ubrzo 
razočara. Stari je naime prihvatio : 

— Nego onaj se gad vara ! Kad sam ono otkinuo 
posljednju česticu moga dobra, zavjerio sam se, da 
još samo zemlja može dobiti nešto moga: moje 
kosti. Njih ću pak dati, kada dodje vrijeme. A otići 
odavle bilo bi za mene, što i umrijeti ! . , Medjutim to 
je sada sve u tvojoj ruci — a dobro bi bilo, da se u koga 
propitaš, bi li ti onaj ri mogao koliko zano- 
vijetati — — 


. Onaj prokleti 


Nanovo se u njemu srce uvuče osjećaj bespomoćne 
klonulosti i ne zna, zašto je u taj mah pogledala na 
oca kao u nekakvu tešku ogradu, iza koje se njena 
sreća uvijek krila. Onkraj je čeka život, a ona nema 
snage, da preskoči ograde. 

Pod tim se dojmom vrati u svoju sobu. Obuze 
je i neka razdraživost, koja ju je poticala na uz- 
bunu protiv onoga nemoćnoga, a još tako samo- 
vlasnog starca. To se raspoloženje još i pojačalo u nje, 
kad je s prozora svoje sobe ugledala u vrtu Leit- 
onera, gdje neprestano pozirkuje u njem prozor. 
Van ne može, a u kući joj je tijesno — kao da je 
zarobiše. Do kada će to trajati ? 

Izjadala se Iviši, koji je u to isto poslije podne 
donio novih vijesti o Rajkoviću : 

— Da ti ga je bilo vidjeti, kad sam mu ono 
isporučio ! A ma znaš, kakva su djeca, kad ih usrećiš | 
Tako i on: ne znam, kako nije pomahnitao. A da 
mu je duša puna, vidjelo se i na skupštini. Kako 
je ono govorio i kako je svojim razlaganjem i zanosom 

oduševio narod! A da si čula, kako mu pljeskahu, 
i vidjela, kako ga ono mladji digoše i na rukama 
- poniješe! Da si ga vidjela! Svijetlio se ko arhandjeo 
— jest, imena mi, kao arhangjeo! Rekao sam ti: 
sve će biti dobro, a i staroga ćemo polako navesti, 
da se prilagodi novome stanju. 

Iza Ivišina odlaska Klari bude iznovice lakše. 
. Mašta ju je opet zanosila u minule lijepe dane, a 
kadšto bi je prenijela preko one ograde i pustila, 
da se nebunjeno bavi nježnim mislma o sreći i- 
ljubavi. ' 

Ali to ne bi potrajalo. Njezino izbivanje podjarilo 
je u Leitnera jarost, koja je provaljivala iz njegova 
govora, poklika, a osobito iz onog sad teškog sad 
nervoznog hodanja po sobi. 

U posljednje je vrijeme primao više posjeta. 
K njemu su dohodila neka strana gospoda i dugo 
s njim raspravljala. Bijahu to većinom uzbudjeni go- 
vori, gdje se s ogorčenjem rogoborilo, kao da se nekom 
prijeti. Jednom je zgodom do Klarinih ušiju doprla 
riječ: Die Kerle! Nije znala, na koga šibaju, ali 
je slutila, da je to napereno protiv Rajkovića i onih, 
koji su s njime. 

' O tome se domalo i sama uvjerila. . 
Jednog dana srete se Batičić s Leitnerom pred 
»»Eldoradom'', pa ga onako naprečac zapita: 

— Kako vaša ljubav gore na Murvicama ? 
Zatečen Nijemac ne odgovori, već se tek nekako 
na silu nakesi. 

Medjutim je Batičić ponovio pitanje, a Leitnerova 
ga šutnja utvrdila u njegovim sumnjama. 

Budite na oprezu, upozoravaše ga mešetar nekim 
Porugljivo-svečanim tonom. Onaj Amerikanac nekako 

suviše šuruje s Ivišom, a to mi je vrlo sumnjivo. Mora 
da je nešto drugo po srijedi, a ne samo željeznica. 

— Što to? — namrači se Leitner. 

— Ona vaša poslovica : ,,Stare se ljubavi rdja 
ne hvata"... potrepta ga bećar jovijalno po ramenu 
i smiješeći se ode. 

Leitner nije mogao da u to povjeruje. Takav bi 
odnos bio upravo monstruozan, — on mu ne vidi te- 
melja ni sveze. Što ? Onaj prostak, negdašnji, odbi- 
veni prosac i sada zaručeni Amerikanac, on koji je 
svoju nesudjenicu iz osvete bacio na cestu, da se sada 
k njoj vrati, a ona da ga iz zahvalnosti primi ! 

Ne može biti — to je mogla samo da izmisli Ba- 
tičićeva jezičava narav i cinička ćud. 

I Leitner nije htio više da na to misli. Ali kad se 
uveče vratio u Murvice i vidio izaći Ivišu (koji je u 
posljednje vrijeme gotovo danomice posjećivao Klaru), 
dodju mu u pamet Batičićeve riječi i više nije mogao 


"nikako da ih se otrese. 


Od nekoliko je vremena rjedje silazio k Palmiće- 
vima, ali večeras je upravo gorio, da se što Moe 
s njom sastane. 

Stari ga je dočekao oduševljeno. Nacrt ,,ville'' 
je sasvim promijenio, pa hoće da čuje i njegovo, 
Leitnerovo, mišljenje. 

Ovaj je dakako sve odobrio, tek je na kraju ne- 
kako zabrinuto izjavio svoju bojazan, da bi kuća 
mogla izgubiti mnogo od svoje vrijednosti, ispune li 
se zlobne namjere nekih bjesomučnih pustolova. 
Leitner zirne ispod oka na Klaru, ali kako joj je glava 
bila nagnuta nad radnju, nije mogao na njoj opaziti 
nikakve promjene. 

— A tko su te delije ? — upita starac. 

— To je kapetan Iviša... 

Marin se prezirno nasmija : 

— Onaj smilenjak ! Pustite ga, neka laje ! Valjda 
nije sam? ' 

— Imaih više, — a s njima je i nekakav Ameri- 
kanac — Rajković. 

Palmić se trže i uozbilji. 

— Šta ? Onaj vucibatina ? Onaj. 
od bjesnila riječ. 

— On im je vodja. Hoće da željeznicu i sav 

život povuku na Budišin, a na štetu ove strane. 

On on, pentaše starac Pripuz jedan | ' 
Ma — ha! Vidim ja, što hoće. Utuvio sebi u glavu 

moju propast. Čekaj ! Budišin ! — A ona luda — onaj 

Iviša — — Prisjest će im! — — — 

Dok je starac premećući se na svom naslonjaču 
neprestano lomio jezik i. sipao na Rajkovića svako- 
jake grdnje, dotle je Leitner ispod oka pozorno pro- 
matrao Klaru. 

Ma koliko se mlada žena trsila, da se pokaže . 
mirnom, ipak nije mogla sasvim prikriti svoju uzbu- 
djenost, a ni svladati onaj neki grčeviti trepet prstiju 
na radnji. Ništa od svega toga nije izbjeglo Leitneru. 
Dotle se starac sve više žestio. 

— A ja ću vam reći i zašto to čini, plane i stade 
da iznosi, kako mu se prije više godina smucao oko 
kćeri, a on ga odbio... 

Ali se prekinuo, jer je Klara ne mogući više da se 
svlada digla glavu i kliknula : 

— Papa, prestanite . 

— Šta ? Da prestanem? Ne ću, — neka se zna, 
= — rogoborio starac jače. 

— Molim vas. 


. zapinjaše mu 

Ali on ni čuti. A ona sva crvena u licu ustane, 
jedva izlane : laku noć! — i izadje iz sebe. 


Diže se i Marin, rukama se poduprije o oslon 
sjedala i ostade neko vrijeme bez riječi. Na licu mu 
polijegao strog izražaj, na mutne oči probio oštar po- 
gled, i htio ju pozvati natrag, ali ga je odvratila Berta 
braneći Klaru i veleći da gospodji ne može biti ugodno 
slušati takve stvari. To da su rane, — nadoda ona po- 
gledavši na brata, koje ne zacjeljuju nikada. 

Taj je dojam odnio sa sobom i Leitner ; dugo ga 
je držao budna uspaljujući u njemu misli na jarosne 
osnove i namjere. 

A dolje, u mračnoj sobi, sva skutrena na meko- 
slonu i rastrojena od unutarnje muke, Klara se ne- 
prestano trzala i gušila u suzama. 


XIII. 


NI ekoga dne Marin je Palmić prevrtao ladice 
BN starinskog ormara, neke vrste obiteljskog 
2) arhiva. Tražio je nekakove engleske no- 
VIŠE vine, koje su ga bile pohvalile radi njegove 
neustrašivosti i hladnokrvnosti, iskazane prigodom 
spasavanja nekog britanskog broda. Htio je to po- 
kazati Leitneru, — ,,neka Nijemac vidi". 


Pomagala mu je i Vjerica. Kadšto bi joj preme- 
ćući stare, požutjele novine zapelo oko o ime staroga 
djeda. Pobjedonosno bi.skočila na noge i vitlajući pa- 
pirom govorila : ' 

— Našla sam, našla sam Pa sječi 

— A ma šta si našla! rekao bi on pogledavši 
na papir. Nije to engleski. 

— Ali evo, tu stoji: Marin Palmić. Hoćeš, da 
ti čitam, djede ? ' 

— Ajde, čitaj ! 

Stari bi se naslonio na orman, prekrstio ruke i 
slušao. Mala je Vjerica sjedeći na podu polako prebi- 
rala slova i slogove i sad iz jednih sad iz drugih no- 
vina pročitala koju rečenicu. 

A djed je objašnjivao : — Vidiš, to je bilo, kad 
sam ono govorio na velikoj skupštini, a svijet klicao, 
plakao i pjevao i na rukama me nosio . /. Ali to je 
bilo davno . .. A vidji ovo! Čitaj |. 

I mala bi pročitala : 

,,Marin.Palmić — otac našega naroda !' 

A djed bi nadometnuo : 

— Tako su pisali, kad smo protjerali neprija- 
telja — Talijanca . . . A bilo je dosta muke! Jednom 
su i pucali na mene, — sakriveni u šumi — i to je 
negdje napisano — ubiti su me htjeli. , 

— A dali ih je bilo mnogo ? — upitala djevojčica, 
koja je već gledala svoga djeda na konju, kako 
sabljom udara po neprijatelju. 

— Bilo ih je. 

— A je li te kralj pohvalio, što si protjerao ne 
prijatelje ? 

— Koji kralj ? 

— Ama kralj... Meni je mama pripovijedala 
mnogo priča o junacima, što ih je kralj nadario i dao 
im kćer za ženu. 

—Aštotito...Ajde!... 
Uto netko pokuca — i prije nego što se Marin 
mogao da javi, vrata se otvore, a unutra stupi Iviša. 

Ugledavši ga zaboravi Vjerica za čas na kralja 
i neprijatelje, skoči na noge i klikćući poleti k njemu, 

“Iviša je primi za glavu i poljubi. Dijete mu se ovije 
oko koljena i učini, kao da će ga dignuti u vis. Onda 
ga upita smiješeći se : 

— Barba Iviša, jesu li i na tebe pucali neprijatelji ? 

— Jesu, dušo, a sada podji k mami. Imam da 
govorim s djedom. 

Mala pridje k vratima, prihvati rukom kvaku, 
okrene se, pa probesjedi s neodoljivim dječijim pa- 
tosomi : 

— Marin Palmić, — otac naroda našega ! Živio 1 

Otvori vrata i zamače u hodnik. 

Stari je Marin stajao prislonjen o orman i gledao 
nekako smrknuto u Ivišu, koji se smijući spustio na 
stolac, pa uzeo da starca pita za zdravlje. 

Marin mu Palmić odgovori kratko i suho i odmah 
ga prekine. 

— Čujem, da si se dao u velike poslove. Željez- 
nice, što li ? 

Iviša se tim riječima poveseli, jer nije trebao da 
okoliše. 

— Reci: dali smo se! Vidim, da si već nešto 
naćukao. U tom smo ti svi kao jedna duša. Danas ćemo 
se ogledati s Nijemcima i njihovim pomagačima. 
Ili mi — ili oni: Budišin ili Murvice, — o tom se 
radi. Budišin ima za sebe većinu, ali bi u zadnji 
čas moglo biti iznenadjenja. Naš je svijet mehak, pa da 
ga bolje privežemo, kupimo potpise, neka se čuje 
volja puka. Zato sam i došao k tebi : tomu velikomu 
narodnomu pothvatu valja da i ti dadeš svoje pristajanje. 

Nego to ne bijaše ono glavno, što je dovelo Ivišu. 
ovamo Njegova je namjera bila pripraviti starca na 
promjenu, o kojoj još i ne sluti, i nagovoriti ga na 
skori odlazak iz Murvica. 

— Ti znaš, Marine, — mi smo, kako ono Fabio 
veli, ostali na ,,seki''. Mi nismo znali, što bi nam 
trebalo : natrag nismo mogli, naprijed nismo umjeli, a 
dotle smo, veli, za tudjinca uokolo kupili školjke. Ja 
bih pak dodao, da je on iz tih školjaka vadio biserje — 
naše biserje. Ti me razumiješ, Marine. 


— Ja znam samo to, — odgovori Palmić oštro, 
— da ste vi svi, počevši od Fabija pa do tebe — smu- 
šena i mahnita čeljad, eto — i da bi tudjinci dobro 


uradili, kad bi one školjke, o kojima govoriš, po- 
bacali u vaše lude gave. A ja bih to rad vidjeti, 
bih, tako mi imena, — tresao starac glavom jedva 
susprežući svoj gnjev. 

Iviša požali, što se ono pozvao na Fabija i nje- 
gove poredbe. 

— Medjutim sad znamo, kuda treba udariti, — 
htio je da nastavi, ali ga starac prekine : 

| — Na Budišin ? — — — zaljulja se starac na 
svem tijelu i ušeta dvoranom. 

— Na Budišin, Marine, na Budišin! Narod 
misli kao i mi. — Evo ti imena — 

Izvadi iz njedara tabak zamazana papira. Raz- 
mota ga pa nadoda : 

— Evo, tu smo gotovo svi. .. 

— Iti dolaziš k meni ? — zgrane se starac na nj. 
Iviša ga stade miriti : 


— Radi se o sreći svih nas... — započe on. 
— Zar hoćeš, da mi se još i rugaš? — otrese 
se Palmić. 


— Ne, Marine, hoću da ti izjasnim — — 

— Uzalud ti trud: ja već sve znam. Ti si se 
Sortačio s onom američkom propalicom, pa hoćete 
oda me uništite. Ali će vam prisjesti ! 

Stari Palmić naceri svoje jadno lice kao na prkos. 

— Pusti me govoriti, Iviša će molećim glasom, 
Krivo si obaviješten — — 

Marin Palmić strese glavom i ramenima, ali ga 
Iviša preteče : 

— Da, krivo si obaviješten. Tvoj ti je Nijemac 
napuhnuo glavu, a ja ti mogu reći, da je on tvoj ne- 
prijatelj kao i naš. 

— Moj nije, a za vas ne pitam. Tek znam, da 
ima u njemu više pameti, nego u svima vama. 

— Da nije pametan, ne bih ga se ni bojao. Što 
su te pridošlice umniji, mogućniji i jači, — to su nam i 
opasniji, pa ih se treba otresti, kao i onih prvih, gdje si 
ti najvećma pomogao... Evo svjedočanstva !| — reče 
pokazujući na novine, što su na tlima ležale i na kojima 
se razabiralo Palmićevo ime. Zašto da se ono doba 
ne vrati ?... Zašto da se ne složimo i tudjincu ne do- 
viknemo : dovle i dalje ne! Ta je li moguće, da si 
već zaboravio, što si nam sve bio ? Pa ipak : samo da 


prstom kreneš, da samo riječ baciš, — sve bi se to 
još jače rasplamsalo i tvoje bi ime opet zazvonilo 
kao onda, Marine, — — — ti se sjećaš. 


Iviša nije bio rodjeni govordžija, te mu i svag- 
dašnja riječ često zapinjala. No na brojnim sastan- 
cima ovih posljednjih dana jezik mu se nekako raz- 
vezao i tako mu je sada riječ tekla i topla i jaka. 

Marin se nanovo prislonio o orman, skrstio ruke 
i šuteći gledao na novine razbacane po podu. Što je 
Iviša govorio, očito ga je diralo. Iz neke maglovite 
daljine dizale se isto tako maglovite slike prošlosti, 
iznicala neka sjećanja, budili se neki davno zatom- 
ljeni dojmovi i uzbibavši mu dušu ostavljali za so- 
bom tih i lagan srh. 

Iviša je pogadjao, što se u njemu zbiva, uhvati 
taj trenutak i pruži mu artiju : 

— Ajde, Marine, potpiši i ti. 

Starac se lecnu. Koliko bi okom trehuo, već se 
one mutne slike razišlo, slećanja nestala, dojmovi 
se iznovice zatomili, — a pred očima ostao Iviša, 
Rajković i željeznica na Budišin. 

— Zar da sam sebi odsiječem glavu ? — uspravi 
se sav uzrujan. A ne znaš li ti, da je u toj vašoj željez- 
nici moja propast ? Nisu li ti rekli, da će se domala 
na ,,rotundi" dići ,,villa'', kakvoj će biti malo ravnih 
uokolo ? I tu moju jedinu nadu hoćete da razbijete 
s onim vašim bljutavim Budišinom ! Zlotvori jedni ! 

Opet se ushodao lomatajući rukama. Iviša ga 
gledao i zamijetio, gdje mu često lijeva ruka kao 
mrtva pada niz bedra. Dodje mu na pamet, kako, 
ga je ono jednom zadesilo, te ga nanovo. stane miriti. 

Ali ga Marin nije htio čuti, već je digao drugu 
ruku, i neprestano mu pokazivao vrata. Videći Iviša 
kako mu se porumenjelo lice sve više trza, izadje go- 
tovo prestrašen i duboko zabrinut. 


— Pripazi malo na nj i reci mu... No bolje, 
da mu ne rečeš ništa, — a i ne protuslovi mu, smrsi 
Iviša Klari na terasi, gdje ga je nestrpljivo čekala. 
Ja vidim, — nadoda — s njim će biti teško, vrlo 


teško... 

Dojam sumornog beznadja odrazi joj se na očima. 
Ponikne glavom i zašuti. 

— Možda će ipak — nadoda, da je utješi, pa kao 
da se nečemu dosjetio, nastavi : 

— Vidiš, bio bih zaboravio. Rekao mi je Raj- 
ković, da bi rad govoriti s tobom. Došao bi pod večer, 
poslije sjednice, — je li ti krivo ? 


Viktor Car Emin: Iza plime. IZ 

Oči joj se u isti tren razvedre — problijedi, po- 
rumenje, ali poćuti, da bi joj u ovaj mah bilo neiska- 
zano ugodno, kad bi ga mogla vidjeti i s njim go- 
voriti. : 

— Može doći, — lane ona... Alineukuću... 
Bolje gdjegod vani — možda na gi": — — Da, 
— najbolje na Kuku", Ja ću ga tamo čekati... 
Recite mu. . 

Još vn iza Ivišina odlaska ostala je Klara na 
mjestu nagadjajući u sebi, što bi joj mogao donijeti 
taj sastanak. 

* , * 

Vijećnica je onog veselog lipanjskog popodneva 
pokazivala lice znamenitih zgoda. Sav široki prostor 
pod starodrevnim  koprivićem  zapremila razigrana 
svjetina. : k 

Osim nekoliko djece poluzačudjenih, polunasmi- 
janih lica i po kojega radoznalog stranca, sve je druge 
dovela amo očita namjera, — da kako se ono veli 
— učine pritisak na vijećnike. Svijet hoće željeznicu 
na Budišin : nju mu utuviše u glavu, pa hoće da je 
ima. O dogadjaju raspreda svako prema svom tempe- 
ramentu : tko mirno, tko strastveno. Najveće ravno- 
dušje hine upravo oni, koji će od željeznice preko 
Budišina imati neposrednu korist. Oni se zbili u rpe 
i neodredjenim razgovorima jedva pritajavaju svoju 
radost. Neki je ipak nisu mogli prikriti. Tako se zde- 
pasti krčmar Cvitan, negdašnji mornar, gotovo ne- 
oprezno hvalisao, kako će njegova ,,strana" pro- 
cvasti. ' 

— Ja sam vidio, kako se to u Italiji radi, — 
govoraše on. Tamo ćete gotovo na svakom ko- 

raku naći kakvu sliku ili kip ili kakav neobični ka- 
men. Mnogo je toga oteto, doneseno bogzna otkuda, 
a stranci dolaze, vide u tome i što jest i što nije, dive 
se, a što je glavno — plaćaju. Baš kao i onaj stari 
Nijemac Ulrić. Upiljio čovjek sebi u glavu, da se na 
našem brijegu u staro vrijeme morala biti znamenita | 
bitka. Našao četiri kamena — i veli: jest — tu je 


bio grad (spomenuo mu i ime, nekakvo čudno!...) 
Ondje da su bili neki Franki i šta vam ja znam. A 


kad je našao nekoliko razbijenih crepova, pa ne- 
kakve kosti, čovjek malo da ne pomahnita. I tražio 
i tražio, a dotle spavao i jeo u mene i plaćao bogme 
pošteno. A ja ne budi lijen, — gdjegod bih našao kae 
— sve bih to donio preda nj. Neka se:čovjek zabavlja. 
Pa i druge sa sobom dovodi, i tumači im, gdje je 


bio grad, gdje su se Franki potukli. A ja dotle točim 


vino, zgotavljam okrepu, pišem račune, — a ma 
takav ti je svijet. 

— Pa i jest tako; — nasenijen: se dvojica trojica, 
a jedan od njih nadoveže : 

— Tako će biti i snama, kada nam kroz šumu 


Zapraši ono voza. Uskrstarit će brijegom svijet, a 


vi znate, gdje se magarac uzvalja, tu ostane i koja 
dlaka, — a novac govori, djeco, više i ljepše, nego 
najmedenija usta. 

Ali je bilo medju njima i seljana, koji ne će od 


željeznice crpsti osobite blagodati, jer su od nje od- 


više daleko. Njih jedino zanima, što se ovo računa 


i njihova volja i što im se nesamo dopušta, već se 
i pozivlju, da tu svoju volju drugima nametnu. 


-—— Danas tebi željeznica, — govorahu oni — 
a sjutra meni put, cesta, voda... 

— Pa tako i treba, — odobri. neki pocrnjeli 
radnik : — svi za jednoga, jedan za sve. Molim se 
postizavaju sama obećanja. Hoćeš li da nešto imaš, 
ponajprije nastoj, da ne budeš sam. 

Iza njega se ispriječio nekakav okosti, ispaćeni 
starkelja : 

— Zovu me : dodji, bit će nas više. Lako vama, 


ali pogledajte mi ruke: — sve ogrebotine do gre- . 


botine. A mora, kad ti ne dadu puta, već ti krči ispred 
sebe drač i trnje. Nismo ni mi kamen ! 

— Ja sam rekao : svi za jednoga, jedan za sve, 
— zaintači onaj radnik, i stao da svijetu tumači, 
kako bi siromasi mogli bez gospode, ali gospoda bez 
siromaha — nikako. 

— Mi njima punimo kese, a oni nama prazne 
želuce — eto. 

Najživlje bijaše u grupi mještana. Tu se gesti- 
kuliralo rukama, mahalo porugljivo glavama, ceri- 
kalo, praskalo u goropadan smijeh, — a sve na 
račun susjednih Dvoraca i njihovih žitelja. Tko bi 
samo došao do riječi, ne bi ušutio, dok ne bi istrijebio 
čitavu svoju torbicu i sa svoje duše ožeo i posljednju 
kap dugo zatomljivanog jala, A sve je to bilo zači- 
njeno krupnom, širokom ironijom. 

Kako se samo ono podbočio dugi Baleša, po- 
znato, razmetljivo zanovijetalo. 

— Asjećate li se, vrpoljio se on nacerivši ona svoja 
tri duga i crna zuba, sjećate li se Pepe Šmutalice, 
kad je ono k nama dolazila u automobilu sva napirli- 
tana, kao da ide u svatove ? Kako je ono hinjeno uzdi- 
sala: — Oh! — tko bi rekao, kako onaj djavolji voz 
čovjeka diže! To goni, treska, leti! Ah! — uistinu, 
nigdje se čovjek ne poćuti tako velik kao na onom 

stroju !| Pa onda : Bože dragi, kako je to u vas pusto ! 
Ah, naši lijepi Dvorci! delizia od mjesta! Puk 


bih, da mi je živjeti u toj vašoj Siberiji | — — — 


Pri tom joj je tako oponašao glas i kretnje, da se 
seve oko njega savijalo od smijeha. 

Dok se tako vani preklapalo, u velikoj je vijećnici 
općinskoga doma napetost sve više rasla. Mnogi nisu 
ni poimali zamašaj odluke, koja je imala pasti. Bilo 
je takovih nesamo izmedju natiskanog slušateljstva, 


već i medju vijećnicima, ali su svi bili prožeti nekim 


osobitim čuvstvom čekanja, podjarenog nekom ner- 
voznom nestrpljivosti i razdraživosti. 

Rajković se prislonio o stup drvene estrade, 
podignute za općinstvo i skrstivši ruke gledao u grupu 
zastupnika, kojom je od vremena do vremena kružila 
nečija srebrena burmutica. 

Iviša se uspravio do njega i nekako se plaho oba- 
zirao uokolo, kao sa strahom, da se ne bi u narodu 
u zadnji čas promijenilo raspoloženje. Njemu na desno 
stoji mladenac, crnomanjaste, čupkaste kose, čisto 
ženskog obličja, s kim je u vidljivoj suprotnosti snažna 
misao u živim, vatrenim očima, u ovaj trenutak nešto 
zasjenjenim valom duboke uzrujanosti, što brizga iz 


.čitave njegove svježe pojave. 


Malo prije svršio je Batičić svoj govor. Mladenac 
,»,Mali'' Marjan, kako ga nazivaju u mjestu, a već 
Svršeni gimnazijalac, — vrti se, kao da je na iglama. | 

Svaka mu je Batičićeva kao udar po tjemenu. 
Kakav je ono drznik |! Po njemu — domaći je svijet 
— ništa. — Tko jači — tlači ; bez tudjinca bile bi nam 
ruke odsječene. I sve tako. A ,,Mali" se Marjan vrti 


i vrti, gleda na tudjinca u dvorani i sve mu se čini, 
kao da im u očima čita rug i prezir. Njemu je, kao 

da će mu od stida ispasti oči. I bode ga nešto i trga i 
pali. Ruke mu se grče, pogled muti, — neprestano 
se okreće, da vidi, hoće li se tko zaletjeti na drznika, 
komu neki još i plještu, odobravaju, čestitaju. — I 
gle, nitko se ne miše : ni Gavde, ni Zaneto, baš nitko. 

A uza nj se prpolji i Iviša, nagiblje se nad Raj- 
kovića, nešto mu prišapćuje, ali je i mladi Amerika- 
nac izgubio glavu, — uzrujano i preneraženo gleda 
na sve strane, ne zna, što bi rekao, ni kako će se to 
svršiti. 

I već se stišalo sve, prestalo pljeskanje i odobra- 
vanje : nastala tišina. Nije trajala dugo : tek trenutak, 
ali se činjaše, kao da joj nikada ne će biti kraja. 
I već je načelnik, boljihavi čovuljak, stisnut u svom 
naslonjaču, otvarao usta, da pozove vijeće na glaso- 
vanje, kad li se taman uto diže Fabio i zamoli riječ. 
-.. Rajkoviću i Iviši odlane, a ,,Mali'' Marjan malo 
da nije kliknuo od zanosa, jer je na svečanom izra- 
ćaju Fabijeva lica uščitao, da će se sada čuti nešto, 
što će jednim mahom dignuti sva klonula srca. 

I starac progovori. 

Ponajprije zadudi onu svoju : 

Rekao je, da mi imamo tisuću godina mora u 
sebi. i da se to ne da izbaciti najedamput. Glavinja 
se i još će glavinjati. Potjerat ćemo, veli, sto puteva, 
dok dodjemo na onaj jedan — na onaj pravi, ali 
do njega ćemo doći — hoćemo — možđa i ne na- 
šom pameću — ali zacijelo po onome nečem drugom, 
što je u nama i što je dosta jako, te životu pomaže, 
da se drži, da se jača i razvija, — a već će doći vrijeme, 
kad će i pamet progovoriti — jest, nastavi — mi 
ćemo dalje, pa ako je pisano, da nas i ova željeznica pre- 
baci komad puta, — bila blagos'ovljena i ona. A ti, 

obrati se ujedared namrštena lica k Batičiću, ti 
pak, kao domaći sin, zlo činiš. Uvrijedio si nas, ne- 
dostojan si! Ja znam, možda i ne brojimo mnogo, 
ali živjet nam je i ne puštati, da nam svaka tudja 
ptica bude kobac. I zemlju si nam ponizio. Nema 
u tebe srca za nju. Ali pitaj staroga oca, neka ti kaže, 
kako nam je ono bilo, kad smo na polasku u svijet 
zakretali za Forozinu i s vida gubili ona tir kamena, 
što su nas rodila! Neka ti kaže, što nam je u tudjini 
bila jedna naša pjesma, kakva ma i najmanja uspo- 
međa naše zemlje! I ti hoćeš, da mi to zaboravimo, 


da to damo, da damo nju — našu zemlju, ono milo ' 
janje, da nam ga drugi striže! Rugaj se, koliko hoćeš 


mojoj starosti, mojoj nemoći — ali i ti i oni, s kojima 


držiš, prevarit ćete se u nama. Dedte, škakljite nas i dra- 


Žite, — ali ja ti prisižem na ove moje bijele vlasi, 
da ćete jednoga dana doživjeti, što vam ne će biti 
milo. Žuč će se preliti i ne bude li drugo komoglo, 
mi ćemo ujedati, gristi, — jer smo ovdje doma, jer je 
ovo naša zemlja — naša — i dok budemo vidjeli 


i jednoga tudjina, koji hoće, da nam bude gospoda- 


rom, mi ćemo u njemu gledati našega crnoga neprija- | 
telja — i mi ćemo na nj kao na vepra... Jer takav 
čovjek ne nosi dobra, njega ovamo vode zle misli, 
on hoće, da za sve vijeke prostre sebi mjesto, gdje 


su se naši oci odmarali. A to mi ne smijemo dati ! 


Starac svrši, a u dvorani zavlada muk — i po 
traja, kao da su ljudi zanijeli nekuda, kao da u sebi 
nastavljaju starčev govor, a onda, ujedared nahrupi 
silan pljesak, zaori klicanje. A taj urnebes provali 
i van i zahvati sav onaj svijet pod koprivićem. Od 


njega je zadrhtala krošnja staroga drveta, zatreperilo 


granje, zatitralo lišće ; — činilo se, kao da je odnekuda 

prostrujala neka nova, nepoznata snaga. I činilo 
se, kao da ta burna sila sve više raste, da se širi, i da 
prodire na sve strane u dušu čovjeka, potiskuje pred 
sobom svaku sebičnu misao i želju. A to je i do- 
bilo bitku. Nije potrajalo dugo i na vratima se općin- 
skoga doma ukaza ,,Mali'' Marjan sav crven od odu- 
ševljenja. 

— Dobili smo! Naša je! Živio Budišin!... — 
viknu mladić s licem od zanosa sasvim preobraženim. 

— Živjeli naši! — odazovu se gromko oni pod 
koprivićem. Svi okruže mladića, koji im je gotovo 
od riječi do riječi iznio sve, što je Fabio govorio i 
kako su na njegovu mušku riječ gotovo svi vijećnici 
dali svoj glas za Budišin. Upravo se uto starac pra- 
ćen Rajkovićem i Ivišom pomolio na vratima. Svijet 
zavitla šeširima i kapama : 

— Živio Fabio | 

Svi nagrnu prema njemu, hoće da ga dignu, da 
ga ponesu na rukama, na ramenima, — no on im se 
otme i švigne iza ćoška. 

Za njime Iviša i Rajković. 

— Dajte, da vam još jednom zahvalimo! Pro- 
dičili ste nas! Hvala vam, Fabio, mucao Iviša za 
njim. 

Starac stane, nagne glavu i raskrili ruke : 

— Samo da ne bude i ovo jedno od onih naših 
običnih raketa ! 

— Što vi to Fabio ? Ovakvo oduševljenje! — 
s prijekorom će Iviša. 

— No da, javi se sa smiješkom Rajković, Fabio 
ne bi bio Fabio, kad ne bi posumnjao o svemu, pa i o 
"sebi. Neka vas Bog žive | 

Fabio saže ramenima, oprosti se i ode. Rajković 
se i Iviša vrate pod koprivić, gdje se još dugo ras- 
predalo o pobjedi. 

Medjutim je Gavde obilazio rpu za rpom i ne- 
prestano ponavljao : 

—— Eh, da je na mene došao red, bio bih im ja 
odrapio drugačije!... 


X XIV. 


Ttazicom, što se s mora penje uz d6nji 
obrok Murvica, hiti Rajković. Već je 
na dva mjesta našao pločicu s napisom : 
»Otvoreno do daljne odredbe“. A on fiju- 


dA 


LS 


čući poskakuje veselo od kamena na kamen, kao da 


prkosno odgovara : 

— Ni brige me za vaše odredbe, jaimam krila! ... 

Ne smeta mu izrovan put ni dračje ni šiblje : 
srce mu je prepuno, a osjeća se tako laganim, da mu 
se čini, ima nešto u njemu, što ga nosi na žudjeno 
ročište, na onaj ,,Kuk“ pun uspomena i slatkih doj- 
mova iz onih prvih sretnih dana. Koliko je već što 
nije ovuda išao, a ipak mu se čini, da je sve onako, 
kako je i onda bilo : i dračje i šiblje, pa čak i ptice : 


. dva slavuja, kao da nisu odonda prestala pjevati. 


Ni na ,,Kuku“ nije našao gotovo nikakve pro- 
mjene. Isti onaj stari, debeli hrast, opleten bršljanom, 


. isti oni niski jasenovi, ona dva kamena iza šikare — 


kao dva naravna sjedala pred zastorom, koji te krije 
tudjem oku, ali ti ne brani gledati najdivniju pano- 
ramu, što ti je srce poželjeti može. 

Dan je dosta sparan, pa neka lagodna umornost 
počiva na vodama i otocima. Na njima zamire sunčano 

svijetlo, a kuće na suprotnoj obali, još čas prije veselo 
obasjane, iščezavaju u sutonu, kao ugasle svijeće. 
More pod ,,Kukom“ i daleko vani drijema i upija sve 
one raznobojne nebeske praške, što ih lagani i tanki 
oblačići visoko u uzduhu trijebe na njih kao poljski 
cvijeci svoj mirisni pelud. A tamo daleko u parku 
udara glazba, budi u uvalama tajanstvene jeke, pa 
se rasipava kao i misao, kao život, kao sve... 

Nešto zašušnji. Rajković se lecne i naglo okrene. 

Ona je već stajala pred njim sva zažarena u licu, 
zbunjena i nekako zaprepašćena. 

Videći je onako plahu i nježnu, srce mu protrne 
od sreće. Ne smogne ni riječi, već je primi za ruku, da 
joj pomogne saći do pred šikaru. 

— Naše staro mjesto, — — šapne napokon sav 
ushićen. Sjećaš li se, Klaro? 

Ona porumenje jače, a na usnama joj zasja 
blažen osmijeh. 

Spuste se jedno do drugoga na kamen. Još joj 
je držao ruku — i dok je ona okretala uokolo svoj 
već nešto uspokojeni pogled, on je njezinu ruku 
pritisnuo k usnama i sveudilj je ljubio. 

A ona se nije branila. 

Uokolo bijaše sve mirno. Klara je već gotovo 


sasvim prevladala svoje uzbudjenje i postajala sve | 


slobodnijom. Pitala ga o današnjem danu i radovala 
se, što je sve tako lijepo izišlo. To bolje, budu li doista 
od toga imali koristi naši ljudi! Sreća, je uvijek draga, 
ma kada došla!. 

— O tom bih ja znao pričati štogod, reče on, a 
zanos mu natopi oči. Istina, ima još i nešto sjene, 
ali nju će mi vapi tvoje milo oproštenje, — hoće 
i, Klaro? 

— Sve je zaboravljeno, — a evo nekako mi se 
čini, kao i da nije bilo ništa — kao da smo uvijek 
bili svoji — kao onda... govorila ona gledajući za 


galebom, što se uz oštar cik strelimke spustio nad 
more, kljunuo u nj, smutio mu glatku površinu i 
odletio natrag u uvalu. 

On joj jače stisne ruku i moba joj se duboko 
u tamne oči. 

Dugo ju je tako gledao. Ona bi časkom oborila 
glavu, ali bi je odmah pridigla, rasklopila lijepe oči 
i nježno, ljupko se nasmjehnula. Gotovo neopazice 
obavio joj ruku oko tanka struka i malo ju privukao 
k sebi. Ona je pak u prvi mah instinktivno odmakla 
glavu, ali ju je ponovo nagnula i spustila na njegovo 
rame, a on kao pomaman stade joj ljubiti mirisnu 
kosu, velike oči, goruće lice, 

Na  ,Velikim Vratima“ pojavi se rijedak 
gost : ,,bark“ sa razapetim već potamnjelim jedrima. 
Ne miče se — već stoji tamo kao avet i sjeća na prošla 
vremena. Sa uvale prostrujalo dahom maragriža, 
kuša i ruja, budeći u duši drugačija sjećanja. Iz parka 
dopirao glas ,,cella“. Je li zbog daljine ili je takova 
bila pjesma, zvuci se dubokog glazbala trzali nekim 
bolnim nemirom i doimali se nekako potresno, tra- 
gički. ' 

Oni su sjedjeli bez riječi. A zanijemilo i ,,cello'' 
— sjene se još dublje zgušćavale, a slavuji pjevali 
svoju večernju molitvu. Onda se i opet oglasila iz 
daljine glazba, izvodeći Griegovu poznatu pjesan .. 
Nešto neodoljivo ih je stisnulo još i bliže i oni su kao 
s nekim svetim počitanjem slušali pjesmu do posljednjih 
nota, koje su padale u mrak, na uspavane vode, kao 


suze na zvonko srebro... I utihnu sve. Nebesno 

se kube s prvom zvijezdom nadvilo nekako sumornije 
nad sav taj mir — i sve je uokolo poprimilo vid neke 
mistične sabranosti. 

Ni riječju nisu htjeli da poremete sveti mir. Ona 
je prva ustala, pustila, da se njegova usta još jednom 
slože na njenim usnama, — privoljela, da joj izljubi 
obje ruke, i na njegovo tiho pitanje, hoće li se i sjutra 
naći tu u ovo doba, lanula još i tiše: 

— Da! 

I sva plamena u licu odbrza kući. 

Te je večeri bila prinudjena da puna dva sata 
podnosi Leitnerove poglede. Vidjelo mu se, da namje- 
rice spominje Rajkovića, samo da dade starcu prilike, 
da se u njenu prisuću na nj obara. Ispričao je i današnji 
dogadjaj u općini, a dok je govorio, s toliko je prezira 
kesio zube, da joj je postao još odvratniji. 

— Kako plitka, kako li je smiješna ta čeljad! 
— kreveljio se on drveno. Digli nos, — a ne znadu, 
što ih čeka. 

— U glavu, signor Leitner, u glavu ! Drugo i ne 
zavrijede, odobravao stari Marin. 

To, a i sve drugo, što je te večeri Nijemac istre- 
sao, saopćila je ona sjutradan Rajkoviću. 

Sastali se u isto doba i na istom mjestu. On ju je 
htio imati svu uza sebe, prenijeti drhtaje svoje duše 
u sve žilice njezina bića. 

— Vidiš onaj srh na smirenim vodama ? Ono se 
pučina poželjela neba, milovanja njegovih oblačića 
— cjelova njegovih zvijezda. — Sve ljubi, Klaro, i 
nijeme stvari ljube... 

I stiskao ju je k sebi i udisao miris njena mlada 
tijela. : i 

Ona se nije branila. ali nije se kao jučer onako 
potpuno podavala čuvstvima, što ih je u nje budila 
njegova muška blizina i otajstvena ljepota sanljivog 
predvečerja. Nju je sada zaokupljala težina njena 
vanredno kritičnog položaja, neprestani strah pred 
nepoznatim, dojam Leitnerovih grožnja... Za to je 
tražila utjehe, htjela je da od mladoga čovjeka čuje | 
riječ, koja će je obodriti, umiriti. 

Ali ma koliko navraćala razgovor na ono, što 
ju naj većma tištilo, — od njega nije imala drugo no 
sama smilovanja, i njoj se činjaše, da time vidljivo 
izbjegava odgovor na njena vruća pitanja. 

Zapravo nije ni znao, što da joj odgovori. Jer 
i njegov je položaj labav, a kadgod pokuša, da ga 
bolje omjeri, svaki mu se put prikaže gotovo neodr- 
živim. Zato najvoli ne misliti na nj, što uostalom 
najbolje odgovara njegovoj prirodi. Osim toga se boji, 
da bi takove misli pomutile ljubav, koju mu je ču- 
desan slučaj vratio i u kojoj hoće da utopi sve svoje 
prošle, sadašnje i buduće brige i bojazni. 

Ali ona nije popuštala, već je tražila drugi put, 
kako će ga natjerati, da se izjasni. 

Nad suprotnu se obalu navlačile maglice, nebo 
i more posinjelo, mrak se hvatao dublji, a s njim se 
polako spuštao vjetrić, pun mirisne topline. Dunuo 
nešto jače i zaigrao Klarinim pramovima, podragao 
joj lice i izmamio smiješak, koji joj je s usana pre- 
lazio u oči, u čitavo obličje, i u taj je čas bila upravo 
prekrasna. 

Rajkoviću je bilo, da je proguta, da je upije u 
sebe, u svoju krv, pa raširivši obje ruke, obuhvati 
je za bijeli, mirisni vrat i k sebi privine. Dugo je nije 
puštao, no ona uzvine polako glavu i susprežući 

naglo disanje, što ga u nje prouzročilo oštro kucanje 
srca, izlane : 

— A ona ? — Što će ona? 

Rajkoviću nehotice popustile ruke. Uzvine glavu 
i zagleda joj se u oči: 

'— Klaro, zašto me mučiš ? 

Na te riječi oćuti, kao da joj je studeni val prešao 
mozgom, sva problijedi i učini rukom, kao da će se od 
njega obraniti. : 

— Čas je tako lijep i svijetao, Klaro, zašto sa- 
zivlješ sjene ? 

Mislio je, da.će time od nje odbiti sumnju, ali 
i sam poćuti, da mu glas zveči nekako nesigurno, 
zato se požuri, da je uvjeri : | 

— Ti jesi i ostat ćeš moja jedina i prava ljubav ! ! 

Obujmi je oko pasa i opet privine k sebi. 

Ona je šutjela, — a bilo joj je nevoljko, baš kao 
da je u nju dahnuo mrazan vjetar. Nije htjela da mu 
više o tome govori, ali je njena šutnja, a još više 
izgubljen pogled pokazivao, da joj njegove riječi 
nisu mogle rastjerati sjene, što su joj popadale na 
dušu. 

Priznavao je, da su njene zabrinutosti i bojazni 
opravdane. Ni on nije miran, i njega samoga muči 
neizvjesnost. Istina, Ima on već i neke planove 
za budućnost, ali to je još sve neodredjeno i la- 
“bavo, pa ne zna, hoće li mu pomoći, da nadje 
izlazak iz ove zamršene situacije. A vrijeme medjutim 
leti, Marunić može dočukati štogod, pa zatražiti svoj 
novac ili tužiti radi pronevjerenja. Slijedeći svoju 
.narav Rajković se tim mislima bavi što manje može, 
a da se ogradi protiv doušnika, kojih u ovo doba borbe 
ima i na pretek, trsi se, da što ljubežljivijim pismima 

ublaži Marunića i svoju američku zaručnicu. Ne mili 
mu se ta dvolična uloga, ali u času, kad bi je napustio, 
postavio bi na kocku svu svoju sreću, a to ne može 
i ne će. 

Najviše ga smeta, što su miss-Katina pisma u 
posljednje doba neobično učestala. Ima u njima i 
neke osobite srdačnosti, koje prije nije bilo, Uzgred 
ga još ni sada ne prestaje uvjeravati, da je tek iza nje- 
gova odsuća spoznala, koliko ga ljubi i kako joj je 
teško bez njega... 

A to je, što ga najviše uznemiruje i plaši. 

Klara je pak pronicavim okom žene, koja ljubi, 
pogadjala, da joj nešto krije. Sve je to doprinijelo, 
te je večerašnji nihov sastanak bio manje topal i 


srdačan od jučerašnjega. 


Slično je raspoloženje vladalo medju njima i pri- 
godom idućih sastanaka. Rajkoviću bi dostajala sreća 
sadašnjeg časa, ali ju je mutila njezina mučaljivost, 
vidljivi nemir, nekakva sjetna zamišljenost i vječni 
strah, da ima nešto, što se protiv njezine ljubavi diže 
i što hoće, da joj je razbije. 

A predvečerja su bila sjajna, sutoni zamamni, 
večeri zavodljive, baš stvorene za ljubav ! 


* 
* * 


Jednoga popodneva bane u fijen. sabu Iviša 
sav blijed i uzbudjen. 

— Ne bi vjerovala, što su mi učinili, — reče 
bacivši se umoran na divan. 

Ona ga pogleda sva uprepaštena. » 

— Običnoj-služavci daju nekakav rok —a.meni : 
Sie kč&nnen gehen! i 

-- Mais, messieurs!.,. — htio sam ja da pitam. 

— Allez! — okrenuše mi ledja — i gotovo! 
A ti, Iviša, puši sada u dlanove. 

Saže ramenima i otre rupcem znoj sa čela i pri- 
hvati : 

— Svete mi se, jer ih peče Budišin. Misle : ustra- 
šit će me! Ludovi! Kao da će mi biti teško : ,,ka- 
selicu““ na rame — pa u svijet! Vjeruj mi, veselo 
ću ići, jer znam, zašto idem! Umrijeti bih mogao 
sada i ne bi mi bilo žao : rogovi su im prilično razbi- 
jeni, — a tu sam i ja pomogao nešto. Time ću se di- 
čiti dovijeka. Samo da naši ne popuste... reče nakon 
.šutnje, zamišljeno. : 

— Govorite, kao da u to,posve ne vjerujete, 
barba, trgne se Klara. 

On postoja časkom, obori-malko glavu i odgovori : 


— Vjerujem i — ne vjerujem. Odluka je pala, 
a sad je treba izvršiti. Onima pak, što još na općini 
vedre, kao da se ne žuri. Zatežu — i kao da nešto 


kaju... A ni sam ne znam što... 

Klara spusti obje ruke i zapane u mračnu šutnju. 

— Drže se, kao da ih se to ne tiče, preuze Iviša, 
ili kao da ti se rugaju. Osobito onaj Batičić : malo je 
prije prošao mimo mene i pogledao me tako resko i 
izazovno, da bih ga bio najradije ćušnuo. A tako i 
drugi, — pa i onaj vaš Leitner. I sve nekuda putuju : 
u Trst, Beč. — Bojim se, da nešto snuju... Imadu 
oni zaštite i mogućih prijatelja. — A i Gavda, regbi, 
da nekuda vuku. Nekako se čudno drži, a i sami 
Budišinci su nesložni. Svako bi htio, da mu željez- 
nica stane pred kuću. Krompić traži potpise, sa svih se 
strana dižu prosvjedi, ispravci, a neki se i groze, da 
radije ništa, nego onako, kako je odlučeno. A još je 
zec u šumi. Sve me to uznemiruje. 

— I mene, barba. U vječnom sam strahu : na, 
sad će banuti i otpraviti nas. A ja ne mogu ni da 
pomišljam, kako će nam onda biti, — opazi ona i sva 
se pokunji. 

— Vidim, teško je sve to. Nego, digne Iviša 
glasom, svijet je još dosta zagrijan, pa i Rajković je 
tu. Vidim, da ste se izmirili. O tebi mi često govori ,.. 
Sve mi se čini, nešto se medju vama plete, nasmija se 
krećući glavom. Samo da mu se kako riješiti one vražje 
Amerike. Basta, vidjet ćemo. Ne bude li drugačije — 
a ja ću, kako sam već rekao : ,,kaselicu" na rame 
— pa u svijet. 

Kod tih se riječi oprosti i ode. 

Klara se iza toga razgovora našla u raspoloženju, 
koje je prelazilo u očajanje. Život joj se u ovim prili- 
kama prikazivao sve nemogućnijim. S jedne strane 
Leitner, koji je neprestano uhodi, s druge otac sa 
svojom upiljenom idejom, a s treće — Iviša na cesti, 
pa Rajkovićeva neodlučnost — odasvuda zlo, mize- 
rija, nevolja... 

S tim je mislima otišla na svoj običajni sastanak. 
Rajkovića je našla kao uvijek bezbrižna i usijana 
od ljubavne pomame. 

Iznijela mu je razgovor s Ivišom, prikazala 
svu svoju nevolju i naposljetku se stisla uza nj i 
sa suzama u očima progovorila : 

— Oprosti, što ti dotužujem svojim žalbama. Meni 
je kao čovjeku, što se utaplja. Ima nešto, te ga drži, 
ali se sve boji, da će i toga nestati i svemu biti kraj. 
Mene drži tvoja ljubav, Niko, — ali ja se, evo, bojim... 

Glava joj klone na njegovo rame. 

On je stade miriti. I ton, kojim je govorio, i riječi, 
što ih je odabirao, zvečile su vanrednom srdačnom 


Viktor Car Emin : Iza plime. 13 

iskrenosti, brižljivosti i privrženosti. Medjutim raspo- 
loženje mu je bilo takovo, da mu ni misao ni osjećaj 
nisu presizali granica sadašnjeg trenutka. Osim toga 
je danas primio iz Amerike pismo, u kome ga za- 
ručnica uvjerava, da se i otac spram njega promijenio. 
On da nekim osobitim zanimanjem prati njegove 
pothvate u domovini i da neprestano žali, kako ga je 
ono ponizivao, gotovo omalovažavao. Željeznica ga 
upravo zanosi — i veli, da je ta misao mogla niknuti 
samo u glavi čovjeka, koga je Amerika nečemu naučila, 
pa bi bila grjehota ostaviti ga sada na cjedilu. 

— Nadaj se dakle velikom i skorom iznena- 
djenju, pisala mu ona. 

Rajković se nije ni potrudio da nagadja, kakvo 
bi moglo biti to iznenadjenje. Munula mu doduše 
glavom misao, da bi to mogla biti i oveća svota 
novaca, što ga uostalom ne bi sneveselilo, ali njemu je 
za sada bilo najviše do toga, da mu Amerika barem 
za neko vrijeme ne zanovijeta. 


Odatle onaj njegov mir, ono bezbrižno, gotovo: 


veselo raspoloženje, pa i iskrenost, od koje se i Klara 
polako udobrovoljavala tjerajući od sebe one nemile, 
sumorne misli. 

— Sve će, dušo, biti dobro. Glavno je, da dobijem 
vremena, da nam posao uznapreduje — i svijet će 
i život biti naši. Samo neka je meni tvoja ljubav, 
posvemašnja, potpuna tvoja ljubav. Ne krati mi je ! 

Bila je odjevena u lagano svijetlo odijelo, a kako 
je sjedjela, tako joj se laka tkanina jače priljubila 
uz tijelo, te se zbog toga još i izrazitije ocrtavale 
njezine divne forme. 

Sve se druge misli sada raspršavale. Rajkoviću se 
činjaše, da je u ovom divnom času njegov život, 

i smisao i svrha toga života još jače usredjen u njoj 
— u najdražem njegovu dobru. A kako se krv 
sve većma u njemu burkala, tako je i rasla želja, 
da ono divno tijelo jače k sebi pritisne, da upije u 


' sebi sav miris one vlažne kose, svu dubinu onih ve- 
likih očiju, svu raskoš toplih i rumenih usana... 
— Ja te ne dam — — moja si — samo moja, 


— šaputaše joj on, a njegov joj je glas dolazio za- 


slavuja i s dalekim akordima  Schubertove ,,Ave 
Marie“... 

Ona je naglo disala. Rajković je na sebi ćutio 
jako nadimanje njenih punih prsiju i sav je bio ob- 
manut njenim toplim dahom. 

Sve ga to opajalo, a neobično smalaksala sla- 
vujeva pjesan i dan, što se već u zagrljaju punom 
nevidjene i neslućene slatkoće stapao s noću, utvr- 
djivao ga je u misli, da se jedan isti čas nikada više 
ne ponavlja. 

— Taj divni čas ne smiješ da u ludo potratiš, 
— govorilo je nešto u njemu. Taj je glas našao snažna 


Sve više: — Do dna treba da iskapiš pruženu ti 
čašu sreće!... 

Ova mu je opomena šumjela u glavi i kao da je 
dolazila iz mraka, što je sve dublje padao, iz milina 
šumskih mirisa, iz osjećaja tišine i samote. 

Klara je ćutjela, kako mu obrazi gore, vidjela 
je čudne blijeske u njegovim očima i nju je obuzimalo 
čuvstvo nespokoja i neke neodredjene bojazni. I daha 
joj je ponestajalo ; zastenje i pokuša da mu se iz 
zagrljaja istrgne. On je pusti, ali u čas skoči na noge, 
uhvati je za obje ruke i pridigne. 


jedno s titrajem jasenova lišća, s umornom pjesmom 


i puna odjeka u svim njegovim žilicama i navaljivao 

— Klaro, — — budi moja! ... dahne joj u 
plameno lice. Obujmi je oko pasa i okrene prema 
gustiku, što se sa strane gubio u mraku. 

U glavi joj zabruji stotina glasova ; poćuti se 
posve u njegovoj vlasti i eno — taman u taj mah pri- 
kaza joj se pred očima, u duši, dijete — mala Vje- 
rica. Protrne, skupi sve svoje sile, izvine se iz nje- 

govih ruku i prigušeno vrisne : t 
— Ne — — ne — — 

I kao da je netko tjera, sune prema puteljku, 
kojim je došla. A on za njom: 

— Klaro! Klaro! 

Hiti ona i bježi ispred njega. Već je na rotundi, 
na čistini, 

Rajković stane. Bilo mu je kao da mu se muti 
svijest — i u onoj mu se omaglici pričini, da je ugledao 
nečiju tamnu silhouetu. Sune mu u glavu, da bi to 
mogao biti Leitner i ni sam ne zna, zašto ga je na tu 
pomisao spopao takav bijes i jarost, da su sva ostala 
čuvstva u njemu u trenutak gotovo posve ohladnjela. 
Vrati se sav raspaljen i ogorčen kući. Nije ni večerao, 
već se čitavu noć prevrtao u postelji puštajući uzde 
mislima, koje su padale iz jedne skrajnosti u drugu, 
dizale se, ronile, krstarile sada u jednom sada u dru- 
gom pravcu, — a središte je svima bila ona — onako 
jedra, mlada, puna svježosti, dražesti i nježnih oblina. 
— — Sad se bunio protiv nje, sad ju opet opravdavao, 
sad se spremao prekinuti. A onda se iznovice prekoravao, 
da joj možda preoštro sudi, ali uto bi od nekuda 
izbila Leitnerova sjena, pa nanovo iščezla, a on se 
opet rastapaše u toplini njezina pogleda, njenih bijelih 
ruku, njena gipka, zamamna, mirisna tijela. Pod 
tim je dojmom i usnuo, radujući se unaprijed u duši, 

kako će se na sutrašnjem sastanku i ta bura stišati 
i opet se sve razvedriti. 

Ali mu je sjutradan negdje oko podne stiglo od 
Klare pisamce (donijela mu ga njena služavka), u 
kome ga mlada žena moli, neka za koje vrijeme pre- 
stane dolaziti na ,,Kuk'". Na povratku da je susrela 
Leitnera, koji je zacijelo za njima uhodio. , 

— Ti znaš — pisala mu ona — moj bijedni 
položaj, pa te molim : štedi me! A o mojoj ljubavi 
ne sumnjaj i ne krati mi svoje, jer je trebam kao ži- 
vota. Ljubi me, Niko, ali me se za sada kloni, da mogu 
lakše spasavati prividnosti. 

— Spasavati prividnosti! Da nije to račun ? 
— reče on ljutito. Zgnječi pismo i baci ga na st6. 


XV. 


(OLI Leitnerova je sestra Berta provodila dane 
u neobičnom nespokojstvu. Razdraživala 
JI su je pisma šurjakinje Luize, koja je va- 
pila za kćerju i jadala se, da joj je ne- 
moguće živjeti bez nje. 

Berta ju je zaklinjala, da se strpi, da pričeka, 
ali se Luiza nije dala nagovoriti, već je usred svoje 
osame sve jače i grozničavije čeznula za djetetom, 
svojom, kako je ona pisala, jedinom utjehom. Berta 
je ponovo navaljivala, da se umiri i predočivala joj, 
da je neki važni razlozi drže u Murvicama. Isprva 
joj je te razloge sakrivala iz obzira na njenu tanku 
osjetljivost. Poslije joj se malo pomalo povjerila. 
»» Hoću da ga izvedem od napasti i sa stranputice . . .' 
naglašivaše Berta u svojim pismima. No kako se 
Luiza na to nije ni osvrtala, mislila je Berta : ako 

me ne sokoliš, a ono me i ne odvraćaš : sad znam, 
što mi je činiti. 

Ali majke nije mogla da umiri, a ni djeteta da 
se liši. Mala je Lily morala biti tu, njoj je u izvadjanju 
izvjesna plana bila pače namijenjena i jedna po- 


sebna uloga. Tako je na priliku imala svake večeri, 


da svoju molitvu kaže na glas, da je otac čuje. U toj 
se molitvi uz oca spominjala i mati i Božji se blago- 
slov sazivao na njegovu i njezinu glavu. Po tom bi 
mala u noćnoj košuljici priskočila k njemu, polju- 
bila ga najprije u jedno lice, a onda u drugo klik- 
nuvši : 

— Ovo za mojega tatu, a ovo za mamu!... 

Berta bi pri tom skretala glavu, da sakrije svoje 
ganuće, a Leitner bi šuteći primao i cjelove i bla- 
goslov. 

Pa i mimo to spominjala je Lily često svoju 
majku, podsjećivala oca na nedjeljne šetnje, na 
razne vesele zgode, kod kojih su svi zajedno učestvo- 
vali. Sve je to polazilo djetetu od srca, iskreno, ne- 
prisiljeno, a Leitner je slušao i ni riječju ni bilo kojom 
oštrijom kretnjom ne bi odao svoje nestrpljivosti, 
što je sestru upravo oduševljavalo i'ona je već za to 
u duši hvalila Bogu. Bila je sva sretna, što se ma 
i ovako neizravno podržavala sveza s odvojenom 
ženom i što se misao na nju svakoga dne sve većma 
oživljavala. 

Ali je opasnost utjelovljena u Klari bila još 
uvijek tu i sa svojim čarima i draškanjem Emeri- 
hovih strasti paralizovala njezino nastojanje oko 
konačnog zbliženja. 

“A tome je trebalo doskočiti i zavodnicu što prije 
ukloniti s puta. Samo oprezno, da se Emerih ne dosjeti, 

i ne odviše oštro, da ne bude plača, ni vriske — jer 
njezino, Bertino, srce ne bi to moglo da podnese. 

Započela je dakle sitnicama, više ili manje pri- 
tajanim ubodima, mrzovoljnim opaskama, hladnim po- 
gledima, tvrdim pitanjima i odgovorima, pa osobito 
onom svijesnom gordosti, kojom je Palmićevu kćer u 
svaki čas podsjećivala, da tu sada drugi gospodare, a 
nju da samo trpe i da bi već vrijeme bilo, da ode... 

Tako je onomadne zaposjela još dvije sobe i 
naumila izvesti u njima neke doista nenužne po- 
pravke. Leitner se tome protivio i jedne je večeri 
izmedju njega i sestre došlo do okršaja. Klara je 
isprva mislila, da se desila kakva nesreća, pa je izišla 
na hodnik. 4 

Čula je, gdje joj spominju ime, i brzo se povukla, 
Sjutradan dodjoše zidari : neobična se lupa razdala 
kuććm. Prenuo se i stari Palmić, otišao da vidi, što se 
tu radi, — a ono mu se radnici u brk nasmijaše i nasta- 
više svoje djelo. Potraži kćer; ona se opravdavala, 
kako je mogla, ali on ni čuti, već joj spočitnu neza- 
hvalnost i bezdušnost, što na svu silu hoće, da pokaže 
ocu, kako on nije više tu gospodar. Ito mu je hvala ! 


— Stidi se! — dobaci joj i zalupi za sobom 
vrata, da se sva kuća ustresla, 
— Što je to? — uzvikala se s gornjega sprata 


Berta. Nečuveno ! Hoće da poruše kuću... 

Sva usplahirena i izmučena poleti Klara gore, 
i stane je moliti, da se još za koje vrijeme ustrpi, 
da poštedi starca, koji još ništa i ne sluti. Berti se 
već smekšalo srce, ali joj se Klara u taj mah prika- 
zala ljepšom i zavodljivom no ikada, pa od straha, 
da joj ne bi nasjela, odgovori, da je već kosa došla 
do kamena, da to dugo potrajati ne može. 

— Još samo dva mjeseca — mjesec — — mo- 
lila Klara. 

Berta se nije htjela vezivati. 

— Što prije — to bolje, — reče i zamače u 
svoju sobu. 


To je bilo u jutro, dan iza njena posljednjeg 
sastanka na ,,Kuku''. ; 

Teške se i tmurne misli uzmotale njenom gla- 
vom i ona je od toga časa živjela u vječitoj slutnji i 
strahu, da će se nešto grdno srušiti na nju. Omrz- 
nula je ocu, Leitner će iza onog sinoćnog uhadjanja 
još i većma uzbješnjeti, Iviša bez službe, — a bogzna, 
kako će Rajković primiti njeno pismo. Kako će se 
to svršiti? — pitala se ona u poslije podne toga istoga 
dana sjedeći kraj prozora u svojoj sobi. 

Nebo se već izjutra mrštilo. Gromade krupnih 
rastrganih oblaka vukle se lagano prema sjeveru, 
na mahove zastirale sunce, a onda opet nastavile 
svoj put. Sparno je: nešto tišti i zemlju i sve živo. 
Čini se, kao da je ljeto zamrlo i da ga oni oblaci, što 
se gore onako sumorno i lijeno povlače, sprovadjaju 
u grob. 

I more je namršteno, sve ga žive i vesele boje 
odbjegle, ostala je samo siva — i ona mutna, slična 
onim kaljavim oblacima na nebu. 

U zraku ima suhe jugovine, što od časa do časa 
potresa gustim lišćem na stablima u vrtu. Tugaljivo 
je to ljetno šumorenje napola uvela lišća! Izgleda 
kao da stenje i moli, da ga još ne otkidaju, jer da je 
život lijep, aono da gaje željno... 

Oblaci se u svom tromom povlačenju spuštaju 
niže i sve jače tište uzduh pod sobom. Njihovu težinu 
osjećaju i ptice, lijeću nisko i kružeći oko stabala 

omilje, a neke cičeći ćuže po zemlji kao da se ne po- 
uzdavaju u zrak. 

A i sve naokolo : drveće, kamenje, zemlja, more 
i daleki kraj — sve se čini kao zabrinuto, kao da se 
nečega plaši. I napeto je sve — a ta napetost pre- 
lazi polako i u dušu mlade žene. Sjedeći uz prozor 
ukočeno gleda niz brijeg, u more, na lagane valove, 
što se još uvijek ljenivo pomiču, ali svojim muklim 
šumom odavaju, da se tamo vani nešto sprema. 

Pod navalom raznih dojmova trgali se u nje 
živci, a s njima i čuvstva i misli. Sve, što je gledala, 
uzbudjivalo ju je nekako čudno. Pogled na mrke stijene, 
što dolje u dubini zatvaraju uvalu, dozivao joj u 
pamet rubove nekakva crnog bezdna, u koji će ona 
da propane. Paukova mreža na bližnjem stablu sje- 
ćala ju je one druge mreže, što je za nju namještena 
i s koje vreba do stotinu ognjenih očiju. ' 

Sve se je doima upravo tjeskobno, pa i isti za- 
reznici, što nekako divlje oblijeću oko prozora, 
burno zvrndaju, mahnito udaraju u stakla, — dok 
na njima ne utuku ono malo života. A onda joj se 
nekom logičkom nuždom izgurala iz pameti pitanja, 
što ih je više puta u knjigama čitala : koji je svemu 
tome smisao? Zašto se to nije svršilo prije, negoli je 
započelo ? Čemu to, čemu ? Ali se odmah sjeti, da ni 
oni, koji su te knjige napisali, nisu tim pitanjima našli 
odgovora —pa kao što su se oblaci još uvijek spuštali 
sve niže i niže, tako se popuštajući nekom nevidljivom 
teretu i njena glava tužno i beznadno nagibala nad 
uzbibanom grudi. ' 

Dolje u vrtu odjeknuli tanki dječiji glasići. Udu- 
bena u svoja snatrenja Klara ih isprva nije ni čula. 
Tek kad se ti glasići nešto jače razgrajali i prešli u 

— Ne pitaj, dušo... 

Mala se nanovo namrači. 

— Ali drugo cvijeće ne dam. Bude li samo po- 


vrisak, trže se, pogleda niz prozor i vidi, gdje se Vje- 
rica čupa s malom Lily, gura je i ne da joj, da ukine 
cvijet s malene lješice, što okružuje visoku paomu. 


— Vjerice! — vikne Klara oštro. kušala trgati ono kraj kapelice pod čempresom... 
— Hoće da nam počupa cvijeće, — opravdavala — Treba da je pustiš, Vjerice, —i štogod činila, 
se mala. ' ne smetaj joj i ne brani. Ona to smije... 


— Pusti je! Uzmi, Lily, cvijeća, — a ti dodji. 
gore — smjesta ! 

Dijete se u licu smrači, ali je bilo vično slušati, 
pa se i ne pogledavši male Njemice pokunjeno uđalji. 

Malo zatim udje u sobu, zatvori lagano za sobom 
vrata i s izražajem plahovite mrzovolje na licu uputi: 
se otežući prema prozoru. Oborila glavu i malo ju 
je odvrnula na stranu, kao da se stidi. Kad je stala 
pred majkom, uze joj se lice trzati, usne grčiti, a oči 
puniti suzama, te ujedared prinese k očima obje ruke 
i zajeca. 

— Ono je cvijeće bilo za tvoj rodjendan, — pro- 
muca dijete i jače zarida. 

Klarina duša zadrhta. 


— Ali zašto, mamice, reci zašto ? savijala se 
mala oko majčina gipka tijela. Koliko si mi puta rekla, 
da se na tudjem ne smije činiti kvara —a Lily to čini. 
Ja ću sve kazati djedu. 

— Ne — za Boga! — krikne Klara i učini, 
kao da će joj dlanom prekriti usta. 

Vjerica se preplaši od izražaja majčina lica. 

— Ne ću, mama, plaho će ona, ali zašto drugi. 
smiju u tudje, a ja ne ? 

—Ni Lily ne ide u tudje, —ovo je sve njezino — — 
izmače se Klari. j 
A onda pomisli, da će biti bolje, ako maloj sve 
iskaže. Iznovice se okrene k Vjerici, koja ju je gle- 
dala sva zapanjena : : 


— Moje dobro dijete! — dahne privinuvši je — Štogod vidiš, nije više naše, — reče i glas 
k sebi. joj drhtnu. 
Vjerici se lice u čas razvedri, zasja se blaženim — Ni kuća ? 


smiješkom, objema ručicama ogrli majku i prožu- 
bori živo, malone veselo : 

— Ja ću već naći za tebe cvijeća, je li mamice ? 
Dolje na ,,rotundi' ima lijepih karanfila. Lily ne 


— Ništa, ništa... Ali ti si dobra i valjana, 
pa ne ćeš o tome ništa napomenuti djedu. 

— Ne ću, mamice ! 

— Ani s Lily se ne ćeš svadjati ? 


smije da u njih dirne, nije li ? — Ne ću. — Ali zar je zbilja sve njezino? 

— Smije, Vjerice... A ti joj ne brani, znaš! — Sve — sve — — — 

Mala rasklopi oči; u njima se kao u ružinim —Ivrti kuća i stabla i cvijeće... I ,,rotunda!'? 
čaškama zacaklile dvije neosušene suze, — I ona. i 


— Što ? Ona da mi počupa i ono cvijeće ? Zašto, 
mamice 2 


— Jadan djed! Jadna njegova ,,villa''! 
— Sve je njihovo. Kudgod hoće, mogu nas otjerati. 

Zato treba da budeš dobra i da nikome ne 
smetaš, znaš li? Ni Lily! 


— Ne ću, ne ću! Ništa nemamo — ništa, go- 
vorila mala, kao da za sebe govori. Nemamo kuće, 
nemamo vrta; nemamo tate... baš ništa. 


Klaru gušilo u grlu, licem se okrenula van i za- 
šutjela. I Vjerica oborila oči i zanijemila. U neke lane 
tužno i tiho : 

— Mamice ! 

— Dušo! —trže se Klara. 

— Zašto djed ne govori više nikađa o tati? 

Mati se nagne nad nju i šuteći je poljubi. 

Onda se djevojčica ujedared lecne : 

— Mamice! klikne ona, ali tebe mi ne će uzeti! 
Je 1 de, da ne će ? — pitala ona tiskajući rasku- 
štranu lijepu glavicu na majčine grudi. 


— Ne će, dušo... promuca Klara jedva su- 


sprežući suze. — A sadi iđi, moje dijete, —i poni 
što sam ti rekla. 

Mala obeća, a onda se odjedamput dosjeti i za- 
pita sva zabrinuta : 

— A Kastor ? Čiji će biti Kastor ? 

— Naš. 

— Naš! — zaintači veselo, poljubi majku i 
odbrza iz sobe. 

Uzbudjena do najtanjega živca Klara se i opet 
zagleda u valove mora, što se sve više mutilo i bur- 
kalo. Gotovo u isti čas doprije joj izvana Vjerin glas : 

— Lily! Lily! 

Leitnerova kći se ukaza na zavojici sva mračna 
i srdita. 

Vjerica potrči k njoj i stade se oko nje umiljavati, 
moleći je da joj oprosti. 

— Ne ću nikada više, — govorila mala svo- 
jim nježnim, otvorenim i skrušenim osmijehom .. 
Nikada više... ! 

I pružala joj svoje ručice, ali ih druga, još uvijek 
razdražena, nije htjela da prihvati, već se onako 
naljućena okrenula i otišla. 

Vjerica ostade na svom mjestu i sva pokunjena 
gleđaše za njom. Vjetar joj je vijao kosom, prega- 
čicom i suknjom. Otraga se tromo vukao Kastor, 
prišao k njoj i laznuo joj ruku. Ona se naglo okrene 
i klikne: 

— Moj ubogi, stari Kastor | 

Spusti se na tle, zagrli ga i nasloni mu glavu 
na hrbat. Sa visine gledala ih paoma, a sa prozora 
Klara. I kaošto je prva zatreperila nad njima tan- 
kim lišćem, tako su i majci od tuge zadrhtale duge 
i ko svila mekane trepavice. 

* * k * 

Što je Batičić bio tek zlobno nabacio, Leitneru 
se sada prikazalo istinom: Rajković se i Klara sa- 
staju. O naravi tih sastanaka Nijemac ne će ni da 
premišlja, jer mu sam spomen na njih tjera krv u 
mozak i podjaruje ga bijesom ljubomora i uvrije- 
djenog samoljublja. 

U Klarinu je držanju vidio vršak hipokrizije i 
proračunane, upravo brutalne prepredenosti. Kako 
da nije u njoj već u prvi mah uočio značajku sla- 
venske, duševno još ne evolucionovane rase P Pustio 
je, da ga nadmudđri, njega, Leitnera, gordog, ra- 
finovanog Germana, što je još otrag malo vremena 
onu, tako razvikanu tajnu slavenske ženske duše 

nazivao ,,varvarskim'' talogom, osutim posve rijet- 
kim kulturnim praškom ! 

Tu bi ,tajnu'' htio da i sada tako riješi i već 
nakrivljuje usne na dubok, baštinjen prezir — ali 
zaman: taj je prezir danas prenemoćan da postavi 
u ravnovjesje, što se u njemu sve prevrnulo, i da stiša 
buru, što ju je ona žena u njegovim ćutima razbudila 
i razmahala. 

Ni prije nije mogao predočiti sebi onaj fini.i 
skladni profil njena lica, a da se ta bura u njegovu srcu 
ne zavrgne i da se u njemu ne uzvalja more vrućih 
želja i žudnja. Ali ma koliko mu to izdiralo živce, 
njezina je mlada i zamamna pojava već od prvog 
susretaja s njim ulijevala u nj neko počitanje, neku 
gotovo plahu suzdržljivost, koja ga je u prvo vrijeme 
njegova boravka u Murvicama odvraćala od svake 
zloporabe njegova pogodnijeg položaja. ' 

Pa i onda, kad su prestali oni njihovi bezazleni 
sastanci u vrtu, kad su zbog toga jenjali i oni nje- 
govi srdačni iskazi, a stisci ruke popustili, — on se 
još uvijek pouzdano nađao, da nije daleko dan, kad 
će ta mlada žena biti sva njegova. On je očekivao, 
da će je oskudica i neimaština prije ili poslije natje- 
rati u njegovo naručje, a kad ne bi ni tako išlo, on 
bi —samo da je dobije — bio spreman i na odsudnije 
korake, ako ustreba i na to, da svoju sudbinu zauvijek 
s njome veže. 

Kad ovamo, ta ista žena, što je još otrag dva dana 
igrala pred njim ulogu plahe košutice, polazi na 
ljubavne sastanke s čovjekom, koga je već jednom 
odbila, koji je sam zaručen, koji ju je uvrijedio, bacio 
na cestu i predao na milost i nemilost prvom, na koga 
se namjerio. I uza sve to ona je đanas njegova. 


207 


Kakvo je to .ženskinje P Je li to do skrajnosti cinično 
i pokvareno čeljade, ili je —što bi takodjer bila jedna 
značajna crta njezine rase — tako slaba, besilna i 
podatna, da je u prvi mah podlegla brutalnoj sili 


onoga Amerikanca? Na tu je pomisao uzbjesnio 


protiv sebe : Zašto nije i on zbacio svoje skrupule i 
upotrijebio sva sredstva, što su mu bila na dohvati 
— pa bile to i same nitkovštine ? Zašto ju je štedio, 
dok je drugi bio spram nje bezobziran? Zašto je 
nije slomio prije, negoli ju je ,,drugi'"' predobio+? 
Ovakove su ga misli tjerale još u veću jarost, 
osobito u noći, koja je slijedila iza onoga njegova 
otkrića na ,,Kuku''. Što da čini ? Da je baci na dvor ? 
Ne bi koristilo : niti bi time slomio moć, što je ona 
ima nad njime. Ne, to krajnje sredstvo moglo bi mu 
jedino poslužiti kao strašilo u slučaju njena opiranja, 
koje bi se uostalom moralo ubrzo skršiti. S jedne 
strane suludi otac, s druge Iviša otpušten — kamo 
će? — Na čije li ruke? Preostaje Rajković, ali u 
Leitnerovim se krugovima govori za nj, da je proigrao 
sav novac i sam ostao na suhu. Željeznica? Ali to će 
poduzeće ostati utopijom ludih, usijanih glava! Sa- 


.obrav sve u jedno, Leitner vidje, da je sada najzgod- 


niji čas za juriš — i već se sjutradan izrana dao na 
izvadjanje svoje nove osnove. 

U prvom redu treba da izmedju njih dodje do iz- 
jašnjenja. Bez premišljanja napisa Klari pismo, u 
kome je moli, da iza večere izadje u vrt, jer da joj ima 
nešto da saopći. Navreba priliku, te joj ga negdje 
prema večeru krišom uruči, 

Ona ga dršćući razmota. Tražio je od nje, da 
se noćas, iza večere, spusti u vrt; on da ima s njome 
da govori. 

Iza onog razgovora s malom Vjericom bila ju je 


zaokupila takova tuga i žalost, da joj je od umor-- 


nosti klonulo i tijelo i duša. Ovo je pak pismo do- 
tuklo u njoj svako čuvstvo, svaki ma i najslabiji poriv 
djelovne snage. 
Zahvatilo ju je neiskazano malodušje, bilo joj 
je, kao da je buka vjetra, što se vani goni, pretečom 


olujine, koja će odnekale nahrupiti, da i nju skrši i“ 


smrvi. A nigdje ni jedne prijateljske ni saučesne 
duše! Ujak Iviša potrt, Rajković ne odgovara na 
pismo. Što će sada? Ne odazove li se pozivu, Ni- 
jemac će pobješnjeti i ne će se žacati da je baci 
na cestu — možda još i ove noći... Podje li pak 
na ročište — — — 

Duša joj se mutila na samu pomisao, što će to 
da bude. 

Pala noć, vjetar se prometnuo u vihor i raznosio 
rijetke kaplje kiše. Unatoč tomu Leitner je iza večere 
izišao i ona ga je s prozora svoje tamne sobe vidjela, 
gdje šeće vrtom. Kad bi se vjetar za čas pritajao, čulo 
se, kako pijesak pod njegovim nogama škriplje. 

Od naglog lupanja srca dušilo ju u grudima. 
Podišao je strah, kao da je svemu došao kraj. Razro- 
gačenim očima bulji van, u noć —u crni mrak, što se 
poput tamne zagonetke sa zviždukom vjetra ironički 
podruguje, škrgutom pržine u uvali grohotom smije, 
a dalekim šumom valova naslućuje na zlo... 

Napalo ju je, da podje k ocu i da mu iskaže sve 
— ali ju ta misao brzo ostavi: kako bi to starac do- 
čekao, što bi se sve izleglo u ovoj strahovitoj noći ? 

Misli joj se pletu, — nigdje im ne vidi izlaza, a 
on dalje šeta i nestrpljivo pogleduje gore. Ona to vidi 
za sijavice, što od časa u čas presijeca debeli mrak. 

A odlučiti se mota. Svako zatezanje moglo bi 
biti sudbonosno — moglo bi donijeti neslućenih stra- 
hota, katastrofa, što li ? Trebat će izaći. A onda? 
Kako će se obraniti? — Kako? bi 

Ledeni je mlazovi pođilaze, dok misli, kakova 
će to biti borba. Da pokuša molbama, zaklinjanjem, 
skrušenosti, poniženjem ? Hoće li to pomoći > Hoće 
li pomoći plač, koji je već sada guši u grlu ? 

Onda joj mune u glavi misao, da ju je spomen 
na dijete, istrgla jučer onome drugome. Zašto da 
je i noćas ne zaštiti ? I doista — u tom je trenutku 
skrajnjeg malodušja u svom djetetu vidjela svoj 
jedini oslon, svoju jedinu obranu. Još nije bila pravo 
na čistu, kakova će to biti obrana i već se jednim 
mahom odmakla s prozora i pohitjela krevetu, u kome 
je mala Vjerica već spavala. 

i Trebalo je dugo, dok ju probudila. U prvi se 
mah preplašila i već je bilo odjenuta, a da nije mogla 
razabrati, što se to od nje traži. . 

— Otići ćemo časkom u vrt, da se prošećemo, — 
reče Klara, a ruke joj se grčile, dok ju je omatala 
širokim vunenim šalom. 

— Mamice, što ovo huči? Mene je strah — -—— 

— Vjetar je to —a —- ne ćemo biti same... 

— Bit će i Kastor? — obraduje se dijete. 

— Hoće. 

. Primi je za ruku, kod vrata pokoleba se još čas- 
kom, onda se odluči, otvori ih i izadje. Kad one 
na terasu, provali vjetar tolikom žestinom, da su 
morale časkom stati uz vrata, dok sila popusti. Onda 
se spuste niza stepenice. Dolje — na puteljku nešto se 
crno. proteglo spram njih. 


Viktor Car Emin: Iza plime. I4 

Klari zakucalo srce jače; umalo ne cil. 

— Kastor! — veselo će Vjerica. # 

Nešto zaškripi — i pred njima stane tamna sil- 
houeta, od koje se Klari duša do dna potresla. 

— Zašto niste došli sami? — bile su mu prve 
riječi. 

Glas mu je ujedno s fićukom vjetra dolazio kao 
da bi iz neke mrke dubine. Ona se jače strese i ne 
odgovori. 

— Razumijem, prihvati on sarkastički, ali ja 
znam, da svagda ne uzimate sa sobom svjedoke... 

Ona nije odgovarala. Stajala je na mjestu ne- 
pomična, držeći dijete grčevito za ruku. Vjerica se nije 
ni osvrtala na Leitnera, već je sve nešto tepala sta- 
rome psu, koji se daščući šumno neprestano oko nje 
vrpoljio. 

— Ostavite je sa psom, a vi izvolite sa mnom 
nekoliko koračaja, — govorio on, kao da zapovijeda. 

— Ne mogu je ostaviti, lane ona priđušeno —i 
uzmakne za korak, kao da se boji njegova nasrtaja. 

— Neka! Čut ćete me i ovako... ozove se on iz 
mraka, Vi ste, gospodjo, mogli shvatiti — zacijelo 
i znate, da vas ja ljubim — — — 

Ona drhtne, a on joj pristupi bliže i nastavi pro- 
mijenivši ujedared glas: 

— Ja vas neizmjerno ljubim —i ne mogu vam 
reći, koliko trpim. Recite, hoćete li uslišati?... 

Nad njima se nagibale, savijale i tresle grane. 
Vjetar je njegove riječi nosio nekamo daleko, jer ih 
je Klara jedva čula. 

— Hoćete li ? — dahne joj on u lice, 

— Ne mogu, osili se ona i nanovo uzmakne. 
Instinktivno pogleda prema kući. Sve je bilo tamno, 

sve je spavalo. Podidju je trnci i bespomoćno privine 
dijete bliže k sebi. 

—A ja vam velim, da hoćete. — morat ćete — 
priđušeno će on. Pri tom je načinio nekakvu oštru 
i naglu kretnju i pseto zalaja na nj. 

On ga odrinu nogom. Pseto zacvili i uteče. .Vje- 
rica vrisnu i udari u plač. Klara je stade miriti, ali 
mala je htjela za psom. Mati je silom povuče prema 
kući, na što se on još većma raspali, te joj dobaci : 

— Sjutra vas i opet čekam ovdje, u ovaj sat i — 
samu. 

Ona ne odgovori, već odbrza s djetetom, koje 
se savijalo oko nje i jecalo u vjetar : 

— Kastor! Kastor ! 

Stari joj se pas lajući odazva, ali ga uto ščepa 
Leitner i na njem iskali svoj jal. Potrese ga za ogrljak 
i u pomami svojoj odvuče do nakraj vrta, onda ga 
nogom gurne van i zatvori za njim vrata. 

Sred urnebesna vjetra, lomljave valova i šuma 
kiše, što je na to zapljuštala, čulo se još duboko u noć 
lajanje i bolno zavijanje staroga Kastora. 

Ni mati ni kći nisu mogle dugo da usnu. Ni govo- 
rile nisu, dok se u neke nije oglasila Vjerica lanuvši 
kroz plač: 

— Mamice, već nismo dugo molile Boga, da nam 
vrati tatu. 

no Ro ; 

— Pomozi i ti — — — kao onda — — — 

Klara uzdahne i uze da na glas moli. Vjerica ju je 
slijedila, ali se dešavalo, da ju je često puta morala 
ispravljati i opominjati, da nastavi... 


* 
* šk 

Sjutradan je Leitner zapovjedio, da se pas ne 


smije puštati ni u kuću ni u vrt. Nevoljno se živinče 


nije čitave noći maklo i sasvim je prokislo. Vjerica 
je čučeći kraj vrtnih vrata provela čitavo jutro uz 
njega, — nosila mu hrane i sve mu tumačila; kako 

. su sada u kući drugi gospodari, ali kad se vrati tata, 
da će opet biti dobro. I opominjala ga je, da buđe 
miran, ona da će se za nj brinuti i nositi mu jesti. 
Ali je Kastor nestrpljivo grebao šapom u zemlju, 
dizao se na stražnje noge, nadvirivao nad rešetku, 
uvlačio kroz malene otvore gubicu, crilio, zavijao, 
lajao. A Vjerica nikako da ga umiri. 

Klara se nekako ljenivo, kao da bi mamurno, 

vucarila po kući. Nekakav tupi mir polijegao joj na 
blijedo lice, oči joj, upale duboko i bez života, nujno 
buljile u zemlju. Na pitanja služavke, koja je već 
po neki put tražila svoju platu, nije ni odgovarala, 
samo se nešto na malu okosnula, kad ju je zapitala, 
ne bi li Kastora kakogod krišom doveli u kuću, ali 
je to odmah i požalila i poljubila dijete veleći da se 
to ne može. 
Oko podne joj je nešto malo sinulo. Stiglo joj 
je pismo od Rajkovića. Jada se na nju, napadaju ga 
sumnje, da ga ne ljubi. Hoće li pak da mu dade do- 
kaza svoje ljubavi, neka dodje k njemu u stan — on 
će već udesiti, da je nitko ne viđi — — — 

Ona mu je odmah otpisala, da mu ne može iska- 
zati, kakvu joj je svjetlost donijelo ovo njegovo pismo. 
Ali će već doći dan, kad će uzaznati, što ona sada sve 
trpi, i radovati se, što joj je sa svoje strane bio tako 
prijazan i dobar. Ona se u tu njegovu dobrotu uzda ; 
njegova ljubav neizmjernom joj je utjehom, obranom 
i snagom. 

— Vjeruj mi, pisala mu, da i ja sama jedva želim, 
da što prije započnemo svoj novi život. Imaj kost 
danja i strpljivosti. : 

“Ali na sastanak nije otišla. Ni njemu ni Leitneru, 
već se iduće noći u svojoj sobi dobro zaključala, go- 
tova da se Nijemcu opre — ma što se dogodilo. 

Tijekom dana bilo se razvrijemilo, oblaci se ra- 
zišli, vjetar pao, a.i more se sleglo. U bašti je vladala 
duboka tišina, tako da je Klara zatvorena u svojoj 
sobi još duboko u noć slušala Leitnerovo nestrpljivo 
koračanje po vrtu. - . 

A ta je njegova nestrpljivost prešla et u pravo 
bjesnilo. Klara je to razabrala iz buke i lupe, kojom 
je popratio svoj ulaz u kuću. Od njegova topota i 
drmanja vrata orila se kuća, tresli prozori. Vjerica 


je od straha sazivala majku, koja ju je sva dršćući 


mirila. U isti mah zaškrinula su i.na hodniku vrata, 
očuo se glas staroga Marina : Page ij 
— Koji je to bijes? Hoće li vam djavo dati već 


(jedared mira! Ni da je potres! Tresli vas vrazi | 


I on lupi vratima, te se kuća i opet sva ustrese ! 
Ali se Leitner nije ni sada mogao riješiti, da ih , 
otpravi. Znao je, da bi time prekinuo i posljednji vlas, 
što ga još s Klarom veže, a čežnja za njom bila je 
jača i od njegova samoljublja, ona mu je palila krv 
žestinom, koja je nađilazila,sva druga čuvstva. 
Ono nekoliko prvašnjih dana čekanja i smjer- 
nog udvaranja kao da je iscrplo svu zalihu njegove 
strpljivosti. Strast, što je sada njime sasvim ovladala, 
tjerala ga na same surovosti i prostote. :Vladao se 
tako s potpunim uvjerenjem, da će je silom slomiti i 
prinuđiti, đa mu podlegne. Znao _ je, kako se stari 
uzvrpoljio radi onih popravaka u kući. A što. će 

tek biti, kad se stanu rušiti stabla i koješta drugo 
što je uostalom-za uredjenje vrta bilo već u njegovoj 
osnovi ? 

I doista, sjutradan je najmio nekoliko težaka i 
naložio im, da obore staru jabuku, koju je stari 
mnogo cijenio, ali je svojim podvijenim granama 
kvarila simetrički rasporedjaj suprotnih stabala, 

' > Već na prvi zamahaj sjekire bane Marin na prozor 
: stade vikati na radnike. No oni se samo podsmijevaju 
i'rade dalje. On se još i većma uzvrpolji, jednim se 
mahom skinu s prozora, potrča van, potraži kćer i 
sasu na nju tuču prijekora. 

Maki Tako li ti meni uzvraćaš! — I neka mi je: 
bilo mi držati svoje — ma i otišlo po vragu!... 
Što te napalo, da siječeš jabuku, govori: što ? 

Klara je već bila pogodila, kuda to Leitner šiba. 
Iznenadio je nije ni način, što ga je odabrao. Hoće đa 
je stjera u takovu nepriliku, da ne bude imala drugog 
izlaza : ili kazati sve ocu ili se podati. ' 

Ali to razbudi u nje još i veće zgadjenje i žešći 
otpor, Blizina Rajkovića ulijeva joj u dušu pouzdanje 
i što dalje, to se ona bahatog Nijemca sve manje boji. 
To što je pak započeo u vrtu, moglo bi joj poslužiti 
kao lagana i postepena priprava, da ocu prikaže 
što mu je do sada krila. 

— On je tako htio, — — lane tiho. 

— Tko — on? — izbulji starac na nju oči. 

“ — Nijemac! Hoće da mu bude ljepše, svjetlije. 

“—IIti puštaš?! 

— Plaća, p&pa. Vi znate, da je tudjinac u kući 
— pola gospodar. ' 

— Tko to veli ? — izbeči on još većma svoje 
suhe oči, — Da sam to prije znao | Otpravi one ljude ! 

'— Ne mogu! 

(— Što?! Tudja čeljad na tvome! I ti da ne možeš 
ništa | Pokazat ću ja tebi i njima. Ako sam dao brod, 
ne ću da pustim kormilo. Ja ću mu već očitati ! Gdje 
je onaj pripuz! 

Izidje na dvor. Leitner je šetao niže terase. Klara 
se sakri za prozor da čuje, što će biti. U nje se srce 
prenemagalo, da pukne. Već se pokajala, što nije 
kako drugačije umirila starca. Htjela je za njim, da 
ga povede u kuću, a to već vani zamnije glas : njegov 
glas. Md. 

Naperi uši. Marin je govorio na oko mirno i 
vrlo dostojanstveno. Bacao je krivnju na kćer, kao 
da je tobože od nje, njena neiskustva i lakomišljene 
nesmotrenosti potekla misao, da se jabuka obori. 
— Ne znadu mladji, što znači odgojiti stablo i koliko 
to stoji truda i vremena, dok za njega, starca, svako 
je drvo jedna uspomena, mogao bi reći živi spomenik 
kojega od njegovih predja. 

U staklu se na prozoru ođrazivala starčeva i 
Nijemčeva slika. Leitner ga je neko vrijeme slušao, 
onda odgovori suho i resko : b 

— Žalim, ali što smeta, to će se i oboriti, — baš 
kako je odredjeno. 

Klari zape disanje. Što će to sada biti ? 

Sva je kao odrvenila uz stijenu, lijevom je rukom 
pritisla srce, a desnom se uhvatila za čelo. Medjutim 


“starac nije ni digao glasa, ali mu se po isprekidanom i 


nesuvislom govoru razabiralo, da je silno uzbudjen. 


Klara ga je gledala u staklu, kako je stao pred Ni- 


jemcem gologlav, pognut, potišten — što ga je činilo još 
i slabijim i sitnijim. Još i jadniji vid podavaše mu 
ono njegovo ponošeno odijelo: rukavi pletene ko= 

šulje (usred ljeta!) sezali mu gotovo do prstiju; me. 
kani se ovratnik gubio pod dugom, već davno ne oši- 
.šanom kosom, a na pola raskopčan pršnjak, kaput 
i široke hlače gužvale se na njemu, kao da nisu skro- 
jene za nj. ' izd. 
“Na sve je to bilo već davno Priviklo njeno oko, 
ali je u prvašnje doba nije smetalo. Tek sada, pred 


onim strancem. — gospodarom — izgleda joj to neiz- | 


mjerno nevoljno, tako da joj se u ovaj mah ne bi na 
čudo dalo, kad bi se odjedriom one stare, drhtave ruke 
s onim dugim pletenim rukavima pružile k njemu 
s molbom, da štogod udijeli... 

Ali negdašnji ,armatur'" nije molio. Koliko je 
mogao, ispravio je pred Leitnerom ona svoja pognuta 
ledja, digao suhu ruku i nešto dobacio, što ona nije 
mogla čuti. Nato se okrenuo i otišao. Klara je vi- 
djela, kako se Nijemac za njim krevelji. Suh je bio 
taj njegov smijeh, pun sarkazma i ciničkog ruga, ali 
joj je bolje godio od onih negdašnjih njegovih raz- 
govora sa starcem. 


Kad je oko podne ušla u očevu sobu, našla ga. 


je zaokupljena oko zemljovidne karte. Opet je mjerio 
i računao daljine i uskrisivao svoje stare tlapnje... 

— Da znaš, reče joj muklo, onaj čovjek mora 
odavle. Već sam mu to i rekao. 

Starac je to izrekao tonom i izrazom tolikog 
gospodstva, da je Klari zaplakala duša, i ne misleći 
ni na što, priskoči k njemu, zagrli ga i jecajući 
izljubi. Komod 

Ovoga su dana došla k Leitneru ona ista gospoda, 
.što su gai prije često posjećivala. Dugo. su razgova- 
rali, i Klara je iz Bertinih riječi i pozdrava mogla 
«razabrati, da putuju u Beč, a s njima da iđe i on. 

Odlanulo joj, a odlanulo i ubogom Kastoru, koji 

je odmah zatim pušten u vrt i sav mamen od radosti 
letio. puteljcima preskakujući lješice i ograde. 
.A mala je Vjerica za njim trčala i sve ga iz tiha 
. opominjala, neka bude miran, to da nije više njihovo 
'— mogli bi se naljutiti pa ga istjerati. Ali Kastor 
nije za te opomene hajao, već je kao i prije vrtom 
skakao, valjao se i lajao, 


t 


XVI. 


GE) Y ajkoviću prolazili dani u bezutješnoj jedno- 
BJ . 
CG ličnosti. Izjutra bi izišao na šetnju, na 
a wo more, u brijeg. Kadšto bi se ispeo do 
U ,,Kuka'' i ondje u svježem hladu mlađe 


E 
šumice sred zaglušnog čvrčanja cvrčaka sjedio ure i 
ure, kao da nešto čeka. — — Potom bi se vratio u 
Bristan, mrk, neveseo, sumoran. 

Katkada bi ga ostavila mrzovolja, ali samo za 
čas. Bivalo je to u kupalištu, kad bi zaronio u pjenu, 
medju pustopašne plivače i plivačice. Tu bi i njemu 
na pogled onih raskošno pruženih forama i drsko 
razotkritih oblina munuo tijelom srh i poput povje- 
tarca razagnao sve crne i zle misli, a u krvi mozak 
navraćao toplinu neizrecivih želja i čežnja. No čim 
obi se one bujne golotinje udaljile i zamotale u svoje 
Svakidašnje ruho, nestalo bi čara i razbludne za- 
 mamljivosti, a na Rajkovićevu bi dušu pala prvašnja 
čama i dosada. Tk 
Poslije objeda popušio bi cigaru, pročitao novine 
Pa se povukao u sobu i uvalio na otoman, gdje. bi 
_domalo usnuo. Onda bi se dig6, umio i izišao, te sve 
onako mrk i sim vrludao obalom i parkom. Krupne 

oči, vragometni pogledi, prkosno namještene usne 
i grudi — sve ga je to ostavljalo hladna, Kad je samo 
mogao, tražio je očima Murvice i pustio nemirnim 
željama, da mu dočaravaju one blažene časove, što 
ih je uz ljubljenu ženu kada proćutio i proživio. 
Tako bi ostao, dok mu ne bi mrak prikrio mili obronak 
i natmurio ozlojedjenu dušu. 

Nešto svijetla unio bi u tu tmicu jedini Iviša. 
Našli bi se ili u,,Eldoradu''ili u Sterna, obično u večer, 
jer je bivši ,,bouleur'' bio danju zaposlen agitacijom 
oko budišinske željeznice. Prve riječi ticale se — 
dakako — uspjeha te agitacije, raspoloženja u narodu, 
glasina o tudjinskim spletkama, ali bi Rajković umio 
navrnuti govor i na Klaru, na što bi Iviša na brzu 
ruku nadrobio štogod sa Murvica: sve same sitnice, 
ali se lijepo potpunjavale s pismima, kojima mu se 
ona ovo posljednje vrijeme malone danomice javljala. 

Kratki listići, tek po nekoliko redaka, a koliko 
boli i nađe u njima ! I njegova su pisma bila čuvstvena, 
gdješto su upravo kipjela od ljubavi, ali se gotovo 
iz svakoga izvijali vapaji neudovoljenih želja i tužbe 
na nijeme neodzive. 

Medjutim ne bi deblo dan, da ne bi ma i za 
najkraćeg odsuća pitao vratara, nije li ga tko tražio. 
Bio je naime uvjeren, da će ona ipak najposlije 
svladati stidljivost, skršiti sustezanja, razbiti obzire, 
prevaliti sve te ograde i — doći. I to je eto očelci- 
vanje podavalo sumornom toku njegovih monotonih 
dana jedini blaži i svjetliji ton. 

Tako se on jednoga dana vraćao s kupanja pun 
strasnih, nemirnih želja, što ih je netom u njemu 
uspirilo raskošje ženskih oblika i dražesti mlade 
nabujale puti. Danas je neka nepoznata plivačica 

zametnula s njime razgovor i pitala ga, da li bi 
morski pas mogao prevaliti mrežu i nahrupiti u 
kupalište. Ne sjeća se, što joj je odgovorio, jer 
su mu sva ćutila bila zaokupljena njenim svježim 
tijelom, koje je upravo pucalo od snage i zdravlja. 
Ostali su dugo jedno do drugoga veselo čavrljajući 
sred pjene, što su je naokolo činile njihove nemirne 
ruke. A kad je ona u neke zaplivala, stala ju odje- 
damput vriska, kao da se tobože utaplja. On priskoči, 
primi je oko divno razvijena struka i pomogne joj 
ispraviti se. Ona mu zahvaljivala, prkosno mu se 
smješkala, a onda se povukla na suho, neprestano se 
okrećući očima k njemu. 

Odatle onaj srh, što mu još i sada, na putu u 
»Eldorado““, titra žilicama tjerajući mu tijelom slasnu 
struju punu neke sladjane lagode. 

I išao je brže no obično. Ona blažena vatra, 
od koje su mu i obrazi gorjeli, burkala u njemu more 
želja, i misao mu neprestano letjela u Murvice k ljub- 
ljenoj ženi, koju je i u jučerašnjem pismu zvao tako 
milo i vruće, da i ne sumnja, te bi mu se mogla oglušiti. 


Osjećaj, da će je naći tamo, u svome stanu, na otomanu 


bio je tako jak, da mu se gotovo suvišnim činilo pitanje, 
što ga je ulazeći u svratište nabacio po običaju : 

— Je li me tko tražio? 

Vratar nije još ni otvorio usta, a već mu je 


= Rajković razabrao na licu, da je netko bio tu. A 
taj ,netko“ mogla je biti samo Klara. Sav u pla- 
oMmenu i ne čekajući odgovora, učini, da će se zale- 


tjeti uza stube, kad li mu vratar dovikne : 

— A što ću im reći ? 

Rajković stane. Pomisli, da se je možda skanji- 
vala ući u njegovu sobu sama. 

— Gdje je gospodja ? — uta. : 

— U dvorani je s gospodinom, — — odvrati 
vratar. [ 

*— S kojim gospodinom ? — začudi se Rajković. 


Ubrzo se dosjeti pa smrsi namrgodivši se malo: 

— Bit će kapetan Iviša — — — 

— Nije, već neki drugi gospodin. Eno im imena 
—- — reče vratar i pokaza na ploču, gdje su bila na- 
značena imena svih stanara. 

— Tko bi to mogao biti ? — promrmlja Rajković, 
bližajući se nekako uznemiren k ploči. 

Nije dočitao do kraja. Pred očima mu se ujedared 
stvorila magla i za čas mu zastrla vid. 
— Simo.Marunić! Simo Marunić je tu! On glavom 
.— a.s njim valjda ona — — jest — ona je: miss 
Kate, tako i stoji napisano na istoj karti. 
> Malo proševelji, kao da mu se usklecale noge, 
pa se tupo zagleda u vratara, koji zaintači : 

— Što ću im reći... 

Rajković prodje rukom preko čela. 
— Recite im, poče, pa se prekine : 
ništa — — sam ću ih potražiti. . 

U nekoliko skokova bio već u sobi. Sav usopljen 
baci se na otoman, uzdahne šumno i propana: 


— Oni tu! — Oni tu! 
Ali već za čas nije vjerovao u to. Bilo bi odveć 
strašno. Ne — ono je bila varka, bogzna kakova 


. varka — njihovih imena nema na ploči. Ne može biti! 
Bilo mu da sadje, da se bolje uvjeri, ali se ne 
mače, jer mu se ta kratkotrajna sumnja u jedan:mah 
razbila i on je sada bio sasvim uvjeren, da su ono 
.bila doista imena njegove zaručnice i oca.'joj, 
— Oni tu! 


Ne kažite 

To je, kao da bi mu netko rekao : —Jama je tu, 
da te proguta, gora, da te saspe, oblak, da te po- 
= klopi. To mu je sve u jedan mah ugledala razigrana 
mašta, a on se sve trza i prevrće, ne znajući čemu da 
se prije ukloni, da li jami; gori ili oblaku. 

Dugo je trebalo, dok se sav taj metež u toliko 
sredio, da ga je.barem mogao duhom pregledati. Ali 
uzbudjenost, strah, što li, imali su još uvijek pre- 
otegu nad njegovim razumom, te je morao napreći 
svu svoju volju, da ne sune na vrata, u bijeg. 

A vrijeme prolazi. Marunić bi mogao potražiti 
vratara i iznenada banuti ovamo u njegovu sobu i 
zapitati : 

— Gdje je novac ? 

Po drugo nije ni došao, o tome je Rajković bio 
na čistu. Sjećao se, kako mu je Iviša nekoga dne 
natuknuo, da je nešto prodrlo o onom gubitku u 
klubu, pa je valjda i stari Amerikanac doćukao štogod. 
Takovo se što teško čuva, osobito u doba neprija- 
teljstva. Batičić... Leitner... znali su oni, gdje će 
ga pogoditi ! 

Ali što će ona tu — miss Kate ? Možda su 
natuknuli štogod i o Klari ? Pa što onda ? 
Iznovice ga obuze nemir, probi strah, prože 
misao, da taj čvor bijegom riješi. Ali se uporedo po- 
maljao i osjećaj stiđa, a s njim se dizao i glas : 

— Pobjegao si iz doma, iz Chicaga, s američkog 
sjevera na jug, odatle opet doma — sav ti je život 
u bijegu — iz jedne skrajnosti u drugu. 

I nekako čudno odjekivao u njemu taj glas: 

' sad je tutnjio, sad škrgutao i prosipao se u smijehu, 
E q kao da se ruga. Rajkoviću bivalo sve nesnosnije. 
Onaj osjećaj stida prešao u mrzost protiv njega, pa 

da se toga otrese i sebe u vlastitim očima pridigne, 


skoči na noge, zakorača nekoliko puta po sobi i u 


čas bijaše na čistu sa svime, kako će se braniti, a 
ustreba li i navaliti. 

— Maniimo se kukavnih izgovora, — govorio 
u sebi, treba pokazati, da i mi znademo biti — ljuđi. 

Prvo će Marunićevo pitanje nesumnjivo biti : , 

— Gdje je novac ? 

Rajković je već spremio odgovor : 

— Prihvatio sam zgodu i od kapetana Iviše 
nakupio zemlje, koja će, tek što se željeznica do- 
gradi, vrijediti stostruko. 

S Ivišom će se sporazumjeti lako, naiposlije 
se radi o Klarinoj sreći, 

Upita li ga Marunić: 

— A tko te je ovlastio ? 

— Nije li vam s voljom, možemo preprodati. 

Dva odgovora — dva t«ška kamena, koji mu 
više nisu toliko tištali srce. Udlanulo mu, što je našao 
izlaza ovom neugodnom položaju, a da je ipak pri 
tom zadržao vlast nad sobom. 

Poravna kosu, kravatu, okrenu se pred ogle- 
dalom, prstom ispraši rubove na rukavima tamno- 
plavog kaputa i sadje niza stube. 

U diskretno zasjenjenoj blagovaonici kipio život. 
Gosti ulazili i izlazili, klanjali se na sve strane i sred 
zaglušnog 'žveketa žlica, viljuški i noževa, pitali se 
za zdravlje, pripovijedali čudesa o današnjem ,,div- 
nom'' kupanju, plaćali, naredjivali objede, a to sve 
u mješavini svakojakih glasova: tankih, pištećih, 
krupnih, hrapavih, reskavih. Rajković se časkom 
zadrža kod vrata i preleti okom po dvorani, 


i 

Prva mu je u oči udarila vragoljasta znanica sa 
današnjeg kupanja. Vidio ju je, gdje je zavalila glavu 
na oslon stolice i vijajući u vis dim svoje tanke ci- 
garete strijeljala uokolo očima i mahala nekome 
glavom, nekome rukom, a sve uz onaj svoj obijesni 
smiješak. Podsmjehnula se i njemu, ali on se učini 
nevješt, a nije imao ni kada da se osvrne na nju, jer 
je upravo u taj mah ugledao svoje neočekivane i ne- 
željene američke goste. Sjedjeli su za stolom nasred 


> dvorane, kao da hoće, da ih vide. Marunić mu je okre- 


nut ledjima, ali ga je odmah prepoznao po širokim 
plećima i kao sjekirom istesanoj glavi. Nju je vidio 
u profilu, i prvo, o što mu zapeo pogled, bila je. preko- 
mjerna načičkanost njene toalete i silan nakit, kojim 
se sva sjala. Mnogi su radoznalo pogledavali na nju 
i valjda nagadjali, otkuda je najednom pala medju 
njih ta egzotična ptica? 

Rajković odloži šešir i pokroči k njima. Prva 
ga spazi miss Kate.. Kli!“iwe'i sva se zasvijetli u licu. 
Marunić se naglo okrene : 

— All right! — ispukne. Liznu i obrisa usne, 
dignu se na noge, razmaknu krila svoga kaputa, da 
se vidi krupan zlatan lanac, što mu visi na pršnjaku, 
počeka, dok će Rajković porumenjeloj zaručnici po- 
ljubiti ruku, pa mu onda pruži obje svoje, krupne 
i žilave: 

— morning, 
glasom, da ga čuju. 

Rajković odzdravi malo smeten od mnogobrojnih 
pogleda, što se nad njima uskrstali, ali i iznenadjen 
od Marunićeva gotovo srdačnog susretaja. 

— Nisi nam se nadao ? — upita Simo cvrknuvši 


old boy! — diže Simo 


: ustima, što je u njega bio znak vanredno dobre volje. 

— Da pravo kažem — nisam, — odgovori Raj- 
ković sjedajući. 

Miss Kate podiže na nj svoje pepeljave oči ne- 
odredjenog sjaja, rasklopi tanke usne i pokaza svoje 
bijele, zlatom provučene zube : 

 — Slutiti si ipak mogao!..., Pisala sam ti ono- 
madne, da ti spremamo iznenadjenje . . 

Sjećao se, da je tako nekako bilo u pismu, ali 
je, zaokupljen Klarom, bio posve zaboravio na to. 
Da mu se to ne vidi, nadoveza : 

— Sasvim tim, ovakova su iznenadjenja odviše 
velika i ugodna, a da bih im se bio mogao nadati. 

Stari Marunić uze da tumači, što ga je nagnalo, 
đa se zaputi u stari kraj. To je u prvom redu njezino 
;,maslo.'' 

— Pobojala se valjda, da joj ne utečeš! — na- 
šali se lomeći čačkalicu. 

Ona pogleda oca pola prijekorno, a pola stid- 
ljivo, ali se stari razmaha prikazujući mu, kako ga je 
doista tjerala, da se prošetaju do negdašnje postoj- 
bine, koje da nije nikada vidjela, i tko bi znao, što 
mu nije sve nabrojila. Isprvice nije htio o tome ni 
da čuje : nije šala, ostaviti na tudjim rukama onaki 
posao! .No kad su pak zaredila njegova, Rajkovi- 
ćeva, pisma o velikom onom željezničkom pothvatu, 
počelo je i u njegovoj glavi nešto da kopa. 

— Imoj ti se nos, znaš, nekako uzvrpoljio, 
a mogu ti reći, da me nije nikada prevario, te ti ja 
nekoga dne uhvatio nju i s njom ravno na parobrod. 
Velju: za nekoliko dana ne će propasti svijet, ma 
da mi toliki sijeku putove. I te kako ih sijeku — sjekli 
ih vragovi! Baš gadna konkurencija: nove 
banke, a još više one proklete guje — novine — što 

niču kao gljive i neprestano zabadaju njušku u moje 
poslove. Kako bilo : tu smo — ati ćeš meni na tenani 
protumačiti, što ste zapravo naumili s tom željez- 
nicom i bi li se tu dalo što zaslužiti. 

Dok je Marunić govorio, Rajković se osjećao 
lagljim; bilo mu, kao da su se ona dva kamena sa 
srca nekuda još i dublje odronila. Nesamo riječ, već 
i način, kako je Marunić raspredao s njim, pa njegova 
neobična ljubežljivost i povjerljivost, sve je to svje- 
dočilo, da stari Amerikanac ne zna ništa. A ni miss 
Katino nasmijano, gotovo razblaženo lice nije po- 
kazivalo ni truna sumnje, da ima ovuda žena, koju 
on ljubi. To ga obodrilo, pa se evo razglagoljao i on. 
Na dušak je sasuo svega i svašta o željeznici, renta- 
biliteti, tehničkoj strani, struji, dinamo, konjskim 
silama, prometu, dionicama, stotinama, hiljadama, 
milijunima — da ti se glava puši! 

A Marunić upada, prekida, traži objašnjenja, 
popunjuje, prigovara, grije se, briše znoj, smrkava 
se, vedri, diže ruku, spušta je Rajkoviću na rame, 
pa se široko smije : 

— Vidji ti njega : a tamo se držao ko prokisli 
vrabac. Meni ti je toga tvoga Budišina puna glava. 
Stvar nije na odmet i ja gorim od želje, da to vidim. 
Ne bismo li se malo provezli do tamo ? 

— Do Budišina ? : 

— Makar do u p6 brijega. Utući ćemo vrijeme 
i razgledati tu tvoju goru. Što veliš, Kate ? 

Ona prihvati sa zanosom. 

Nije potrajalo dugo, a teras pred ,,Eldoradom“ 
odjekne od konjskih kopita i elegantan se faeton 
s Rajkovićem i američkim gostima zaleti medju vesele 
bristanske zaseoke. 


Viktor Car Emin: Iza plime. I5 

Sparina popustila. Sa Cresa piri svjež ,,maistral“, 
grudi ga široko upijaju, a lica veselo hvataju i raz- 
.blažuju se u njemu. 

Šetnje oživjele, sve hiti k moru : tko da se okupa, 
tko da se proveze barkom, tko da nadje zgodno mje- 
sto, otkud će sjedeći uživati u igri valova i pretapanju 
nebrojenih šara bliskog sutona. 


Pod koprivićem okupilo se nekoliko domaćih 


ljudi mornarske ruke, što nehajno brišu zajaprena 
lica, čelo, vrat i neprestano pljuju kraj sebe. Kad 
je kočija projurila mimo, neki su od njih skinuli šešir, 
a drugi, medju njima i Gavde — jedva ga se kaži- 
prstom dotakli. Cesta bijaše prašna, a u zavjetri- 
nama zrak usijan, zadušljiv, nesnosan. Uza sve to 


pružio se Marunić u kolima kao sasvim zadovoljan 


čovjek, ugodno uzbudjen i baš raspoložen odbijao 
dimove svoje krupne havanke. 

— Tko nas je ono sve pozdravljao ? 

Rajković mu nabaci nekoliko imena : Krompić, 
Zaneto, Gavde — — 

— Toga se Gavda nešto sjećam, drugih malo 
ili nikako. Četrdeset godina u svijetu, priško moj! 
I Fabia se sjećam — on me jedini prepoznao jutros. 
Mora da je čovjek ćutljiv, zajedljiv, — svedjer se na 
nešto jada... 

Rajković se trgne: podidje ga bojazan, da nije 
starome  Jeremiji izmaklo štogod. No Marunić je 
tako nasmješljivo i s takovim djetinjim zanimanjem 
skretao glavom uokolo, da se mladić ubrzo umiri i 
poćuti se kao prije : lagan i bezbrižan. 

Projure kroz mlade nasade borova i topola i 
zavrnu na mjestu, gdje se cesta polako uspinje. Ma- 
runić se nasladjivao nekim davnim uspomenama. 

On znade sve, kako je tuda nekoč bilo, dokle je dopi- 
rala cesta, šuma. Sjeća se imena svakoga sela, znade 
gotovo za svaku kuću, pa i za one, što. se porušile. 

o — vi mislite željeznicom: ovuda P_ — upita 
u neke. 

Rajković mu objašnjivao, što i koliko je znao. 
Marunić ga slušaše i sve nekako njihaše glavom, da 
ne znaš, je li to od ljuljanja kočije ili jer ga ono raz- 
laganje sasvim ne uvjerava. : 

S lijeve strane ceste nizali se gdje veći, gdje 
manji dačići, obrasli voćkama i lozom. Izmedju lišća 
pomolio bi glavu kakav težak, pa se hvatao sada 
motike, sada kosijera, a sve nekako nespretno. 

— Ovo mora da su bili mornari, — javi se 
Marunić. svo ' 

— Svi do jednoga, 

— Vidi im se. Dok ih gledam, dolazi mi u pamet, 
što mi ono Fabio jutros reče. Veli: bacilo nas na 
»seku“, te ne znamo, što ni kuda ćemo. Hvatamo 
se i ovoga i onoga, — a na kraju — bojim se — 
bit će, što bude. 

— A znate li, kako ga sada zovu? Jeremija! 
Sve mu je crno. Ništa ne valja, — živo će Rajković. 

— Možda nema svugdje ni krivo, — smrsi Ma- 
runić, pa se nanovo raspita o željeznici, putu, sta- 
nicama — — 

I miss Kate se ozirala uokolo i divila se van- 
rednom modrilu mora, pitomosti kraja, čaru za-- 
pada i neprestano se čudila, što nije ocu do sada palo 
u pamet, da je povede u svoj rodjeni kraj. 

— A tako je lijep! “Toda 

— Svuda je lijepo, gdje u loncima vri, — izbaci 

Marunić sentenciozno. 

Sunce je već zašlo za goru, ali sve je još puno 
svijetla. I mirisom struji naokolo, mirisom  isušene 
trave, loze, dima. Ispeli se na vrh uzbrdice, gdje su 
se zbile tri četiri potleušice, dok se druge posule 
diljem ceste ili uz obronak, 


— Ovo su Laze, — oglasi se Marunić. Ovuda su 
nekoč bila dobra vina. i 
— Ima ih i sada, — potvrdi kočijaš, koji nije 


prisluškivao, već je onako na sreću uhvatio po koju 
riječ. Osobito u Cvitana -— eno tamo, — pokaza šiljkom 
biča prema oniskoj kući, na kojoj je visjela duga grana 
lovorike, — Hoćete li, da stanemo? — upita. 

Marunić pogleda Rajkovića, pa kćer, a onda 
saže ramenima i reče: 

— Svejedno! 

Sašavši s kočije Marunić se protegnu, a Raj- 
ković mu pokaza suprotni brijeg, koji da će kod 
gradnje željeznice biti najvećom zaprekom. Uto im 
se približi Cvitan i povede goste na tratinicu iza 
kuće, otkud se more činilo, kao da je još i dublje 
uronilo medju gore i otoke. Bijele ladjice izgledaju 
S ove visine kao bijele mušice, što trepere na tananoj 
plavoj mreži, spletenoj od valića »maistrala“ i drugih 
večernjih povjetaraca. A tamo po strani Velika Vrata 
sjaje se i žare, kao da je onamo preko sa zapada 
buknula nekakva silna vatra. I živo je sve. S obale 
dopire raznolik žamor, a s bližnjih njiva i vinogra- 
dića odjekuju svakojaki glasovi: dozivanje, od- 
zivanje, povici, smijeh djece, što se negdje nagone. 

Kad bi ta buka za čas prestala, odmnijelo bi 


kratko, dremljivo cvrčanje cvrčka, ali i to bi ubrzo 
zamrlo. 

Cvitan donese vina i učini, kao da će se udaljiti, 
ali se predomisli, pa će okrenuvši se k Rajkoviću : 
— Šior, a hoće li pak biti što od te željeznice ? 

— Pa hoće, — odgovori Rajković malo za- 
čudjen od tog nenadanog pitanja. 

— Ne pitam za sebe, ali znate, kakav je svijet. 
Nada se dobroj prodji, pa je nestrpljiv. 

— Čudno, da im se tako žuri. Mi smo uvijek 
naglašivali, da zemlju treba čuvati i ne dati, da na 
njoj drugi grade. 

— Ne ide to njima u glavu, šior. Oni vele: 
volim ja danas jaje nego sjutra kokoš. Lud je, vele, 
tko može bez glavobolje da žive, a ne će. 

Rajković htjede, da ga Marunić čuje, kako on 
to umije govoriti ,,narodu“, pa nastavi: 

— Misle li, da će im to donijeti blagoslova? 


Misle li, da u zemlje nema moći? Ima kao i u svakom 


Žživome. I više — mnogo više, jer je zemlja snažnija 
i silnija. Prezreš li je, odbacit će i ona tebe. To se, 
moj Cvitane, desilo već stotinu puta. Došao tudjinac 
i već mislite : sreća ga nanijela. Od ganuća cjelivate 
hiljadarke, što ih daje za zemlju, i plačete i smijete se. 
A onda: slava životu! i udri niz taj potok, dok se 
u njemu ne ugušiš. Ne valja, brate, puštati pitomo 
a loviti tudje. Novac se omiče, a zemlja ostaje... 

— Joh ovako a — dva onako, — zamudrova 
Cvitan, slegne ramenima i polako se udalji. 

— Iti misliš, da si ga time predobio, — nasmija 
se Marunić, čim se Cvitan izgubio iza ćoška. A onda 
nastavi, uozbiljivši se: — Zar se u vas poslovi tako 
namještaju? A ma to je, prosti, za babe. Odvraćate ' 
narod, da ne prodaje zemlje ! A to je baš ono glavno : 
pokupovati u bescjenje, a preprodati što bolje možeš. 

— Tudjincu ! 

— Ma i vragu, samo da plati.. 

— Ali mi želimo, da zemlja ostane našai — — — 

— Teško ćeš ti nasititi vuka, a da ti koza ostane 
cijela. Uostalom kako vam drago! 

Iznenada digao se sa ceste žagor glasova; na- 
stalo nekakvo pravdanje, padale psovke i prijetnje. 


Rajković htio da vidi, što je, kad li u isti mah navali * 


iza ćoška rpa čeljadi, a medju njima i Cvitan sav 
crven u licu. 

— Eno vam ih, neka vam oni kažu, — — rogo- 
borio Cvitan pokazujući rukom na Maruns | i nje- 
govo društvo. 

— Stojeto? — upita Rajković. U rpi bilo neko- 


liko žena, dvoje troje bjeloglave djece i i desetak ču- ' 


pavih seljaka razgoljenih prsiju. 

— Evo, šior : ovi me ljudi ovdje tuže, da ih ne 
puštam k vama. Vi da ste došli pogadjati zemlju, a 
ja da bih htio, da samo od mene kupite. Zato da sam 
vas i smjestio ovdje otraga. Recite im, molim vas, 
da lažu. 


Rajković htio da umiri ljude, ali se Šala izvrpio 


iz rpe, pa će: 

.— Ne treba, da nam gospoda kažu, da lažemo : 
dosta je, da ih vidimo i da ih molimo za oproštenje. 
Bože moj, vidjeli smo, kad su prispjeli, čulismo, da 
govore o željeznici, a nešto nam je i kočijaš natuknuo 
pa pomislismo : — Ele, dolaze po. zemlju! A tko 
ne bi rad prodati? 


Jedan garavi težak spuštenih brkova okrene : 


se k seljacima, kao da njima govori : 
— Da pravo kažem, meni se ne žuri. Zemlja 
kao što je ona moja, ne može čekati dugo na kupca. 

Da ne bi, no kako leži! A ravna je, brate, kao da 
si je nožem odrezao. 

— A što ću ja reći o mom vinogradu, gdje se o 
najžešćoj buri ni listak ne giblje? — ispriječi se 
drugi do njega. 

— A moja ledina? — razmaha se treći, Podjite, 
pa da vidite! Nije daleko — kamenom bi dobacio. 
Pravi raj : ljeti vječni hlad, a zimi toplo kao u peći. 

Javili se drugi, zaredale samo hvale, a jedna se 
raščešljana žena približi k stolu pa brišući pregačom 
usne reče Rajkoviću potiše: 

— Trebate li zemlje, a vi povedite gospodina do 
moje Sadine. Kakav pogled, ti moja majčice ! Kad je 
vedro, vidi sei — — — 

— Venecija, — upade Marunić veselo, pa nadoda 
ustajući : ' 

— Sve je to lijepo, ali sad je već kasno. Drugi 
put. Laku noć, ljudi! 

I kasnije, pošto se razidjoše, bilo ih je još dugo 
čuti, kako .žagore. 

— Zacijelo se prepiru, čija je zemlja ljepša, —_ 
reče Cvitan spremajući novac, što mu ga je Marunić 
pružio. A još i srhješniji su oni tamo preko, na 
Gruhovu. Ovih dana došla k njima nekakva dva 
strana čovjeka i stala da ogledaju i mjere zemlju. 
Naši ih Gruhovljani častili, darivali i krišom podmi- 
ćivali, držeći da su došli kupovati. Kad onamo — 
za tri dana odmagliše, a malo zatim javiše novine, 
da su ono bila dva prevejana huncuta i da su sada 
negdje u zatvoru. 

— Ajde, ti sada njima pričaj o blagoslovu i ga- 
nuću | — reče Marinić Rajkoviću penjući se malo iza 
toga u kočiju. 

Rajković ne odgovori. Obuzela ga mrzovolja. 
Nije ga mučilo, što su ljudi onom svojom pohlepnom 
jagmom pokazali, da ne drže mnogo do onih njegovih 
teorija, (ta i on bi kupca dočekao objeručke), ali ga je 
ljutilo, te se to desilo pred Marunićem i tako u jedan 
mah zasjenilo ono nešto dobra mišljenja, što se u 
zadnje vrijeme bilo pokrenulo u glavi staroga Ame- 
rikanca. ' 

Mjesec se iza otoka uspinjao naglo, posrebrio 
visove brdina, a u moru probio široku, zlatnu prugu. 
Konji se spuštali odmjerenim kasom, uokolo bilo već 
sve gluho, samo za stabla bi rekao, da se obasjana 
dremljivom mjesečevom svjetlosti pomiču i da kao 
aveti nekuda bježe. ' 

Miss Kate progovori dva tri puta. Izlane nekoliko 
riječi udivljenja, pa ne dočekavši odgovora zašuti i 


zagleda se u tanane maglice, u koje se na mjestima 


pretvarala meka mjesečina. 

Rajković sjedjaše njoj nasuprot. Koljena im se 
doticala, ali on to nije ni osjećao. Njegova je misao 
kružila sada tamo oko Murvica. I oči su mu se povla- 
čile po suprotnom obronku, tražeći medju zasnulim 
čempresima Klarinu sjenu — — — 

Kad su malo iza toga ulazili u ,, Eldorado“, poćuti 
na ramenima nečiju ruku. Okrene se. Bio Iviša. 


— Jednu riječ! — šapne mu kapetan sav uzbudjen. 
Rajković pomisli, da je Klara štogod obaznala. 
— Sve propalo! — dahne Iviša i povuče ga na 


stranu, Rajković ga pogleda i misleći da je govor 
o Marunićevima ne reče ništa. 

— Danas se vratili, nastavi Iviša, i donijeli vijest 
— pogodi, ako možeš! 

Rajković ga začudjeno pogleda. 

— Zatvorit će nam vodu. Za tri mjeseca ne ćemo 
imati što piti. Tako da su odredili oni u Beču. Razumi- 
ješ li pasju igru ? Gosti će se razbježati — gotovo rasulo. 

— A mogu li to? — upita Rajković, koji još nije 
pravo shvaćao. 

— Tko? Leitner i družina? Gospodari su, Ni- 
jemci su, — a oni u Beču pomažu. Vele, da su 
vodovod gradili za Dvorce, a Brisnu se samo iz milosti 
davao suvišak vode. Toga pak suviška da više nema i na 


. Brisnu je, da sada traži vodu za sebe. Eto — vidiš ! 


A to je sve zbog željeznice. Hoće da nas ovako utuku 
ili prisile, da popustimo. Što sada? 

Rajković pomisli na Marunića, na njegova izru- 
givanja. Od bijesa mu se stisnu zubi i uduše psovku, 
koja mu je bila već na ustima, 

Ne znajući što da mu odgovori upita : 

— A znate li, tko je tu? 

— Čuo sam nešto . . 

Časkom zašute, onda upita Rajković : 


— A ona? 
— Bio sam gore i natuknuo nešto. I sam ćeš 
pojmiti, kako joj je — — Naopako, brate, naopako! 


Kod tih se riječi rastaviše šuteći. 


XVII. 


QPIza Ivišina odlaska Klara je još dugo ostala 
GS u bašti. Tražila je najsamotnija mjesta, 
\s najgušće sjene, kao da se skriva, kao da 
DS pred nečim bježi. A bježala je pred samom 
sobom, pred svojim mislima, osjećajima. Što je čula od 
ujaka Iviše, preobrazilo ju je sasvim. Snažna grozni- 
čavost trza joj tijelom, svrdla kosti, upija pamet i svijest. 

Tako ju zateče noć. Grozničavost nešto po- 
pusti, ali je ovlada silan umor, I ona ostade sje- 
deći na kamenu pod vrbom na kraju bašče kao 
zakopana u svom očaju. Glava prazna, vjedje gore, 
a nema suze, da ih rashladi. 

Sama je usred starih stabala, sama joj je i duša; 
sama u tom širokom, beskrajnom svijetu. A nema 


nade, da bi to moglo postati kakogod drukčije. Sve" 


njezino uzdanje bio je on i njegova ljubav. Sad je i 
to otišlo : ona je došla po nj, ne će ga pustiti — on se 
braniti ne će — — Možda i hoće, ali do kađa ? 

Na vrbi vrh glave dremovno trepetalo mjese- 
čevo svijetlo i lagano joj plazilo niza lice. Ona se 


lecne i bilo joj je, kao da je istom sada opazila, da 
je noć, A nije čula ni lagano stupanje po pijesku, 


niti je u prvi mah vidjela dijete, kako joj se bliža od 
želje, da joj nešto saopći : 

— Mama, mamice, govorila mala tiho. Gospodin 
se vratio, znaš! Prošao je mimo mene i Kastora. 
Mene je rukom pogladio po glavi, a na Kastora se nije 
naljutio. Ali je Kastor pobjegao i nekamo se sakrio. 
' Sve je to Vjerica pričala kao kakvu tešku tajnu, 
i svojim lijepim i začudjenim očima gledala, što će 
joj na to mati. 

— Iontu —ion, —šane Klara i nekakva je 
jeza podidje po svem tijelu. 

Ustane s kamena, primi dijete za ruku i bez riječi 
se uputi prema kući. 

Duga, besnena, uzbudjena noć nije joj donijela 
vedrine, a ni idući dan svijetla. Prvoga je u jutru 
sastala u hodniku Leitnera. Kliknui pruži joj ruku, 
i kao da nije medju njima dvoma ništa bilo, ljubezno 
se raspripovjedio o svome putovanju, o životu u gradu, 


o dosadnoj vrućini. A kad završi, stisnu joj ruku i 
s puno ljubežljivosti izreče : 

— Mi hoćemo i moramo biti dobri prijatelji. 

Milo se osmjehnu, oprosti i ode. Bilo joj je 
jasno, da i on znade za dolazak Marunićevih, pa 
valjda drži, da je sada i za nj kucnuo zgodniji čas. 

— Radije u more! — dahne ona. 

Nestrpljivo je čekala Ivišu, da vidi, ima li još 
čemu da se nada. | 

Došao je kao po običaju pod večer. Sav potrt i 
bez daha spustio se na otoman i dižući i spuštajući 
malodušno ruke iskazao u nesuvislu govoru, što 
je znao o putu tudjinske peia" u Bečii o uspjehu 


= njihovih špletaka. 


— A sada se sve okrenulo protiv nas, osobito , 
protiv njega, Rajkovića —i mene. Mi da smo krivi, 
da će mjestu biti oduzeta voda, da će kupalište opu- 
stjeti, propasti — i što ti ja znam, što sve. Već su 
navalili na načelnika, da sazove vijeće, da se zaključak 
o željeznici ukine i pusti Nijemcima, da po volji grade. 
Oni da će se tako udobrovoljiti i mjesto će iznovice 
imati vode. Evo, tako ti je to : zeci, zeci —a ne ljudi! 

Ona ga je slušala sva blijeda i nije ni dizala očiju, 
jer se bojala, da će joj na licu čitati svu njenu muku 
i brigu. U neke se ipak odvaži, pa ga tihano poena h 


—Aon? 

— Rajković P Što ćeš, da ti kažem ? On ti je 
k6 u stupici. Neprestano je s njima — ne puštaju 
ga. Zlo |. 


Malo po tom ode Iviša, a ona ostane sama s onim 
istim osjećajima boli i očaja, što se u njenu srcu već 
od juče ugnijezdili. A dok se u njoj to kidalo i burkalo, 
Leitner je našao zgodu, da joj se nanovo približi i 

da joj istrese nekoliko ljubežljivosti, na koje je ona 
odgovarala s nekakvim tupim polusmijehom. 

Iduća ju je noć našla još i u težim mukama. Raj- 
ković joj se dva dana ne javlja,ne zove je. Možda galjuti, 
što mu se nije odazvala ? Možda mu oni smetaju ? Ujak 
je Iviša rekao, da je uvijek s njima, da ga ne puštaju. 

Klara nije ni po čemu mogla slutiti, kakvo je 


obličje u Marunićeve kćeri, ali joj je ipak pred očima ' 


živa. Vidi je, kako pogleda na nj, kako mu se pod- 
. smjehuje, i kako se šapućući mu riječi ljubavi 
uza nj privija. A svaki osmijeh, svaki onaj šapat 
namješten je protiv nje, Klare, s namjerom, da je izbije 
iz njegova srca. Cijelu je noć u svojoj mašti gledala 
to naprezanje, tu borbu, učestvovala u njoj, grijala 


se, uspaljivala. Puna joj je duša riječi, kojima brani | 


sebe, hvata njega, odbija nju, — a kad je pred zoru 


od umora klonula, razabra, da su sve te riječi ostale | 


neizrečene, i poćuti, da bi ih morali čuti, — on svakako ! 

Čuti, a ne čitati! U pismu ne bi mogla iznijeti 
sve, niti bi znala kako. Ima, čega joj je prepuna 
duša, a nema riječi, da to izrazi. A ona bi htjela, da 
baš to vidi, da spozna svu njenu ljubav, kao i veličinu 
sreće i nesreće, koja je — i jednai druga — sva u nje- 
govoj vlasti, Prikazati mu pak ono nešto ne može nitko 
osim nje — i na njoj je, da to što prije izvede, ako 
je moguće, odmah. I lako će ići: on je već dugo 
zove na sastanak, k sebi, a ona se uvijek skanjiva, 
oglušuje. Zašto? Ili ga se boji? Njega — svoga 
sunca, svog života! Ne, ne, — ona će k njemu već 
danas, još prije podne i puna pouzdanja će mu pasti 
oko vrata, ustreba li i na koljena i saviti se oko njega 
ine puštati ga, ne puštati... 


* 
* * 

Bilo je blizu podne, kada je ušla u Bristan. Ni 
sama ne zna, kako se to naglo desilo. U bašti je srela 
oca, gdje polako šeta u hladu starih drveta. Upita 
je, kuda se uputila, na što mu ona odgovorila — — 
ne zna više što. Sjeća se samo, da joj se pričinio 
silno slomljen, — još nikada tako kao danas. Htjela 
je stati i pogledati, što mu je, ali se poboja, da je 
i opet ne upita. 

.I krenu. Sad je evo u Brisnu, na cesti, koja 
je podjedno i glavna kupališna ulica. Tuda teče 
Život, sunce sja, glasovi se križaju, miješaju i rasiplju 
u usjanom zraku. 

Klara spješi. Ne gleda nikamo, već jedino ispred 
sebe, u zemlju. Kao da se nečega plaši ili stidi. 

I daha joj ponestaje. Bit će od onog burnog 
dizanja i spuštanja grudi, od naglog i žestokog kucanja 
srca. A kad je uljezavši u zavojitu široku stazu 
izmedju šume lovorja ugledala pročelje velikog 
svratišta ,,Eldorada“', bilo joj, kao da se oko nje 
okrenuo čitav svijet. 

Pred ulazom je časkom stala. Onaj niski, bijeli 
i glatki prag prividio joj se ujedared kao golema 
pećina. Pokoleba, ali se upravo uto pred. njom ne- 
nadano stvori nekakva crvena, puna, obrijana prikaza 
— s napisom svratišta na kapi. 

— Gospodin Rajković... dahne ona pokročivši 
brzo preko praga. 

Vratar je omjeri, a onda pokaza rukom na stube : 

— Prvi sprat, broj 18. e: 

Kako je na to preletjela stepenice, obišla hodnik, 
našla broj i pala iznenadjenom Rajkoviću u naručje, 

— sve _ je to i njoj samoj kao u magli. 

Morao ju je pridržati, da ne pane. U prvi mu je 
mah bilo neprilično. Činilo mu se, da je ono zapla- 
kano, preplašeno, drhtavo lice neko drugo, a ne ono, 
što ga je nedavno ljubio na ,,Kuku“. 

Nije mu trebalo no malo nagnuti glavu, pa da 
mu usne počinu na ustima, za kojima je toliko: uz- 
disao, no sada mu se ta pomodrela usta s onim svojim, 
neprekidnim trzajem prividjala nekako bez života, 
sumrtva, ledena i gotovo nakrivljena. Položi je na 
divan i sjedne do nje. Ona se još trzala, ali ne kao 
prije. I mirnije je disala, a već je, ako samo i za 
čas, rastvarala i oči, one svoje velike, baršunaste oči. 

I usne je rašklopila i jedva čujno dahnula : 

— Niko! — Nisam smjela... : 

— Iprije — —i prije si mogla,.. govorio on 
još uvijek ponešto smeteno. 

Na njegov glas ublijedjelo joj lice oživi i taj 
lagani odsjev njene kao da bi pritajene ljepote po- 
draška mu srce, a kada je nanovo rasklopila svoje 
sjajne, vlažne oči, a usta namjestila na lagan osmijeh, 
poćuti, kako mu je tijelom prostrujalo nešto toplo 
i drago, od čega mu glava sama od sebe klonula na 
njeno lice, a usta mu kao pomamna stala tražiti 
usne — i dugo ostadoše tako. 

Kapci su na prozorima bili spušteni i njih je 
oboje obavila polutama. Klara je već nešto slobodnije 
otvarala oči, ali još nije imala snage, da se ozre po 
njegovoj odaji... 

A na to nije ni pomišljala. Ona je čekala. Čekala 
je, da će on prvi započeti. Žudjela je ona tu nje- 
govu riječ kao svoje izbavljenje. 

No on nije htio, da se ma o čemu govori. Njemu 
je smetala i ona misao, što joj je tako nemirno titrala 

u oočima, na čelu, na čitavu sada već raskošnom 


ljepotom obasjanom obličju. Ta mu je ljepota bila 
sada sve, njoj je htio da posveti svoje vrijeme, svoje 
misli, svu svoju dušu. ' 
I nije je puštao, već ju neprestano i lakomo 
ljubio u usta šapćući pridušeno : 
*:— Moja si — moja!<.. : 
Netko je prolazio hodnikom. Ona se trže i pro- 
blijedi : 3 
— Niko... smiluj mi se, reci — reci mi štogod, 
da mi olakša, da — — htjeđe ona govoriti dalje, ali 
se najednom prekine i brizne u plač. 
Podidje ga nešto hladno, bude mu najednom 


* neugodno i neprilično.. Pomisli, da će biti najbolje, 


pusti li je, da se isplače, a kako je pogodio, što je 
muči, izbaci, samo da je umiri : 

— Nanovo ti velim : imaj pouzdanja! 

— Ali zašto im sve ne iskažeš? Zašto ne pre- 
kineš? — govoraše ona, obodrena njegovim riječima. 

— Ne mogu tako unaprečac. Ti znaš: vezan 
sam, i dok se sve ne riješi, treba da budem oprezan, 
da — kako si onomađne i ti pisala — čuvam pri- 
vidnosti... 

Ali ona je htjela znati, kako ih se on to kani 
osloboditi. On joj iznese, što je prekjuče bio pri- 
pravio za staroga Marunića. Amerikancu će: naime 


reći, da mu je na raspolaganje sva njegova i Ivišina 


zemlja na Budišinu... Sve će on to-izložiti Maru- 
niću, čim se riješi pitanje te nesretne željeznice. 
— Ako se pak to pitanje po nas zlo riješi ? 
— Ne boj se! Ljubav će biti jača! I volja! Ja 
ne dam više, da se rasipljemo, da se trošimo u ništa, 
— reče on i strastveno je i požudno privine k sebi, 

Obuzela je neka slatka strepnja. Htjela je pitati 
dalje, ali je i sama postala nesabrana, a ovamo one 
njegove dvije riječi dostajale su, da s njene duše 
rastjeraju svaku sumnju. Ona je sada znala, da je 
ljubi i da je ne će ostaviti. 

A nestalo i zabune i kajanja. Mirno i nesme- 
tano priljubila se ona uza nj, odano i pouzdano ovila 
mu se oko vrata, puštajući mu da s njenih ustala- 
sanih grudi upija slatke i otajne mirise. Njemu se 
od tih opojnih mirisa uspaljivao mozak, trzali obrazi, 
iskrile oči, a njoj je dolazilo u pamet, da je sličan 
izražaj vidjela već i na Leitnerovu licu, ali u Ni- 
.jemca joj se to činjaše mrsko, odvratno, a u Rajko- 
vića nije to, vidi se, nego vruća želja i duboka čežnja 
za njom. Ida nije bilo u nje onog trepeta, s kojega je 
sva drhtala kao kakva slabašna biljka, bila bi gle- 
dajući ga onakva kriknula od sreće. Stiskao ju je, 
da nije mogla disati, ali je nije boljelo. Nešto je u 
njoj bujalo, raslo, zamagljivalo joj pogled, svijest, 
pamet. U grudima joj se razlijevalo nekakvo čudno, 
vanredno milo čuvstvo, a ćutjela je, da joj i lice pro- 
bija nešto toplo i neizrecivo zavodljivo i kao da je 
slutila, da je u tome sva njezina premoć nad njime i 
nad onom drugom... No u ovom času nije na to 
pomišljala, tek je u njegovim očima razabrala, da 
on vidi na njoj nešto, te ga očarava, zarobljuje... 
Ona je od toga bila sretna, i u toj neizmjernoj 
sreći gubila se njena snaga, njen otpor, volja — 
sve... 

Mladost, žarka, neodoljiva mladost širila je nad 
njima omamljivi dah nove i podmladjene ljubavi — 

XVIII. 


ko Marunićevih se u dan njihova dolaska 
bio stvorio nekakav nimbus egzotičnosti. 
kl Ni o čemu drugom nije se onomadne toliko 
U plelo i mljelo, koliko o njima. Sve je na 
Bia spe zanimanje, ali kupališni je svijet najviše 
naklapao o Marunićevu naslućivanom bogatstvu i o 
skupocjenim, ako i ne uvijek osobito ukusnim toale- 
tama njegove kćeri. Na te toalete, a najskoli na na- 
duveno držanje staroga Amerikanca, padale su i 
nerijetke dosjetke .. 


Na te je razgovore bio nabasao i Leitner na svom 
povratku iz Beča. U isti mu je mah sinulo, da je zgoda 
divna i da bi je trebalo iskoristiti. U pogledu Rajko- 
vića bio je već na čistu. Mladome je čovjeku Ma- 
runić, kao dobar Amerikanac, zacijelo rekao: — Ili 
ti meni novac, ili ja tebi kćer. 

A Rajković sluteći valjda, da od Budišina ne će 
imati koristi — kao praktičan čovjek prevagnuo na 
stranu kćeri. I dobro je učinio. 

A što će ona, Klara? Možda ne će u prvi mah 
ni povjerovati, možda će pustiti, da je sumnje polako 
grizu i toče? Ali će ubrzo doći dan, kad će se iz tih 
sumnja izleći zbilja, za ovom razočaranje, pa naj- 
poslije srdnja, ogorčenje, bijes i jarost. A onda —, 
onda će se pred njom stvoriti on, Leitner — i nje- 
gove će želje biti smirene. 

Zanosno, srcem prožetim toplim miljem i ugod- 
nosti, vraćao se Leitner one večeri u Murvice. Nije 
se namračio na staroga psa, a malu je, kako je to 
Vjerica majci odmah saopćila, veselo pomilovao. 
I nju, Klaru, sreo je s neobičnom srdačnosti, Licu, 

I6 


Viktor Car Eminu: Iza plime. 


242 


pogledu, govoru — svemu je podavao nekako ne- 
obično blag i upravo smjeran izražaj, koji bijaše u 
vanredno oštroj opreci s onim onomadašnjim, punim 
drske samosvijesti i gnjevne gospodstvenosti, | 
Ništa od toga nije izbjeglo Berti. Hladnoća, što 
je prije bratova odlaska u Beč bila izbila medju njim 


i Klarom, prikazivala joj se čas kao taktika mladih 


ljudi, da se jače privežu jedno uz drugo, čas kao simp- 
tom Emerihove neizlječive, nestalne i prevrtljive ćudi. 
Bilo je u posljednje vrijeme znakova, gdje je većma 
naginjala na ovu drugu mogućnost i držala, da je 
prelom neizbježiv i da je blizu vrijeme, kad će ti ne- 
prilični gosti morati da sele. Dobro joj je došao i onaj 
njegov odlazak u Beč, jer se nadala, da će ga to od- 
sustvo i život u velikom gradu sasvim rastrijezniti 
i odbiti od mlade udovice. No sve to nije pomoglo. Berta 
je ćutjela, a i na licu mu čitala, da mu se mlada žena 
još uvijek vrze po glavi. O tom se bolje uvjerila sju- 
tradan, iza njegova povratka. Da ga iskuša, negdje 
mu je izjutra predložila, da bi trebalo Palmiće ili 
otpraviti ili smjestiti gdjegod na tavan: 

— Ne podnosim stuba, a da i nije toga, svijet 
će nam se rugati, što se drugi bane u ljepšim i udob- 
nijim prostorijama, dok se mi pod tavanom jedva 

nskako stištemo. 

On se suprotio veleći da bi to starca razbješnjelo 
i navuklo bogzna kakovih posljedica. 

Berta opazi na to, da i najviši obziri imadu svoje 
granice, a zna se, da se ovakav položaj ne će moći 
da održi, stoga bit će najbolje s istinom na svijetlo. 

— Valjda nisi kupio kuće za to, da ti je drugi 
uživaju... 

Ne znajući što da joj kaže, namrgodi se i zaro- | 
gobori, da on znade svoje obveze i dužnosti. 

Ona se ugrize za usne i ne reče ništa. 

Ali kad je malo kasnije pristupila k prozoru i 
vidjela ga, gdje je na terasi zaustavio Klaru i oko nje 


.se uvijao vanredno nježno i pažljivo, spopade je ta- 


kova srdnja, da joj se gotovo smučilo. Cijeli je taj 
dan gutala gnjev, i to sve od bojazni, da joj ne bi iz- 
maklo što nesmotreno, čime bi mogla sebi otudjiti 
brata. ' 

I tako se pritajivala sve do noći, a mislila nije 
ni na što drugo, van kako će tomu nesnosnomu stanju 
učiniti što prije kraj. 

U duši je najviše bjesnila protiv Klare. U njoj 
je vidjela tek običnu, zavodljivu grješnicu, puku lice- 
mjerku, koja je izmislila onu bajku o ocu, samo da 
se može što dulje zadržati u kući. A tko zna, da li je 
pri tom i stari ne pomaže! Nikakvo čudo : progap 
čovjek, pa hoće da se ovako drži! 

Što je o tome više mislila, to se u nje većma gni- 
jezdilo uvjerenje, da će doista tako i biti. Tako i ni- 
kako drugačije. A to bi imalo još da i potraje. Tko 
zna koliko : možda mjesec, dva — možda i više. A 
sve radi onog starca i tobožnjeg straha, da bi ga ono 


moglo potresti ! 


— Ne, zaintačila bi ona, — toj sramotnoj igri 
treba učiniti kraj! Dokazati treba, da stari Palmić 
može uzaznati za nevolju svoje kuće i pri svemu 
tomu ostati — živ. 

— A tko jamči, da on to veći ne aha — za- 


'skoči je u neke kao iz busije misao, i ta se sumnja 


u njoj još i dublje ukorijeni. Kako bilo, sjutra se to 
mora riješiti, — — odsiječe i uze da premišlja, kako 
* 

će potražiti starca i najprije obračunati s njim, a po 
tom i s njima. 

S tom je odlukom u duši usnula te večeri, no 
kad se sjutradan probudi i sjeti toga svoga koraka, 
nešto je oko srca stisne — i učini joj se, da će biti 
bolje, pričeka li još koje vrijeme. Medjutim će na- 


stojati, da se polako uvjeri, je li doista onako, kako 


Klara tvrdi, ili se stari Palmić samo pretvara. 

Ali prebirajući malo zatim bratovu poštu, naidje 
na ljubičasti omot, na kome je poznatim joj Luizinim 
rukopisom bilo napisano njezino ime. Otvori pismo 
i žurno ga razmota, da vidi, što joj to šurjakinja piše. 

Luizina su pisma bila čuvstvena. I onda, kad 
bi se jadala, probijalo bi iz njenih redaka neko osobito 
ganuće, koje je Bertu vanredno diralo, no još bi je 
većma razgrijalo, kad bi joj Luiza, a to je bivalo gotovo 
u svakom pismu, iznosila utiske okolice i kraja, koji 
je i njezin, Bertin, i za kojim i ona neprestano uzdiše. 
A Luiza umije iznositi svoja opažanja i osjećanja ! 
Eno i u današnjem se pismu, nakon dugih, gorkih, 
upravo očajnih tužakanja za malom Lily, upustila 
u prikazivanje svoje osamljenosti ,,u miru neiska- 
zano mile prirode." 

; »Mir, što ga samo kadšto naruši zvono naše 
starinske crkve, kad nam donosi sunce, okrepu, po- 
čitak — milo, staro zvono! A kad se ono podvečer 
baca za posljednjim sunčanim zrakama i natječe sa 
sjetnom, umornom pjesmom dremljive ptice i s je- 
cajem susjedove citre, ah! da mi je tada imati blizu 
moje dijete, i tebe, prijateljice, što si sama svoje 
volje otišla u zatočje, da bdiješ nad srećom drugih. . 1" 

Bertu obliše suze, poljubi malenu Lily, koja 

je videći rasplakanu tetku i sama zajecala. 

— Smiri se, drago moje, — govoraše Berta — 
još malo, pa ćemo se vratiti k mami... hoćemo! 

Luizino ju je pismo uzrujalo i razbudilo u njoj 
želju, da sinoćnju odluku ipak što prije ostvari. 

— Pa još i danas, ako se zgoda pruži, — odsiječe 
i ostane kod prozora da vreba“. . . 

Cijelo je jutro provela tako. Vidjela je staroga 
Palmića, kad je izišao u baštu, a nešto iza toga i nju, 
Klaru, gdje se nekud uputila. Još je čula, kako je 
maloj Vjerici preporučivala, da pričuva kuću, ona 
da će se domala vratiti. Pred jedan sat izišao je i Leit- 
ner, i Berta posumnja, da su gdjegod ugovorili sa- 
stanak, možda u Brisnu, gdje li ? Kao ono juče, tako 
ju je i sada spopala srdnja. Sjeti se šurjakinje i njena 
pisma, suza, što ih je netom prolila, pa malene Lily 
— i oćuti, kao da joj je nešto u srcu puklo. Suze gru- 


nuše nanovo, ali ovoga puta od prave muke i srdžbe. 


— Dosta je — reče, obrisa oči i izadje naglo u bašču. 

Stari se Palmić umorio i sio u hlad, pod krošnju 
velike topole. U pameti mu se vrze Klara. Kuda je ono 
otišla? Možda je i rekla, ali je valjda prečuo. To mu 
se uostalom počesto dogadja, osobito u posljednje 
vrijeme. Zovu ga, a on se istom na treći četvrti put 
odazove ; kažu li mu što, a to on ili krivo shvati 
ili odmah zaboravi. Tako. mu se i danas mala Vjerica 
nasmijala, što je već po treći put pita, da li se vratio 
Nijemac, — a ima već malone tri dana, te je strani 
gospodin u Murvicama. 

A volio bi, da ga nema i da uopće nije ni došao. 
Neka mukla mržnja kopala je u Palmićevu srcu od 
dana njegova sukoba s Nijemcem. Ta se mržnja 
protezala nesamo na Leitnera već i na:sve, što mu je 
blisko. A dolazile mu u pamet i Ivišine riječi : 

— On je tvoj neprijatelj kao i naš..." 

— Kako da to nisam mogao znati prije! Kao 
da se nije već pred stotinama godinama govorilo u 
nas i pjevalo : 

— Ne viruj Nimcu! 

Danas se osjeća foš umorniji i slabiji, Lijevom 


mu rukom plazi nešto kao da mravi, a on nepre-, 


stano pogledava na nebo, ne će li možda drugo vri- 
jeme. Ali nebo je vedro, prozirno, a ona dva tri obla- 
čića pomiču se polagano k jugu; nema znaka ne- 
vremenu. 

Palmić se pruži nasred klupe i sve nekako sklapa 
vjedje, kao na san. A što mu tada sve ne dolazi pred 
oči! Ma taman kao da sniva. Eno tamo, iza ,,Ve- 
likih Vrata" pomalja se brod. Sva su mu jedra ra- 
zapeta i sav je okrunjen zastavama, što se nekako 
svečano viju. Gleda i gleda — i sve mu se čini, da je 
ono njegov brod, njegova ,,Lasta"!... 

I jest — nesumnjivo. Vraća se stari brod i gle, — 
ravno je upravio k njemu — pod Murvice! Nego eto 
čuda! Na njemu nije vidjeti nikoga : ni mornara ni 
Karla... A i brod sve više blijedi — nestaje ga — išče- 
zava: već se sasvim izgubio . . . Marin se Palmić prenu, 
ali je domalo i opet zapao u sanjarenje. A Bog'bi znao; 
otkuda i zašto mu se najedamput izvukla iz pameti 
velika i sjajna ,,parada", kojom mu ono oca pratili na 
groblje. Kakva oprema, koliko svijeta! I kakav svijet ! 
Svećenstvo iz svih okolišnih mjesta, predstavnici ko- 
tarske oblasti, stotina armatura, kapetana i svi u ci- 
lindru i rukavicama, pa glazba — zastave na p6 sti- 
jega — divota ! A da on sjutra umre — od svega ništa : 
kapetana pak ni za duplire... Sve otišlo, sve se iz- 
gubilo ... Uze iznovice da misli na Klaru'i da nagadja, 

kuda je ono otišla. Čemu ta tajanstvenost ? Zašto 
je zapravo dovela u kuću onoga tudjina ? Po čijem 
nalogu je ono rušio kuću, obarao stabla ? Tko je tu 
zapravo gazda ? 

Negdje zaškripi pijesak. On se trže, podigne 
glavu i ugleda Bertu, kako ravno k njemu iđe. 

Usne mu se stisnu, čelo nabra, očit znak, da mu 
nije po volji. A i ne voli on te ljude i ne može da im 
oprosti i zaboravi njihove drskosti. 

No Berta se već primakla, pozdravila, na silu 
se osmjehnula i ne pitajući dopuštenje sjela do njega 
na klupu. 

Ne znajući kako da započne i u misli da će sta- 
rome ugoditi, napomene mu. ,,rotundu'. 

— Kanite li skoro graditi ? — upita. 

On je pogleda onim svojim napola ugaslim očima 


“pa se namršten okrene na stranu i odgovori: 


— Ne marim više. 


— Grjehota ! — opazi ona, na što starac nastavi : 
— Ne ću da mi pod stare dane zapovijedaju 
štokakve pridošlice. Slobodan sam živio, — a tako 


hoću da i umrem. Svoj hoću da budem — — 

Blijed i slomljen stisnu se starac na kraj klupe 
i nekuda se zagleda. 

Ton, kojim je to izgovorio, uvjerio je Bertu, da 
on o prodaji ništa ne zna, ali ju je ujedno i uvrijedio, 
i već joj je na usta nalijetala reska riječ. Ipak se 
svlada i požali, što je uopće i započela. Spremala 
se da ode, kad li se uto starac nanovo okrene _k njoj 
i zaintači : : 

— Svoj hoću da budem, to neka upamte pri- 
puzi... : 

Sad se više nije mogla suzdržati. 

— Koga to mislite ? -— upita žacnuta. 

— Vas — vašu krv — vaše — — 

Glas mu je zvučio mrtvo, isprekidano, drhtavo. 

Ona nije to KP, već se kao ubodena isprije- 
čila pred njim : 


— Gospodine! — istisnu sva uzrujana. 

— Vii vaš rod... Vi ste naše zlo i zator. Da, 
odvajkada ! Zlokobne, crne ptice, gavranovi, to ste 
vi bili nama oduvijek... A mi lude, koji vas pri- 
mamo. I ja — što sam vam ono sve govorio ! Luda | 
luda! — udarao se Marin Palmić po čelu. 


Njoj se ujedamput obrazi izobliče : 

— Vi primate nas? Vi? A da vam ja kožem 
— .— da vam ja kažem! ... 

— Vi nemate meni što da kažete! ... 

— Imala bih, — samo me ne dražite ! 

A kako ju je on još uvijek gledao izazovno, 
gotovo porugljivo, nju je već u grlu golicalo, da mu 
onako grubo sve dobaci, ali nije htjela, jer je osjećala, 
da je već u prsima steže od uzrujavanja, a i na njemu 
se vidjelo, kako mu se oči mute, a tijelo podrhtava. 

— Evo... — prihvati ona, da barem nešto na- 
tukne — hvalite Bogu, te ste se namjerili na mene 
— — ali da se na mom mjestu kojim slučajem našao 
moj brat. 

— Bio bih mu rekao, što i vama — — 

To je i opet žacne. 

— Mogli biste se pokajati, — nastavi, a lice joj 
poprimi strog izražaj. Pa ma dai krivnja nije vaša, 
već onih, koji vam istinu kriju.. 

Marin Palmić zahohoče sekako čudno, ali na- 
jednom zašuti i bude mu kao da mu je nekakva za- 
dušljivost stisla grlo. 

— Ukratko, — prihvati ona nešto oporije dr- 

žeći onaj hohot novim, drskim izazivanjem, znajte 
.da ni kuća ni ova bašta nisu više vaše. 

— No čije ? — istisne on kriveći usta. 

— Moga brata, — odgovori ona nešto slobodnije, 
ne videći na starcu nikakva znaka, da bi ga se to ka- 
kogod jače doimalo. U Americi trebalo platiti dug, 
a gospodja, vaša kći, našla se prinudjena da proda. 


Zatajala vam je to, kako reče — da vas poštedi, a 
s mojim je bratom ugovorila, da ćete neko vrijeme 
ostati ovdje... dok vas pripravi... Bože! — krikne 


ujedared Njemica i zgrozivši se uzmakne za neko- 
liko koračaja. 

Palmić raskolači nekako bezumno oči... lijeva 
mu ruka pala kao mrtva, a usne se krivile i grčile, 
puštajući od sebe nekakav mukli hropot : ' 

— Lažeš — — lažeš — — Gdje je ona? Klara | 

. Klee... 

Berta vrisne i stane kao luda trčati po vrtu i 
zvati u pomoć. Čuli je ljudi, što su prolazili mimo 
vrt, nahrupili unutar, — nabasali na klupu, s koje 
se je medjuto bio skotrljao Palmić. Pokušaše da ga 
pridignu, da ga dozovu u život, — ali utaman — — 


* * *% 

Kao crno, mrtvo, nepomično klupko skupila se 
Klara na divanu. Treći je dan, što tako leži i ne miče 
se, ni s kim ne govori, ni s Vjericom, koja joj čuči 
do nogu i svaki je čas nešto propitkuje. Pitala ju je 
mala djevojčica, gdje je sada djed, kako mu je, tko 
ga je dočekao u raju, kako će ići odjeven, što će jesti 

. Prevrćući staru ilustrovanu Bibliju, što je uvijek 

ležala na djedovu stolu, naidje na sliku ,,Sv. Večere" 
— te će majci : . 
— Hoće li i djeda zvati za ovakav st6 ? 
Listajući dalje dolazili joj pred oči andjeli i sveci, 
pa svedjer pitaše:: 
— A hoće li djed znati, što oni govore ? 


Sva su njezina pitanja ostajala bez odgovora. , 


Nato se mala povuče u sebe i uze neko vrijeme da 
sama sobom razgovara, no ne potraja dugo i knjiga 
. joj spuzne iz ruke, a nju polako ovlada san. 

Klara je nije čula. Ni vidjela je nije. A nije spa- 
vala, ni u besvjestici nije bila, — nešto se provalilo 
na nju, pa ju je kao poklopilo. A ćuti, da je živa, ali 


negdje zakopana, — sve je steže, osobito u glavi, pod, 


tjemenom, pa u grudima, u srcu — svuda, po svem 
tijelu. I daha joj ponestaje, pa ne misli, no kako će 
umrijeti, — sva joj je misao u tome. 

U tome i ni u čemu drugome. 

Ničega se ne sjeća. Ni kako je iza onoga... 
razigrane duše i izbjegavajući poglede hitjela u Mur- 
vice, ni kako je već putem čula vapaj i vidjela trku 
ljudi, ni kako joj saopćiše, da joj je otac mrtav — 
ništa, ništa joj nije ostalo u pameti. Tu leži ona već 
treći dan ukočena, drvena, kao pribijena. 

A ne zna ni što se za to vrijeme zbilo u kući, 
ni kako se Berta iza onog prizora sa starcem prene- 
mogla, stropoštala na tle i jedve nekako povratila 
k svijesti. 

Njemica je ostala dugo k6 kamen. Pa i poslije, 
kad se osvijestila, strašno ju je bilo pogledati. Raz- 
bašurene kose, razvaljenih očiju, grčila se Berta i u 
vrućici neprestano tlapila : 

— Ja sam ga ubilal... Ja sam ga ubila!.. 

Sjutradan se malko primirila, ali se još uvijek 
tresla i gledajući nekako razrogačeno prihvatila bi 
pokadšto bratovu ruku i stiskala je kao u kliještima. 

— Doma! — Iti... Kazna Božja! Strašno! 
Strašno! — Odvedi me! — govorila ona nesuvislo. 

Liječnik savjetova Leitnera, da joj udovolji želji. 

— U ovakovim slučajevima najbolje: pomaže 
promjena. Ona jedina može da ukloni sve, što bi u 
pacijenta moglo razbuditi suvišna uzrujavanja. 

Leitner učini po uputi i još se iste večeri spremi 
na put. 

Prije odlaska pozva k sebi Batičića i zamoli ga, 
da mu do povratka prigleda kuću. — Vijećnik mu 
u razgovoru natukne o Klarinu posjetu u »Eldoradu''. 
Vidješe je ući, veli, a i vratar je nešto izbrbljao. 

— Sama je bila s njim u sobi, nadoda zlobno, 
i dosta dugo. A kad je izišla, pripovijedaše vratar, 
lice joj je bilo sve kao u plamenu. 

Dok je Batičić govorio, Leitner se držao ravno- 
dušno, ali ga u duši peklo. Bio bi najvolio, da je 
smjesta otjera. Ali mrtvac — pa sestra. 

— Uostalom, reče, Palmićeva me smrt rješava 
svakog obzira. Čim se povratim — ona će iz kuće. 

I tako su otišli, a da joj nisu ni zbogom rekli, 

.A da su i došli, ona ih_ne bi bila ni čula ni vi- 
djela, kao što nije ni ono pet šest daljnih rodica, što 
su je posjetile, da je utješe. 

Jedino je po koji put zamijetila dnisadsenat .. 
Iviše. Otkad je bivši ,,bouleur'' obaznao za nesreću 
i pohitao amo, nije je više ni časkom ostavio same. 
Jedamput ju je pače prodrmao za ruku i nekamo 
zvao, no ona, ili nije htjela ili nije mogla, još se 
većma savila i nije se dala nikud. 

Iza toga je otišao i ujak Iviša i kao da se više 
i ne vraća. 


Nego ona ga i ne čeka: ona uopće ne iščekuje 


nikoga i ništa. Tek ćuti, da je kao zakopana i ne 
misli, nego kako će umrijeti. 
Dan nujno pada. Sutonski svijetli odsjevi po- 


drhtavaju na stijenama i plašljivo uzmiču pred na- 


valom predvečernjih sjena. Šušanj lagana vjetrića 
suče se medju spuštene zavjese, a negdje u vrtu is- 
pod jablana skvrči šturak svoju jednoličnu, rasteg- 
nutu pjesmu. 
dh Inače je kuća i sve oko nje prazno. Ništa se ne 
čuje. Tišina. Ne muti je ni tikanje stare ure na hod- 
niku : onaj suhi, od starosti drhtavi zvek podaje du- 
bokom kućnom miru nekakav žalobno-svečani ritam 
I Klari se činjaše, kao da je taj ritam ustrodi 
nosi. Možda se tako ide u smrt? Možda je to onaj 
talas, što izmorenog, izmrcvarenog, iznemoglog bro- 
dolomnika baca na drugu obalu? A ta obala mora 
da je već blizu. Eno već s nje dopire hladak, pun sva- 
kojakih mirisa: lovorja, bršljana, cvijeća, voska i 
tamnjana ... Ali kraj se još ne vidi — sve je u magli 
u nekakvoj stravičnoj, sablasnoj magli; samo na jad 
nom mjestu se nešto tamni — kao avet nekakva, 
I glas se diže, glas gorak i pun prijekora. 

o Oče! — kliče ona, ali val, što je nosi, ujedared 
de: ispno visoko, visoko, a iz užasnog ponora, koji 
joj pod nogama pukao, ori se još uvijek onaj gorki 
i prijekorni glas. 

(— Oče! Oče! — uzviče se ona, dok ujedared ne 
poćuti na sebi nešto neizmjerno teško, od čega se sva 
strese, naglo ispravi i sakrivši dlanima blijedo lice 
pusti samo očima, da uokolo suludo zvjeraju. 

— Klaro! Klaro! — čula je, kako je zovu, no 
taj glas ne bijaše više kao onaj prvi. Izbulji oči, za- 
gleda se dugo, dugo, kao da u pameti traži i izlane 
prolomljeno, rastrgano : 

— Barba Iviša ! 

Nekako se užasnuto zagledala u kut, kao da je 
pred njom još uvijek onaj ponor, iz kojega mišljaše, 
da će i opet odmnijeti onaj strašan glas. 

No mjesto toga dopirao je do nje kao netom u 
onoj omaglici miris lovorja, bršljana, voska, tamnjana. 
Skrene glavom i pogleda prema vratima, koja su na- 
kon Ivišina dolaska ostala napola otvorena. Iz hod- 
nika strujao u sobu dašak noseći sa sobom one mirise, 
što su sa svojim podražajima oblijetali mlađu ženu, kao 
da joj šapuću, da je tu nedaleko prije carovala smrt. 

Jedno po jedno vraćala joj se sjećanja. 

— Što se to s nama dogodilo, barba ? — zalomi 
ona rukama i obori glavu, a rasmršena joj se bujna - 
kosa prosu niza ramena. 

On se spusti do nje na stolicu i odgovori : 

— Dogodilo se... Starost — nemoć. — Bolje 
za nj, pa i za vas. Svršio je, da ljepše nije mogao. 
Nema ti ga do onakove smrti! Potrese te, obori i ni- 
kome ništa! Hvali Bogu ! 

Već kod prvih njegovih riječi poćuti u nogama 
mrtvačku studen. Uznjiše se, glavom klone na ja- 
stučić i hukne, kao od nenadane strave + 

— Bože! Bože! 

Pred očima joj iskrsnu otac u skrajnina mukama 
— sam, bez ijednoga od srca — —a ona? ona — 
gdje bijaše ona? gdje? Sjeća se, da ju je ta misao 
napala već na povratku iz ,,Eldorada", kad joj ono 
dojaviše očevu smrt.- 

U toj je misli bilo nešto strašno, ledeno, porazno, 

.da su joj i u onaj trenutak kao i čas prije od užasa 

omrtvile noge i ona se s krikom srušila na koljena i 
na mjestu se ukočila. 

Tko ju je odanle odveo, kako je došla kući, ona 
to ne zna. Tek se sjeća, da se odonda nije odavle 
makla. . 

Kao kroz maglu dolazi joj, da su je zvali, neka 
ide pogledati oca, ali ju je na to zahvatio po svem 
tijelu takav trepet, da se nije mogla ni ganuti s mjesta. 

A nije se ni usudila. Bojala se oca — sve onako 
mrtva. Bojala se, da mu nije smrt razotkrila tajnu, 
što joj sada krv pali. Bojala se očeva mrtvog po- 
gleda. 

I sada se taj strah zabio u nju, od njega joj se 
kidaju živci, steže srce, grče usne. 

— Bože! Bože! — uzdiše tiho. 

Medjutim se probudila i mala Vjerica i kliknuvši 
od veselja popela se Iviši na koljena. ' 

Sad se medju njima razvio razgovor o smrti, 
drugom svijetu i vječnom životu. Iviša je o tome 
raspredao, koliko je znao iz katekizma i drugih svetih 
knjiga, no mala je htjela znati, kako će biti tamo 
djedu, koga će ondje naći, što će jesti... 

— Ostavi — odgovarao Iviša. Bit će mu 
dobro. Pa i lijepo smo ga opremili | Duplire nisu no- 
sili kapetani, jer ih nema toliko, ali je svijeta bilo 
dosta. A našao se i tko se s pokojnikom oprostio na , 
grobu : ,,mali" Marijan. Kad je onim svojim dobrim 
i toplim glasom izrekao : — »$ Tobom, Marine Pal- 
miću, polaze u vječnost mnogi naši lijepi dani..." 
zajecalo je ne jedno srce. Tako se eto svršilo. Sjaja 
nije bilo, a nije ni moglo, — svemu treba danas no- 

vaca, —ali što nas je bilo, bili smo mu srcem blizu. 
A dobroga djeda neka Bog pomiluje ! kad 

Nastade duga šutnja. Klara se nešto primirila. 
Već može pomišljati i na Rajkovića, na njegove ri- 
ječi, na njegova obećanja. odma 

— Imaj pouzdanja ! — te su joj riječi ujeda put 
zazvečile kao nekakva slatka pjesma. I svijetla su joj 
unijele u dušu, nade i utjehe. Samo da nije bilo onoga ssa 

Sad je i ona htjela čuti, kako su joj oca opremili, 
tko je bio u kući, tko na sprovodu . ie 

Iviša je nabrajao imena, a kad je u neke stao, 
lane ona u p6 glasa: — A on? 

Iviša pogodi : 

— Rajković... P Bio je dolje... na trgu... 

— Sam ? — upita ona istim glasom. 

— Ioni s njim — Amerikanci... 

I opet nastane šutnja. U Klarinim se očima na- 
novo javljao nemir. 

— A je li bio ovdje ? — upita otežući. 

— Tko — on? Nije! 

— Ima li pisama ? 

— Dvije ili tri posjetnice. 

— A od njega ništa ? ; 

— Ništa... Ali ti se ne boj, pridoda, a oči mu 
nekako čudno sijevnu. Ima barba Iviša osnovu, i te 
kakovu!... Kad nam ono zaprijetiše vodom, mi- 
šljahu : Ha! ulovili smo ih kao mačke. : ex. moji 
rodjeni, — i čuvajte se, da se sami u njoj ne udušite. 

U mrak ode Iviša u Bristan obećavši da će se 
dorrialo vratiti. j 

Vjetar je vani šuškao nekako uplašeno. , 

Na staroj je uri na hodniku odbijalo osam sati: 
u druge dane vrijeme večere. Tada bi kao na nečiju 

zapovijed zaškrinula vrata starčeve sobe i odjeknuli 
njegovi teški i tromi koraci. A sada je na starinskoj 


uri odbio i posljednji kucaj, ali škripe nije čuti. Sve . 


ćuti. Pusta je kuća, gluha i sabrana, kao da i ona 
osjeća smrt. 

Zagrljene pružile se na divanu mati i kći. Mala 
Vjerica ne govori više i ne pita. Što se većma u odaji 
zgušćuju sjene, to je sve ledeniji obuzimlje osjećaj 
straha. U neke izlane : — Mama! 

Nježni joj glasić b6no zadrhta, zatrepti na maj- 
činu srcu — i izgubi se u duboku, muklu, prolom- 
ljenu jecaju << = — = o ua o a use 


XIX. 


ve vrijeme, što je Marin Palmić ležao na 
odru, Iviša je proveo u njegovoj blizini. 
Htio je, da mrtvi »,armatur'' ima i svoju 
počasnu stražu! Stisnut u kutu, u staro- 
modnom naslonjaču, malo bi podrijemao, a kad bi se 
prenuo, bilo mu je kao da prvi put gleda ono mrtvačko, 
voštano lice i prekrštene mramorne ruke. 

O smrti nije razmišljao mnogo. Put u vječnost 
tumačio je seb na vrlo lahak način. Na svima je 
nama, veli, da jednom odjedrimo : netko se ukrca 
prvi, a netko mora da na ,,paladi" čeka drugi brod. 
Ima ljudi, koji u tom čekanju nalaze zabave, a ima 
ih, kojima i dodija. Što se Iviše tiče — i ako nema 
u tom čekanju osobitih užitaka — on bi ipak najvolio, 
da mu brod nadje vani u ,,gulfu" što više protivnih 
vjetrova. Kada smo već tu — veli — držimo se! Da 
je život tako malovrijedan, kako neki mudraci uče, 
ne bi ga više bilo na svijetu, niti bi ovako bujao i 

cvao! Ni smrt mu ne može nauditi, pače ona ga i 


radja. Evo jadnoga Marina, a i druge pred njim ; 
živjeli, mučili se, radili — pa ih nestalo, gotovo sasvim 
nestalo, — (ato je, što zapravo znači posve umrijeti). 
Ali prije negoli je otišao, došao je već drugi, koji će 
na onom mjestu živjeti, blistati, zapovijedati. Istina, 
sve ne će biti, kako je prije bilo: stranac će štošta 
modelovati prema svome ćefu. Stari će dom porušiti, 
drevna će se bašta morati da pokori njegovoj volji i 
ukusu. I mnogi će se davni trag izbrisati, ali život će 
ostati i unapredak bujati i cvasti . 

Iviša je prebirao u pameti kuće, kojima se tako . 
dogodilo. Mladji ih poznaju jedino po sadašnjim, 
egzotičnim nazivima. A koliko će drugih zadesiti ista 
sudbina. Ova je prva na redu — — pomišljao Iviša, 
zirkajući ispod oka na ukočenog, nepomičnog šur- 
jaka. Muka je, kad ćutiš, da ti je život protekao bez 
pravoga smisla, bez svrhe i da nisi uspio sačuvati 
spomena nesamo svome imenu, ama niti zemlji, 
koja te nosila ! 

— Fabijeva ,,seka"' |... Natrag ne možemo, na- 
prijed ne umijemo, idemo, kuda nas drugi vuku, ma 
iublato... A ako pisneš, — već će na te graknuti : 
Sie, Trottel, Sie! . 

Sjetio se narodne riječi: došli Bućani...1 
zapovijedaju vragovi. Eno, već krate svijetu i vodu ! 
Žedjom hoće da ga prisile na posluh! A braniti se 
ne možeš, jer će ti oni reći: — Kupili smo je — 
naša je ! 

I pravo je... 

— A pravo veli i Fabio : nije ova zemlja za nas... 
Prelijepa je : ,,Lipa broda, loša kapitana —" Ne znam, 
kako nas nosi, a ne odbaci ! Stotinu sam puta čuo pri- 

povijedati, da se i. ,,narav"' osvećuje. Vidio sam u 
svijetu gradova i mjesta, gdje danas služe oni, koji 
su prije bili gospodari. A sve za to, jer im je ,,narav" 
odbrusila : — ,,Ako ne umijete vi, umjet će drugi 1" I 


odbacila ih. A tako će biti i s nama, jer ne umijemo... 


Ali Iviša nije ni tu prekinuo nit svoga umovanja. 
Ljutilo ga, što mora drugome priznavati premoć nad 
sobom, pa odjednom lupi rukom po koljenu veleći : 

— A zašto ne bismo usprkos svemu gradili že- 
ljeznicu? Tko nas priječi? Volja naša! Da mi od- 
siječemo : tako hoćemo, tako bi i bilo. Sve je. do volje ! 

Takove se misli motale u njemu i iduće noći. 

— Tudjinac zna, što hoće, i hoće, što zna. Vidio 
je, da je ovdje dobro, pa odsjekao : — To mora biti 
moje! Igle, malo je godina — a već je u njegovoj 
vlasti more i žal — da, — čak i voda, što je gora daje. 
A mi? Taman kako ono Fabio veli: na ,,seki'" ! 
Recimo, neka i nije kriv stranac : našao meko, pa za- 
grabio, gdje je mogao. Ali sad je ipak udario na tvrdje 


i čuo, gdje svijet veli: — Hoćemo, da željeznica bude 
naša! Pa zašto ne popusti ? Ne će, jer hoće, da bude 
njegova. — Naša! — velimo mi. — Moja, odgovara 


on i zatvara vodu: ili se pokoriti ili skapati od žedje ! 
I pogodio! Još nije pravo ni dorekao i već je sve upo- 


koreno. A zašto? — Zeci! zeci! — zeci! — dolazilo 
Iviši, da se ljudima naruga, no u isti ga je mah napalo 
Pitanje: — Kako da se opru? Pred tim je pitanjem 


stao časkom, kao pred kakvom nenadanom zaprekom, | 


ali se ne smete. Ima, veli, pitanja, na koja ne možeš 
odgovoriti naprečac, kao sa dva i dva su četiri. Tražiti 
treba, kopati, mozgati, pa će već nešto doći. Stao da 
prevraća u glavi, no sva se ta njegova duševna rabota 
svela na odgovor : — Radije skapati | 

Da, ali koliki bi ga slijedili ?.: 

Sad je tek uvidio, da to nije tako jednostavno, 
kako mu se pričinilo u prvi mah. Da je što drugo, 
ali voda — voda! — Udavili se u njoj! Amen! — 


“pa i oni, koji su im je za platu ustupili ! Judina plaća! 


Divni, bistri gorski izvori! Iviša ih se sjeća. Ta 
koliko se puta krijepio u hladu bukove šume i slušao 
njihov romon ! 

— Presahli im, da Bog d4! — smrsi u neke i go- 
tovo se obeseli toj svojoj želji. Tako bi, veli, odnio 
djavo nas i njih. 

. Hvatao ga drijem, no još je uvijek mislio, što 
bi bilo, kad bi oni-vrutci doista presahli! A nemo- 
guće nije: sjeća se, kako je još za vrijeme ,,prvaš- 
njeg" kluba govorio neki. profesor, čudak, ali vrlo 
uman, da cio ovaj kraj nije drugo no golemo re- 
šeto, na sve strane izvrtano, probušeno, pa ne bi 
čudo bilo, da se i ono vode na brijegu nekuda izgubi, 
Ali moglo bi se desiti, da se gdjegod drugdje pojavi, pa 
da dospije u posve druge ruke .. . možda ne u tudje... 

Zaklopi oči, no ono je golemo rešeto još uvijek 
pred njim. A i rupe se na njemu sve više šire i 
udubljuju i postaju jame, pfojbe", spilje, pećine, a 
iz svih se širi nekakav mukao, podušen šum, kao što 
ga čini more, kad je jako uzburkano. Buči iz onih 
crnih dubina i neprestano se iz njih nešto krupno 
mota, taman kao nekakva strahovita, golema zmiju- 
rina — — — Iviša hoće da bježi, ali ona ga neman 
zgrabi i baci van — na svijetlo. Sada vidje Iviša, da 
ono ne bijaše zmija, već bistar potok, pun pjenu- 

šaste, kristalne vode. 
—A tko bi mogao poreći, da nema toga iu zbilji? 


— bila mu je prva pomisao, kad se malo zatim prenuo. 
* 

Poput bujice navrlo mu sada sve, što je kada 
čuo pripovijedati o gori, njenim spiljama, ponorni- 
cama, bezdanim jamama, vruljama. Pričaju, da su 
negda visoko u gori, u jamu Strmotočinu, bacili čo- 
vjeka, a on da je negdje isplivao na more. U veliku 
spilju Smrčinu možete spustiti kamen, ali ne ćete čuti, 
da je kamo udario, jer ta jama seže u nevidjenu du- 


binu : ona je prije bila potok, a danas je njegovo ' 


mrtvo korito. Mrtvo korito | Zar se ne bi našlo i koje 
živo? Zašto ne bi, — tražiti treba, kopati, grepsti, 
kao ono u priči o ,,vodi i zelenoj žunji': 

Gora vode ni davala, 

Grozna žeja je nastala... 


Iviša je zna naizust : ,,Sa zemlje istekla voda u tri 


mora. Svi bi ljudi i životinje bili poginuli, da nije Bog 


čuo njihov vapaj : ,,Vidio sam vašu bijedu... Dat će 
gora vode, a tvrđe hridi bistre studence. Kopajte ja- 
ruge i vodite ih k moru!" Onda pohitaše svi ljudi i 
životinje i uzeše kopati. Svi su radili, jedina je zelena 
žunja stajala po strani i lijeno fićukala. Onima, što 
su radili, činilo se, kao da im se ruga. No — sada 
teče voda veselo niz brda i svako može da u njoj gasi 
žedju, jedina zelena žunja ne smije. Bog ju je za- 
kleo : ona ne smije piti iz zemlje; jedino kad kiši, 
može da si napuni kljun. Kad je pak žedja najviše 
mori, plače žunja i moli: ,,pio! piol'"' a Bog vidi 
njezinu muku i šalje kišu, da se žedna napoji. 

— I nama se desilo tako, govorio u sebi Iviša. 
Došli Nijemci, iskopali jaruge i navrnuli vođu u svoje 
kuće. A mi stojimo tu kao zelene žunje i sve pjevuc- 
kamo : ,,pio ! pio !' i čekamo, što će da nam s oblaka 
kane. I sve tako, — a zašto se ne maknemo? Zašto ne 
zagrebemo u tu našu goru, zašto ne udarimo hra- 

snicom o kamen i ne izbijemo vodi put pod naše 
krove ? — pitao se Iviša čudeći se, što ta misao nije 
do sada pala na um ni njemu ni ikome drugome. A 
tako je jasna i jednostavna! Tražiti treba, kopati, . 
grepsti!!... 

Grijao se Iviša i uspaljivao. I gorio je sav od 
želje, da mu je tu misao saopćiti Rajkoviću. Ali je 
čas bio nezgodan : trebalo je opremiti mrtvoga, sa- 
hraniti ga — — — — 

Pošto je i to izvršio i ponekle umirio one dvije 
sirotice, poda se iste večeri u dn i upravi ravno 
u ,,Eldorado". 

S Rajkovićem se sastao u sobici, gdje mu je 
onomadne izbrojio novac prodanih Murvica. Velika 
se dvorana već punila ; doba je večere bilo blizu. 

Posjedaše za st6. Iviša započe svoja duga raz- 
glabanja. Prikazao mu čitavu genezu one svoje misli, 
kako mu se u glavi rodila, razvila, rasplela, proširila. 
Izostavio nije ništa, pa ni onaj san, ni onu priču. 

— A sada, kaži ti meni, nagne se k njemu svojim 
gornjim tijelom, kao da ga hoće izazvati, kaži ti 
meni, može li zemlja, koja je za tudjina puna meda 
i mlijeka, može li ona svojoj rodjenoj djeci da uskrati 
kapljicu vode? A može li se i pomisliti, da je ta kršna 

zemlja rodila same zelene žunje, da neprestano bulje 
u oblak i cvile : pio! pio! Da je tako, mislim : ubio 
bih se. A i tii svaki, kome je ikoliko stalo do ono čo- 
vještva, što ga u sebi imamo! Ajde, momče, što 
veliš na to? 

Ne znajući, što da mu odgovori, primijeti mladić : 

— Kako vidim, kapetane, vi još uvijek o že- 
ljeznici... 

pe Više no ikada ! Sad je imamo, pa ne d4m, da 
nam ispuzne iz ruke. Nikako! A što se vode tiče — 
trebat će zagrepsti — 

— Da je znati kamo? — nasmjehnu se Raj- 
ković. 

Me Već ćemo napipati... A nešto ćeš nam po- 
moći i ti. Učio si : savjetuj ! : 

Rajković se trže, jer mu je baš u taj mah pala 
misao, što bi Marunić, da ih čuje. Videći pak da 
Iviša o tome sasvim ozbiljno misli, dobaci onako — 
samo da nešto kaže : 

— Moj kapetane, teško je neprijatelju izbiti ona- 
kovo oružje iz ruke. 
mio Daj ti meni vodu, pa da vidiš, kako ćemo 
im ga izbiti. 

— Ali sve da i naidjete na nju, kakva vam 
korist otuda? Svijet se okrenuo i ne će na željeznicu 
više ni da misli. Neki se pače i rugaju, a drugi psuju. 
Imeneivas.. 

— Ja ti opet velim : daj ti meni vodu, a za svijet 
me ne brini. Opet ćemo mi njega stjerati u tor, samo 
ti meni savjetuj, gdje bi trebalo najprije zagrepsti .. . 

Tako se oni dugo natezali : Iviša izvodio uvijek 
jedno, Rajković pak ne zna, što da mu savjetuje, a u 
drugu ga je ruku stid priznati to. Medjutim mu je nekom 
srećom došlo u pamet, da je za mladjih dana, u doba 
velikih snova o ,ozbiljnom i trijeznom radu", pri- 
padao nekom mladenačkom društvu ,,za istraživanje 
tla" na rodjenom Krasu. Sjeća se, da je bio nabavio 
i nekakvu omašnu knjigu o tom predmetu i da je 
čak i prolistao nekoliko stranica. Mnogo nije upamtio, 
ali još je uvijek mogao natuknuti štogod o nekim 
najbitnijim pojavama krša, o vapnencu i njegovu 

rastvaranju, o rasjelinama i pukotinama, o prodiranju 
podzemnih voda kroz jame i spilje, i tako redom. 

A Iviša sluša i guta svaku riječ i sve misli, kako 
će već sjutra u goru. Obići će sve spilje, jame i po- 
nore i tražiti, dok ne nadje, i kucati, dok mu se ne 
otvori. 

Sve je on to s mnogo oduševljenja nadrobio Raj- 
koviću, pa se srcem punim vjere i pouzdanja i 
uz neizbježivi poklik : Živio Budišin! — oprosti 
s njim i vrati u Murvice. 

Ostavši sim Rajković ozre se po dvorani i uočivši 
Maruniće približi im se i sjedne k njima. Lako mu 
nije pri srcu. I nemiran je i rasijan, pa mu je i raz- 
govor usiljen, nesredjen, gotovo neprirodan. Tako 
mu je sve od časa, kad ga ono Marunić, na glas Pal- 
mićeve smrti, zapitao iznebuha, što je s ono duga ? 

Bili su vani na šetnji i prolazili mimo rpu, što 
je glasno naklapala o nenadanoj smrti staroga prin- 
cipala. Kao da se tek sada dosjetio, okrene se Marunić 
k Rajkoviću i upravi na nj ono pitanje. Nemilo za- 
tečen odgovarao je Rajković nekako neodredjeno, 
otežući. Iz neprilike ga izvukla stiska, koja je srećom 
bila velika, i tako se njegova razlaganja izgubila u njoj. 
Uto im se približi Fabio, pa će onako po svoju : 

— I taj se jarbol srušio. Hja, pucaju ,»,madieri'", 
pa neka ide i katarka. Svejedno : grjehota za Mur- 
vice! Spominjete li se: ona sanje slava! A 
sada ? 

_ Nadvojvoda! — zabruji odjedamput uokolo, 

Sve nagrne prema parku, da ga vidi. 

— Podjimo i mi, ponuka miss Kate. 

. Rajković privoli rado, i ako je bio uvjeren, da 
će se i iza njegova odsustva govoriti o Palmiću, a 

možda i o prodaji Murvica... No kad se povratiše 
Marunić je s Fabijem razgovarao već o drugome. Ali 
ono je suho pitanje visjelo još i poslije nad Rajko- 
vičevoru glavom, a sada, u času, kad je sio uza nj 
još ga je i tjeskobnije tištalo. Obuze ga predslutnja, da je 
popoldašnji Palmićev sprovod osvježio u staroga spomen 
na dug, pa da će iznovice izaći s onim pitanjem. 


I nije se prevario. Jedva povečeraše, ponudi mu \ 


Marunić kao po običaju havanku, pa kada zapališe 
započe bez okolišenja : 
— Da te ja malo pitam, zašto si ostavio Murvice 


onom Nijemcu, umjesto da ih zadržiš za mene? 


Prilika, nikad ljepša! ... 


Rajković poćuti na tjemenu bol. Bilo mu je, 


kao da ga nešto krupno poklopilo. Pitanje bijaše 
Jasno, ugnuti mu se nije mogao, trebalo je naoštriti 
nokte i stati na odbranu. 

Mas Kakva vam korist od njih, kad je budišinska 
željeznica imala da utuče čitavu onu stranu P — reče 
obavivši se u oblaku dima. 

— Ah, taj Budišin! — mahne Marunić prezirno 
rukom. Kao da niste imali ništa pametnije !.. 
Nego — da ti pravo kažem, ja još ne vidim, što te 
natjeralo, da se i ti umiješaš u onu kašu. | 
age Ta rekao sam vam, odgovori Rajković ponešto 
žacnut, trebalo je osujetiti tudjinsku namjeru... 

— A ja sam ti već rekao, da u poslovima nema 
domaćih ni tudjinskih namjera i da se tu ne gleda 
tko prodaje ili kupuje, već tko plaća. A onda : djes 
nica nije mačji kašalj, za takovu rabotu treba ljudi ! 
ljudi !.. a oni tvoji Krompići, Cvitani, Zaneti, bit će 
ne velim, čeljad dobra i čestita, ali Nijemac je Mrastao. 
Ovamo si morao prevagnuti i odmah zakvačiti Murvice. 

U Marunićevu glasu titrala je još uvijek žica 
prezira, što je Rajkovića razdraživalo vanredno. 

— Misao budišinske željeznice bila je dobro pro- 
mozgana, — — reče svladavajući se silom. 

— Vidim po tome, kako su vas oni drugi nad- 
mudrili. A muke nisu ni imali osobite : ,,robinet'' u 
ruke — pa kvrc! — a novopečeni bristanski željez- 
ničari s ustima pod žlijeb, ako hoće, da sebi gase 
žedju | A znaš li ti, što bi Amerika na ovo? Od smijeha 
bi pukla! — Da, tako mi svetoga Šimuna! — za- 
grohota on, ali tako grubo, da se pola dvorane 
ozrelo na nj, a Rajković se sav rumen od stida stisnu 
u sebe. | 

— Uostalom, zaključi Marunić spustivši šaku na 
sto, niste ni vi krivi. Koliko se ja sjećam, oduvijek 
su u nas ljudi govorili i radili najradije ono, u što 
su se najmanje razumjeli, a to je, brajne, bolest, 
od koje će te, prije ili kasnije, odnijeti vrag. 

Sjutradan kod objeda ponovila se ista pjesma. 

Rajković razabra, da se new-orleanski dani, puni 
čemernog poniženja, vraćaju u gorem izdanju. Još 
neka stari Amerikanac nabaci pitanje : Što je s nov- 
cem? — i mjera. će biti puna. Sada još šuti, da 
li iz nekog tankog, u njega inače vrlo rijetkog 
obzira, ili iz nakane, da taj udar sačuva za koju bolju 
zgodu? Moglo bi biti i jedno i drugo, — no Rajković 
zna, da će djelo ubrzo na sunce, pa da bi već sada 
trebalo spremiti odgovor. Najkraće bit će : igrao sam, 
da dobijem novaca ! Stari će rogoboriti, lupati i gro- 
ziti se, ali preduzeti ne će ništa, jer bi se u tom slu- 
čaju miss Kate zacijelo zauzela za nj. Rajković je 
naime uvjeren, da ga se ona za takovu sitnicu ne bi 
odrekla, tek se boji, da bi to mogla biti cijena, uz 

koju bi ga ona još i jače privezala uza se. I tako bi 
na new-orleanske dane pala još i crnja sjena: jer 
osim što bi se na nj dnevice prosipalo Marunićevo 
ruglo, mogla bi i mlada žena pokazivati na svoga 
muža kao na kakvu stvarcu ili igračku veleći: Ja 
sam ga kupila — dala sam za njtolikoitoliko... 


Kakve li bi to bile muke! A kad bi uz to morao . 


još i da pregori Klaru? Već mu je i sada teško! Ma- 
runićeva zadirkivanja uzrujavaju ga sasvim. A i ne- 
kakve ubode ćuti; kao da ga nešto u duši kori : 

— Zašto ne rastrgneš te lance? Zašto ne bježiš 
k njoj, onamo, gdje te čeka ljubav, prava, živa, me- 
dena ljubav, kojoj si ti sve — i život i raj! 

Kao da je dirnuo nekakvu tajnu žicu, Klara se 
u čas pred njim stvorila sva, kakova je bila za po- 
sljednjeg sastanka gore u njegovu stanu. Sva mu duša 
zatreperila, a srce zavapilo za njom i za onim neza- 
boravnim časovima. A do njega je, da se ti časovi po- 
nove i produlje u mjesece, godine — u vječnost. 

Nikad je nije poželio s toliko čeznuća kao u ovom 
času, gdje osjeća, kako ga još ujedaju Marunićeve 
Poruge, i nikada nije kao sada u njemu bilo manje 
snage, da se toj neodoljivoj želji opre. Saleti ga misao, 
da je sada riješena svih spona i da bi onako slobodna 
mogla slijediti njegov poziv i otići, otići daleko, gdje 
ih nitko ne će naći i gdje će moći udariti temelj svojoj 
novoj sreći — — — 

Dan bijaše nešto natmuren, miss Katu boljela 
glava, a stari je imao da uredi neke račune. Rajković 
prihvati zgodu i izidje. 

Vani u polju našao se okružen tišinom, koja se, 
kako se činjaše, širila sve do oblaka. A i ti su oblaci 
bili tihi i nepomični, ai sve uokolo bilo kao obamrlo. 

Ovakav je mir u ljetno doba doista neobičan. Oblaci 
spušteni, more bezbojno i kao da bi klonulo, vjetrić 
jedva što krene i malo zašušti u krošnjama, već pane 
i nemoćno izdahne. Ptice s€ negdje sakrile, ne jav- 
ljaju se, ne pjevaju : sve je pod nekim čudnim dojmom, 
kao pod osjećajem skorog umiranja. ' 
A taj sumorni i neobični mir tišti i dušu, zastire 
vedrinu misli. Osjeća to Rajković. Tek je stao da se 
po zaraštenoj i izrovanoj stazi uspinje izmedju onog 


kvrgavog stabalja i osamljenih staračkih cedrova, bude 


mu, kao da mu se najednom osušilo srce: sve je 
u čas u njemu ohladnjelo — i žar i zanos i želje. A 
nije mu pravo jasno, ni kamo ni po što ide — pače, do- 
hodilo mu, da se vrati. 

Nešto ga ipak tjeralo naprijed. Palo mu u 
pamet, da se to u njemu često ponavlja : jedno ga 
drži, drugo goni, a on sam ne zna, što bi, ni kuda bi. 
Upravo mu je čudno, kako mu je sav dosadašnji život 
protekao izmedju.te dvije skrajnosti. A kako je pro- 
tekao? Zacijelo ne kao rijeka, što se na izvoru iskri 
u mirijadi boja, a što dalje, to se sve više širi, jača i 
buji, pa ako se kadšto i razlije derući i rušeći sve, što 
na putu nadje, ipak se domalo smiri i vrativši se u 
svoje korito nastavlja veličanstveno svoj put u beskraj- 
nost i vječnost. Ne, tako nije protekao njegov život, 
već kao jedna od onih ponornica, o kojima mu je 
juče spominjao Iviša. Čas se vijuga u svijetlu, čas 
ponire u noć, pa iznovice probija na dan, — i tako 
redom, dok se nenadano izgubi u kakovu tamnom, 
ljudskome oku neprodirnom bezdnu. 

U takvim mislima stiže do ulaza. Iz bašte dopirahu 
nekakvi glasovi i nekom su razdražljivom jekom mutili 
tupu tišinu, što je poput olova pala na sve uokolo. 

Gotovo mehanički udje unutra, no glasovi, što se sada 
jače razdavahu, prenuše ga i probudiše u njemu neko 
neodredjeno čuvstvo radoznalosti. Da ga tko ne za- 
teče, udari pokrajnim puteljkom ravno prema naj- 
bližoj guštari, otkle bi nevidjen mogao da gleda, što 
se zbiva na terasi i na čistini pred kućom. 

Terasa bijaše pusta, ali je zato niže nje, na či- 
stini, bilo dosta živo. Desetak se ljudi stislo oko Klare, 
Pa se natežu, cjenjkaju, natječu, a sve — kako je Raj- 
ković odmah i razabrao — oko pokućstva, za koje su 
čuli, da će biti na prodaju. Ona se branila : 

— Dodjite za koji dan, prekosjutra, sjutra — 

ME Vama je, gospodjo, svejedno, nama nije ; 
vrijeme, služba, posao — — Hoćete li mi dakle dati 
ono ormana ? Ali kako sam već rekao : pet fijorina — 
više ni groša — govaraše seljak s naherenom kapom 
na debeloj, obrijanoj glavi. 

— Toliko dajem za postelju, — hoćete li? — 
navalila neka mala kreštava ženica. 

— Ona dva stola su vam preplaćena — — 

— I barka — — Sva je rasahnuta, rasklimana, 
— uvjeravao nekakav zdepast i bradat mornar. 


Rajković je sa svoga skrovišta razabirao jasno, . 


kako se Klari lice grči, a usne stištu. 
— Rekla sam vam : dodjite sjutra! — izlane 
i učini, kako da će se obraniti. 

— Bolje danas. Dajte, kako smo rekli! Platit 
ćemo odmah. 


— Evo vam novac, — reče kreštava žena pru- 
žajući joj šaku. 

— Premalo je... ne mogu... 

— Možete! Evo — tako... A sjutra ćemo 


po robu. 

Više se nije opirala. Nagnula glavu nad rame 
i šuteći primala novac. 

— Šiora, bi li mogao već sada odnijeti jedro? 
— zaljulja se pred njom onaj mornar. 

— Uzmite... — dahne tiho. 

Mornar zamače za kuću, u konobu, gdje se ču- 
valo jedro velike barke pokojnoga kapetana Karla, 

— A mi ćemo poslije, u jedan će glas ostali, te 
se malo pomalo žagoreći razidju. 

Čas zatim izidje iz konobe mornar, noseći na 
ramenu jarbol, s kojega je visjelo jedro kao pod-' 
lomljeno krilo. Dotakne se prstima kape i ode. Vje- 
rica stupi bliže k majci i zapita : 

— Ne će li se ljutiti tata, kad uzazna, da si mu 
prodala barku ? 


— Nema više tate, — lane Klara i pogladi je 
po glavi. 

— A nema ni djeda, da nam pripovijeda o njemu, 
o moru, i o ljudožderima, — tužno će mala. 


Rajković nije volio djece, ali ga mekani, beza- 
zleni ton Vjeričina zvečnog glasića počeo već da 
dira, kad li mu se ujedared kao igle zabodu u mozak 
nekakve tamne, otrovne isli. Baveći se oko majke 
bio je sasvim zaboravio za kćer. Mislio je, da je pro- 
šlost mrtva, izbrisana, a kad tamo, ona žive, nesamo u 
krvi male djevojčice, već i u crtama njena lica. Oči 
su majčine, ali čelo i onaj profil?... I on bi to dijete 
morao uzeti pod svoje, i vječno gledati pred sobom 
one crte, ono čelo, onaj profil! 

Ne bi li to bilo iznad njegovih sila ? 

Otrovne se misli i unapredak točile i rastavljale 
u nebrojene niti, zahvatajući u najdublje strane duše 

i srca. I križale se niti i splitale u mrežu, na kojoj 
se već u mukama savijala ljubav. 

Klara se još nije makla sa čistine. Bilo joj je, 
kao da ju nešto prikovalo o ono mjesto. Mala je sali- 
jetaše pitanjima, što će sve prodati, što zadržati, 
kada će otići — kuda — — No ona je šutjela i gle- 
dajući nekamo daleko grčevito pritiskivala i gužvala 


novce izbrojene joj čas prije od čeljadi, koja će do- “ 


malo navaliti u kuću i raznijeti kupljene stvari. I tako 
će stari dom sve više pustjeti, dok ga najposlije i ona 
ne ostavi. A u tom bi trenutku imao on da s njome za- 

* počne nov život! Čime? Gdje? Kako? Oboje golo- 
ruko, s tjeralicom za petama, — kakav bi to bio život | 
Pa da mu i uspije izmaći, bi li imao snage, da 
prione za kakav teži posao, osobito sada, otkad je 
privikao na udobnosti, bez kojih, čini mu se, da ne bi 
nikako mogao biti ? Dosta mu je preletjeti okom 


život, što ga je potucajući se od mjesta do mjesta. 


vodio u Americi, i već ga prolazi svaka želja, da se 
s njime iznovice ogleda. 

Ne bi mogao. 

A ne bi se mogao vratiti ni u doči atmosferu, 
kakova se nadvila nad ovu nijemu kuću, nad ova 
nepomična stabla — svud uokolo. Njemu treba svi- 
jetla, života, prostora, — a sve bez većih briga i na- 
prezanja, onako kako je u mnogih dolje u Brisnu, 
kojima ne treba izjutra u posao, ni poslijepodne, a 
ni da uveče izmoreni i utrudjeni lome sebi glavu bro- 
jeći, stiskajući i mjereći, kako će proživjeti sjutradan, 
prekosjutra i tako redom. e 

Ona se mreža u njegovoj duši sve više ši: a i 
na njoj se poput ulovljene muhe grčilo, što je još 
nedavno bila ljubav. aja 

A Klara, koja se za čitavo to vrijeme držala, 
kao da nešto očekuje, ujedamput se prene i položivši 
ruku na kćerino rame uputi se s njom prema kući. 
Dok je zakretala, mogao je Rajković obuhvatiti po- 
gledom cijelo njeno lice. Na neodredjenu suton- 
skom svijetlu nekako se čudno odrazivalo žuteljivo 


. bljedilo ispaćenih i nešto opuzlih jabučica, Neka ras- 


cvalost odisala iz čitave njene pojave. A i oči izgubile 
od svoga sjaja: možda zbog one dvije bore, što 
joj se urezale medju obrve P Ili se pak to njemu 
samo pričinja ? Možda je takvom čini žalost, crnina, 


odsjev natmurenog predvečerja ? Takovim bi tre- 


nutačnim promjenama mogla biti uzrokom bol, pa 
uzbudjenje, ali on je u ovaj mah, dok se ona s kćer- 
kom polagano uspinjala stubama, pitao sebe : nijesu 
li to predznaci skore uvelosti i pomrknuća ! 

Ni pravilne, gotovo savršene forme strojnog joj 
“uzrasta nisu mogle u njemu zatomiti taj porazni 
osjećaj. Kako li je već dalek onaj sastanak u ,,Eldo- 
radu!'! s onim svojim časovima punim raskoši i slačine 
__ kako li se sve to ujedamput raspršilo ! 

Već se ispela na terasu, — stala časkom priti- 
štujući rukom prsi, nekuda se zagledala dolje prema 
Brisnu, duboko uzdahnula i zamakla za zidić, pa 
kroz vrata u kuću. 

A u vrtu i na čistini postalo još i tiše, praznije, 
pustije. Stabla se u agoniji dana činila još i nepomič- | 
nija, crnja, tragičnija. 

— Čemu sam došao ovamo ? Što radim? Što 
tra? — govorio on, dok je posljednji ostanak lju- 
bavi izdisao na onoj otrovnoj mreži. 

Bijaše li pak ono ikada prava i jlkiaoo ljubav ? 
Nije li i to bilo kao sve u njegovu životu : bez dubine, 

nedostatno, ništavo, na vjetar, — promašeno ?... 
Ali nešto je ipak bilo! Evo tu, na toj čistini, njih je 
dvoje u ono prvo doba išlo jedno uz drugo i gubilo se 
u puteljcima medju gustim lovorjem, gdje su same 
ptice bile svjedocima njihovu grljenju... Pa i ka- 
snije na ,, Kuku", u ,,Eldoradu"'... I od svega da nije 


ostalo ništa ? — Ništa — posveništa —- ta eno — već _, 


u njemu blijedi i sama uspomena na to: potiskuje je 
hladnoća staroga doma i zadah smrti, što se iz njega 
izvija. Udušuje je i šumorenje tamnih krošnja, koje 
nekako još i strože na njega gledaju, kao da ga pitaju : 

— Čemu si došao ? Što radiš, — što tražiš ovuda ? 

Onda mu se pričini, da to ne pitaju stabla, već 
on, stari Palmić. I bude mu, kao da gaisada čuje... 


' — Parasit! — zazuja mu ujedared u ušima. 
Parasit | Parasit!| — Otkuda je dolazio taj glas? Da 
li iz staroga doma, — s prozora negdašnje starčeve , 


sobe ? Da li sa stabala, što se u polumraku digla na nj, 


kao da će ga poklopiti ? 

— Parasit! — Nitkov! Ništarija! Huncut! — 
zatutnji u njemu, a staro drveće pruži spram njega 
svoje kvrgave grane, kao ono Palmić svoju drhtavu 
ruku pokazujući na izlaz: 

— Van! Van! 

Od nekuda se došuljao Kastor, spazio ga i za- 
lajao na nj. ž 
: Rajković se strese i kao od straha pred nečim 
nevidljivim ispade na vrata i pobježe. 

Negdje na podanku srete se s Ivišom. 

Negdašnji ,,bouleur'"' bio je sav poderan i po- 
štrapan blatom. 

— Znaš li, cijeli se dan probijamo po gorama, 
ja i mali" Marjan. Vučemo ti se od jame do jame. 

Sjutra ćemo nastaviti — i prekosjutra, sve dok pred 


“nama ne zašumi — — — A sve mi nešto veli, da hoće. 


Mora! A ti? Bio si u nje? 
— Nisam, odgovori Rajković sanredno smeteno. 


— Bio si joj blizu, — nasmjehnu se Iviša, pa ! 
to će je obeseliti. Pričat ću joj... A sada zbogom ! 
Tijelo mi pada... znaš, po onim grebenima... 


Te je večeri u ,,Eldoradu'' bila zabava s plesom. 
Slasna večera, raskošno rasvijetljena dvorana, sav 
onaj šareni ambijenat, glazba i gospodska atmosfera 
rastjeraše s Rajkovićeva čela svu zlovolju. Marunić 
je s nekoliko reskih opazaka htio da iznova zagrabi 
u svoja zadirkivanja, ali ga kći presiječe. Godi joj, 
što joj Rajković posvećuje večeras više pažnje negoli 
obično. Ona to odbija na ljubomor : dva se naime 
časnika nekako neobično oko nje vrzu, i ona misli, 
da ga to razdražuje. Cijele je večeri ne pušta iz 
ruke i savija se oko nje, baš kao bršljan oko 
stabla. . 

— Kao bršljan — parasit, pane mu u vrtlogu 
bečke valke nenadano u pamet, pa se joši pomamnije 
zavrti s njom... 


XX. 


Ma dotle je Iviša gore na Murvicama pružen 

\- na starinskom divanu već po deseti put 

f f\ pripovijedao Klari, kako je sastao Rajko- 

SN ZN vića i zatekao ga, gdje se vrtlja oko bašte. 

— Da vidiš, kako se smeo! 'Baš kao pravi za- 

ijubljenik ... 

— Zašto nije uljegao? — pitala ona mijenjajući 

neprestance boju lica. ' 


Viktor Car Emin : Iza plime. 18 

— Tko bi znao, kako je to u vas, kad vam ono 
djavla poškaklja srca! Čas se grijete, čas ledenite 
ili se mračite ili vedrite, veselite, plašite — — ama 
tko da vas razumije. 

No već sama pomisao, da je malo prije bio negdje 
blizu i možda tražio, da se s njom sastane, uli joj 


u dušu nešto svijetla i za trenut zatomi b6na čuvstva, | 


što je već od nekoliko dana izdiru. Odlanu joj i više 
je ne tišti ni onaj gorki osjećaj kajanja i stida. Što 
više : gotovo je svu tu noć probdjela u samom dragom 
snatrenju, misleći na čas novog sastanka, od čega su 
joj već sada prostrujala dušom neizrecivo mila i 
slatka čeznuća. 

Dolazio joj u pamet i dobri ujak Iviša s onom 
svojom tvrdom vjerom u uspjeh i pobjedu. Sjetivši 


se kakav se ono večeras vratio iz gore, rasplače joj . 


se duša, a usne se same od sebe rasklope na vruću, 
iskrenu i duboko proćućenu molitvu, ,,da bi Bog bio 
dobrom Iviši u pomoći i učinio, da i on, kao negda 
Mojsija, naidje na blagoslovnu hrid, iz koje će pro- 
vreti živa voda i sinuti sreća i blagostanje svima. 

I s tom je molitvom usnula. 

Sjutradan uranio Iviša i s ,,malim'' se Marjanom 
uputio u goru. 

Vrijeme divno. Ni traga jučerašnjoj sumornosti. 
Nekud se sva raspršila i ni oblačića nije ostavila za 
sobom. Sve oživjelo pod jarkim suncem i uskipjelo 
dvostrukim životom : kao da hoće naknaditi, što je 
za jučerašnjeg namračenog dana izgubilo. I sve je 
veselo : kao da se istrglo mori, tjeskobnom predosje- 
ćaju skorašnje jeseni. Sve uživa, što će moći da do- 
pjeva svoju pjesan, svoj kratak vijek, svoj život. 
A tako bijaše i idućih dana : sam sjaj, divota, raskoš | 


275 


Iviša se i ,,mali'' Marjan pod žestokim udarom 


sunca veru golim kršom, zaviruju u svaku rupu, u 


svaku šupljinu, prisluškuju svakom šumu, šušnju, 
mrmoru. Kadšto se spuste do ruba koje dublje pro- 
valine, rasjeline ili uz grlo kakva mrtvog. ponora 
i tu postoje čekajući, ne će li otkuda odmnijeti kakav 
sumnjiv žubor. 

Djak bi prvi prekinuo šutnju i uzeo da ras- 
preda, kako bi čovjek gledajući neke pojave u na- 
rodu morao da očaja. Kako se to sve okrenulo : 
onaj Gavde, Krompić, pa i drugi! A strah ga je, da 
je i sam Rajković nekako klonuo. Čudno je sve to! 
Sada nečemu pjevaš hozana ! a malo zatim : propni ga ! 

— Doći će na red i haleluja ! -— Vidjet ćeš — — — 
reče Iviša gledajući za kamenom, što ga je spustio 
u ponor. 

Drugi je put Marjan skakućući za Ivišom po 
izjedenom, izglodanom i razderanom kamenju pri- 
znavao, da je možda neispravno suditi narodu na- 
prečac. Možda su ideje, koje mu se ucjepljuju, odveć 
slabe, a da bi mogle zahvatiti dublje u dušu i rasplam- 
sati u njemu onu golemu vatru, što je trebaju veliki 
pokreti? Možda se ono, što se narodu doslije tuvilo, 
dotiče tek površine njegovih osjećaja, pa se zato tako 
brzo vraća u svoj prvašnji mir. Eno na priliku : tko 
je pitao za ruski narod u vijekovima prije Napoleona? 
Tko ga je tražio usjeni, u koju se bio uvukao? Nitko, — 
sam se izvukao, ali tek pod dojmom goleme opasnosti, 
koja ga je bila pritisla. I ta je opasnost stvorila jedan 
snažan značaj i iznijela pred svijet veliku dušu ru- 
skoga čovjeka. Ali, kako se pisalo u ono doba, u 
ruskoj je narodnoj duši bilo i prije veledušja i od- 
lučnosti i rodoljublja, kao što imade vatre u tvari, 

* 

od koje je sastavljen cjelokupni svijet. No ta bi vatra 
ostala za sve vijeke zapretana, kad ne bi bilo iskre, 
koja učini, da se razbukti i da plane u svoj svojoj 
veličini... Godina 1812. bila je za Rusiju takova 
iskra. 

— Moj sinko, javi se Iviša, sve je to lijepo, što 
ti zboriš, ali dok ne dodje što veliko, zadovoljimo se 
malim. Vidio si onomadne, kako se na jednu našu 
riječ sve ugrijalo. Poslije je, istina, ohladnjelo, no 
dade li nam sreća, da napipamo željenu vodenu 
žilu, vidjet ćeš opet oduševljenja! Bit će to malena 
iskra, ali ni brod ne tjeraju sami veliki vjetrovi, njemu 
pomažu i manji, pa i oni sa strane, pače i protivni — — 

Iza dugotrajnih, bezuspješnih istraživanja, klo- 


nuli bi izmoreni pod kakvo drvo i šuteći gledali naokolo | 


ono golo, mrtvo, kameno more, puno oštrih vrhova, 


lijevkastih dolaca i okruglih udubina nalik na ugasla,. 


vulkanska ždrijela. Gledali su pred sobom kamenje, 
što se za velikih kiša naneseno bujicom sudaralo 
sdrugim i od toga se udara mrvilo. A nisu mogli po- 
gledati ni na nisko, kvrgavo, kržljavo drveće, što je 
gdjegdje izmedju grebenja izniklo, a da ne pomisle, 
kako i ta slabašna stabalca svojim korijenjem toče 
lagano kameni krš. Svuda, dokud oko seže, — sami 
znaci umiranja, samouništavanja, izgrizavanja i ras- 
padanja. I tako će to trajati, dok se svi ovi bregovi ne 
rastoče, ne raspanu i ne pretvore u sam šljunak, 
Pijesak i mulj! Tiho, gotovo neopazice prokrala im 
se u dušu neodredjena misao o ništavilu, prolaznosti 
i propadanju svega na svijetu. 

Ali kad bi se malo iza toga provukli u zjalo 
kakvegod spilje, sasvim bi drugačija čuvstva obuzela 
njihove duše. Čim bi unišli, preplašeni bi se šišmiši, 

golubi i sovujine nekud razbježali, a u spilji bi nastao 
mir, što ga nekim tajanstvenim ritmom prekidala tek 
po koja kap, spuštajući se sa divno načičkanog svoda 
na zemlju. A oni se provlačili naprijed šuteći i ob- 
zirno, kao u strahu, da ne bi prevalili koji od ala- 
bastrovih stupića, što se u svijetlu lojanice iskre i pre- 
lijevaju u tisuću boja. I stijenje, prevučeno blistavom, 
sigastom draperijom, baca na njih svoj bajni odsjev, . 
kao nebo u ljetnoj bezmjesečnoj noći. A kapi sa svoda 
padaju i bez prekida nastavljaju svoja vjekovna 
remek-djela stvaranja i pretvaranja, pred kojima bi 
oni stali kao zadivljeni i sasvim izliječeni od one 
svoje prvašnje trenutačne malodušnosti, 

»Mali" bi se Marjan probio još i dublje. Plazeći 
potrbušice kroz tijesne bi se otvore uvukao u druge 
prostore, gdje se stoljetnim prokapljivanjem stvorile 
zavjese, a iza njih nekakvi fantastički, gotovo ljudski 
oblici. Živa bi mu mašta govorila, da su oni za- 
strti kipovi drevna božanstva, bijele vile, koje se 


pred novim svijetom sklonile u ova noćna, pod- 


zemna prebivališta i otuda govore njegovoj duši, da 
srce majke zemlje bije za svakoga, koji znade po- 
kucati na nj... 

Utješeni i okrijepljeni, krenuli bi tada prema 
ulazu, gdje bi im oči, nenavikle onakvoj noći, za- 
bljesnulo zeleno-srebrnasto svijetlo vesela dana. 

I puni vjere i pouzdanja dali se u daljnje potraži- 
vanje. Tražili su i — našli. Kako se to desilo, — 
ne bi znali reći. Sjećaju se, da su na Budišinu na- 
basali na jamu, na ulazu gotovo zatrpanu zemljom. 
Kopajući rukama i nogama, gotovo rijući, prodrli su 
u nju i s teškom se mukom protisli kroz tijesne i 
niske hodnike. Pretražili je na sve strane i već se htje- 

doše vratiti, kad im u neke doprije do ušiju nekakav 
čudan“ žamor. Isprva se činilo kao nekakvo muklo 
zvrkanje, zujanje, što li, ali na mahove postajao je 
taj šum jači, jasniji zvečeći čas kao plač, čas kao 
smijeh — pa kao ključanje, prašenje, žuborenje, 
onda kao neka duboka tutnjavina, dok se opet ne bi 
sve sleglo prelijevajući se i grgoljeći mirse = == 
Što je poslije bilo, prikazuje im se tek kao kroz san. 
Nabasali na usko zjalo, kao pomamni sunuli u nj 
i na jednom se našli na rubu duboke jaruge, u koju 
je sa više strana probijala voda. I tu se kao ska- 
menili. Koliko su se tu zadržali i kako su izašli na- 
polje, ne bi znali kazati. Ali jaruga s onim brojnim 
mlazovima neprestano im je pred očima i šum pre- 
lijevanja, rušenja i poniranja vode ječi im još uvijek 
u ušima, 

Prvi se snašao Iviša. Na spomen onoga, što je 
malo prije vidio i čuo, zgrčile mu se usne, zatreperile 
trepavice. Htio je progutati suze, što su ga dušile 
u grlu, ali nije išlo : suze su protekle, a on plačući kao 


maleno dijete grlio je i ljubio ,,maloga" Marjana, . 


koji se od velike uzbudjenosti gotovo obeznanio. 
Trebalo je dugo, dok su došli k sebi i razdragani od 
prevelike sreće uputili se u Bristan. Na suncu su pje- 
vale ptice, a Iviša mišljaše, da su to zelene žunje, 
pa im je podižući glavu dovikivao : 

— ,Pio! pio 1" Strpite se, — bit će i za vas! 
»Pio! pio"! 

Zaprljani, razbarušene kose, okrvavljenih nogu i 
ruku brzali su oni k moru, goreći od želje da Rajkoviću 
objave veseli glas o divnom i velikom otkriću... 


* 
* * 

Rajković je na muci velikoj. Iviša mu je nepre- 
stano za nogama i po stoti put mu tumači, kako se 
ono našla voda i kako je taj sretan dogadjaj živo od- 
jeknuo gore u Murvicama. 

— Znaš, Klara ti je sva kao oživjela. Da ti ju je 
bilo vidjeti, kad sam joj donio onaj radosni glas! 
Mislio sam : udušit će me! I hvalila meni, tebi i Bogu, 
koji nas nije napustio — 

Već onda, kada mu je nosio onu veselu vijest, 
očekivao je Iviša, da će se Rajković zanijeti, oduše- 
viti, pomamiti. Kad tamo — ni da bi se ganuo, što 
više : činilo se, kao da mu nije po ćudi. Ali Iviša ne će 
da vjeruje svojim očima, pa bez prestanka oblijeće 
oko njega u nadi, da će mu izmamiti kakovu milu, 
dobru, veselu riječ. 

Utaman mu posao. Rajković ne pita ni za vodu, 
ni za željezriicu. Otkad je prekinuo s Murvicama, 
nema to za nj više ni smisla ni značenja. Kako je to 
došlo i zašto, ne zna ni sam. I ne mari znati. Onomadne 
poredio je svoj život s rijegom ponornicom : čemu da 
traži druga korita? Hoćeš li potjerati vodu uz brijeg, 
treba uprijeti živo, a u njega takove snage nema. 
Niti će je kada biti. Bio je čas, kad je mislio, da ima 
i on na svijetu nešto da izvrši. Sad znade, da je i to 
bila varka, nekakva fata morgana — nastala pod 
dojmom iskrsle ljubavi. A sada : iščezla ljubav — ne- 
stalo i varke. Sve je gotovo ! Njega se više ne tiče ni 
voda, ni željeznica, ni Klara. Stoga su mu i dosadni 
oni ljudi, što ga neprestano traže, da mu nešto kažu 
o onom otkriću, da ga pitaju, što o tome misli, da se 
s'njim povesele, da mu čestitaju... Jest, oni mu i če- 
stitaju, uvjereni, da je to njegovo djelo. U toj ih misli 
potkrepljuje Iviša, navodeći neke općenite riječi i na- 

putke, što mu ih je onomadne bio nabacio. No Raj- 
ković osjeća, da u tome nema nikakve zasluge, a naj- 
volio bi, da do toga nije uopće ni došlo. Najneprilič- 
nije mu je, kada ga u Marunićevoj nazočnosti pitaju 
za savjete, podatke i osnove. Vidi on na ciničnom licu 
staroga previjanca, kako mu se pritajeno ruga. A to 
ga draži. Da je na njegovu, stari bi Marunić odmah 
digao sidra, i smjesta bi krenuli u novi kraj. 

Ali Maruniću se ne žuri. Zna on, da se od budu- 
ćega zeta nema čemu da nada, ali ćuti, da je zbog 


onog otkrića ipak nešto zamirisalo u zraku. Naslućuje 


to po komešanju, što je nastalo medju tudjincima, 
čim se pronio glas, da se našla voda. 

— Eto, vidiš, — reče on nekoga dne Rajkoviću. 
— U ovakovoj se vatri pozna čovjek od posla! Kako 
vidim, voda je učinila svoje. Tvoji Budišinci pje- 
vaju, dok oni na drugoj strani psuju, jet im je ku- 
pljena zemlja izgubila vrijednost. Nego, de ti meni 
kaži, kako bi sada čovjek kod toga najlakše omastio 
bradu ! 

Govoreći sa svojim budućim zetom, Marunić je 
svome glasu podavao uvijek neki porugljivi ton. Tako 
je bilo i ovoga puta, ali Rajković učini, kao da ništa 
ne čuje. 

— Vidim, da ne dosežeš. A tako je jasno, ma 
kao sunce. Ne gradi li se željeznica preko Murvica, 
Nijemci će morati da zvižde nad svojom mrtvom 
glavnicom. Ali da im tkogod dodje i reče: Što ćete 
mi dati, ako željeznicu navrnem preko vašega tla ? 
— Misliš li, da bi se dugo cjenjkali ? 

— Jamačno ne bi, — ali tko da je navrne i kako ? 

— Da sam ja na tvom mjestu i da držim u ru- 
kama kojekakve Iviše, Krompiće i kako se sve ne 

zove ona čeljad — — tko zna? Možda — — — žmirne 
Marunić očima i nekako se znamenovno nasmjehne. 

Rajković saže ramenima i ne odgovori. 

Medjutim se ono komešanje medju tudjincima 
izrodilo već u medjusobno nepovjerenje, sumnji- 
čenje, opadanje, svadju i razdor. Sred opće bezgla- 
vosti mnogi se od njih izjavili. pripravnim, da bilo 
po što preprodaju kupljenu zemlju. Batičić se po- 
nudio, da će im u tom biti na ruku, što su oni rado . 
i prihvatili, ' 

— Ele, rad bih vidjeti, kako će se taj Batičić 
iskopati i što će započeti, mišljaše u sebi Marunić, 
koji je još uvijek nešto njuškao. Batičića je poznavao 
tek izdaleka, ali mu je na nosu vidio, da je lisac i 
više ga nije puštao s vida. Mešetar se pak nije krio, 
naprotiv, u zgodi bi za Marunića našao i po koji umi- 
ljat pogled, dobar osmijeh, čak i ljubezan pozdrav. 
Kadšto bi mu se i približio, prozborio s njime riječ, 
dvije — oh ! nedužne i sasvim običajne i svagdašnje 
bile su te riječi ! 

Marunić je sve to uzvraćao migoljeći se i lukavo 
žmireći, ali je ćutio, da ga čovjek nekako osobito 
privlači. 

— Zaman, vidi mu se, da nije gradjen na obično 
kopito. ši. 

Nekoga dne zbližili se još i većma. Marunić ne 
bi znao kazati, kako je do toga došlo. Rajković se 
sa miss Katom odvezao nekuda na more, a on šetao 
sam u parku. Ujedared stvori se pred njim Batičić 
s onim svojim dobrim osmijehom, umiljatim pogle- 
dom i ljubeznim pozdravom. 

Marunić uzvrati snažnim stiskom ruke i time s>? 
medju njima u jedan mah probi led. Ni u razgovoru 

se nisu dugo tražili : pravi se lovci prepoznadu već 
po njuhu. I tako je Batičić ubrzo navrnuo razgovor 
na dogadjaj dana, 

— Sad se opet pomamili za Budišinom, Opojila 


ih voda. Klikću: — ,,Naša je! Naša je! Pokazat 
ćemo već mi — — —"' I tako sve redom. A ne vide, 
gospodine, ne vide prsta pred nosom. 

— I ja velim, — reče Marunić gledajući na tle. 


— Ne koristi. Hoće da utuku tudjinca. Lijepo 
je to, ali kako da ga utučeš? Željeznicom na Budišin ? 
Sumnjam se. Kad bi mene slušali... Ah, kakva 
zgoda! Nikada takova! Nemaju no da pruže ruke, 
pa su mu na vratu. Ali da — oni! Budišin — pa 
Budišin ! 

Jedno im je priznavao ipak : ono o vodi Tu su 
sretno zagrebli. Upravo majstorski! Trebalo je vi- 


djeti, kako su Nijemci izgubili glavu — i na vrat na 
nos stali da traže kupce. 
— Gotovo svi — pa i onaj Leitner, kome su 


Palmići prodali Murvice za isplatu vašega duga... 

— Moj je budući zet ludo učinio, te nije zadržao 
ono zemlje... promrmlja Marunić. 

— Svakako! Da mu je barem ostao novac — — 
no da, mlad čovjek — a igra je kao more: zaroniš 
li u nj, možeš se izvući, ali nikada — suh! 

Marunić se jedva vidljivo trže. I prije mu je za 
čudo bilo, što mu Rajković ne daje računa o povra- 
ćenom dugu, pa se već stale radjati u njemu koje- 
kakve sumnje. Nešto je o tom natuknuo i kćeri, ali 
miss Kate nije htjela, da time sebi lomi glavu. Ona 
ga je čak i branila veleći : dao se čovjek u poslove, 
pa potrošio pare. Ima li tu kakvo čudo? I više nije 
htjela da o tome išta čuje. Sada pak Marunić zna, 

Rajković će ga čuti — hoće! 

— Kako rekoh, — nastavi Batičić, komu onaj 
lagani trzaj nije izbjegao — mladost, a napast ve- 


lika. Pa može se tu još štošta i popraviti. Onaj Leitner 
_— kako već spomenuh, hoće da proda. Imao u obi- 
telji neprilika, ali ih, regbi, izravnao, pa se više ne 
vraća. Njegovu ponudu imam već u špagu. A imam 
i drugih — tek je pitanje: tko da kupi? O tom sam 
dugo promišljao. 

Iznese mu više osnova, ističući onu, koja mu se 
činila najpodesnijom. Trebalo bi dakako novaca, da 
se iskupi sva zemlja. 

— A korist? — okrene se Marunić k njemu pu- 
nim licem. 

ses Ogromna !... Tek da je sklonuti vijeće, neka 
napusti Budišin, a žedjeniteu da gradi, kako je već 
to bilo prije odlučeno! Prosudite samo, kakav bi 
to bio pazar | 

— Da, ali ono — kako ste rekli — vijeće? — — 

— To ovisi eto o Rajkoviću. Umio je predobiti 
ljude za jednu stranu, zašto ne bi i za drugu? On 
je duša svega, stup, os, oko koje se sve vrti. Dvojici 
trojici vijećnika, kao Gavdi i još kojemu, mogao bih 

p»namignuti" i sam, ali ima ih, koji još ne vide na ono 

kai S njima treba drugačije: po koja lijepa riječ o 
narodu, domovini, tako nešto, a Rajković je, kako - 
mi pričaju, u tome upravo majstor. 

Marunić se zamisli. 

— Koliko je te zemlje? — upita nakon stanke. 

Batičić ga ispod ruke primi i povede kroz dva 
visoka i gusta reda zimzelene thuje do prvih obalnih 
hridi, otkud su mogli okom pregledati Murvicei či- 

tavu onu, predvečernim odsjevom obasjanu stranu. 
Batičić pokazivaše štapom umejke, vinogradiće, d&ce 
što se penju po pitomim obroncima kao skvasenisa 
za dvorce, ,,ville"' i druga gospodska pribivališta. A 
pri tom je tumačio, objašnjavao, nabrajao imena neg- 
dašnjih vlasnika, sve same stare pridjevke, kojih se 
Marunić sjeća kao u snu. O svakom je znao natuk- 
nuti štogod. Neki su dobiveni novac pohranili, pa 
sada besposleni žive. Po gdjekoji je htio da nešto 
dublje zaviri u život, bolje u čašu, — same obične 
pripovijesti s različitim završetkom. Tako je traba- 
kulanta Šutića negdje nestalo — vele, da se utopio 
zi a mladi Bučanić, jedini od roda, rasuo sve, što je 
pesiito za zemlju, i sada, čini se, da u nekakvoj go- 
stionici u Baltimoru ispira posudje... ' 
Marunića su te pripovijesti slabo zanimale. On 


je svojim pronicavim okom mjerio zemlju, ispitivao . 


položaj, računao — — i, regbi, da ga ta unutarnja 
rabota zadovoljavala, jer je malo poslije toga ra- 
stajući se stisnuo Batičiću još jače ruku i rekao: 

— Ja sam vas razumio. Od toga bi moglo biti 
štogod... 

— Tek kad bi Rajković... 
Nas Pustite! Moja briga! Pozvat ćemo ljude 
i prikazati im... Svi ćemo doći, pa i vi. 
N Kod večere je kazivao Marunić, da je bio s Bati- 
čićera, da je s njim dulje razgovarao i da je na nj 
učinio dojam čovjeka umna i pronicava. 
> Eg Pripovijedao mi o Murvicama.., kako je ono 
bilo «.. zabode Marunić u Rajkovića oči, kao dvije 
britke oštrice. 

Mladić se lecne i problijedi, no stari nastavi lup- 

kajući nožem po stolu : 

— Ion veli, da si ih mogao zadržati. Mogao si, 
da... No ovako ili onako, — hoću da ih imam... 
Sad su opet na prodaju... Malo čudna trgovina... 
a? Nego, neka je ! Izravnat ćemo drugačije. Onaj djavo 
od Batičića ima upravo prelijepu osnovu. I ja sam 
snjim i znam, što mi je činiti. Tebi će, Kate, biti pravo. 
Više si mi puta rekla, da bi rada ostati ovdje. Neka ti 
je! Kupit ću Murvice, obnovit ću vam ih i pokloniti, 

Miss Kate kliknu : 

— Onaj stari dvorac na brijegu? — — 

— Jest? Palmićeva gospoštija. 

— A hoćete li pustiti, da je ja uredim ? 

— Možeš, ja ću i onako imati drugoga posla. 
Stvorit ćemo društvo, nakupovati zemlje, pa neka 
se pazari! I ti ćeš nam pomoći, nastavi okrenuvši 


“se k Rajkoviću, koji je bio kao na iglama. Već sjutra 


valja da pozoveš one tvoje vidjenije ljude, pa da ih 
predobiješ za Murvice. Govori im, kako si onomadne 
na Budišinu. Reci im: Budišin je naš, a Murvice 
tudje. Njih treba da otkupimo. Pa onda, koju o na- 
rodnoj budućnosti, domovini, osobito o domovini, 
kako vi to već znate. Jesi li razumio ? 

Posljednje su riječi bile više izaziv negoli pitanje, 
pa nisu tražile odgovora. A bile su i neoborive, jer 
ih je pratila vatra, što su je još uvijek sipale Maru- 
nićeve plamene oči, u kojima je Rajković mogao da 
čita : — Proigrao si novac. Sad nije druge, već slu- 
šati i jezik za zube! k 

No Rajkoviću ne bijaše ni na kraj pameti, da pri- 
govara, a ne bi bio imao ni kada, jer se na to uščavr- 
ljala miss Kate oduševljavajući se, kako će ona sve 
to urediti i uraditi, da Murvice postanu pravi gospodski 
dvori, udobno i ugodno pribivalište. 

Te noći nije Rajković mogao dugo da usne. Ma 
kamo okrenuo misao, ona se uvijek navraćala na su- 
trašnji sastanak, na kome će imati da zastupa, raz- 
vija i brani Marunićeve i Batičićeve namjere. A ta 
se misao zalijeće i dublje kljujući po karikama, od 
kojih je sastavljen lanac, što ga eto vezao za ona dva 
čovjeka. Na tim karikama su kao usijanim željezom 
urezani nelijepi znakovi : — njegov dojakošnji život. 
Već jelbio blizu, da taj svoj život iz temelja pridigne 
i da pretrgne lanac, što ga tako nemilo steže. Jedan 
je kraj držala ona, Klara, ali u času, kad se najviše 
napregla, da ga prekine, on popusti, i to ju je oborilo 
na tle... 

Čini mu se, da je vidi, gdje se pružila, baš kao 
onomadne uza nj, tu na mekoslonu. I bude mu, kao 
da joj je odjedared poćutio dah, toplinu zagrljaja, 
Svježost i miris tijela. Sve se to razlilo Poput široka 
talasa na njegovo srce i jednim mahom izbrisalo dojam, 
što ga je one sumorne večeri bio ponio s Murvica. 
Opet se budilo u njemu nešto, te ga gonilo ! 

— K njoj se vrati, bit ćeš sretan i svoj! 

Iznikao odnekale i onaj usjani Marunićev po- 
gled, ali glas ne uzmače, već i jače progovara : 

— Ne gubi vjere! Još nije sve izgubljeno ! Već 
će se naći, tko će ti pomoći, da se istrgneš iz njegovih 
pandža. Samo ti sjekni voljom, kresni snagom i ži- 
votom! Na Budišin! Na Budišin ! 

Ali već sama ta pomisao, da bi trebao pružiti 
ruke i napreći sile, ohladi u njemu ono malo zanosa, 
što je časkom zasiriuo kao posljednji odsjev njegove 
bolesne životne energije. 

— Zagrabi u posao ! — javljao se još onaj glas, 
sada već kao iz neke velike daljine. I sve tiše i tiše 

javljao se taj glas, dok nije negdje sasvim zamr'o, 
na što je u njegovu srcu iznovice zavladala pustoš 
i gluhota. 

Ali onaj se lanac još i poslije toga neprestano 
zvečeći motao i savijao pred njegovim očima. Go- 
lema mu se treska razlijegala u sto glasova, a oni 
se znaci na karikama još i žarče zarumenjeli i dugo 
su u dubokoj noći kao gorući prsti pokazivali na nj. 

Ti žeženi prsti ubadali su ga u oči i sjutrađan, 


“kad je sred duboke tišine na sastanku u maloj dvo- 


rani ,,Eldorada"' zastupao, razvijao i branio Batiči- 
ćevu osnovu. A ubadali ga i pogledi staroga Fabija, 
koji je, čini se, već pogadjao, kuda sve to ima da 
šiba. Ali se Rajković nije dao smesti, poticajem inu 
je bila misao, da će ga željeznica na Murvice riješiti 
svih dosadašnjih obveza spram Iviše i svaliti s njega 
brige, što mu se u ovo posljednje doba, da ni sam ne zna 
kako, nagomilale na vratu. 

— ... Medjutim, onaj naš nedavni pokret, za- 
ključi svoj jadni govor, donio nam je več do sada dva 
uspjeha : zajamčio nam je željeznicu i iz srca naše 
majčice zemlje izbio nepresušivi vrutak žive, pie 
vode. Na nama je, da se ovim dvjema pridruži još 
i treći uspjeh : iskoristimo zgodu, iskupimo zemlju 
na Murvicama, suzbijmo odanle dušmanina našeg 
roda ! — Toj uzvišenoj svrsi možemo, gospodo, čiakna 
duše da žrtvujemo naš stari, od tudjinske najezde 
i onako čisti i našoj misli vjerni Budišin.' 

Najprvi zapljeska Batičić, onda Marunić, Gavde, 
Krompić (koji i onako nije žalio za Budišinom, otkad 
je uvidio, da željeznica ne će proći kroz njegovo 
imanje) pa ostali, desetak, petnaest vijećnika — Svi 
osim Fabija i Iviše. 

Negdašnji se ,,bouleur' držao, kao da ga je neko 
isprebijao. Sav je smeten, ne zna, što bi : otkuda ova 
promjena, i ovako iznenada? Zašto mu nije Raj- 
ković do sada o tome napomenuo štogod? Tko ga 
je na ovo naputio? Što čini tu taj Batičić? Tko ga 
je pozvao? Zašto toliko plješte? Gle, i sjaji se, kao 
da ga veseli, kao da uživa ! Pa i drugi plještu : Gavde, 
Krompić. Ma što je ono rekao: iskupimo Murvice, 


suzbijmo neprijatelja — tako nekako... Možda je 
to dobro, možda je to najbolje, — ali Budišin, jadni 
Budišin... pa ona — Klara — — — 


Glava mu klonu na prsa, oči se zagledale rie- 
kuda na tle, a prsti se na rukama grčili i lomili... 
Medjutim ustade i Gavde. Njega su ,,predgovor- 
nikova'' razlaganja uvjerila. sasvim, on nema što da 


pridometne, već će samo zamoliti Batičića, da svoju“ 


osnovu prikaže potanje. ' 
Diže se Batičić i izjavlja, da se rad odazivlje 
pozivu časnoga Gavda. Njegovi su nazori poznati : 
u politici treba da odlučuju razlozi uma, a ne srca. 
Tako i u pitanju Budišina i Murvica. Priznaje, da 
oće tanke sentimentalne duše biti sklone prvome, 
dok će jaki, gvozdeni, upravo neumoljivi razlozi 
biti ipak na strani Murvica, koju nam, eto tudjinac 


nudja. A mi ? — Pomislite, gospodo, na našu . 


ogromnu odgovornost prema povijesti, prema narodu, 
domovini. — — i — — 

— A koliko ih ima, što hoće da prodadu ? — 
prekine ga Fabio suho. 

Batičić ih nabroji desetak. 

— A drugi ? 

— Svejedno — nekoliko ih može i ostati — prihvati 
Batičić mrva smeten, ali se ubrzo razabra i nastavi : 

— Ne budi nas, gospodo, strah! Nije Nijemac 
onako crn, kako ga neki crtaju, niti je kriv, što 
je pametniji od drugih. Tako je, a vama šior Fabio, 
ne koristi potresati glavom. Željezan je ono narod, 
silan. Gdje zagrebe šapom,tu cvate, raste, buja... 
Tako će biti i s našim društvom : ono nekoliko Nije- 
maca bit će mu kvas. Zaman: bez njih se ne da! 
Hitra je i bistra u njih pamet. Drugačija nego naša... 

— Što? — skoči Fabio kao uboden ozirući se 
instinktivno prema stijeni, na kojoj mu je visio klobuk. 
Što si rekao? Njihova pamet...? U čije ime go- 
voriš? U naše? I vi puštate — vi, — ošine razjarenim 
okom onu dvojicu, trojicu kapetana pokraj sebe. A 
zašto ga ne pitate: tko je nama pokazivao put po 
svim širokim morima i oceanima? Zar Tudešak? 
Tko nas je vodio u najdalje zemlje, u najkrajnja 
mjesta, medju tudje i nepoznate ljude? Tko nas je 
naučio dizati dilje, graditi brodove, sklapati poslove 
sa svim narodima svijeta? Tko nas je branio pred 


tudjim sudijama? Tko nam je digao ovo naše po- 


šteno, mornarsko ime? Tudešak? Ne, već ova naša 
pusta pamet. Zato, ako već. hoćeš da udaraš u čiju 
pamet, a ti pucaj u svoju i svojih ,,pajdaša''! Mi smo 
svoju učinili sami, bez tudje pomoći. Svoj smo zanat 
izučili krvavo, pa i onda, kad su nam na moru po- 
čele bijeljeti vlasi, još je bilo u nas mladjahne ambi- 
cije: tko će biti prvi i bolji. A viP Još vam nije 
mašak probio brčišta, a već vam je puna glava brige, 
kako ćete dospjeti u službe, gdje se najmanje radi 
i najprije ide u sveti, nezasluženi mir. Naidjete li na 
tvrdo, onda se hvatate i ovoga i onoga, samo da vam 
je laglji put do mekšega. A sve bez pravoga znanja 
i poznanja, te ako slučajno uto iznikne odnekale 


Viktor Car Emin : Iza plime. ' I9 


290 


Nijemac, ele kruljenja nezasitnih želudaca i džepova: 
,,— Bez Nijemca ne možemo — nikako — nikako!" 
Tako je i s tim tvojim društvom, jer ti, Batičiću, 
možeš promijeniti dlaku, ali svoje mešetarske ćuđi 
— nikada. Zato se i drečiš : — Bez Nijemca ne mo- 
žemo ! No, ne boj se! Imat ćeš ga — svoga Tudeška ! 
Nudjat će oni, lukavac, i sipati, dok ona tri četiri naša 
žalosna kamena i opet ne padnu u njegove šape. 
Hoće on — ali presjest će i njemu i — — — 

Riječ mu se u grlu udavila, tresući se pograbi 
klobuk i ne pogledavši nikoga sune kroz vrata, kao 
da ga neko goni. 

. Nastade muk pun nekakve hladne smetnje. U 
neke ga prekine Gavde : 

— Čini se, kao da se naš Fabio već nekoliko 
udaljio od ,,seke'' — pa zaplivao širokim morima i 
oceanima — .— 

Nasmjehnu se Batičić, Marunić i još dvojica 
trojica, na što se raspravljanje nastavi. Da se razbije 
dojam Fabijeva govora, Rajković je, na Batičićevu 
pobudu, prihvatio riječ još jednom.  Iznovice je 
došla na red narodna obrana, pa sreća i budućnost 
domovine. Većina se i opet raspljeskala i ubrzo slo- 
žila : bit će sve, kako je predložio Batičić. 

“— Živjelo novo društvo ! 

— A sad hajdmo, da ga zalijemo, vikne Marunić, 

Sa mnom u veliku dvoranu! Ja plaćam! 


“— I pravo je, da se to nekako proste nadoda , 


Gavde i podje za Marunićem. 

Ustanu i drugi i upute se za njima. 

Na vratima zadrži Rajkovića Iviša. 

— Da ti pravo kažem, meni se sve ovo čini, kao 
da snivam... I ne bih ti znao reći, što mislim... 


* iz 

Tek ćutim, da mi je teško, vrlo teško... Nego — po- 
gleda ga Iviša, kao da moli : kako ću s njom?. 
Što da joj kažem? 

Rajković saže ramenima i pokaza glavom prema 
zaručnici, koja se zahvaljujući na Batičićeve po- 
klone neprestano ozirala za njim. 

— Vidite i sami, reče najposlije, prilike se izmi- | 
jenile, pa obveze, dužnosti. 

— Ane bi li joj to mogao sam reći... 

Rajković pogleda na stranu i ne odgovori. 

— Ili napisati? — 

Nastane šutnja. Iviša digne na nj oči i duboko 
ga pogleda. Ne vidi ništa, ali ćuti, da je u tom čo- 
vjeku nešto svršilo, dospjelo, iščezlo. Nije htio da 
prekorava, ni da moli, ni da se ponizi — pače po- 
kuša, da se ispravi i pokaže ravnodušan, jak; no kad 
je odlazeći promrmljao nešto na pozdrav, bilo je teško 
pogoditi : je li ono bila riječ ili jecaj. 

— Što si se tamo ukopao? — vikne Marunić 
Svojim hrapavim glasom, ne mareći za ostale goste, 
koji su pobožno slušali neku žalobnu ariju, što ju je 
upravo u taj mah izvodila rumunjska kapela. 

Miss Kate opomene oca, da ne viče, ali stari za- 
rogobori još glasnije : 

— Ni briga me ! Živo, dečko, mahne prema Rajko- 
viću, koji se nekako pokunjeno bližao k stolu — evo ti 
talira — daj im ga, pa neka zagude štogod naški : »Za- 
spal Pave", ili ,,Vozila se..." tako nešto. Ajde, živo | 


* 
* * 


Iviša je te noći ostao u Klarinoj sobi do zore. 


On se pružio na divanu, a ona na postelji. Sa stola 


je nažmirena malena lampa ispod svog zelenog za- 
* 

slona bacala na krevet duboku sjenu i Ivišinu oku 
zastirala zgrčeno i na smrt blijedo Klarino lice. 

Bez prekida i bez obzira i milosti nastavljao je 
on svoju tužbu. Iznio je sve, što je malo prije u ,,El- 
doradu'' vidio, čuo i pogodio. Izim Fabija nije po- 
štedio nikoga. Fabio mu je jedini čovjek, drugi su puki 
puževi, što će za čas pokazati rogove, da ih onda 
odmah sakriju. Onaj Batičić! Onaj Gavde! — pa 
on — — Rajković! Jedan k6 i drugi. Taman kako 
je rekao Fabio : ne gledaju, no kako će im biti laglji 
put do mekšega. I pri tom se samo sakrivaju iza 
lijepih riječi :. narod, budućnost, domovina! A sve 
je licemjerje, sve laž! Čemu onda mrčite gaće, kad 
ne ćete da kujete? Kukavci! Pa čemu se kostrije- 
šiteP Zašto smućujete svijet? Zašto ga pomamlju- 
jete ? Zar za to, da možete jače vikati: ,,— Bez 
Nijemca ne možemo — nikako — nikako! — Pi! 
pi! pi! — pljucnuo bi na stranu i prihvatio : 

— A on — — Banuo, prodao ti dom, te onda 
šakom u prsa i mile lale oko mene, oko tebe — pa 
na jednom — vira i poja! —u krilo bogate Ame- 
rikanke — jer tako hoće budućnost, narod, domo- 
vina — — Pitam ja njega : kako ću s tobom? A on 
meni : vidite i sami, prilike se izmijenile, pa ob- 
veze, dužnosti... On meni tako, a na licu mu 
čitam, kako ću mu ugoditi, a li ga, da može 
što prije k svojoj Amerikanki... Krasne li čeljadi! 
Nije li P- 

Ali ona nije odgovarala, Uduben u svoje optužbe 
nije to ni zamijetio. Tek sada, kad je već na prozor 
udarao odsjev granule zore, dosjeti se, da je valjda 
jadnicu shrvala tuga. i ona se umorna uljuljala u san. 
Na to zamukne i on, pridigne se, utrne svijeću i na 

prstima se polako izgubi iz sobe. Još su vani na 
hodniku zaškrinula vrata i odjeknuli koraci, a onda 
se sve umirilo i starim domom zavladala duboka 
tišina. 

Ali Klara nije spavala, ma da su već puna dva 
sata, te ne zna, što se oko nje zbiva i govori. I ove 
je večeri kao i svake druge legla u krevet s bo- 
jaznima i u nespokojstvu zbog neizvjesnosti, u kojoj 
se već od neko doba nahodi. Kao juče, prekojuče i 
u sve ove minule dane, tako je i noćas prije Ivišina 
dolaska dozivala ljepše uspomene, da rastjeraju' zle 
misli, što joj kao iz zasjede salijeću dušu. Ne traži 
ona te crne misli : one dolaze same. Izvor im je negdje 


“duboko, a žalac svakim danom. oštriji. 


Što čeka ?P Zašto ne dolazi ? Zašto se ne 
javlja ? Prije joj je pisao i zvao ju, — sada više 


ništa — zašto ? zašto ? — ubadala pitanja jedno za 


drugim. U sumnju ju je navodilo i držanje ujaka 


Iviše. Isprva bijaše vrlo razgovoran : čim bi samo 


spomenula Rajkovićevo ime, oduševljenje mu ne po- 


'znavaše mjere ni granica. 


— Vele, da se izjutra vidi, kakvo će vrijeme! 
A eno njega : jedva se mlad izvukao iz luke, a ono 
ga već zahvatio ,,kurenat'', pa ga nosio onamo, vukao 


ovamo, nagnuo nalijevo, pa nadesno — te ovako i 
onako — ama svakojako. A sada ? Uhvatio, brate, 


pškotu", pa neka se jedri! I Jedni on, da je milota ! 
Evala mu! 

Onda je ujedared postao šutljiv, zamišljen, sjetan. 
O vodi ne govori, Rajkovića jedva spominje. I to 
samo u časovima, kad je pita, da li joj se javlja .. 


“A kad bi odgovorila, da nema od njega glasa, zapao 


bi u prvašnju šutnju, zamišljenost i čamu. 

To je raspoloženje prelazilo i na nju i tištalo 
je sve jače i tjeskobnije. Sumnje rasle, a s njima se 
gnijezdile i crne slutnje, te kao da polako utiru put 
onome strašnome, što je imalo doći, i što je noćas 
ujak Iviša onako bezobzirno, gotovo brutalno sasuo 
preda nju. 

Dok je govorio, ćutjela je, kako je u grlu 
duši vrisak, što nikako ne može da provali. Ni trg- 
nuti se nije mogla : sva se ukočila i kao kamen ukru- 
tjela. I obeznanila se. Staklene joj oči bulje izgub- 
ljeno i svedjer u jedno mjesto : u kut, gdje je svijetla 
najmanje. 

Dugo je ostala tako : čitav idući dan i noć. Pa 
i sjutradan i prekosjutra, a sve kao u nekakvu polu- 
snu. Kadšto bi joj na trenutak sijevnulo i tada bi joj 
se na mahove ukazao ili Iviša, gdje se oko nje za- 
brinuto vrze, ili mala Vjerica, gdje je plačući grli i 
slatkim imenima zove, 

Ali ona se ne bi niti makla niti bi od sebe 
odala glasa. A. 

Istom trećega dne počela se vraćati k svijesti. 
Tužni i kratkotrajni osviti : jer čim bi se dosjetila, 
mahom bi pala u prvašnje mrtvilo. 

Odlane li joj kada, biva to samo onda, ako može 
da se one misli ma i zamalo otrese. U takvim časo- 
vima napreže sve svoje sile, da umiri ono dvoje jad- 
nika: Ivišu i malu Vjericu, i da im pokaže, kako joj 
više nije ništa, kako je sve prošlo, otišlo. Kadšto 
im se i nasmjehne, a tada se Vjerica uzvere do 
njena uzglavlja i zagrlivši je veselo klikće i nešto 
joj milo tepa. 

Pokušala bi i ona, da se s njom porazgovori, 
proigra, poveseli, ali bi ujedamput kao oblak iznikla 

misao na Rajkovića i njegovu nevjeru, na što bi je 
iznovice zahvatio trepet, cvokot zubi, oganj, — a 
uspaljena bi joj mašta podjarivala misao na najčud- 
novatije odluke i čine. Tako joj se na mahove činilo, 
da već leti u Bristan i da pada u »Eldorado"', u njegov 
stan, u njegovo naručje. Onda bi je najednom Spopalo 
nešto i nagonilo je, da mu sudi. Strašan je imao da 
bude taj sud : sam plamen, sama krv. A sve joj to 
pred očima titra, bije, liže, suče, plamti — i takovom 
je grozom ispunja, da se od užasa u krevetu sva sa- 
vija i čupajući kosu vrišti i jauče, 

No vrućica je od dana u dan sve većma po- 
puštala i jenjavala. K tomu se u tim živčanim 
krizama kao za čudo iscrpla gotovo sva ona po- 
mamna jarost, sve ono strasno bjesnilo, što je u 
trenucima prelazilo već i granice ludila, Preostala 
je tek neka tupa bol i neko porazno čuvstvo izne- 
moglosti, malodušnosti i vlastite ništetnosti — čuvstvo, 
što ga iza sebe ostavljaju vanredni Potresi, iz kojih 
izlazi duša pobijedjena i poražena. 

Već je i na nj mogla mirnije da misli — na čo- 
vjeka, koji joj je toliko skrivio. Što više * ona je ne- 
hinjenom, hladnom, upravo mramornom resigna- 
cijom primila od Iviše vijest, da se domalo vjenčava. 
Uzbunio ju je jedino glas, da je Marunić kupio Mur- 
vice i da će se u njima nastaniti mladenci. 

Sad joj je i pod rodjenim krovom postalo mrsko. 
Istoga se dana pridigla i htjela da seli, pa navalila 
na Ivišu, da joj smjesta Potraži stan, kakovu ma- 
lenu sobicu, na tavanu, bilo gdje, ali samo odmah. 

Iviša je stade miriti i moliti, da ne nagli. 

— Trebat će pričekati, dok mi stigne poziv iz 
Amerike. Još ti nisam rekao — no sada znaj, da će 

do koji dan ,,kaselica'! — moja ,,kaselica" — na 
svijetlo pa u svijet — u Filadelfiju. I ja snjom. Otvorit 
ću ondje saloon. Ako se vratim, ne ću praznoruk. 
A onda će Budišin vidjeti komad Ivišine kućice — 
što velju — Ivišine! — Tvoje — sinko — tvoje! 
— — A dotle ću vas zaklonit u moju sadašnju sobicu 
u Brisnu. Malena je.i čedna — ali u potrebi... No 
da — A za život neka te ne bude strah. Slat ću vam, 
koliko budem mogao, hoću. 

Dok je govorio, sinula joj misao; da podje i ona, 
zauvijek, daleko, gdje se za nju ne će znati, gdje će 
i.sama biti sebi tudja, taman kao da je više nema, da 
je mrtva, zakopana . 

— Smrt! Smrt! — govorila ona poslije u sebi, 


vrludajući i teturajući mrtvim. i praznim domom. 
.— Smrt! Smrt! — činilo joj se, kao da joj od- 


govara jeka s golih stijena i polutamnih svodova. 
Ali je ta grobna jeka ne plaši. Privikla joj je 
ona već odavna. I smrti, koja .je se već i dotakla. 
Eno : ima već pola godine, što umire s ovim starim 
domom... A itaj odlazak — taj krajnji rastanak 


s prošlosti, s uspomenama — sa svime, sa svime, ne. 


naliči Ji više na smrt negoli na život ? 
— Ah! Kad bi samo barba Iviša privolio! — 
. Podvečer ga je stigla u bašti. Sa stabala točile 
se sjene i strujao neki otajstveni, jedva čujni šumor, 
Visoko u zraku ružičaste se odi rijedile blijedeći, 
iščezavajući. 

Na ,rotundi' su stali i šuteći zagjedali se u ve- 
černje vode divnoga zaliva. I one, te sinje vode, si- 
jevale su ružičastim odsjevom neba i.kao gore one 
maglice, tako su dolje i one blijedjele i tamnjele 
s njima... : 

Klara se sjetila oca, njegovih tužnih tlapnja o 
»Villi", tornjićima, gospodstvu... A da mu je znati 
da mu je vidjeti, čije će ovo sve a biti ' 

— Bolje da ne zna, da ne vidi... uzdahne i 
sva se strese, pa ujedared uhvati Ivišu grčevito za 
ruku i reče mu naglo : 

— Barba, i mi ćemo s vama, — uzmite nas — 
pomagat ćemo vam — — 

On se trže, pogleda je kao u čudu, a onda do- 
sjetivši se reče : 

— Što? A tudjina? Znaš li ti, što je tudjina? 

— Slutim, da je kruta, nemila, zla, — a vi, barba, 
sami — sami — — zajeca ona i ovi mu ruke oko vrata. 

On obori glavu i učini, kao da je progutao nešto 
teško, a onda prihvati razbitim glasom : 

— Sam ne ću biti. Pratit će me misao na vas i 
želja, da se vratim ovamo, gdje mi je korijen.. 
Stari korijen, što ide duboko, u one jame, u one spilje, 
gdje se meni u podzemnoj noći ukazalo Svijetlo, gdje 
mi je iz kamena progovorilo srce matere — — i suza 

njezina — bistra kao kristal — da, naša je majka 
progovorila i rekla : — Na — evo vam, djeco, okrije- 
pite se, okrijepite... A oni — oni — — — 

Zamukne, a ona se još bliže privine uza nj : 

— Bit će nam bolje, barba — — Uzmite nas — — 

Iviša promrmlja nešto, saže ramenima, a iza 
toga se laganim korakom i šuteći upute k staromu 
domu. 

Nad glavama su im krošnje šumorile jače, a 
nebo je bilo ublijedjelo sasvim. 


Najteže se mala Vjerica odvojila od svoga sta- 
roga Kastora. Nekoliko mu je dana prije odlaska 

plačući tumačila, kako će ona malo do Amerike, 
a on, Kastor, neka medjutim bude dobar i valjan i 
neka sluša Marjana, koji će ga lijepo paziti i čuvati, 
dok se ona vrati. 

Ali staro pseto nije naviklo uz svoga novoga 
gospodara. Često bi se večerom otrglo i otišlo na Mur- 
vice, gdje bi čitavu noć trčalo i lajalo oko kuće. 

Tako bijaše i poslije, kad se ono novi vlasnici 
vratiše s vjenčanog puta. Pseto je neke noći zavi- 
jalo tako čudno, da je Rajković sav razdražen pozvao 
slugu i zapovjedio mu, da ga smjesta ustrijeli. 

Malo potrajalo — i u noći odjeknu hitac, a za 
njim nešto kao jauk i sve se stiša. 

Kastor nije lajao više. Rajković se okrenu na 
drugu stranu, ali zaspati nije mogao. 

